
Pastorale  arhiereşti 


t  ANTONIE 

DIN  MILA  LUI  DUMNEZEU  ARHIEPISCOP  AL  SIBIULUI 

ŞI  MITROPOLIT  AL  ARDEALULUI, 

.  CRIŞANEI  ŞI  MARAMUREŞULUI 

W  A'..*  t  fi 

Prea  Cuvioşilor  stareţi,  Prea  Cuvioaselor  stareţe,  întregului  cin  mo¬ 
nahal,  Prea  Cucernicilor  protopopi  şi  preoţi,  şi  tuturor  binecredincioşilor 
creştini  din  întreaga  noastră  Eparhie, 

Har,  milă  şi  pace  de  la  Dumnezeu ,  iar  de  la  noi 

arhierească  binecuvântare 

„Aceasta  este  ziua  pe  care  a  făcut-o  Domnul 
să  ne  bucurăm  şi  să  ne  veselim  într-nsa“, 

(Ps.  117,  24) 


Iubiţii  mei  fii  sufleteşti, 

Cu  ajutorul  atotmilostivului  Dumnezeu  ne-am  învrednicit  şi  in  acest 
an  să  sărbătorim  iarăşi  ziua  cea  mare  şi  sfântă  a  învierii  Domnului, 
Dumnezeului  şi  Mântuitorului  nostru  Iisus  Hristos. 

* » 

Cu  adevărat  mare  şi  sfântă  şi  mult  prăznuită  este  această  zi  a  Paş¬ 
tilor  în  care  Mântuitorul  înviind  din  morţi  „cu  moartea  pe  moarte  căl¬ 
când44  a  pecetluit  şi  a  întărit  cu  fapta  adevărul  despre  menirea  Sa  în  lume 
şi  despre  fiinţa  şi  lucrarea  Sa  cea  mântuitoare. 

,  Cu  inimile  pline  de  o  bucurie  negrăită,  cu  sufletele  cuprinse  de  pa¬ 
cea  cea  de  sus,  „care  covârşeşte  toată  mintea"  (Filipeni  4,  7),  prăznuim  an 
după  an  „Paştile  cele  sfinţite,  Paştile  cele  mari,  Paştile  credincioşilor44, 
cum  glăsuim  atât  de  frumos  în  cântarea  bisericească,  şi  în  acelaşi  timp  ne 
împărtăşim  din  apa  cea  vie  a  credinţei  noastre  ortodoxe,  căci  ne  îm¬ 
părtăşim  „nu  din  piatră  stearpă  făcătoare  de  minuni,  ci  din  izvorul  ne- 
stricăciunii,  din  Hristos  Cel  ce  a  izvorât  din  mormânt", 

Prăznuind  cu  bucurie  şi  cu  adâncă  evlavie  minunea  învierii  Dom¬ 
nului,  petrecută  acum  aproape  2000  de  ani,  ne  reînnoim  de  fiecare  dată 
credinţa  noastră  în  Cel  ce  s-a  făcut  om  pentru  mântuirea  noastră  şi  care 

prin  învierea  Sa  ne-a  dăruit  nouă  „viaţă  veşnică  şi  mare  milă"  şi  în  ace¬ 
laşi  timp  ne  adăpăm  din  izvorul  cel  pururea  curgător  de  daruri  al  tezau¬ 
rului  nesecat  al  Sfintei  noastre  credinţe  ortodoxe.^ 

Din  aceste  simţăminte  înnoindu-ne  şi  Noi  dragostea  şi  bucuria,  ca 
păstor  sufletesc  al  Dvs.,  vă  chem  prin  acest  cuvânt  de  învăţătură:  „Să 
lăudăm  învierea  lui  Hristos  şi  să  ne  închinăm  Sfântului  Domnului  lisus, 
Unuia  Celui  fără  de  păcat**,  să  ne  adunăm  în  jurul  aceluiaşi  sfânt  altar,  în 
această  noapte  sfântă,  ca  să  ne  hrănim  cu  „pâinea  vieţii4*  şi  „curăţindu-ne 
simţurile**  să  trăim  ca  fii  ai  învierii,  ai  păcii  şi  ai  bunei  învoiri  între 
oameni. 

Dreptmăritori  creştini, 

Am  retrăit  cu  toţii  în  cursul  Săptămânii  Patimilor  toată  drama  pe¬ 
trecută  acum  aproape  2000  de  ani  în  Ierusalim  şi  anume  prinderea,  ju¬ 
decarea,  batjocorirea  şi  moartea  pe  Cruce  a  Mântuitorului  nostru  lisus 
Hristos. 

Dar  toate  acestea,  patimile,  moartea  şi  învierea  au  fost  înscrise  în  des¬ 
tinul  pământesc  al  lui  lisus,  din  clipa  în  care  Tatăl  L-a  trimis  in  lume 
pentru  a  ne  răscumpăra  luând  asupra  Sa  păcatele  noastre. 

Acestea  toate  au  fost  descoperite  de  către  Duhul  Sfânt  „cel  ce  a 
grăit  prin  prooroci4*  bărbaţilor  sfinţi  ai  Vechiului  Testament  şi  care  au  şi 
scris  despre  cele  ce  aveau  să  se  întâmple. 

Astfel,  proorocul  Isaia,  cu  sute  de  ani  înainte  de  Hristos,  îl  descrie 
pe  Acesta  în  timpul  patimilor  Sale,  când:  „Dispreţuit  era  şi  cel  din  urmă 
dintre  oameni,  om  al  durerilor  şi  cunoscător  al  suferinţei,  unul  înaintea 

căruia  să-ţi  acoperi  faţa;  dispreţuit  era  şi  nebăgat  în  seamă _ Dar  El 

fusese  străpuns  pentru  păcatele  noastre  şi  zdrobit  pentru  fărădelegile 
noastre.  El  a  fost  pedepsit  pentru  mântuirea  noastră  şi  prin  rănile  Lui 
noi  toţi  ne-am  vindecat**  (Isaia  53,  3 — 5). 

Proorocul  Zaharia  profeţeşte  intrarea  triumfală  a  Mântuitorului  în 

Ierusalim,  zicând:  „Veseleşte-te  fiică  a  Ierusalimului,  că  iată  Împăratul 
tău  vine  la  tine  drept  şi  biruitor,  smerit  şi  călare  pe  asin,  pe  mânzul  asi- 
nei“  (Zaharia  9,  9),  şi  tot  el  vorbeşte  despre  vinderea  Lui  pe  30  de  arginţi: 
îrAruncă-l  olarului  preţul  acela  scump  cu  care  Eu  am  fost  preţuit  de  ei. 
Şi  am  luat  cei  30  de  arginţi  şi  i-am  aruncat  în  vistieria  Templului**  (Za¬ 
haria  11,  13). 

Psalmistul  şi  proorocul  David,  cu  o  mie  de  ani  înainte,  anunţă  în¬ 
vierea  lui  Hristos  atunci  când  zice:  „Căci  bu  vei  lăsa  sufletul  Meu  în 
iad,  nici  nu  vei  da  pe  cel  cuvios  al  tău  să  vadă  stricăciunea**  (Ps.  15,  10), 
pentru  ca  tot  el,  David,  să  exclame  plin  de  bucurie  cuvintele  pe  care  le 
rostim  până  astăzi  la  slujba  învierii:  „Să  învie  Dumnezeu  şi  să  se  risi¬ 
pească  vrăjmaşii  Lui**  (Ps.  67,  1).  De  fapt,  după  înviere,  sfinţii  apostoli 
îşi  vor  aduce  aminte  de  aceste  proorociri  ale  lui  David  şi  îl  vor  cita  ca  te¬ 
mei  al  învierii  Domnului  zicând:  „Mai  înainte  văzând  (David),  a  vorbit 
despre  învierea  lui  Hristos*4  (Fapte  2,  31). 

Proorocul  Avacum,  tot  cu  sute  de  ani  înainte  de  Hristos,  le  spunea 
celor  din  viitor  că  se  va  petrece  în  vremea  lor  „un  lucru  pe  care  voi  nu 
l-aţi  crede  dacă  l-ar  povesti  cineva**  (Avacum  1,  5),  lucru  în  care  Sf.  Ap. 
Pavel  nu  vede  altceva  decât  minunea  învierii  Domnului. 

Mântuitorul  Hristos  Însuşi  a  proorocit  despre  Sine  anunţând  pati¬ 
mile,  moartea  şi  învierea  Sa  şi  toate  cele  ce  avea  să  se  întâmple  pentru 
a  se  împlini  toată  dreptatea* 

El  le  descoperă  ucenicilor  Săi  că  „Fiul  Omului  va  sâ  fie  dat  în  mâi¬ 
nile  oamenilor,  şi-L  vor  omori,  dar  a  treia  zi  va  învia**  (Matei  17,  22-23),  şi 
că  „Fiul  Omului  va  fi  dat  In  mâna  arhiereilor  şi  cărturarilor  şi-L  vor 
osândi  la  moarte;  şi-L  vor  da  în  mâna  păgânilor  ca  să-L  batjocorească  şi 
să-L  răstignească,  dar  a  treia  zi  va  învia4*  (Matei  20,  18-19). 

Dar  cu  toate  aceste  dovezi  clare  atât  din  Vechiul  Testament  cât  şi 
direct  de  la  Mântuitorul,  ucenicii  Lui  n-au  crezut  că  se  vor  întâmpla  în¬ 
tocmai  şi  nici  unul  dintre  ei  n-a  luat  în  serios  faptul  că  Iisus  va  învia. 
Şi  aceasta  pentru  că  le  depăşea  puterea  lor  de  înţelegere  şi  de  credinţă. 

Şi  totuşi,  tot  ceea  ce  le-a  spus  Iisus  dinainte  s-a  întâmplat  întocmai 
în  săptămâna  dinaintea  Paştilor.  Şi  vânzarea,  şi  prinderea,  şi  judecata, 
şi  condamnarea,  şi  batjocura,  şi  bătaia,  şi  scuipările,  şi  răstignirea,  şi 
moartea. 

Şi  chiar  şi  învierea.  Hristos  a  înviat. 

Şi  atunci  s-a  întâmplat  cu  ucenicii  o  minune.  După  deznădăjduirea 
ce  i-a  cuprins,  după  despărţirea  pentru  totdeauna  de  învăţătorul  lor  cel 
iubit,  atunci  când  s-au  întâlnit  cu  Iisus  cel  viu,  s-a  produs  şi  învierea 
minţii  lor,  căci  „şi-au  amintit  de  cuvintele  lui  Iisus**  (Luca  24,  8)  şi  „au 
crezut  Scripturii4*  (Ioan  2,  22),  cum  că  Hristos  cel  mort  a  înviat  şi  toţi 
s-au  transformat  în  „martori**  ai  învierii  Lui,  iar  mărturia  lor  a  rămas 
peste  veacuri  şi  pentru  istorie  ca  o  dovadă  de  nezdruncinat  a  evenimen¬ 
tului  învierii. 

Ei  au  vestit  în  toată  lumea  „până  Ia  marginile  pământului**  (Fapte 
1,  8)  că  Hristos  a  înviat  cu  adevărat  şi  că  s-a  arătat  multora.  Vestea  în¬ 
vierii  a  ajuns  de  la  ei  până  la  noi.  cei  de  astăzi,  şi  ea  va  fi  propovăduită 
în  vecii  vecilor  ca  cel  mai  mare  lucru  petrecut  vreodată  pe  pământ.  Ves¬ 
tea  aceasta  este  şi  pentru  noi  o  veste  de  bucurie  şi  de  nădejde,  căci  dacă 
Hristos  a  înviat  şi  „noi  cu  toţii  vom  învia41  (1  Cor.  15,  22),  după  cum  ne 
învaţă  Sf.  Ap.  Pavel. 


Iubiţii  mei  fii  sufleteşti. 

Luminaţi  de  razele  Sfintei  învieri  a  lui  Hristos  şi  îndestulaţi  din 
darurile  ei  mântuitoare,  preaslăvim  şi  în  acest  an  această  sfântă  zi  a  Paş¬ 
tilor,  „al  praznicelor  praznic  şi  sărbătoare  a  sărbătorilor4*,  căci  cu  adevă¬ 
rat  ziua  învierii  proslăveşte  viaţa  şi  biruinţa  ei  asupra  morţii. 

„Astăzi  toate  s-au  umplut  de  lumini:  şi  cerul,  şi  pământul,  şi  cele  de 
dedesubt,  deci  să  prăznuiască  toată  făptura  învierea  lui  Hristos4*,  cân¬ 
tăm  şi  noi  în  această  sfântă  noante  îmoreună  cu  Biserica  şi  ne  străduim 
ca  lumina  învierii  să  ne  pătrundă  pe  toţi  şi  să  o  păstrăm  nestinsă  în  can¬ 
dela  sufletelor  noastre. 

Să  prăzuim  aşa  cum  se  cuvine  acest  măreţ  praznic  al  învierii  şi  după 
cum  ne  învaţă  Sf.  Ap.  Pavel:  „Paştile  nostru  Hristos  S-a  jertfit  pentru  noi. 
De  aceea,  să  prâznuim  nu  cu  aluatul  cel  vechi,  nici  cu  aluatul  răutăţii  şi 
«1  vicleşugului,  ci  cu  azimele  curăţiei  şi  ale  adevărului**  (X  Cor.  5,  7-8).  Să 

fim  buni  şi  generoşi.  Să  fim  iertători  şi  iubitori  faţă  de  aproapele  nostru 
şi  mai  ales  faţă  de  cei  aflaţi  în  suferinţe,  de  cei  singuri  şi  bolnavi.  Să  le 
ducem  şi  lor  vestea  cea  mare  a  învierii  lui  Hristos,  să-i  mângâiem  şi  să 
căutăm  să  le  facem  cât  mai  multă  bucurie  in  aceste  sfinte  zile  de  praznic. 

Sădindu-vă  în  suflet  aceste  adevăruri  care  izvorăsc  din  marea  săr¬ 
bătoare  de  astăzi,  îl  rugăm  pe  „Cel  ce  a  ieşit  din  mormânt  ca  un  mire", 
pe  Hristos  cel  înviat,  să  vă  ocrotească  şi  să  vă  ajute  ca  toate  sfintele 
învăţăminte  să  înmugurească,  să  crească  şi  să  rodească  în  viaţa  Dvs.  ca 
fii  ai  Sfintei  noastre  Biserici  strămoşeşti. 

Să  rămânem  cu  toţi  în  dragostea  Mântuitorului  Hristos  spre  a  putea 
cânta  împreună  imnul  de  biruinţă:  „Ziua  învierii!  Şi  să  ne  luminăm  cu 
prăznuirea  şi  unul  pe  altul  să  ne  îmbrăţişăm.  Să  zicem:  fraţilor  şi  celor 
ce  ne  urăsc  pe  noi;  să  iertăm  toate  pentru  înviere.  Şi  aşa  să  strigăm: 
Hristos  a  înviat  din  morţi,  cu  moartea  pe  moarte  călcând,  şi  celor  din 
morminte  viaţă  dăruindu-le". 

împărtăşindu-vă  arhiereasca  noastră  binecuvântare  şi  îmbrăţişân- 
du-vă  cu  părintească  dragoste,  Vă  dorim  tuturor  să  prăznuiţi  în  pace,  cu 
belşug  şi  cu  sfinte  bucurii  „Paştile  lui  Dumnezeu  cele  mântuitoare",  şi 
Vă  întâmpinăm  cu  salutul  pascal 

„Hristos  a  înviat!" 

Al  vostru  al  tuturor  de  tot  binele  voitor 
şi  pururea  rugător  către  Domnul  cel  înviat 

t  ANTONIE 
Arhiepiscop  şi  Mitropolit 

t  BARTOLOMEU 

DIN  MILA  LUI  DUMNEZEU,  ARHIEPISCOP 
AL  VADULUI,  FELEACULUI  ŞI  CLUJULUI 

Iubitului  nostru  cler  şi  popor:  Har,  pace,  ajutor  şi  milă  de  la  Dum¬ 
nezeu,  iar  de  la  noi,  Arhierească  binecuvântare! 

Iubiţii  mei  fii  sufleteşti, 

Hristos  a  înviat! 

Faptele  s-au  petrecut  aşa: 

Coborât  de  pe  cruce,  trupul  Domnului  a  fost  aşezat  în  mormânt  vi¬ 
neri  spre  seară,  înainte  de  apusul  soarelui.  Mormântul  era  nou,  săpat 
în  piatră,  iar  pe  gura  lui  a  fost  aşezată  o  lespede  grea,  pe  care  cei  ce-L 
răstigniseră  au  avut  grijă  să  o  pecetluiască  şi  s-o  pună  sub  pază  militară. 

Printre  puţinii  martori  ai  punerii  în  mormânt  se  aflau  cele  câteva 
sfinte  femei,  ucenice  ale  Domnului,  care  urcaseră,  împreună  cu  El,  dru¬ 
mul  Crucii.  Intr-o  astfel  de  împrejurare,  ele  ştiau  care  le  va  fi  datoria: 
să  tămâieze  mortul  la  groapă.  N-o  puteau  face  însă  decât  Duminică  dimi¬ 
neaţa,  deoarece  sâmbăta  evreiască  era  zi  nelucrătoare,  când  nimeni  nu 
ieşea  din  casă.  Acesta  a  fost  motivul  pentru  care  ele  şi-au  cumpărat  cele 
de  trebuinţă  încă  de  vineri  seara.  Pe  sfintele  femei  le  cunoaştem  şi  sub 
numele  de  mironosiţe,  adică  purtătoare  de  miruri  şi  miresme. 

Sâmbătă,  toată  ziua,  linişte:  Domnul,  în  mormânt;  femeile,  triste; 
ucenicii,  înspăimântaţi  şi  zăvorâţi  pe  dinlăuntru. 

Duminică  dimineaţa,  foarte  devreme,  când  mijeau  zorile  şi  se  în¬ 
gâna  ziua  cu  noaptea,  sfintele  femei  au  ajuns  în  grădina  unde  se  afla 
mormântul,  purtând  miresmele  şi  întrebându-se  dacă  vor  găsi  pe  cineva 
-care  să  le  răstoarne  lespedea.  (Aici  trebuie  să  vă  amintesc  că  moriul  nu 
era  pus  în  sicriu;  trupul  său  era  înfăşurat  în  giulgiuri,  adică  în  feşe  mari 
de  pânză  îmbibată  cu  mirodenii;  mirodeniile  însă  erau  răşinoase,  ceea  ce 
făcea  ca  giulgiurile  să  se  lipească  de  trup.  Mortul  era  astfel  aşezat  de-a 
dreptul  pe  piatră,  culcat,  cu  o  maramă  pe  faţă  şi-n  jurul  capului). 

Iată  însă  că,  odată  ajunse  la  mormânt,  au  văzut  că  lespedea  fusese 
deja  dată  la  o  parte.  Lângă  ea,  un  înger  îmbrăcat  în  haină  strălucitoare 
le-a  spus  să  nu-L  mai  caute  zadarnic  pe  Iisus,  căci  Acesta  înviase  din 
morţi.  într-adevăr,  mormântul  era  goli 

îndemnate  de  înger,  dar  cuprinse  de  spaimă,  femeile  au  alergat 
spre  cetatea  Ierusalimului,  să  le  spună  ucenicilor  ce  văzuseră  şi  ce  au¬ 
ziseră.  Numai  Maria  Magdalena  a  rămas  în  grădină,  tânguindu-se  şi  între- 
bându-se  cine  va  fi  luat  trupul  mortului  din  groapă  şi  unde  îl  va  fi  dus. 
întrebarea  aceasta  i-a  pus-o  şi  unui  necunoscut,  pe  care  ea  l-a  luat  drept 
grădinar  şi  care  i  se  ivise  înainte,  în  boarea  dimineţii.  Necunoscutul  însă 
a  strigat-o  pe  nume,  iar  ea  de  îndată  L-a  recunoscut  pe  Domnul.  Intr-ade¬ 
văr,  Acesta  era  viu! 

Domnul  li  S-a  arătat  şi  celorlalte  femei  cam  la  aceeaşi  vreme,  în 
drumul  lor  spre  cetate;  L-au  recunoscut  şi  I  s-au  închinat.  Intr-adevăr, 
Acesta  era  viu! 

Ucenicii,  care  şedeau  ascunşi  în  aceeaşi  casă,  de  frica  Iudeilor,  n-au 
crezul  o  iotă  din  ceea  ce,  pe  nerăsuflate,  le  spuneau  femeile.  Mai  mult, 
le-au  spus  în  faţă  că  se  scrântiseră  la  cap  şi  nu-şi  mai  dădeau  seama  ce 
vorbesc.  Cu  toate  acestea,  doi  dintre  ei  au  ieşit  din  casă  şi  au  dat  fuga  spre 
grădină.  Ioan,  care  era  cel  mai  tânăr  şi,  deci,  mai  sprinten,  a  ajuns  cel 
dintâi,  dar  n-a  avut  curajul  să  intre  în  mormânt.  Petru,  mai  bătrân  şi, 
deci,  mai  greoi,  a  ajuns  după  el  şi  l-a  încurajat  să  intre  împreună.  Intr-a¬ 
devăr,  mormântul  era  gol!  _ _ 

Totuşi,  mormântul  nu  era  cu  totul  gol.  Pe  jos  se  odihneau  giulgiurile 
în  care  fusese  înfăşurat  trupul  lui  Iisus.  Dar  ele  nu  erau  răvăşite,  ca  ale 
cuiva  care  şi-a  dezbrăcat  hainele  în  neorânduială,  ci  aşternute  pe  jos,  aşa 
cum  fusese  şi  Domnul;  era  ca  şi  cum  trupul  mortului  s-ar  fi  topit  ca  un 
abur  lăsându-şi  îmbrăcămintea  să  cadă,  moale,  înlăuntrul  ei.  Numai  ma¬ 
rama  era  puţin  mai  la  o  parte,  singură.  Intr-adevăr,  giulgiurile  erau 
goale! 

In  faţa  acestei  privelişti,  mult  s-au  mirat  cei  doi,  rămânând  pe  gân¬ 
duri.  Şi  e  uşor  să  pricepem  de  ce.  Prima  -  şi  singura  -  bănuială  era  aceea 
pe  care  o  avusese  în  minte  şi  Maria  Magdalena:  că  anume  cineva  a  furat 
trupul  mortului  şi  l-a  dus  în  altă  parte.  Numai  că  Maria  se  aflase  la  mor¬ 
mânt  foarte  de  dimineaţă,  când  lucrurile  încă  nu  se  desluşeau  bine;  ea 
văzuse  mormântul  gol,  dar  nu  şi  giulgiurile.  Acum  însă  se  făcuse  ziuă, 
răsărise  soarele  şi  totul  era  limpede.  De  aci,  mirarea  celor  doi:  Dacă 
trupul  mortului  era  furat,  atunci  hoţii  l-ar  fi  luat  cu  giulgiuri  cu  tot, 
mai  ales  că  asemenea  treburi  se  fac  repede,  noaptea.  Pe  de  altă  parte, 
dacă  furii  ar  fi  avut  vreun  motiv  să  ia  numai  trupul,  ei  ar  fi  trebuit  ca 
mai  întâi  să  desfacă  gulgiurile  de  pe  el,  lucru  greu  de  crezut:  mai  întâi, 
prin  mirodeniile  cleioase  cu  care  erau  feşele  îmbibate,  acestea  se  lipiseră 
de  piele  (era  a  treia  zi  de  la  îngropare):  pe  de  altă  parte,  presupunând  că 

desprinderea  lor  ar  fi  fost  posibilă,  nu  era  cu  putinţă  ca  ele  să  fi  fost 
aşezate  întocmai  cum  fuseseră  pe  trupul  mortului.  Intr-adevăr,  nu  numai 
mormântul  era  gol,  nu  numai  giulgiurile  erau  goale;  însăşi  raţiunea  ome¬ 
nească  se  golise  de  conţinut!  Nu  mai  rămânea  decât  credinţa! 

Credinţa  -  însoţită  de  încredinţare  -  avea  să  vină  curând,  când 
Domnul  li  se  va  arăta  şi  ucenicilor  în  Galileea,  când  va  frânge  pâinea  la 
cina  celor  din  Emaus,  când  il  va  chema  pe  Toma  să-I  pipăie  rănile. 

Iubiţii  mei. 

Din  toate  acestea  reiese  că  învierea  Domnului  a  început  printr-o 
tăgadă  care  cuprindea  într-însa  o  afirmaţie. 

Să  Încercăm  să  ne  lămurim.  Venirea  Domnului  pe  pământ  şi  arăta¬ 
rea  Sa  în  lume  fuseseră  însoţite  numai  de  afirmaţii.  -  „Iată,  fecioara  va 
purta  în  pântece  şi  va  naşte  fiu!“  strigase  profetul  Isala  cu  aproape  şapte 
secole  înainte.1  -  „Iată,  în  pântecele  tău  vei  zămisli  şi  vei  naşte  fiu  şi  nu¬ 
mele  Lui  îl  vei  chema  Iisus!"  i-a  spus  îngerul  Gavriil  Sfintei  Fecioare 
Maria  în  clipa  Bunei  Vestiri.2  „Veţi  găsi  un  Prunc  înfăşat  şi  culcat  în 
iesle!41  a  grăit  îngerul  către  păstorii  de  lângă  Betleem.3  „Iată,  Mielul  lui 
Dumnezeu!"  a  strigat  Ioan  Botezătorul  la  apa  Iordanului,  arătându-L  pe 
Iisus.4  „L-am  aflat  pe  Mesia!"  a  exclamat  Andrei  către  fratele  său  Petru.5 
Aceeaşi  exclamaţie  a  avut-o,  tot  atunci,  şi  Filip.6  Peste  tot,  afirmaţii, 
deseori  însoţite  de  cuvântul  „Iatâ!“f  ceea  ce  înseamnă  certitudine  maximă. 

Dincoace,  la  înviere,  Începutul  a  fost  altfel:  -  Nu  vă  temeţi! . . .  Nu-L 
mai  căutaţi!  . , .  Nu  este  aici! . .  .7  spune  îngerul  către  femei.  —  Nu  vă 
credem!  răspund  ucenicii  către  aceleaşi  femei.  —  Nu  te  atinge  de  Mine! . . . 
o  opreşte  Domnul  pe  Maria  Magdalena.8  —  Nu  voi  crede!...  va  exclama  şi 
Toma.9  Aşadar,  întâiul  argument  al  învierii  a  fost  negaţia:  mormânt  gol, 
giulgiuri  părăsite,  minte  omenească  golită  de  înţelegere.  Chiar  şi  după 
aceea  sufletele  parcă  pluteau  între  credinţă  şi  nedumerire.  Când  Domnul 
li  S-a  arătat  ucenicilor  în  Galileea,  Evanghelistul  ne  spune  că  ei  au  cre¬ 
zut,  dar  că  unii  s-au  îndoit.10  Ceva  mai  târziu,  la  o  nouă  arătare,  pe  ţăr¬ 
mul  Mării  Tiberiadei,  „nici  unul  din  ucenici  nu  îndrăznea  să-L  întrebe: 
Cine  eşti  Tu?,  ştiind  că  este  Domnul".11 

Iubiţii  mei,  dacă  naşterea  Domnului  din  Fecioară  a  fost  „taina  cea 
din  veac  ascunsă  şi  de  îngeri  neştiută",  învierea  Sa  din  morţi  a  fost  şi 
rămâne  o  taină  incomparabil  mai  adâncă  şi  mai  de  pătruns.  Profeţii  Ve¬ 
chiului  Testament  au  vestit  venirea  lui  Mesia,  unde  anume  Se  va  naşte, 
când  şi  din  cine,  cum  li  va  fi  înfăţişarea,  cum  va  lua  asupră-Şi  păcatele 
omenirii  şi  cum  va  suferi  pentru  ele;  i-au  prevestit  limpede  patimile  şi 
moartea,  dar  nu  şi  învierea.  Astfel,  înţelegem  de  ce  naşterea  Domnului 
s-a  petrecut  într-un  orizont  de  aşteptare  al  omenirii,  pe  când  învierea 
nu  a  fost  aşteptată  de  nimeni.  Domnul  însuşi,  în  timpul  propovăduirii 
Sale,  a  afirmat  în  repetate  rânduri  că  Fiul  Omului  va  suferi  moarte  pe 


1  Isaia  7,  14. 

2  Luca  1,  31. 

3  Luca  2,  12. 

4  Ioan  1,  36. 

5  Ioan  1,  41. 

6  Ioan  1,  45. 

7  Cf.  Matei  28,  5-«. 

8  Ioan  20.  17. 

9  Ioan  20,  23. 

10  Matei  28.  17. 

11  Ioan  21,  12. 

cruce  şi  că  a  treia  zi  va  învia,12  dar  S-a  mărginit  doar  la  enunţul  în  Sine, 
fără  să  dea  lămuriri  şi  fără  să  îngăduie  întrebări,  aşa  cum  a  făcut,  de 
pildă,  cu  înălţarea  Sa  la  cer,  pe  care  şi-a  anunţat-o  ca  pe  o  întoarcere  la 
Tatăl  şi  ca  pe  o  condiţie  a  venirii  Duhului  Sfânt.13 

Să  nu  credem  însă  că  aceasta  se  datorează  neputinţei  omeneşti  de  a 
pricepe  un  fenomen  cu  totul  nou  şi  copleşitor.  Neputinţa,  desigur,  exista, 
dar  deasupra  ei  lucra  iconomia  divină,  o  anumită  pedagogie  a  lui  Dumne¬ 
zeu  care-Şi  pregăteşte  învăţăceii  ca  pe  şcolari;  nu  dintr-odată,  ci  în  trepte 
de  cunoaştere.  Sfântul  Evanghelist  Marcu  ne  spună  că,  la  un  moment 
dat,  după  ce  Domnul  Şi-a  vestit  patimile  şi  învierea,  ucenicii  îrnu  înţe¬ 
legeau  cuvântul  şi  se  temeau  să-L  întrebe".  Dar  Sfântul  Evanghelist 
Luca,  istorisind  aceeaşi  împrejurare,  ne  dă  o  lămurire:  „Dar  ei  (ucenicii) 
nu  înţelegeau  cuvântul  acesta,  că  era  ascuns  pentru  ei,  ca  să  nu-1  pri¬ 
ceapă,  şi  se  temeau  să-L  întrebe".  Tot  aşa  s-a  întâmplat  în  chiar  ziua  în¬ 
vierii,  Duminică  spre  seară:  Când  ucenicii  Luca  şi  Cleopa  mergeau  trişti 
pe  drumul  spre  Emaus,  „Iisus  însuşi,  apropiindu-Se,  mergea  împreună 
cu  ei;  dar  ochii  lor  erau  ţinuţi  să  nu-L  cunoască".  într-adevăr,  ei,  care 
nu  credeau  în  zvonurile  cum  că  Iisus  ar  fi  înviat,  aveau  să  se  încredin¬ 
ţeze  de  abia  când  Necunoscutul  Drumeţ,  poftit  de  ei  la  cină,  avea  să 
frângă  pâinea  euharistică  şi  să  Se  facă  nevăzut. 

Iubiţii  mei  fii  sufleteşti, 

Am  socotit  de  cuviinţă  să  vă  spun  toate  acestea  pentru  că  uneori 
suntem  ispitiţi  să-i  judecăm  prea  aspru  pe  ucenicii  Domnului,  cum  că  nu 
L-au  înţeles,  că  nu  L-au  urmat  până  la  capăt,  că  la  greu  s-au  speriat  şi 
L-au  părăsit,  că  Petru  s-a  lepădat  de  El  şi  că  Toma  s-a  îndoit.  Dacă  pri¬ 
vim  lucrurile  numai  omeneşte,  aşa  este.  Dar  dacă  le  privim  din  unghiul 
credinţei,  atunci  vom  înţelege  că  nimic  nu  s-a  petrecut  la  întâmplare  şi 
că  totul  s-a  desfăşurat  după  o  anume  rânduială  dumnezeiască.  Sfântul 
Evanghelist  Ioan  ne  spune  că,  pregătindu-I  Domnului  intrarea  în  Ieru¬ 
salim,  apostolii  făceau  aceasta  fără  să-şi  dea  seama  că  împlinesc  o  pro¬ 
feţie,  că  deveniseră  instrumente  ale  planului  divin.  Dacă  ei  nu  întot¬ 
deauna  ştiau  ce  fac,  Dumnezeu,  în  mod  sigur,  ştia.  Lepădarea  lui  Petru 
fusese  prevăzută  de  Domnul  cu  câteva  ceasuri  înainte,  ca  şi  fuga  apos¬ 
tolului.  Dar.  dacă  ne  gândim  bine,  tocmai  această  preştiinţă  dumneze¬ 
iască  a  făcut  posibilă  căinţa  lui  Petru  şi  devotamentul  de  mai  târziu  al 
apostolilor.  Nici  nu  suntem  siguri  că.  aflând  de  învierea  Domnului  sau  vă- 
zându-L  aievea  pe  Cel  ftiviat,  se  îndoiseră  de-a  binelea;  în  astfel  de  si¬ 
tuaţii  năpraznice,  când  cineva  aude  o  veste  extraordinară,  exclamă  cu 
uimire,  de-abia  ţinându-şi  respiraţia:  —  E  prea  frumos  ca  să  llie  ade¬ 
vărat!  Bucuria  adusă  de  înviere  era  prea  nouă  şi  prea  copleşitoare  pen¬ 
tru  ca  să  fi  fost  întâmpinată  cu  aplauzele  şi  uralele  unei  victorii  scon¬ 
tate.  Ea  a  zdruncinat  la  început,  pentru  ca  după  aceea,  în  timp,  să  se  sta¬ 
tornicească  definitiv  în  sufletele  celor  ce  cred. 


12  Marcu  9,  31. 

13  Cf.  Ioan  16,  5-7. 

Dacă,  pentru  motivele  arătate,  cei  de  atunci  nu  aşteptau  învierea, 
noi,  cei  de  azi,  avem  în  ea  nu  numai  certitudinea  mântuirii,  ci  şi  încu¬ 
nunarea  unei  pregătiri.  De  aceea  am  postit,  de  aceea  ne-am  spovedit, 
de  aceea  ne-am  amintit  de  patimile  Domnului  şi  ne-am  făcut  părtaşi  ai 
crucii,  pentru  ca  bucuria  noastră  astăzi  să  fie  nu  numai  deplină,  dar  şi 
înţeleasă. 

învierea  lui  Hristos  este  centrul  credinţei  noastre,  coloana  verte¬ 
brală  a  fiinţei  creştine,  sistemul  de  existenţă  al  edificiului  eclesial.  Fără 
ea,  totul  s-ar  prăbuşi.  Sfântul  Apostol  Pavel  ne  spune  că  dacă  Hristos  n-a 
înviat,  atunci  „zadarnică  e  propovăduirea  noastră,  zadarnică  e  şi  cre¬ 
dinţa  voastră".14  învierea  Domnului  este  pârga  şi  siguranţa  propriei  noas¬ 
tre  învieri.  Dacă  cei  de  atunci,  din  vremea  lui  Ponţiu  Pilat,  nu  aşteptau 
învierea  lui  Hristos,  noi,  cei  de  acum,  privim  înainte  cu  nădejde  spre 
sfârşitul  veacurilor,  ceea  ce-1  face  pe  oricare  creştin  să  mărturisescă 
în  Simbolul  Credinţei:  „Aştept  învierea  morţilor**. 

Aşadar,  iubiţii  mei,  fruntea  sus!  Dacă  aţi  dormitat,  treziţi-vă!;  dacă 
aţi  greşit,  îndreptaţi-vă!;  dacă  v-aţi  poticnit,  ridicaţi-vă!;  dacă  v-aţi  în¬ 
doit,  credeţi!;  dacă  v-aţi  adumbrit,  luminaţi-vă! 

Fie-vă  Sărbătorile  paşnice  şi  fericite! 

Şi  nu-i  uitaţi  pe  cei  sărmani! 


Al  vostru  de  tot  binele  voitor  şi  rugător 
către  Domnul. 


t  BARTOLOMEU 

Arhiepiscopul  Vadului,  Feleacului 

şi  Clujului 


* 


*  r 


#  * 


14  I  Corinteni  15,  14, 


t  ANDREI 

DIN  MILA  LUI  DUMNEZEU,  ARHIEPISCOPUL  ALBA  IULIEI 

Iubitului  cler,  cinstitului  cin  monahal  şi  dreptmăritorilor  noştri  creş¬ 
tini,  har  şi  bucurie  de  la  Iiristos  Cel  înviat  din  morţi,  iar  de  la  noi  arhie¬ 
rească  binecuvântare. 

„ Îngropaţi  fiind  împreună  cu  Hristos  prin 
Botez ,  cu  El  aţi  şi  înviat  prin  credinţa  în 
lucrarea  lui  Dumnezeu,  Cel  ce  L-a  înviat 
pe  El  din  morţi". 

(Coloseni  2,  12) 

Iubiţi  credincioşi, 

Cu  câţiva  ani  în  urmă  m-a  marcat  şi  m-a  impresionat  negativ, 
următoarea  întâmplare:  Mă  găseam  într-o  biserică  mare  din  Ardeal. 
Era  duminica,  imediat  după  Sfânta  Liturghie.  In  faţa  altarului  trei  preoţi, 
înveşmântaţi  frumos,  slujeau  cu  toată  solemnitatea  un  parastas.  Asista 
lume  multă  şi  bună.  Corul  răspundea  duios  şi  armonios. 

în  pronaosul  bisericii,  într-o  lumină  obscură,  un  singur  preot  ofi¬ 
cia  Taina  Sfântului  Botez  pentru  trei  copilaşi.  în  afară  de  naşi  şi  de 
părinţi,  nu  mai  asista  nimeni.  Li  s-au  citit  repede  lepădările;  li  s-a  tur¬ 
nat  puţină  apă  pe  cap  şi  s-a  terminat  totul,  chiar  înaintea  sfârşirii  pa¬ 
rastasului. 

Nu  m-a  şocat  atât  superficialitatea  săvârşirii  Tainei,  cât  răstur¬ 
narea  de  valori,  ce  s-a  strecurat  în  mintea  oamenilor,  de-a  lungul  vre¬ 
mii.  Fără  a  diminua  importanţa  rugăciunilor  pentru  morţi,  trebuie  să 
spun,  totuşi,  că  parastasul  este  o  ierurgie;  iar  Botezul  este  o  Taină  de 
importanţă  vitală  pentru  viaţa  spirituală  a  unui  om.  Aşa  că  de  la  în¬ 
tâmplarea  respectivă  mi-a  rămas  în  gând  întrebarea:  suntem  noi  în 
slujba  vieţii  sau  în  slujba  morţii? 

Iubiţi  fraţi, 

Pentru  creştinii  din  epoca  primară  Botezul  era  un  eveniment  de 
maximă  importanţă.  Participa  la  el  întreaga  comunitate.  Şi  nu  se  să¬ 
vârşea  oricând,  ci  la  praznicele  mari.  De  aceea  încă  până  astăzi  la  Paşti, 
la  Rusalii,  la  Bobotează  şi  la  Crăciun  ae  cântă  în  timpul  Sfintei  Litur- 

ghid,  în  Ioc  de  „Sfinte  Dumnezeule . .  „Câţi  în  Hristos  v-aţi  botezat 
în  Hristos  v-aţi  şi  îmbrăcat44* 

•v’  Botezul  este  direct  legat  de  învierea  Domnului,  de  aceea  Sfântul 
Apostol  Pavel  ne  spune:  „Îngropaţi  fiind  împreună  cu  Hristos  prin  Bo¬ 
tez,  cu  El  aţi  şi  înviat  prin  credinţa  în  lucrarea  lui  Dumnezeu,  Cel  ce 
L-a  înviat  pe  El  din  morţi44  (Coloseni  2,  12).  Prin  Botez  şi  prin  celelalte 
Sfinte  Taine,  îndeosebi  prin  Euharistie,  parcurgem  împreună  cu  Hristos 
drumul  pe  care  El  l-a  făcut  din  ieslea  Betleemului  până  la  înălţarea  la 
cer.  De  aceea  îmi  îngădui  să  vă  dau  încă  două  citate  din  Sfântul  Apostol 
Pavel:  „Oare  nu  ştiţi  că  toţi  câţi  în  Hristos  Iisus  ne-am  botezat,  Intru 
moartea  Lui  ne-am  botezat?  Deci  ne-am  îngropat  cu  El,  în  moarte,  prin 
Botez,  pentru  ca,  precum  Hristos  a  înviat  din  morţi,  prin  slava  Ta¬ 
tălui,  aşa  să  umblăm  şi  noi  întru  înnoirea  vieţii44  (Romani  6,  3-4).  Iar 
capătul  drumului  este  îmbrăcat  în  lumină:  „Căci  voi  aţi  murit  şi  viaţa 
voastră  e  ascunsă  cu  Hristos  întru  Dumnezeu*  Iar  când  Hristos,  Care 
este  viaţa  voastră,  Se  va  arăta,  atunci  şi  voi,  împreună  cu  El,  vă  veţi 
arăta  întru  slavă44  (Coloseni  2,  3-4). 

Pentru  înaintaşii  noştri  era  limpede  faptul  că  în  Botez  noi  murim 
şi  înviem  cu  Hristos,  că  Botezul  este  naştere  diin  nou,  că  bucuria  Bote¬ 
zului  este  o  bucurie  pascală.  Hristos  S-a  întrupat,  a  pătimit,  S-a  răstig¬ 
nit  şi  a  înviat,  exclusiv  din  dorinţa  de  a-1  mântui  pe  om,  de  a-1  slobozi 
din  moartea  în  care-şi  transformase  viaţa,  de  a-i  reda  viaţa  pe  care  o 
pierduse  prin  păcat.  In  Botez,  Moartea  şi  învierea  lui  Hristos  se  împle¬ 
tesc  cu  moartea  şi  învierea  noastră  în  El.  De  la  acest  mare  dar  al  unirii 
cu  Hristos  noi  nu  vrem  să  fie  oprit  nimeni.  De  aceea  îi  botezăm  pe  prunci, 
limpede  fiindu-ne  afirmaţia  Sfântului  Pavel:  „Câţi  în  Hristos  v-aţi  bote¬ 
zat  în  Hristos  v-aţi  şi  îmbrăcat44  (Galateni  3,  27);  Şi  mai  ales,  cuvântul 
Mântuitorului  spus  lui  Nicodim:  „Adevărat,  adevărat  zic  ţie:  de  nu  se  va 
naşte  cineva  din  apă  şi  din  Duh,  nu  va  putea  să  intre  în  împărăţia 
lui  Dumnezeu"  (Ioan  3,  5).  Comentariile  făcute  de  neoprotestanţi  că  în 
Biserica  primară  se  botezau  doar  oameni  maturi  nu  stau  în  picioare.  Sunt 
argumente  istorice  convingătoare  că  păgânii,  ce  intrau  în  creştinism,  se 
botezau  maturi,  iar  copiii  credincioşilor  se  botezau  mici.  Lucrul  acesta  îl 
demonstrează  Sfântul  Pavel  atunci  când  ne  spune  că  tăierea  împrejur  din 
Vechiul  Testament,  care  se  săvârşea  la  opt  zile,  în  Noul  Testament  a  fost 
Înlocuită  de  Botez  (Coloseni  2, 11-12). 

Legătura  dintre  învierea  lui  Hristos  şi  Botez  o  face  luminatul  ca¬ 
non  al  Paştilor.  Vă  redau  doar  o  cântare  din  el:  „Ieri  m-am  îngropat 
Împreună  cu  Tine,  Hristoase;  astăzi  mă  ridic  împreună  cu  Tine,  Cel  ce 
ai  înviat.  Răstignitu-m-am  ieri  împreună  cu  Tine;  însuţi  împreună  mâ 
preamăreşte,  Mântuitorule,  întru  împărăţia  Ta44. 

Dreptmăritori  creştini. 

Să  ne  întoarcem  la  buna  rânduială  a  Bisericii  primaire  şi  să-i  dăm 
Botezului  importanţa  pascală  pe  care  o  are.  La  bucuria  încreştinării 
puiului  de  om  venit  în  lume  trebuie  să  participe  toată  comunitatea. 

Preotul,  săvârşitor  al  Tainei,  convins  fiind  de  importanţa  lucrării 
ce  o  împlineşte,  când  sfinţeşte  apa  din  cristelniţă,  zice  aşa:  „Şi-mi  spală 
necurăţia  trupului  şi  întinăciunea  sufletului  şi  pe  mine  întreg  cu  totul 

mă  sfinţeşte _ Şi  fă  să  ia  chip  Hristosul  Tău  în  acesta  ce  se  va  naşte  din 

nou  prin  a  mea  nevrednicie*4. 

Sfinţii  Părinţi  ne-au  transmis  şi  modul  practic  în  care  trebuie  să 
oficiem  Botezul.  Taina  se  săvârşeşte  prin  întreita  afundare  a  celui  ce  se 
botează,  în  apă,  în  numele  Sfintei  Treimi.  Săvârşitorul  este  episcopul  sau 
preotul;  numai  în  caz  de  urgenţă,  din  temerea  de  moarte,  această  Taină 
poate  fi  săvârşită  de  orice  credincios  al  Bisericii.  Sfintele  canoane,  refe¬ 
ritoare  la  corectitudinea  oficierii  Botezului,  sunt  foarte  aspre,  iată  de 
exemplu,  canonul  50  apostolic,  zice  aşa:  „Dacă  vreun  episcop  sau  preot 
nu  ar  săvârşi  cele  trei  afundături ...  să  se  caterisească**. 

în  ce-i  priveşte  pe  naşi,  Simeon  Arhiepiscopul  Tesalonicului  zice  că: 

„Naşul  trebuie  să  fie  ortodox  şi  cunoscător  al  dreptei  credinţe.  Căci  eu 
am  auzit  lucru  foarte  greu  şi  fără  socotinţă  că  unii  fac  naşi  ai  copiilor 
lor  pe  cei  ce  nu  cred  şi  pe  eretici,  pentru  pricini  omeneşti,  nădăjduind 
oarecare  foloase.  Unii  ca  aceştia  şi  Taina  o  leapădă  şi  pe  copiii  lor  nu-i 
luminează,  ci  mai  vârtos  îi  întunecă**. 

Iubiţi  credincioşi, 

.  „  0  «  t. 

Poate  că,  pledoaria  mea  referitoare  la  Botez,  vi  se  pare  ciudată 
la  o  asemenea  sărbătoare  mare,  mai  ales  că  numărul  botezelor  scade  alar¬ 
mant.  Dar  tocmai  acest  aspect  sensibil  al  vieţii  naţiunii  noastre  trebuie 
serios  luat  în  seamă.  Nu  cumva,  şi  din  acest  punct  de  vedere,  slujim  mai 
mult  morţii  decât  vieţii? 

Statisticile  sunt  îngrijorătoare.  In  câteva  zeci  de  ani  vom  ajunge 
o  naţiune  îmbătrânită.  Din  1990  şi  până  acum  populaţia  României  a  scă¬ 
zut  cu  700  000  de  persoane,  adică  cu  echivalentul  unui  judeţ.  Dacă  în 
fiecare  deceniu  ar  pieri  câte  un  judeţ  unde  s-ar  ajunge  peste  100  de  ani? 

Oricât  s-ar  argumenta  această  stare,  ca  datorându-se  sărăciei  ma¬ 
teriale  în  care  se  zbat  foarte  multe  familii,  prima  ei  cauză  nu  este  de 
natură  economică  ci  morală.  Lipsurile  materiale  nu  sunt  argumentate 
pentru  a  justifica  uciderea.  Apoi  s-a  observat  şi  faptul  că  aversiunea  faţă 
de  copii  poate  creşte  odată  cu  înavuţirea.  Sunt  multe  familii  bogate  care 
au  doar  un  copil,  sau  poate  nici  unul. 

Sânul  femeii  a  fost  creat  pentru  a  deveni  izvor  de  viaţă  şi  nu  grop- 
niţă  a  pruncilor.  Mântuitorul  Iisus  Hristos  i-a  luat  pe  copii  în  braţe  şi 

a  zis:  „Cine  va  primi  un  prunc  ca  acesta  în  numele  Meu,  pe  Mine  Mă  pri¬ 
meşte*4  (Matei  18,  5).  Sfintele  Scripturi  socot  copiii  ca  o  binecuvântare 
a  lui  Dumnezeu.  Atunci  eşti  fericit,  zice  Proorocul  David,  când  „femeia 

ta  este  ca  o  vie  roditoare,  în  laturile  casei  tale;  iar  fiii  tăi  ca  nişte  vlăs¬ 
tare  de  măslin,  împrejurul  mesei  tale**  (Psalmul  127,  3). 

Pentru  ca  lumea  să  înţeleagă  corect  lucrurile  au  mare  responsa¬ 
bilitate  preoţii.  Dar  nu  numai  ei,  ci,  în  mod  egal,  dascălii  şi  doctorii.  Şi, 
urcând  pe  scara  responsabilităţilor,  sunt  implicate  toate  instituţiile  care 

ar  trebui  să  facă  educaţie,  culminând  cu  farurile  legislative  şi  executive 
ale  statului  care,  din  nefericire,  sunt  pe  cale  să  legifereze  prostituţia. 

Radioul,  presa  şi  în  special  Televiziunea,  au  un  impact  extraordinar 
asupra  oamenilor,  mai  ales  asupra  celor  tineri.  Pentru  emisiunile  educa¬ 
tive  le  felicităm.  Dar  cum  se  pot  justifica  atâtea  filme  care  propagă  ero¬ 
tismul  şi  violenţa?  Atâtea  seriale  care  propun  amorul  liber,  fără  a  scoate 
în  evidenţă  sublimitatea  vieţii  de  familie  şi  a  naşterii  de  prunci? 

După  ce  criterii  moralele  conduc  cei  care  fac  aşa-numita  „educa¬ 
ţie  sanitară"  în  şcoli,  fără  a  aminti  nimic  de  păcat,  ci  doar  învăţându-i 
pe  tineri  cum  pot  scăpa  de  urmările  neplăcute  ale  unei  vieţi  libertine? 

Iubiţi  fraţi. 

Sărbătoarea  Paştilor  este  sărbătoarea  vieţii  şi  sărbătoarea  bucuriei. 
Acum  „prăznuim  omorârea  morţii,  sfărâmarea  iadului  şi  începătura  vieţii 
veşnice;  şi  săltând  lăudăm  pe  Pricinuitorul,  cel  unul  binecuvântat,  Dum¬ 
nezeul  părinţilor  noştri  şi  preaslăvit". 

Acum,  mai  mult  ca  altădată,  ne  simţim  slujitori  ai  vieţii  şi  nu  ai 
morţii.  Acum  mamele  care  au  adus  copii  pe  lume,  i-au  unit  cu  Hristos 
prin  Botez  şi  i-au  învăţat  să  gungurească  numele  lui  Dumnezeu,  îi  ajută 
şi  să-L  vadă  pe  Cel  înviat  prezent  pretutindeni:  în  soarele  ce  răsare,  în 
râuleţul  ce  murmură,  în  arborele  căruia-i  plesnesc  mugurii  dornici  de 
viaţă,  în  frumuseţea  florilor  şi-n  picăturile  de  rouă. 

Acum  în  jurul  bisericilor  e  adunată  toată  suflarea  creştină;  celor 
vii  li  se  alătură  şi  cei  adormiţi  pentru  că  înviind  Hristos  „nici  un  mort 
nu  mai  este  în  morminte".  Acest  adevăr  îl  propovăduieşte  Biserica,  îl 
mărturisesc  credincioşii,  dar  mai  ales  îl  intuiesc  copiii.  Lucian  Blaga, 
înspre  bătrâneţe,  a  relatat  un  crâmpei  emoţionant  din  copilăria  sa:  „Nu 
aveam  mai  mult  de  şapte  ani.  Eram  vreo  cinci  băieţi,  toţi  cam  de  aceeaşi 
vârstă;  stăm  în  cerc,  calmi,  In  mijlocul  uliţei,  pe  înserate.  Nu  mai  ştiu  în 
ce  legătură  s-a  întâmplat  ca  unul  să  arunce  întrebarea:  Cum  o  fi  când 
eşti  mort?  Unul  dintre  noi  a  răspuns  neîntârziat,  ca  iluminat:  mort  tre¬ 
buie  să  fie  ca  şi  viu.  E  aşa  că  nici  nu  ştii  că  eşti  mort.  Noi  bunăoară  stăm 
aici  în  cerc  şi  vorbim,  dar  poate  că  suntem  morţi,  numai  că  nu  ne  dăm 
seama"  (Izvoade,  p.  37). 

Cu  toate  ambiguităţile  ceasului  de  faţă,  nădăjduim  că  o  bună  edu¬ 
caţie  a  tineretului,  la  care  trebuie  să  contribuie  familia.  Biserica  şi  şcoala, 
ne  va  oferi  alte  perspective  pentru  viitor.  Chiar  dacă  omenirea  a  acumu¬ 
lat  mult,  în  ce  priveşte  cultura  şi  civilizaţia,  totuşi  din  punct  de  vedere 
spiritual  este  încă  nu  numai  minoră,  dar  de-a  dreptul  în  bâiguielile 

prunciei. 

îndreptarul  vieţii  oamenilor  este  Hristos  Cel  înviat  din  morţi.  El 
propovăduieşte  viaţa  în  faţa  morţii;  iubirea  în  faţa  urii;  sfinţenia  în  faţa 
păcatului;  altruismul  în  faţa  egoismului.  El  ne  dezvăluie  tainele  vieţii  de 
dincolo  de  mormânt,  viaţă  în  perspectiva  veşniciei,  care  începe  odată  cu 
Botezul  şi  continuă  până  în  locul  luminat  al  raiului. 

Ziua  şi  bucuria  învierii  este  numai  un  fragment,  numai  un  început 
din  ziua  veşniciei,  din  ziua  fericirii  fără  de  sfârşit  care  ne  aşteaptă  din¬ 
colo  de  moarte.  Bucuria  Paştilor  este  bucuria  drepţilor  şi  fericirea  nemu¬ 
ririi  în  lumina  Ierusalimului  ceresc,  unde  „moarte  nu  va  mai  fi;  nici 
plângere,  nici  strigăt,  nici  durere"  (Apocalipsa  21,  4).  Hristos  a  înviat! 

Al  vostru  rugător  către  Dumnezeu 
şi  doritor  de  tot  binele, 

t  ANDREI 

Arhiepiscopul  Alba  Iuliei 

DIN  MILA  LUI  DUMNEZEU  EPISCOP 
AL  DE  DUMNEZEU  PÂZITEI  EPISCOPII  ORTODOXE  ROMANE 

A  ORADIEI 

Iubitului  cler,  cinului  monahal  şi  binecredincioşilor  creştini,  bar, 
milă,  şi  pace  de  la  Hristos,  Domnul  n astru,  iar  de  la  smerenia  noastră 
arhiereşti  binecuvântări, 

„Văzând  cetatea  a  plâns  pentru  ea  zicând: 
Dacă  ai  fi  cunoscut  şi  tu;  în  ziua  aceasta, 
cele  ce  sunt  spre  pacea  ta!u  (Lc.  19,  41). 


S 


Iubiţii  noştri  credincioşi. 

Cu  ajutorul  bunului  Dumnezeu  am  ajuns  din  nou  la  „Praznicul 
Praznicelor  şi  Sărbătoarea  Sărbătorilor",  cea  de  a  1999-a  prăznuire  a  în¬ 
vierii  Domnului  nostru  Iisus  Hristos,  căruia  li  dăm  slava  pentru  că  ne-a 
învrednicit  de  această  mare  bucurie. 

Am  socotit  de  cuviinţă  să  medităm  împreună  asupra  acestui  eveni¬ 
ment  având  ca  temă  preocuparea  dezvoltării  unui  subiect  cu  titlul  „Pe 
cărările  vieţii  în  lumina  învierii". 

Nu  rareori  întâlnim  pe  cărările  vieţii  oameni  deosebit  de  tulburaţi 
şi  neliniştiţi,  care  lipsiţi  de  un  oarecare  control  se  pomenesc  vorbind  sin¬ 
guri  pe  cale.  Gânduri  şi  poveri  de  grele  simţăminte  le  răpesc  toată  odihna 
fiinţei  lor. 

Această  stare  nefericită  dovedeşte  o  înstrăinare  de  la  un  sănătos 
echilibru  lăuntric,  de  la  ceea  ce  Sfinţii  Părinţi  ai  Bisericii  numesc  „dreap¬ 
ta  judecată". 

Preocupările  care-i  frământă  nu  sunt  totdeauna  legate  numai  de 
griji  lumeşti,  ci  de  întrebări  privind  viaţa  aceasta  şi  viaţa  veşnică,  de 
unele  căutări  străine  de  Adevăr,  străine  de  fundamentarea  convingerilor 
bazate  pe  Evenimentul  învierii  Mântuitorului. 

Astfel  de  frământări  şi  întrebări  nu  întâlnim  la  marii  cunoscători 
aî  Adevărului  pe  care  Dumnezeu  l-a  învrednicit  de  o  adâncă  şi  stator¬ 
nică  pace  lăuntrică.  Să  ne  gândim  doar  la  Sf.  Ap.  Pavel  şi  la  mărturiile 
sale  atunci  când  zice:  „Cine  ne  va  despărţi  de  dragostea  lui  Hristos"  (Rom. 
8,  35)  care  dragoste  covârşeşte  toată  mintea  (Filip.  4,  7).  Atât  de  minunat 
vorbeşte  de  această  dragoste  în  cap.  13  din  Epistola  I  Cor.,  care  se  în¬ 
cheie  cu  constatarea  că  „dragostea  toate  le  acoperă,  toate  le  crede,  toate 

le  nădăjduieşte,  toate  le  rabdă"  şi  că  ea  rămâne  în  veac.  Din  aceste  măr¬ 
turisiri  reiese  că  Sfântul  Ap.  Pavel  a  atins  scopul  vieţii,  a  ajuns  la  sănă¬ 
toasa  linişte  sufletească,  că  a  biruit  obstacolele  grijilor  de  tot  felul  întâl¬ 
nite  pe  cărările  vieţii.  El  şi-a  fundamentat  credinţa  sa  pe  învierea  Fiului 
lui  Dumnezeu,  biruind  prin  puterea  energiilor  învierii  „toată  frica"  (I  In. 

4,  18)  şi  „toată  grija  cea  lumească". 

Dreptmăritorilor  creştini, 

O  seamă  dintre  intelectuali  sau  chiar  unele  genii  ale  omenirii  s-au 
străduit  să  găsească  acea  cheie  a  fericirii,  a  liniştii  lor  sufleteşti,  dar  nu 
au  găsit-o,  spre  marea  lor  dezamăgire.  E  destul  să  ne  gândim  la  marele 
neliniştit  al  nordului,  Soren  Kirkegaard,  la  neodihnitul  Cioran  şi  chiar 
la  Eminescu  al  nostru,  care  obosit  de  întrebări  şi  căutări  ne-a  lăsat  fraze 
ca  acestea:  „Din  haos  Doamne  m-ai  adus  şi  m-aş  întoarce-n  haos  /  Şi  din 
repaus  m-ai  adus  mi-e  sete  de  repaus". 

Câtă  diferenţă  de  stări  lăuntrice  pline  de  nelinişte  ale  acestora  şi 
marile  bucurii  duhovniceşti  ale  sfinţilor  Mucenici  care  mergeau  la  moarte 
cu  faţa  veselă,  socotindu-se  „grâu  al  lui  Hristos"  care  măcinaţi  de  dinţii 
fiarelor  să  devină  „pâine  curată  a  lui  Hristos",  după  mărturia  Sf.  Ignatie 
Teoforul,  Episcopul  Antiohiei.  Pe  ei  îi  cântă  Biserica  în  una  din  slujbele 
sale  zicând:  „Ceata  sfinţilor  a  aflat  izvorul  vieţii  şi  uşa  raiului". 

Uneori  şi  noi  cei  de  rând  suntem  mai  străini  de  darurile  Duhului 
Sfânt  precum  sunt:  „Dragostea,  bucuria,  pacea,  îndelunga  răbdare,  bună¬ 
tatea,  facerea  de  bine,  credinţa,  blândeţea,  înfrânarea  poftelor"  (Gal. 

5,  22). 

Toate  ostenelile  noastre  duhovniceşti,  atât  ale  monahilor,  precum 
şi  ale  credincioşilor  s-ar  cădea  să  tindă  după  aceste  daruri  după  exemplul 
Sf.  Serafim  de  Sarov  care  mărturisea  că  scopul  vieţii  este  dobândirea 
Duhului  Sfânt. 

De  fapt  acesta  a  fost  şi  scopul  venirii  în  lume  a  Mântuitorului  care 
prin  lucrările  mântuitoare  ale  întrupării,  Răstignirii,  învierii,  înălţării  şi 
continuarea  lor  în  Biserică  prin  Sfintele  Taine  „să  ne  facă  părtaşi  dum¬ 
nezeieştii  firi"  (II  Petru  1,  4)  prin  îndumnezeirea  firii  noastre  în  cel  mai 
înalt  grad,  luată  în  ipostasul  Său  dumnezeiesc.  Să  ne  statornicească  în- 
tr-un  sănătos  echilibru  sufletesc  asemenea  unei  coloane  vertebrale  ce  se 
înalţă  pe  fundamentul  iubirii  sincere  ce  izvorăşte  din  învierea  lui  Hristos. 
Lipsindu-ne  această  coloană  vertebrală  a  iubirii,  grijile  cele  de  multe 
feluri  ne  duc  în  lumi  străine,  ne  secătuiesc  vlaga  binefăcătoare  a  vieţii 
duhovniceşti  spre  nefericirea  noastră. 

iubiţii  noştri  credincioşi, 

Datorită  acestei  îndepărtări  în  lumi  străine  de  Adevăr  au  luat  naş¬ 
tere  ereziile  şi  mai  nou,  atâtea  grupări  sectare  care  au  dus  la  slăbirea 
frăţietăţii  în  familie  şi  în  societate  şi  la  fărâmiţarea  părerilor  credin¬ 
cioşilor  în  privinţa  credinţei. 

Aceste  secte  care  au  apărut  în  vremile  noastre  într-un  număr  atât 
de  mare,  vor  putea  fi  înţelese  mai  bine  dacă  vom  analiza  mai  în  pro- 

funzime  lumea  lăuntrică  a  membrilor  lor.  După  aceste  analize  vom  con¬ 
stata  că  între  neorânduelile  lăuntrice  ale  omului  şi  convingerile  ideilor 
sale  este  o  strânsă  legătură.  Ca  atare  mai  întâi  se  cade  a  ordona  cele 
dinlăuntru  şi  apoi  a  discuta  despre  învăţătura  şi  exegezele  textelor  Sf. 
Scriptură.  Mântuitorul  însuşi  ne  avertizează  că  „dacă  lumina  care  este 
în  tine  este  întuneric,  dar  întunericul  este  cu  atât  mai  mult"  (Mt.  6,  23). 

Un  exemplu  viu  în  această  privinţă  este  femeia  din  Samaria  cu 
întunericul  păcatelor  sale.  Când  Mântuitorul  îi  spune:  „cinci  bărbaţi  ai 
avut  şi  acesta  pe  care  îl  ai  nu  este  al  tău“,  ea  în  loc  să-şi  mărturisească 
fărădelegile,  îi  pune  Mântuitorului  întrebări  legate  de  învăţături  dog¬ 
matice.  Textul  Sfintei  Scripturi  trece  prin  persoană  şi  în  acest  întuneric 
lăuntric  al  persoanei  se  întunecă  exegeza  adevărată  a  lui.  Cine  încearcă 
o  exegeză  autentică  a  textului  scripturistic  trebuie  să  se  ridice  la  înălţi¬ 
mea  morală  a  celor  ce  l-au  scris,  dacă  nu,  ajungem  „la  câte  capete  atâtea 
păreri".  De  aceea  Biserica  ţine  aşa  de  mult  la  exegeza  Sfinţilor  Părinţi 
ca  unii  care  s-au  ridicat  prin  viaţa  lor  şi  darul  lui  Dumnezeu  la  culmi 
înălţătoare  de  sfinţenie  asemenea  celor  ce  le-au  scris. 

Drept  credincioşilor  creştini, 

Deseori  suntem  obişnuiţi  a  ne  tângui  de  multe  greutăţi  ce  le  întâl¬ 
nim  pe  cărările  vieţii.  Să  ne  punem  o  întrebare:  sunt  prea  mari  greută¬ 
ţile  sau  prea  slabe  puterile  spirituale  dinlăuntrul  nostru?  Poate  dacă  am 
fi  mai  preocupaţi  de  întărirea  noastră  în  puterile  dumnezeieşti  am  face 
faţă  mai  uşor  greutăţilor  ce  ne  înconjoară. 

Să  cugetăm  la  exemplul  Sfântului  Arhidiacon  Ştefan,  care  lovit  cu 
pietre,  zdrobit  sub  povara  lor,  avea  totuşi  faţa  senină,  şi  cu  inima  plină 
de  iubire  striga  de  sub  dărâmături:  „Doamne  nu  le  ţine  lor  păcatul 
acesta". 

Ori  întărirea  noastră  duhovnicească  în  lumina  învierii  nu  este  u- 
şoară,  nici  simplă,  nici  de  scurtă  durată  pentru  că  duhurile  răutăţii  mereu 
se  ridică  în  contra  noastră.  în  vreme  ce  noi  ne  facem  planuri  de  îndrep¬ 
tare  şi  aceste  duhuri  sunt  mai  active  în  contra  noastră.  Nu  e  lucrare 
uşoară  a  ne  angaja  la  o  asceză  integrală  şi  continuă,  mai  ales  că  dup^ 
spusa  unui  mare  teolog  de-al  nostru,  firea  noastră  omenească  e  înclinată 
spre  o  foarte  mare  comoditate. 

Avem  nenumărate  exemple  în  Sfânta  Scriptură  privind  amăgirile 
duhurilor  necurate  asupra  noastră  a  oamenilor.  Cine  a  amăgit  pe  Adam 
şi  pe  Eva?  Cine  a  întunecat  mintea  şi  inima  lui  Cain  de  a  ajuns  să  ucidă 
pe  semenul  său?  Cine  a  răscolit  atâta  ură  în  inima  fraţilor  lui  Iosif?  Cine 
a  aprins  dorul  după  arginţi  a  lui  Iuda  Iscarioteanul?  Dar  celor  ce  L-au 
răstignit  pe  Mântuitorul,  cine  le-a  umplut  inima  de  atâta  ură  ucigaşă? 

Puterea  şi  activitatea  acestor  duhuri  rele  este  mereu  prezentată  de 
la  Cartea  Facerii  până  la  Apocalipsă  şi  până  în  zilele  noastre,  dar  toate 
aceste  amăgiri  nu  sunt  mai  puternice  decât  puterea  lui  Dumnezeu. 

Sfânta  Scriptură  ne  prezintă  şi  exemple  oare,  deşi  au  căzut,  s-au  ridi¬ 
cat  cu  ajuto/rul  puterii  dumnezeieşti  ca  de  exemplu  David,  care  recu- 
noscându-şi  păcatul  se  mărturisea  lui  Dumnezeu:  „Ţie  unuia  am  gre- 


2* 


REVISTA  TEOLOGICA 


20 

şit  şi  ceea  ce  e  rău  înaintea  Ta  eu  am  făcut".  Sau  Sf.  Apostol  Petru  care 
după  cădere  „a  plâns  cu  amar",  iar  tradiţia  ne  spune  că  plângea  totdea¬ 
una  când  auzea  cocoşul  cântând. 

Avem  mai  ales  astăzi  lipsa  de  creştini  care  să  înveţe  prin  tăcere, 
prin  viaţa  lor  asemeni  ucenicului  ce  vizitase  mereu  pe  Sfântul  Antonia 
cel  Mare  şi  nu-i  punea  nici  o  întrebare,  el  a  răspuns:  „E  destul  că  te  văd, 
părinte".  Sfântul  Antonie  învăţa  prin  tăcere. 

Cât  de  mult  slăbesc  fărădelegile  lumina  învierii  din  lăuntrul  nos¬ 
tru  vom  prezenta  un  exemplu  din  viaţa  Bisericii.  In  9  februarie  Biserica 
noastră  prăznuieşte  pe  Sfântul  Mucenic  Nichifor.  El  la  început  era  păgân 
şi  avea  un  prieten  pe  nume  Saprichie  care  era  creştin.  Din  diferite  mo¬ 
tive  s-au  certat  împreună.  Fiind  în  vremea  persecuţiilor,  Saprichie  a  fost 
prins  şi  condamnat  la  moarte.  Spre  locul  de  supliciu  Nichifor  îl  ruga  stă¬ 
ruitor  să-l  ierte,  dar  Saprichie  nu  voia  nicidecum. 

Ajuns  la  locul  condamnării  Saprichie  slăbindu-i  inima  de  dragostea 
dumnezeiască  din  cauza  urii  s-a  lepădat  de  credinţă  în  Hristos.  în  acel 
moment  Nichifor  a  mărturisit  el  pe  Hristos  şi  a  murit  în  locul  lui  Sapri¬ 
chie  cel  cu  inima  seacă  de  iubire. 

O  stare  a  realităţii  inimii  noastre  şi  îndemnuri  spre  îndreptare  ne  dă 
tot  Sfântul  Apostol  Pavel,  zicând:  „In  lupta  voastră  cu  păcatul  nu  aţi 
suferit  până  la  sânge"  (Evrei  12,  4).  Tot  el  face  o  constatare  că  „slujesc  cu 
mintea  Legii  lui  Dumnezeu,  iar  cu  trupul  legii  păcatului"  (Rom.  7,  25),  iar 
în  alt  loc,  „văd  în  mădularele  mele  o  altă  lege,  luptându-se  împotriva  legii 
minţii  mele,  făcându-mă  rob  legii  păcatului.  Ticălos  om  sunt  eu"  (Rom. 
7,  23). 

Iubiţii  noştri  credincioşi, 

In  toate  aceste  exemple  se  observă  o  neodihnită  râvnă  de  îndreptare 
pe  cărările  vieţii  în  lumina  învierii  lui  Hristos. 

Să  urmăm  şi  noi  îndemnul  Sf.  Apostol  Pavel  care  zice:  „Având  îm¬ 
prejurul  nostru  atâta  nor  de  martori  să  lepădăm  orice  povară  şi  păcatul 
ce  lesne  ne  împresoară  şi  să  alergăm  cu  stăruinţă  în  lupta  ce  ne  stă  îna¬ 
inte,  cu  ochii  aţintiţi  asupra  lui  Iisus,  începătorul  şi  plinitorul  credinţei 
noastre"  (Evrei  12,  1),  pentru  restabilirea  unui  sănătos  echilibru  în  lăun¬ 
trul  nostru  atât  cât  este  cu  putinţă  omeneşte  spre  binele  nostru  vremel¬ 
nic  şi  veşnic  al  Bisericii  noastre  şi  a  Neamului  nostru  românesc. 

Bunul  nostru  Dumnezeu  să-şi  reverse  mereu  lumina  învierii  Sale 
pe  cărările  vieţii  noastre  şi  să  ne  ocrotească  familiile,  ţara  noastră  şi  so¬ 
cietatea  în  care  trăim. 

Dumnezeu  să  vă  facă  parte  de  bucurii  duhovniceşti  de  Sfintele 
Sărbători  ale  învierii. 


Al  vostru  rugător  către  Dumnezeu 
în  toată  una  vreme! 

t  I  O  A  N 
Episcopul  Oradiei 


t  J  U  S  T  I  N  I  A  N 

DIN  MILA  LUI  DUMNEZEU  EPISCOP  DREPTCREDINCIOS 
AL  MARAMUREŞULUI  ŞI  SĂTMARULUI 

Cuvânt  arhieresc  către  binecredinciosul  cler,  cinul  monahal  şi  drept- 
credinciosul  popor  din  Eparhia  Ortodoxă  Română  a  Maramureşului  şi 
Sătmarului,  cu  ocazia  preamăritului  Praznic  al  învierii  Domnului. 

hristos  a  Înviaţi 

Har,  bucurie  şi  pace  vă  doresc  tuturor  iubiţii  mei  fraţi  şi  fii  duhov¬ 
niceşti.  Doresc  ca  Sfintele  Paşti  să  aducă  in  sufletele  şi  casele  dumnea¬ 
voastră  multă  bucurie,  lumină  şi  binecuvântare  de  la  Dumnezeu  Tatăl  şi 
de  la  Domnul  nostru  Iisus  Hristos,  Cel  ce  pentru  noi  S-a  jertfit  şi  a  bi¬ 
ruit  moartea  şi  a  treia  zi  a  înviat  dându-ne  tuturor  Har  peste  har,  lu¬ 
mină  din  lumina  slavei  Sale,  bucurie  din  bucuria  neînserată  a  speranţei 
şi  o  desăvârşită  credinţă  şi  pace  că  Tatăl  nostru  Cel  din  ceruri  prin  Fiul 
Său  S-a  împăcat  cu  noi  şi  ne  aşteaptă  pe  fiecare  cu  braţele  deschise  şi  cu 
scaunele  de  odihnă  pregătite. 

Datorită  jertfei  şi  învierii  Domnului,  sunt  posibile  izvoarele  bucu¬ 
riei  noastre  din  care  gustăm  in  fiecare  an  la  acest  sfânt  şi  mare  praznic. 

Cu  sufletul  meu  mă  îndrept  către  voi  aleşi  şi  binecuvântaţi  de  Dum-' 
nezeu  slujitori  ai  SFINTELOR  ALTARE,  şi  vă  mulţumesc  în  numele  lui 
Iisus  Hristos  pentru  râvna  şi  osteneala  pe  care  aţi  depus-o  şi  in  acest 
sfânt  post  al  Patimilor  Domnului  şi  pentru  ostenelile  voastre  de  duhov¬ 
nici  şi  vestitori  ai  cuvântului  lui  Dumnezeu,  de  apărători  ai  dreptei  cre¬ 
dinţe  şi  ai  Bisericii  noastre  strămoşeşti.  De  asemenea,  cu  negrăită  dra¬ 
goste  mă  adresez  vouă  tuturor  iubiţi  creştini,  care  după  Legea  noastră, 
care  este  Legea  lui  Dumnezeu,  aţi  postit,  v-aţi  mărturisit  şi  v-aţi  împăr¬ 
tăşit  cu  Trupul  şi  Sângele  Domnului  nostru,  pregătindu-vă  şi  de  data 
aceasta  să  cinstiţi  Sfintele  Paşti  cu  vrednicie  aşa  cum  se  cuvine  unui 
creştin  şi  român  adevărat. 

% 

Iubiţi  fraţi, 

Doresc  să  vă  împărtăşesc  câteva  cuvinte  de  învăţătură  de  care  aveţi- 
nevoie,  pentru  ca  şi  mai  bine  să  cunoaşteţi  „tainele  împărăţiei  lui  Dum¬ 
nezeu"  şi  să  vă  sporiţi  zestrea  cea  sufletească,  ca  să  puteţi  împireună  cu 
îngerii,  preamărind  pe  Iisus  Hristos  cu  bucurie,  de  trei  ori  să  strigaţi: 

Hristos  a  înviat!,  Hristos  a  înviat!,  Hristos  a  înviat! 

Duminica  lui  Zaheu  Vameşul  vesteşte  uşor,  că  se  apropie  perioada 
Triodului  care  începe  în  Duminica  ce  urmează.  Perioada  Triodului 
întotdeauna  a  fost  pentru  mine  ca  o  preaplăcută  prevestire  că  se  apro¬ 
pie  primăvara,  dar  este  o  prevestire  şi  mai  plăcută  că  se  apropie  zilele 
pcistului  cu  preafrumoasele  lui  rânduieli  şi  slujbe  care  înseninează 
cerul,  şi  împrospătează  atmosfera,  întinereşte  vremea,  trezeşte  pă¬ 
mântul  din  somnul  cel  lung  şi  greu  al  iernii.  Acest  timp  al  postului 
luminează  şi  faţa  oamenilor,  privirea  lor  devine  mai  frumoasă,  mişcarea 
mai  vioaie.  Tot  timpul  postului  ne  pregătim  pentru  un  mare  eveniment. 
Simţim  tot  timpul  Postului  Mare,  că  vine  o  mare  sărbătoare,  că  se  apro¬ 
pie  ceva  ce  a  început  să  se  simtă  în  aer,  pe  pământ,  în  viaţă.  Este  ziua 
învierii  Domnului,  Ziua  cea  Mare. 

Cu  ocazia  acestui  Mare  praznic,  a  acestei  sărbători  împărăteşti,  să 
ne  pregătim  sufleteşte  şi  să  îmbrăţişăm  pe  toţi,  şi  să  zicem  fraţilor,  şi 
celor  ce  ne  urăsc  pe  noi.  Ziua  învierii  ne-a  deschis  la  toţi  porţile  raiu¬ 
lui,  ne-a  deschis  cerurile,  scaunele,  pe  care  Iisus  Hristos  ni  le  pregăteşte 
după  cum  a  spus:  „Merg  să  vă  pregătesc  vouă  loc“  (In.  14,  2)  pentru  că 
toţi  cei  ce  cred  în  Iisus  Hristos  şi  îl  ascultă  sunt  „  . . .  fiii  lui  Dumnezeu, 
fiind  fii  ai  învierii"  (Luca  20,  36). 

După  învierea  Domnului  nimeni  nu  se  îndoieşte  că  toţi  morţii  vor 
învia,  după  cum  înainte  de  Patimile  Sale,  a  spus  ucenicilor  Lui,  zicând: 
„Iar  că  morţii  înviază  a  arătat  chiar  Moise  la  rug  când  numeşte  Domn 
pe  Dumnezeul  lui  Avraam,  şi  Dumnezeu  luii  Isaac  şi  Dumnezeul  lui  la- 
cob.  Dumnezeu  deci  nu  este  Dumnezeu  al  morţilor,  ci  al  viilor  căci  toţi 
trăiesc  în  El"  (Lc.  20,  37-38). 

Iată  iubiţii  mei  fraţi,  tot  sufletul  se  luminează  în  ziua  aceasta,  in 
acest  mare  Praznic  pentru  care  ne-am  pregătit  în  tot  postul  Sfintelor 
Patimi,  şi  am  venit  la  Sfintele  Paşti  după  ce  ne-am  împăcat  cu  toţi,  după 
porunca  Domnului  care  a  zis:  „Deci,  dacă  îţi  vei  aduce  darul  tău  la  altar 
şi  acolo  îţi  vei  aduce  aminte  că  fratele  tău  are  ceva  împotriva  ta,  lasă 
darul  tău  acolo,  înaintea  altarului,  şi  mergi  întâi  şi  împacă-te  cu  fratele 
tău  şi  apoi  venind,  adu  darul  tău"  (Mt.  5,  24). 

Ne-am  împăcat  întâi  cu  fraţii  noştri  iertând  tuturor  toate,  ca  să  ne 
ierte  şi  Dumnezeu  pe  noi,  după  cum  chiar  noi  cerem  de  câte  ori  ne  rugăm 
şi  zicem  Tatăl  nostru.  Atunci  noi  cu  umilinţă  cerem  lui  Dumnezeu:  „Şi  ne 
iartă  nouă  greşelile  noastre,  precum  şi  noi  iertăm  greşiţilor  noştri“ 
(Mt.  6.  12). 

Ne-am  împăcat  cu  noi,  cu  conştiinţa  noastră,  mărturisindu-ne  toate 
păcatele,  şi  uşurându-ne  şi  curăţindu-ne  sufletul  şi  conştiinţa  care  până 
ce  nu  ne-am  spovedit  era  foarte  tulburată,  foarte  zbuciumată,  foarte  îm¬ 
povărată,  dar  de  când  am  stat  la  scaunul  de  judecată  şi  după  cum  a  rân¬ 
duit  Prea  Bunul  Dumnezeu,  ne-am  judecat  noi  pe  noi,  faptele  noastre, 
păcatele  noastre,  şi  am  cerut  iertare  şi  dezlegare  de  toate  păcatele,  deo¬ 
dată  conştiinţa  noastră  s-a  luminat,  s-a  curăţit,  s-a  eliberat  de  toate  fap¬ 
tele  care  o  chinuiau  şi  astfel  noi  ne-am  împăcat  cu  noi  înşine. 

Ne-am  împăcat  apoi  cu  Dumnezeu,  împărtăşindu-ne  cu  Dumneze¬ 
iescul  Trup  şi  Sânge  al  Domnului  nostru  Iisus  Hristos.  Acolo,  în  faţa 
sfântului  Altar,  ne-am  întâlnit  în  mod  real  cu  Iisus  Hristos,  când  am  pri- 

mit  din  Sfântul  Potir,  Sfânta  Cuminecătură:  Pâinea  V,ieţii,  care  este 
însuşi  Hristos  Care  a  zis:  Eu  sunt  pâinea  vieţii;  cel  ce  vine  la  Mine 

nu  va  flămânzi  şi  cel  ce  crede  în  Mine  nu  va  înseta  niciodată"  (In.  6,  35). 

„Eu  sunt  pâinea  vieţii"  (In.  6,  48)  a  rostit  Domnul  încă  odată  con¬ 
tinuând:  „Părinţii  voştri  au  mâncat  mană  în  pustie  şi  au  murit.  Pâinea 
care  se  coboară  din  cer,  este  aceea  din  care,  dacă  mănâncă  cineva  nu 
moare.  Eu  sunt  pâinea  cea  vie,  Care  S-a  pogorât  din  cer.  Cine  mănâncă 
din  pâinea  aceasta  viu  va  fi  în  veci.  Iar  Pâinea  pe  care  Eu  o  voi  da  pentru 
viaţa  lumii  este  trupul  Meu",  iar  către  cei  ce  se  certau  între  ei  zicând: 
„Cum  poate  Acesta  să  ne  dea  trupul  Lui  să-L  mâncăm?  Le-a  zis  Iisus: 
adevărat,  adevărat  zic  vouă,  dacă  nu  veţi  mânca  trupul  Fiului  Omului  şi 
nu  veţi  bea  sângele  Lui,  nu  veţi  avea  viaţă  în  voi.  Cel  ce  mănâncă  trupul 
Meu  şi  bea  sângele  Meu,  are  viaţă  veşnică,  şi  Eu  îl  voi  învia  în  ziua  cea 
de  apoi.  Trupul  Meu  este  adevărată  mâncare  şi  Sângele  Meu  adevărată 
băutură.  Cel  ce  mănâncă  Trupul  Meu  şi  bea  Sângele  Meu  rămâne  întru 
Mine  şi  Eu  întru  el"  (In.  6,  51-56). 

Iată  iubiţii  mei  fraţi  şi  dreptmăritori  creştini,  ce  dar  mare  pri¬ 
mim  noi  întotdeauna  când  venim  la  Sfântul  Potir  şi  ne  împărtăşim.  A- 
tunci  cu  adevărat  ne  împăcăm  cu  Dumnezeu,  sau  mai  bine  spus  Dum¬ 
nezeu  se  împacă  cu  noi  pentru  că  îl  primim  pe  Fiul  Său  în  noi  şi  deve¬ 
nim  una  cu  Hristos.  Fiecare  creştin  care  primeşte  Trupul  şi  Sângele  Dom¬ 
nului  din  Sfântul  Potir,  devine  şi  el  un  dumnezeiesc  potir,  devine  un 
locaş  al  lui  Dumnezeu,  rămâne  întru  Hristos  şi  Hristos  rămâne  întru  el. 
Mare  şi  sfântă  este  taina  aceasta.  Mare  dar  primim  toţi  când  ne  cumi¬ 
necăm  din  Sfântul  Pahar,  după  ce  acest  pahar,  paharul  trupului  nostru 
l-am  curăţit,  l-am  sfinţit,  l-am  luminat  prin  pocăinţă,  prin  lacrimi  de 
umilinţă,  prin  post,  prin  rugăciune  şi  fapte  bune,  după  ce  ne-am  împăcat 
cu  toţi  oamenii,  după  ce  ne-am  împăcat  cu  noi  înşine  şi  ne-am  eliberat 
■conştiinţa,  cum  am  spus  prin  taina  cea  sfântă  a  Pocăinţei,  adică  a  Spo¬ 
vedaniei;  dar  cel  mai  mare  dar  pe  care  creştinul  îl  primeşte  întotdeauna 
când  cu  vrednicie  se  împărtăşeşte,  cum  ne  cere  Dumnezeu  prin  graiul 
Sfântului  Apostol  Pavel  (I  Cor.  11,  27),  este  pacea  cu  Dumnezeu,  împă¬ 
carea  cu  Dumnezeu.  Când  creştinul  se  cuminecă,  Dumnezeu  îi  spală  toate 
păcatele,  aşa  cum  ne-a  asigurat  însuşi  Iisus  Hristos,  Care  la  Cina  cea  de 
Taină,  luând  pâine  şi  binecuvântând  a  frânt  şi  dând  ucenicilor  a  zis: 
„Luaţi  mâncaţi  acesta  este  Trupul  Meu.  Şi  luând  paharul  şi  mulţumind, 
le-a  zis:  Beţi  dintru  acesta  toţi  că  acesta  este  sângele  Meu,  al  Legii  celei 
noi,  care  pentru  mulţi  se  varsă  spre  iertarea  păcatelor"  (Mt.  26,  26-28). 
Acum  se  împlineşte  cuvântul  profetului  care  a  zis:  „Prin  rănile  Lui  noi 
toţi  ne-am  vindecat"  (Is.  53,  5). 

Prin  sângele  Domnului,  Dumnezeu  şterge  păcatele  noastre,  se  îm¬ 
pacă  cu  noi.  Acesta  este  darul  cel  mai  mare,  pe  care  l-am  dobândit  prin 
jertfa  lui  Iisus  Hristos  şi  pentru  care  noi  astăzi  bucurându-ne  să-I  mul¬ 
ţumim  lui  Hristos,  că  prin  Jertfa  Lui,  Dumnezeu  S-a  împăcat  cu  noi. 

Iubiţi  fraţi  şi  fii  duhovniceşti. 

Toţi  trebuie  să  ştim  că  numai  prin  tainele  Sfintei  Biserici  ne  putem 
împăca  cu  Dumnezeu,  putem  deveni  fii  ai  lui  Dumnezeu  şi  moştenitori 

ai  împărăţiei  Cerurilor,  şi  aceste  toate  se  petrec  numai  în  lumina  învierii 
Domnului.  învierea  Domnului  dă  sens  şi  viaţă  lumii  şi  sufletelor  noastre. 
Fără  învierea  Domnului  „  . . .  zadarnică  este  credinţa  voastră41  (I  Cor. 
15,  14). 

Iată  cum  am  ajuns  la  bucuria  pe  care  o  trăim  cu  toţii  astăzi.  Prin 
Împăcare  cu  semenii,  cu  noi  înşine  şi  cu  Dumnezeu,  dacă  pe  acestea 
le-am  dobândit  în  cele  şapte  săptămâni  de  cugetare,  de  rugăciune,  de 
post,  avem  uşa  raiului  deschisă  şi  avem  dreptul  să  ne  bucurăm  mai 
presus  de  orice  pentru  că  numele  nostru  s-a  scris  în  ceruri,  a  zis  Dom¬ 
nul  (Lc.  10,  20). 

Iubiţi  fraţi, 

Dar,  ca  bucuria  noastră  să  fie  deplină,  trebuie  să  ne  aducem  aminte 
în  acest  mare  praznic  şi  de  părinţii  şi  fraţii  noştri,  de  toţi  cei  iubiţi  şi 
plecaţi  dintre  noi,  şi  de  cei  ce  cu  trupul  odihnesc  în  morminte,  iar  cu  su¬ 
fletul  aşteaptă  să  ne  aducem  aminte  de  ei,  să  ne  rugăm  pentru  ei,  să  mer¬ 
gem  la  mormântul  lor,  să  aprindem  un  fir  de  lumânare,  să  vărsăm  o 
lacrimă  acolo  pe  mormântul  lor.  Cei  plecaţi,  oriunde  ar  fi  ei  aşteaptă 
milă  şi  binecuvântare,  pace  şi  împăcare  cu  Dumnezeu  şi  aceasta  o  pot  do¬ 
bândi  cei  morţi  numai  prin  rugăciunile  şi  ofrandele  celor  vii,  numai  prin 
sfintele  şi  dumnezeieştile  slujbe  de  care  se  îngrijesc  cei  vii,  să  fie  mereu 
pomeniţi  cei  morţi. 

Ei,  cei  adormiţi,  aşteaptă  fraţilor!  Aduceţi-vă  aminte  de  ei!  La  în¬ 
ceputul  acestui  an  pe  creştinii  care  au  participat  la  Sfânta  Liturghie  i-am 
îndemnat  ca  întotdeauna  când  se  roagă  dimineaţa  şi  seara,  să  se  roage 
şi  pentru  cei  răposaţi.  Repet  acest  îndemn  şi  către  voi,  către  toţi  prea- 
binecuvântaţii  de  Dumnezeu  preoţi  şi  către  voi  iubiţi  creştini  din  Eparhia 
Maramureşului  şi  Sătmarului,  să  vă  rugaţi  mereu  pentru  cei  răposaţi.  Nu 
poate  nimeni  să-şi  închipuiască  cât  de  mult  aşteaptă  cei  morţi  să  ne  ru¬ 
găm  pentru  ei;  cei  ce  au  fost  în  puşcărie,  cei  ce  au  fost  în  necazuri  sau  în 
suferinţă  ştiu  cât  de  mult  aşteaptă  ca  aceştia  să  primească  o  veste,  să 
primească  un  ajutor  de  la  cei  liberi,  tot  aşa,  iubiţi  creştini,  aşteaptă  cei 
plecaţi  să  primească  mângâiere  de  la  noi.  Sfânta  noastră  Biserică  ne  în¬ 
vaţă,  având  încredere  în  mila  lui  Dumnezeu,  căci  chiar  cei  căzuţi  în  iad 
pot  fi  scoşi  din  munci,  prin  rugăciunile  şi  liturghiile  pe  care  Biserica 
prin  vrednicii  ei  slujitori  le  săvârşeşte  pentru  cei  din  adâncuri. 

Este  o  speranţă  pe  care  ne-o  dă  Biserica,  care  sporeşte  bucuria  Paş¬ 
tilor.  Este  o  binecuvântare  pe  care  ne-o  dă  dragostea  noastră  faţă  de  toţi 
cei  răposaţi,  pe  care  din  profundă  iubire  ne  rugăm  pentru  ei,  ştiind  că 
„dragostea  niciodată  nu  cade**  (I  Cor.  13, 18). 

Dumnezeu  nu  rămâne  nepăsător  la  rugăciunile  pe  care  noi  din  dra¬ 
goste  şi  milă  le  facem  pentru  „toţi  oamenii**  cum  zice  Scriptura  (Mt.  5,  44), 
deci  şi  pentru  cei  vii  şi  pentru  cei  morţi.  Şi  pentru  cei  de  aproape  şi  pen¬ 
tru  cei  de  departe,  şi  pentru  cei  buni  şi  pentru  cei  răi,  pentru  că  Dum¬ 
nezeu  răsare  soarele  peste  toţi  (Mt.  5,  45).  Şi  pentru  cei  ce  ne  urăsc  şi 
pentru  cei  ce  ne  iubesc,  pentru  că  aşa  ne-a  poruncit  Iisus  Hristos. 

Ne  rugăm  pentru  cei  răposaţi,  în  primul  rând  pentru  că  aşa  ne  în¬ 
deamnă  inima  şi  conştiinţa  noastră.  Ne  rugăm  pentru  cei  răposaţi  pentru 

că  suntem  datori  să  rte  rugăm  pentru  ei,  pentru  că  de  la  ei  am  moştenit 
tot  ce  avem  mai  bun  şi  mai  frumos  în  viaţă* 

Ne  rugăm  pentru  cei  răposaţi  şi  azi,  pentru  că  mai  ales  prin  în¬ 
vierea  Domnului  primim  vestea  cea  mare  care  luminează  toată  lumea,  că 
morţii  vor  învia.  Speranţa  aceasta  fiii  lui  Adam  o  aveau  şi  înainte  de  veni¬ 
rea  pe  pământ  a  Domnului  nostru  Iisus  Hristos. 

Dreptul  Iov  când  se  afla  în  cea  mai  grea  suferinţă  a  zis:  ,;Eu  ştiu  că 
Răscumpărătorul  meu  este  viu11. 

Isaia,  marele  profet,  a  zis  poporului  său:  „Morţii  tăi  vor  trăi,  şi  tru¬ 
purile  lor  vor  învia'4  (Is.  26,  19). 

Daniel  proorocul,  anticipând  cuvântul  Sfântului  Apostol  Pavel  zice: 
„cei  care  dorm  în  ţărâna  pământului  se  vor  scula,  unii  la  viaţă  veşnică, 
iar  alţii  spre  osândă  şi  scârbă  veşnică4*  (Dan.  12,  2). 

Sfântul  Apostol  Pavel,  cel  ce  s-a  împărtăşit  de  bucuria  învierii,  cu 
fermitate  spune:  „  . . .  Precum  în  Adam  toţi  mor,  aşa  şi  în  Hristos  toţi  vor 
invia“  (I  Cor.  15,  22),  iar  creştinilor  din  Tesalonic  spre  a  le  spori  bucuria 
in  zilele  de  prigoană,  le  scrie:  „Fraţilor,  despre  cei  ce  au  adormit  nu  vrem 
să  fiţi  în  neştiinţă,  ca  să  nu  vă  întristaţi,  ca  ceilalţi  care  nu  au  nădejde. 
Pentru  că  de  credem  că  Iisus  a  murit  şi  a  înviat,  tot  aşa  credem  că  Dum¬ 
nezeu,  pe  cei  adormiţi  întru  Iisus  îi  va  aduce  împreună  cu  El . . .  Pentru 
că  însuşi  Domnul,  întru  poruncă,  la  glasul  arhanghelului  şi  întru  trâmbiţa 
lui  Dumnezeu,  Se  va  pogorî  din  cer  şi  cei  morţi  întru  Hristos  vor  învia 
întâi4*.  (I  Tes.  4,13-14,  16). 

Sfânta  Evanghelie  ne  spune  că  la  învierea  Domnului  „Mormintele 
s-au  deschis  şi  multe  trupuri  ale  sfinţilor  adormiţi  s-au  sculat.  Şi  ieşind 
din  morminte,  după  învierea  Lui,  au  intrat  în  cetatea  sfântă  şi  s-au  arătat 
multora4*  (Mt.  26,  52-53).  Aceasta,  iubiţii  mei  fraţi,  este  o  mărturie  că  şi 
în  cimitirele  noastre  sunt  multe  morminte  în  care  au  fost  înmormântaţi 
sfinţi.  Că  în  multe  morminte  din  ţara  noastră  ddihnesc  trupurile  unor  sfinţi. 
Eu  am  credinţa  că  în  cimitirele  din  ţara  noastră  sunt  foarte  mulţi  sfinţi 
înmormântaţi,  ale  căror  moaşte  luminează  ţara.  Temelia  României  este 
aşezată  pe  sfintele  moaşte  ale  părinţilor,  moşilor  şi  strămoşilor  noştri. 

In  mănăstirile  şi  familiile  din  ţara  noastră  au  existat  mulţi  sfinţi 
neştiuţi  şi  necunoscuţi  de  nimeni,  ale  căror  moaşte  odihnesc  în  jurul  mă¬ 
năstirilor  şi  bisericilor  noastre.  De  aceea  fiecare  cimitir  este  un  spaţiu 
sacru  care  trebuie  venerat.  Fiecare  cimitir  e  un  loc  sfânt,  e  ca  o  biserică 
în  care  trebuie  să  intrăm  cu  sfială,  evlavie  şi  umilinţă,  gândindu-ne  că 
acolo  odihnesc  fraţii  şi  părinţii  noştri  care  în  viaţă  au  făcut  multe  fapte 
plăcute  lui  Dumnezeu.  Aceste  cimitire  trebuie  îngrijite  şi  cine  profanează 
un  cimitir  săvârşeşte  un  păcat  strigător  la  cer. 

înaintaşii,  moşii  şi  strămoşii  noştri  au  fost  sfinţi,  în  primul  rând 
pentru  că  ei  nu  au  fost  eretici,  nu  au  rătăcit  de  Ia  drepta  credinţă.  Aceasta 
este  cea  dintâi  condiţie  ca  un  om  să  se  învrednicească  de  darul  sfinţeniei. 
Harul  lui  Dumnezeu  lucreză  numai  în  Biserica  lui  Hristos  cea  dreptmări- 
toare  care  n-a  „răstălmăcit  scripturile**  (II  Petru  3,  16).  Sectele  şi  ere¬ 
ziile  nu  au  sfinţi,  pentru  că  nu  au  Harul  lui  Dumnezeu.  Moşii  şi  strămoşii 
noştri  au  fost  sfinţi  pentru  că  nu  au  rătăcit  niciodată  de  la  învăţătura 
Domnului  nostru  Iisus  Hristos,  ci  ei  întotdeauna  au  fost  dreptcredincioşi. 

Mulţi  din  moşii  şi  strămoşii  noştri  au  fost  sfinţi  pentru  că  au  fost 
darnici,  răbdători  şi  pentru  că  nu  au  batjocorit  pe  nimeni.  Poporul  ro¬ 
mân  este  cel  mai  tolerant  popor  din  lume,  pentru  că  aşa  i-a  învăţat  şi  i-a 
format  Biserica,  Biserica  Ortodoxă  Română. 

Pe  pământul  ţării  noastre,  la  sânul  poporului  român  şi-au  găsit  adă¬ 
post  toţi  oropsiţii:  armenii,  evreii,  husiţii,  bulgarii,  ruşii,  care  erau  alun¬ 
gaţi  din  ţara  lor,  se  refugiau  în  sânul  poporului  român  care  îi  primea, 
le  dădea  loc  de  casă  şi  altar,  îi  îndrăgea  şi  nu  încerca  să  le  fure  sufletul, 
nici  legea,  nici  limba. 

Poporul  rcmân  a  avut  mulţi  sfinţi,  pentru  că  a  fost  un  popor  bla¬ 
jin,  sărac  dar  generos,  frumos  şi  la  suflet  şi  la  trup.  Războaiele  pe  care 
le-a  avut  n-au  fost  războaie  de  acaparare,  de  răpire  a  bunurilor  sau  pă¬ 
mânturilor  altor  popoare  şi  nu  a  fost  crud  şi  sălbatic.  Armata  română 
n-are  mâinile,  nici  numele  pătate  de  sânge  nevinovat.  Oastea  română  a  dat 
mulţi  eroi  care  au  fost  cu  adevărat  sfinţi. 

Din  sânul  acestui  popor  s-au  acordat  ajutoare  şi  s-au  zidit  biserici 
şi  în  ţară  şi  peste  hotare;  Sfântul  Munte,  Ierusalimul,  Muntele  Sinai,  Con- 
stantinopol  şi  alte  multe  locuri  din  Răsărit  şi  Apus  şi-au  împodobit  alta¬ 
rele  cu  aur  şi  argint  din  pământul  românesc. 

Din  darurile  poporului  român  s-au  construit  multe  biserici  în  ţară 
şi  în  lume,  şi  pentru  aceasta  în  neamul  nostru  au  fost  mulţi  sfinţi. 

Poporul  nostru  are  mulţi  sfinţi  pentru  că  a  fost  un  popor  evlavios  şi 
credincios.  Românii  au  avut  şi  au  o  evlavie  deosebită  faţă  de  Maica  Dom¬ 
nului. 

Săpăturile  care  s-au  făcut  în  multe  părţi  din  ţară,  şi  mai  ales  în 
Dobrogea,  au  scos  la  lumină  multe  şi  măreţe  altare  şi  biserici,  multe  ves¬ 
tigii  paleocreştine,  între  care  cele  mai  multe  amintesc  de  Maica  Domnului 
şi  Sfânta  Cruce.  Au  fost  lucruri  faţă  de  care  moşii  şi  strămoşii  noştri  au 
avut  cea  mai  mare  evlavie.  Prin  acestea  românii  îşi  îndreptau  gândurile 
spre  împăratul  Lumii,  Hristos  Atotstăpânitorul. 

Cu  fii  născuţi  din  sânul  poporului  român  s-au  populat  multe  mă¬ 
năstiri,  care  fără  să  se  lupte,  să  ocupe  scaune  înalte,  scaunele  din  faţă, 
trăiau  aşa  cum  ne-a  învăţat  Hristos,  în  smerenie  şi  sfinţenie,  în  sfântă 
sărăcie  şi  muncă,  în  cercetarea  scripturilor  şi  studiu.  Nu  întâmplător  din 
neamul  nostru  s-a  născut  Sfântul  Ioan  Casian,  care  a  pus  baza  monahis¬ 
mului  apusean  şi  este  considerat  părintele  culturii  franceze.  Şi  tot  din 
neamul  românesc  este  născut  şi  Dionisie  Exigul,  cel  ce  a  fixat  anul  naş¬ 
terii  Domnului  nostru  Iisus  Hristos  şi  începutul  erei  noastre.  Şi  evlavia 
adevărată  a  poporului  român  a  fost  motivul  sau  sămânţa  din  care  au  ră¬ 
sărit  şi  s-au  născut  mulţi  sfinţi  din  poporul  român. 

Iubiţii  mei  fii  sufleteşti, 

Poporul  român  are  o  nobleţe  firească,  înnăscută  în  firea  şi  caracte¬ 
rul  lui.  Nobleţea  poporului  român  nu  se  bazează  pe  blazoane  false  sau 
lupte  deşarte,  ci  pe  viaţa  lui  cinstită,  firească  şi  dreaptă. 

După  cum  românul  este  tolerant  şi  generos  din  fire,  tot  aşa  el  este 
nobil  şi  creştin  din  natură  şi  acesta  este  motivul  că  în  mormintele  noastre 
odihnesc  multe  trupuri  de  sfinţi. 

în  mănăstirile  noastre  au  trăit  foarte  mulţi  cuvioşi  plini  de  fapte 
bune  şi  de  înţelepciune.  Pentru  aceştia,  voievozii,  boierii  şi  credincioşii 
se  grăbeau  să  înalţe  biserici  şi  mănăstiri  cât  mai  numeroase.  Sfinţii  care 
au  trăit  in  mănăstiri  au  dat  un  renume  mănăstirilor  care  au  fost  şi  sunt 
şi  astăzi  izvoare  de  mângâiere  şi  întărire  sufletească  şi  trupească  pentru 
popor.  Aceşti  sfinţi  au  fost  duhovnicii  tuturor,  îndrumătorii  tuturor,  povă- 
ţuitorii  şi  luminătorii  tuturor,  de  la  voievod  până  la  ultimul  bărbat  sau 
femeie  din  ţară.  Aceştia  nu  au  scris  tomuri  şi  tratate  pline  de  seci  şi  reci 
speculaţii,  ci  ei  au  imprimat  în  sufletul  poporului  român  chipul  lui  Hris- 
tos,  icoana  Maicii  Domnului,  semnul  Sfintei  Cruci,  dragostea  de  sfintele 
posturi  şi  sărbători,  iubirea  de  Sfânta  Biserică  şi  de  pământul  scump,  de 
vatra  românească,  pe  care  le-a  apărat  cu  preţul  vieţii  şi  ni  le-a  lăsat  nouă 
moştenire  ca  pe  cel  mai  scump  şi  sfânt  lucru  din  lume. 

Acestea  toate  am  dorit  să  vi  le  binevestesc,  în  această  zi  a  învierii 
Domnului,  în  această  sărbătoare  pe  care  o  prăznuim  cu  o  bucurie  sobră, 
serioasă,  din  inimă  caldă  în  Lumina  învierii,  să  vă  treacă  prin  faţa  ochi¬ 
lor  sufletului,  icoana  tuturor  celor  ce  au  fost  şi  nu  mai  sunt  pe  pământ. 

Aceasta  am  avut  datoria  să  o  fac  ca  să  vă  amintesc  că  morţii  nu  sunt 
morţi,  că  ei  sunt  numai  duşi  şi  noi  avem  datoria  să  nu-i  uităm.  Să-i  po¬ 
menim,  să  ne  rugăm  pentru  ei  cât  mai  des,  pentru  că  noi  nu  ştim  unde 
se  află,  în  ce  stare  se  află  sufletul  lor.  Dar  ştim  că  prin  rugăciuni  şi  mi¬ 
lostenii  putem  să-i  ajutăm,  putem  să  le  uşurăm  sufletele  la  cei  ce  au  tre¬ 
cut  din  lumea  aceasta  cu  sufletul  umbrit  de  păcate,  iar  pe  cei  sfinţi  pome- 
rindu-i  le  sporim  fericirea,  bucuria,  slava  şi  le  cucerim  prietenia  şi  dra¬ 
gostea  şi  îi  obligăm  să  se  roage  şi  ei  pentru  noi,  să  pomenească  şi  ei  nu¬ 
mele'  noastre  acolo  la  Liturghia  Cerească,  la  care  Arhiereu  este  Iisus 
Hristos,  Fiul  lui  Dumnezeu. 

HRISTOS  A  ÎNVIAT! 

Cu  aceste  cuvinte  am  început,  cu  aceste  cuvinte  şi  închei,  pentru 
că  aceste  cuvinte  sunt  cele  mai  plăcute  şi  în  acelaşi  timp  sunt  şi  o  mărtu¬ 
risire  de  credinţă  pentru  creştinul  dreptcredincios.  Dar  cuvintele  „Hristos 
a  înviat!**  sunt  cuvinte  de  laudă,  de  preamărire,  de  cinstire,  de  mulţu¬ 
mire  Stăpânului,  Domnului  şi  Dumnezeului  nostru  care  a  strivit  capul 
balaurului,  a  luptat  şi  biruit  moartea,  răsărind  din  mcjrmânt  ca  un  soare 
luminos,  luminând  cerul  şi  pământul  şi  cele  dedesubt. 

HRISTOS  A  ÎNVIAT! 

Bucuria  învierii  Domnului  doresc  să  vă  lumineze  toată  viaţa.  Amin, 
Amin,  Amin. 


t  JUSTINIAN 

Episcopul  Maramureşului 
şi  Sătmarului 

t  SOAN 

DIN  MILA  LUI  DUMNEZEU,  EPISCOP  AL  COVASNEI 

ŞI  HARGHITEI 

Iubitului  nostru  cler,  cinului  monahal  şi  dreptcredincioşilor  creştini, 
bar,  milă  şi  pace  de  la  Dumnezeu-Tatăl,  iar  de  la  noi,  părintească  bine¬ 
cuvântare. 

„ Precum  in  Adam  toţi  mor,  aşa  şi  in 
Hristos  toţi  vor  învia "  (I  Cor.  15,  22). 


Iubiţii  mei  fii  sufleteşti, 

Sărbătoarea  Paştilor  a  fost  şi  rămâne  un  prilej  de  obştească  bucu¬ 
rie  pentru  toată  lumea  creştină  iubitoare  de  Hristos.  La  acest  mare  praz¬ 
nic  ne  bucurăm  fiindcă  Iisus  Hristos  Domnul  a  biruit  moartea  sub  care 
căzuse  omul  în  urma  neascultării  de  glasul  lui  Dumnezeu. 

Această  mare  bucurie  nu  rămâne  doar  In  contextul  acestei  lumi,  ci 
ea  cuprinde  şi  cerul  cu  mulţimea  cea  nenumărată  a  îngerilor. 

In  Sfânta  Evanghelie  după  Luca  găsim  următoarea  mărturisire: 
„a  înviat  cu  adevărat  Domnul . . (Lc.  24,  34).  Aşa  au  grăit  atunci  Sfinţii 
Apostoli  şi  alţi  mulţi  martori  ai  învierii  din  morţi  a  lui  Hristos  Domnul. 
Aceştia,  şi  apoi  cei  ce  L-au  urmat  în  credinţă,  au  scris  cu  sângele  lor  car¬ 
tea  învierii  Domnului. 

Apostolii  şi  ucenicii  n-au  putut  să  se  înşele,  fiindcă  au  stat  cu  Hris¬ 
tos  de  vorbă  de  mai  multe  ori  în  timpul  celor  patruzeci  de  zile  petrecute 
printre  ei  pe  pământ,  după  înviere.  Şi  n-au  voit  să  ne  înşele  nici  pe  noi. 

Sfântul  Apostol  Pavel  le  scria  corintenilor  atunci  şi  nouă  astăzi: 
„ş-i  dacă  Hristos  n-a  înviat,  zadarnică  este  atunci  propovăduirea  noastră. . . 
Iar  dacă  nădăjduim  In  Hristos  numai  în  viaţa  aceasta,  suntem  mai  de 
plâns  decât  toţi  oamenii14.  (I  Cor.  15,  14-19). 

Din  contextul  dramei  care  a  mântuit  lumea,  aflăm  că  Hristos  a  mu¬ 
rit  şi  a  fost  pus  sub  lespedea  de  piatră.  Cât  a  stat  acolo,  aflăm  chiar  de  la 
Hristos  Domnul,  din  mărturia  pe  care  a  făcut-o  public,  după  cum  citim 
în  Sfânta  Scriptură:  „Dărâmaţi  templul  acesta  şi  în  trei  zile  îl  voi  ridica41 
(In.  2,  19).  Aici  Iisus  Hristos  îşi  prezice  sfânta  Sa  înviere  pe  care  o  prăz- 

nuim  astăzi. 

Această  profeţie,  în  clipa  când  a  fost  rostită,  n-au  înţeles-o  nici  uce¬ 
nicii  şi  nici  prigonitorii  Lui.  Dacă  apostolii  au  înţeles  profeţia  îndată  după 

Împlinirea  ei,  prigonitorii  Lui  nu  o  vor  pricepe  până  în  ziua  cea  mare 
a  judecăţii. 

Hristos  Domnul  nu  rămâne  în  „starea"  morţii  decât  atât  cât  să  se 
radă  că  El  a  murit  cu  adevărat,  adică  până  a  treia  zi. 

în  faţa  arhiereului  Caiafa,  lisus  a  fost  acuzat  de  un  martor  min¬ 
cinos  tocmai  de  această  profeţie: 

„Acesta  a  zis:  Pot  să  dărâm  templul  lui  Dumnezeu  şi  în  trei  zile 
•ă-1  clădesc".  (Mt.  26,  61).  In  aceste  cuvinte  neînţelese  de  prigonitori,  ei 
şi-au  găsit  pricină  de  batjocură  chiar  în  momentul  cel  mai  dureros  din 
viaţa  lui  lisus  Hristos: 

„Iar  trecătorii  il  huleau,  clătinându-şi  capetele,  şi  zicând:  Tu,  Cel 
ce  dărâmi  templul  şi  în  trei  zile  îl  zideşti,  mântuieşte-Te  pe  Tine  însuţi! 
Dacă  eşti  Fiul  lui  Dumnezeu,  coboară-Te  de  pe  cruce!"  (Mt.  27,  39-40). 

Cărturarii  şi  fariseii  i-au  cerut  mereu  Mântuitorului  să  le  arate  un 
semn  ca  o  dovadă  a  misiunii  Sale,  ca  o  probă  a  calităţii  Sale  de  Mesia 
demn  de  crezare.  Aceste  semne  pe  care  I  le  cereau  erau  de  bună  seamă 
de  rea  credinţă,  însă  Hristos  Domnul  le-a  spus  că  le  va  da  o  minune  mai 
mare  decât  cea  întâmplată  cu  Profetul  Iona:  „Că  precum  a  fost  Iona  în 
pântecele  chitului  trei  zile  şi  trei  nopţi,  aşa  va  fi  şi  Fiul  Omului  în  inima 
pământului  trei  zile  şi  trei  nopţi"  (Mt.  12,  40).  Rămânerea  profetului  Iona 
în  pântecele  chitului  trei  zile  şi  trei  nopţi,  a  prefigurat  moartea  şi  învie¬ 
rea  din  morţi  a  treia  zi  a  lui  lisus  Hristos. 

Fraţi  creştini, 

învierea  Domnului  este  minunea  minunilor,  mărturia  mărturiilor, 
■ea  ne  arată  în  chipul  cel  mai  neîndoielnic  că  Cel  înviat  este  adevăratul 
Mesia,  Unsul  lui  Dumnezeu  şi  trimisul  Cerului,  este  Sfântul  lui  Dumne¬ 
zeu  şi  Fiul  Celui  veşnic,  este  Mântuitorul  cel  mult  aşteptat. 

Hristos  Domnul  ne-a  spus  şi  ne-a  asigurat  că  şi  noi  vom  învia. 
Trupurile  noastre  se  vor  scula  din  morminte,  ca  şi  trupul  Lui.  învierea 
lui  Hristos  este  începătura  şi  pârga  învierii  noastre.  în  Evanghelia  după 
loan  citim  aceste  cuvinte: 

„Nu  vă  miraţi  de  aceasta;  că  vine  ceasul  în  care  toţi  cei  din  mor¬ 
minte  vor  auzi  glasul  Lui,  şi  vor  ieşi  cei  ce  au  făcut  cele  bune,  spre  în¬ 
vierea  vieţii,  iar  cei  ce  au  făcut  cele  rele,  spire  învierea  osândirii"  (In. 
5.  28-29). 

Păcatul  neascultării  lui  Adam  ne-a  adus  moartea,  iar  ascultarea 
lui  lisus  ne-a  adus  învierea: 

„Că  de  vreme  ce  printr-un  om  a  venit  moartea,  tot  printr-un  om 
şi  învierea  morţilor.  Căci,  precum  în  Adam  toţi  mor,  aşa  şi  în  Hristos  toţi 
vor  învia"  (I  Cor.  15,  21-22). 

Omul  în  Hristos  nu  mai  este  muritor.  De  aici  decurge  şi  marea 
responsabilitate  morală  ce  stă  în  faţa  conştiinţei  sale.  Omul  devine  răs¬ 
punzător  direct  şi  personal  de  tot  ce  a  făcut  în  această  viaţă  pământeană, 
de  faptele  sale  şi  mila  Iul  Dumnezeu  depinzând  starea  şi  locul  aşezării 
•ale  pentru  veşnicie. 

Cei  ce  şi-au  trăit  viaţa  în  îmbuibare,  în  vrajbă  şi  asuprire,  cei  egor 
işti  şi  împietriţi  la  inimă,  vor  învia  spre  osândă.  însă  cei  iubitori  de  Dum¬ 
nezeu  şi  de  semenii  lor,  cei  săritori  la  nevoile  aproapelui,  cei  buni  şi  ier¬ 
tători,  cei  făcători  de  pace  şi  curaţi  la  inimă,  aceştia  vor  învia  spre  viaţa 
fericită,  în  împărăţia  lui  Dumnezeu.  Hristos  îi  cheamă  la  Sine  pe  toţi,  să 
guste  din  odihna  împărăţiei  Sale. 

„Veniţi  la  Mine  toţi  cei  osteniţi  şi  împovăraţi  şi  Eu  vă  voi  odihni 
pe  voi“  (Mt.  11,28). 

Ca  o  mărturie  a  dragostei  Sale,  ne-a  lăsat  trupul  Său  şi  sângele 
Său  ca  hrană  şi  băutură  „spre  tămăduirea  sufletului  şi  a  trupului".  Sfânta 
împărtăşanie  este  pentru  noi  o  chezăşie  a  învierii  noastre  din  mor¬ 
mântul  în  care  se  desface  pentru  o  vreme  trupul  nostru. 

„Cel  ce  mănâncă  trupul  Meu  şi  bea  sângele  Meu  are  viaţă  veşnică 
şi  Eu  îl  voi  învia  în  ziua  cea  de  apoi"  (In.  6,  54). 

Iubiţi  credincioşi, 

Hristos  a  ajuns  la  înviere  după  ce  a  intrat  prin  moartea  primită  ca 
jertfă,  însă  noi  ajungem  la  înviere,  la  sfârşitul  acestui  „chip  al  lumii", 
când  întreaga  materie  se  va  transfigura.  Fiul  lui  Dumnezeu  cel  întrupat 
a  primit  cel  dintâi  moartea,  ca  jertfă  de  bunăvoie  şi  astfel  să  ne  fie  spre 
nădejdea  învierii  tuturor. 

învierea  lui  Hristos  n-a  fost  o  simplă  readucere  a  trupului  Său  la 
starea  dinainte  de  moarte,  căci  acesta  L-ar  fi  ţinut  iarăşi  supus  strică¬ 
ciunii  şi  morţii.  Apostolii  au  cunoscut  în  trupul  lui  Hristos  cel  înviat, 
trupul  lui  dinainte  de  moarte,  dar  ridicat  la  cea  mai  „frumoasă  slavă, 
transparenţă  şi  frumuseţe  duhovnicească". 

Era  un  trup  eliberat  de  orice  dependenţă  de  condiţiile  vieţii  în 
lume.  în  acest  fel  de  trup  se  va  îmbrăca  fiecare  om  iubitor  de  Hristos  la 
înviere,  dar  păstrând  notele  lui  personale  şi  tot  ce  s-a  imprimat  în  el  prin 
faptele  şi  gândurile  lui  cele  bune  din  timpul  vieţii  pământeşti. 

Trupul  înviat  va  fi  în  starea  „spre"  care  a  fost  creat,  prin  „trece¬ 
rea"  lui  la  viaţa  total  liberă  a  Creatorului,  trecere  numită  pe  evreâeşte 
„Paşte".  învierea  lui  Hristos  e  „Paştele"  Lui  şi  temelia  „Paştelui”  nos¬ 
tru,  al  tuturor. 

Sfântul  Grigorie  de  Nyssa  spune:  „Este  în  suflet  afecţiune  şi  iu¬ 
bire  naturală  faţă  de  trupul  cu  care  a  convieţuit".  Acest  Sfânt  Părinte 
consideră  aspiraţia  şi  chiar  mişcarea  spre  înviere,  sădite  în  fiinţa  noas¬ 
tră  de  Dumnezeu. 

Dumnezeu  a  pus,  deci,  firea  omenească  într-o  mişcare  veşnică,  care 
după  despărţirea  sufletului  de  trup,  le  face  să  tindă  a  se  uni,  aşa  cum  au 
fost  create  la  început. 

Omul  căzut  în  păcat  nu  se  mai  poate  elibera  el  însuşi  de  moartea 
trupului,  însă  intervine  Hristos  prin  tot  ce  a  făcut  pentru  noi  prin  pa¬ 
tima,  moartea  şi  învierea  Sa. 

învierea  lui  Hristos  ni  se  prezintă  ca  începutul  părţii  finale  a  aces¬ 
tui  chip  al  lumii,  iar  Sfinţii  Apostoli  numesc  timpul  de  după  învierea  lui 
Hristos  ca  timpul  de  pe  urmă. 

Iubiţii  mei  fii  duhovniceşti, 

învierea  lui  Hristos  este  adevărul  pe  care  Biserica  îl  apără  ca  pe 
cel  mai  puternic  stâlp  de  reazem  al  creştinismului. 

Hristos  a  înviat!  —  iată  mărturisirea  pe  care  am  primit-o  de  la 
Apostoli,  de  la  strămoşii  noştri  şi  pe  care  o  facem  şi  noi  toţi,  fiii  Sfintei 
Biserici  a  lui  Hristos,  arătând  prin  cuvânt  şi  fapte  credinţa  nestrămutată 
in  înviere. 

De  aceea,  astăzi,  să  ne  unim  glasurile  şi  să  cântăm  cu  bucurie: 

„Hristos  a  înviat  din  morţi,  cu  moartea  pe  moarte  călcând  şi  celor  din 
morminte  viaţă  dăruindu-leu. 

împărtăşindu-vă  acest  cuvânt  de  părintească  învăţătură,  rog  pe 
Bunul  Dumnezeu  să  vă  învrednicească  a  petrece  Sfintele  Paşti  în  pace, 
în  sănătate,  în  bucurie  şi  a  le  ajunge  cu  bine  încă  mulţi  ani. 

Darul  Domnului  nostru  Iisus  Hristos,  dragostea  lui  Dumnezeu-Tatăl 
şi  împărtăşirea  Sfântului  Duh,  să  fie  cu  voi  cu  toţi. 

HRISTOS  A  ÎNVIAT! 

Al  vostru  al  tuturor  de  tot  binele  voitor, 

t  I  O  A  N 

Episcopul  Covasnei  şi  Harghitei 

BIBLIA  ÎN  VIZIUNEA  FILOSOFIEI  ŞI  GÂNDIRII  ROMÂNEŞTI 


Biblia  e  cea  mai  populară  carte.  Ea  a  fost  tradusă  în  peste  două 
mii  de  limbi  şi  dialecte. 

Filosofia  românească  e  în  bună  parte  filosofia  Sfintei  Scripturi. 
Aproape  întreaga  gândire  românească  e  străbătută  de  duhul  biblic.  Când 
metafizica  religioasă  nu  e  pusă  pe  întâiul  plan,  ea  totuşi  coexista  cu  filo¬ 
sofia.  „Învăţăturile .. .“  atribuie  domnului  ţării  româneşti  Neagoe  Ba- 
sarab,  una  din  cele  mai  vechi  scrieri  filosofice  româneşti,  se  serveşte  în 
largă  măsură  de  Biblie. 

Pe  Dumnezeu  Neagoe  îl  pune  în  centrul  sistemului  său  de  cuge¬ 
tare.  Către  Teodosie,  fiul  său,  se  comportă  întocmai  ca  Solomon,  care  în 
Proverbe  ia  atitudinea  unui  tată  faţă  de  fiu,  a  unui  pedagog  binevoitor 
faţă  de  discipol.  Preceptele  lui  Neagoe  se  iau  feluritelor  izvoare,  totuşi 
vine  în  ajutor  Biblia  ca  principal  izvor  de  inspiraţie  cu:  Proverbele, 
Isus  fiul  lui  Sirah,  lob  şi  alte  asemenea.  O  mare  apropiere  de  textele  bi¬ 
blice  se  observă  la  Miron  Costin. 

Ingenioasele  sale  concepţii  despre  lume  şi  viaţă  se  prind  în  toate 
ocaziile  de  Sfânta  Scriptură,  care  pentru  Costin  rămâne  mult  deasupra 
productelor  spirituale  ale  omenirii.  „Viaţa  lumei"  poemul  în  care,  după 
propria-i  expresie,  „arată  pe  scurt  cum  este  de  lunecoasă  şi  puţină  viaţa 
noastră  şi  supusă  pururea  primejdiilor .. (M.  Costin,  Opere  complete, 
publ.  de  A.  Ureche  1888,  p.  499),  pleacă  de  la  versul  Vechiului  Testa¬ 
ment  „deşertăciunea  deşertăciunilor,  toate  sunt  deşertăciune44.  In  stihu¬ 
rile  poemului  de  mai  sus  Miron  Costin  înfăţişează  fluctuaţia  şi  mobilita¬ 
tea  „lucrurilor  lumeşti*4,  (Miron  Costin  op.  cit.,  pag.  506),  cu  mărturii  din 
David  proorocul,  iar  unde  este  vorba  de  soare,  lună,  stele  şi  alte  corpuri 
cereşti,  care  „vor  avea  sfârşit  toate  şi  se  vor  premeni",  (Miron  Costin, 
op.  cit.,  pg.  506),  opune  pe  Dumnezeu,  care  singur  este  „fără  sfârşit  veş¬ 
nic,  —  cum  învaţă  . . .  Scriptura44,  (Miron  Costin,  op.  cit.,  pg.  506).  In  rea¬ 
litate  Dumnezeu,  care  este  cheia  de  boltă  a  sistemului  său  de  cugetare, 
este  Dumnezeul  Acela  a  cărui  origine  o  statorniceşte  Vechiul  Testament, 
în  Eşire  3,  14,  „Singură  Scriptura  —  scrie  Miron  Costin  —  ne  deschide 
mintea  de  ajungem  cu  credinţa  spre  Dumnezeul  Cel  Sfânt  şi  nevăzut  şi 

necuprins  de  mintea  şi  firea  omenească".  Miron  Costin  se  dovedeşte  cu¬ 
noscător  în  largă  măsură  a  elementelor  biblice  când  Ynenţionează  pentru 
a  comenta  apoi  cu  lux  de  amănunte,  în  notiţele  marginale,  pe  unul  din 
cele  4  râuri  ale  paradisului.  Ganges  „ce  se  cheamă  în  Sfânta  Scriptură 
Gheon",  („Viaţa  lumii",  op.  cit.,  pag.  507). 

Nicolae  Costin,  fiul  lui  Miron  întreţese  şi  el  în  amintirile  trecutului 
nostru  fragmente  luate  cărţilor  Bibliei.  Când  acest  cronicar  descrie  îm¬ 
părăţia  Romei  face  constatarea  că  în  Vechiul  Testament  ca  într-o  oglindă 
se  văd  momente  esenţiale  din  viata  statelor  şi  ale  marilor  naţiuni.  Ast¬ 
fel,  despre  împărăţia  Romei  „căreia  în  putere  şi  în  lăţime  n-au  fost  nici  o 
împărăţie  de  când  este  lumea  . . ."  afla-vei  la  prooroci,  (mai)  ales  la  Da¬ 
nii!  cu  dezlegarea  visului  lui  Nabuhodonosor  împăratul  Asirîei“,  (N.  Ior- 
ga,  „Din  faptele  străbunilor",  Bucureşti,  1923,  pg.  13). 

Lui  Dimitre  Cantemir,  nu  numai  că-i  vin  în  ajutor  felurite  idei  bi¬ 
blice,  dar  ca  la  o  călăuză  de  temelie,  pentru  propăşirea  gândirii  şi  acţiu¬ 
nii  omeneşti.  Lumea  aceasta  nu  e  o  ficţiune  ci  o  creaţie,  în  timp,  a  lui 
Dumnezeu.  Precum  ea  arc  un  început,  tot  aşa  va  avea  un  sfârşit.  „In 
cosmos,  omul  este  o  floare",  dar  (Dimitrie  Cantemir,  „Opere  complete", 
ediţia  G.  Sion,  Bucureşti,  1878,  pg.  106)  ,,Cu  a  poamelor  frumuseţi  amă¬ 
gitoare",  el  urmează  deşertăciunii,  adică  ale  lumii  lucrări  care  sunt  ca 
praful  înaintea  vântului",  (Dimitrie  Cantemir,  op.  cit.,  108).  în  viaţă  omul 
să  se  nevoiască  a  urma  calea  faptelor  bune,  căci  mai  bine  un  nume  bun 
decât  avuţie  multă",  (Dimitrie  Cantemir,  op.  cit.,  pg.  112).  Ca  să  fii  bun, 
trebuie  să  ai  înaintea  ochilor  minţii  pe  Avraam,  pentru  integritatea  cre¬ 
dinţei  sale,  pe  losif  pentru  curăţia  lui,  pe  lob  pentru  răbdarea  în  sufe¬ 
rinţă,  pe  Moise  pentru  abnegaţie,  pe  Ezechiel,  Daniel  şi  soţii  lor  (Dimi¬ 
trie  Cantemir,  op.  cit.,  pg.  208).  Lumea  a  făcut-o  Dumnezeu  spre  binele, 
iar  nu  spre  răul  omului  (Dimitrie  Cantemir,  op.  cit.,  pg.  112),  de  aceea 
pentru  dezlegarea  păcatelor  a  trebuit  să  vină  Noul  Adam,  adică  Hristos, 
care  mai  înainte  de  a  veni  a  fost  prezis  prin  profeţii  Vechiului  Testament, 
(Dimitrie  Cantemir,  op.  cit.,  pg.  113). 

In  altă  legătură  de  idei  Dimitrie  Cantemir  stăruie  ca  Sfânta  Scrip¬ 
tură  să  fie  obiect  de  predilectă  lectură: 

„Ziua  şi  noaptea  în  mână  să-ţi  fie"; 

„Sara  dimineaţa  în  inimă  să-ţi  vie". 

(Dimitrie  Cantemir,  Opere  complete,  pag.  217). 


„Căci  precum  meşteşugul  doctoriei,  sau  ierburile  de  doctorie  până 
vor  fi  în  dughiană,  celui  bolnav  nimic  nu-i  foloseşte  şi  doctorul  până  cu  dân- 
sele  pe  cel  bolnav  de  nu-1  va  însănătoşi,  aşa  sfintele  scripturi,  în  sfintele 
cărţi  însemnate  fiind,  până  tu  la  praxa  de  nu  le  vei  duce,  nimica  îţi  vor 
folosi,  adică  nu  numai  să  le  citeşti,  ci  celea  să  le  citeşti  şi  să  le  faci,  şi 
atuncea  de  dânsele  dobândă  vei  avea"  (Dimitrie  Cantemir,  op.  cit.,  pg.  218). 

Gheorghe  Lazăr,  acest  „Mesia  al  românismului"  * —  cum  îl  numeşte 
academicianul  Marin  Ştefănescu  —  (Filosofia  românească,  pg.  122),  a  ple¬ 
cat  la  propovăduire  după  ce,  ca  profesor  la  Şcoala  pregătitoare  de  preoţi 
din  Sibiu,  aprofundează  teologia.  La  Şcoala  din  Bucureşti,  Lazăr  învaţă 
între  altele  ca  elevii  săi  să  concilieze  ştiinţa  cu  credinţa  biblică.  Aşa  cum 
şi  el  „se  da  ca  geometru",  (Gheorghe  Lazăr  de  G.  Bogdan-Duică,  1924, 
pg*  G4),  (dascăl  de  inginerie)  şi  ca  profesor  de  teologie,  fără  ca  această 
bifurcare  să  se  adverseze  reciproc.  La  întemeierea  şcolii  româneşti  din 
Bucureşti,  Lazăr  se  adresează  materiilor  se  va  face  „după  rândul  mai  jos 
însemnat"  (Gh.  Lazăr  de  G.  Bogdan-Duică,  1924,  pg.  83)  şi  se  va  învăţa: 

caligrafia,  ortografia,  aritmetica  şi  „Istoria  vivlicească  Testamentul  vechi 
şi  cel  nou“,  (Gh.  Lazăr  de  G.  Bogdan-Duică,  1924,  pg.  84),  „după  aceasta 
pentru  cei  ce  vor  să  treacă  la  cinul  preoţesc,  se  va  orândui  osebită  vreme 
şi  ceasuri  pentru  ascultarea  sfintei  teologii,  dogmelor  credinţii  şi  cuno¬ 
ştinţa  legii  creştineşti  şi  altele  mai  mult  trebuincioase44,  (Gh.  Lazăr, 
de  Bogdan-Duică.  pg.  86). 

într-o  cuvântare  rotită  la  înscăunarea  mitropolitului  Dionisie,  La¬ 
zăr  plasează,  la  locul  de  frunte  al  gândurilor  sale,  vorbele:  „binecuvân¬ 
tată  să-ţi  fie  ocârmuirea;  şi  păstorească  cârje  a  Prea  Sfinţiei  tale  înver¬ 
zească  ca  toiagul  lui  Aron4t;  (Gh.  Lazăr,  de  Bogdan-Duică,  pg.  139),  iar 
în  vorbirea  compusă  la  30  iulie  1822  (la  adresa  domnitorului)  se  strecoară 
cu  abundenţă  idei,  potrivite  ocaziei,  din  psalmul  41,  43  şi  mulţi  alţii,  „ca 
să  se  împlinească  zisa  psalmistului44  (Gh.  Lazăr  de  Bogdan-Duică,  pg.  143) 
cum  spunea  Lazăr  la  aplicarea  lor. 

Chiar  şi  cărţile,  care  formaseră  biblioteca  personală  a  lui  Gh.  La¬ 
zăr,  dovedesc  că  Biblia  îşi  avea  un  locşor  scump  în  mintea  omului,  care 
se  înălţase  până  pe  vârfurile  înţelepciunii  contimporane44  (Gh.  Lazăr,  de 
Bogdan-Duică,  pg.  104). 

După  cărţile  aflătoare  în  Academia  română,  s-a  compus  catalogul 
bibliotecii  lui  Gh.  Lazăr.  Intre  cărţile  acestuia  se  află:  1.  Das  alte  Testa¬ 
ment,  dar  Buch  der  Propheten  —  autor  necunoscut  —  (frumos  legată);  2. 
Einleitung  in  die  Gottlichen  biicher  des  alten  bundes  von  L.  Iahn,  doctor 
în  filosofie  şi  teologie  şi  profesor  de  limbi  orientale  şi  Vechiul  Testament 
la  universitatea  din  Viena.  3.  Biblia  Hebraica  editată  sub  îngrijirea  lui 
I.  Simonis;  4.  Elementenbuch  der  hebrdischen  Sprache,  de  I.  Iahn,  prof. 
univ.  la  Viena,  făcută  cadou  lui  Lazăr,  de  unul  dintre  îndrumătorii  lui 
spirituali  de  la  universitatea  Beciului  (Gh.  Lazăr,  de  Bogdan-Duică,  pag. 
159);  5.  Predigt  von  den  falsechen  Propheten,  de  I.  Schuller,  Viena,  1792; 
6.  Die  heiligge  Schrift  des  alten  Testaments,  de  D.  G.  Fredrich  Seiler, 
Erengeh  1782;  7.  Biblia  sacra  vulgatae,  Antverpen  1642;  8.  Catehism  — 
în  limba  sârbească  românească  şi  germană,  —  care  cuprinde  psalmi  şi 
alte  rugăciuni  biblice.  Din  înşirarea  de  mai  sus  se  desprind  următoarele 
adevăruri:  Profesorul  nu  cinsteşte  cărţile  sale  decât,  de  obicei,  unui 
elev  sârguincios  şi  isteţ  la  studiul  respectiv,  Gh.  Lazăr  va  fi  cunoscut 
deci  ebraica  biblică.  Stăpân  pe  limba  originală  a  Vechiului  Testament, 
avea  deci  posibilitatea  să  elimine  orice  intermediar  şi  să  desprindă  sin¬ 
gur  din  Scriptură  ideile  cardinale,  pentru  imobiliarea  sufletului  ome¬ 
nesc. 

Pe  el  nu  l-a  putut  abate  nici  strâmtimea  şi  antipatia  unora,  nici  in¬ 
teresul  vădit  al  celor  despre  care  nu  ştiu  totdeauna  ce  inimi  ascund.  Iată 
pentru  ce  eu  cred,  că  abia  după  o  bună  agoniseală  de  cunoştinţe  biblice 
respectul  şi  nu  mai  puţin  dragostea  faţă  de  Biblie  pe  care-1  avea  în  atâ¬ 
tea  limbi  şi  exemplare,  devine  pentru  Gheorghe  Lazăr  o  calitate.  —  Ele¬ 
vul  său,  I.  Eliade  Rădulescu.  părintele  literaturii  române,  îşi  precizează 
concepţia  despre  Biblie  în:  Biblicele  sau  notiţele  istorice,  filosofice,  reli¬ 
gioase  şi  politice  asupra  Bibliei,  publicată  la  Paris  în  1858.  Acest  mănunchi 
de  pagini  este  urmarea  convingerii  că:  „Biblia,  oriunde  apăru,  îndată 
se  făcu  lumină44,  (Eliade  Rădulescu,  Biblicele  . . .,  pg.  IX). 

Ataşamentul  faţă  de  Biblie  îl  justifică  Eliade  Rădulescu,  cu  întreite 
argumente.  întâiul  argument  este  de  ordin  religios:  „Religia  noastră  se 
întemeiază  pe  Biblie  ce  începe  deja  de  la  Moise  şi  trece  din  mână  în 
mână  prin  profeţi  până  la  Christ  şi  apostoli  şi  de  la  aceştia  la  Biserică11: 
(Eliade  Rădulescu,  op,  cit,,  pg.  IX),  al  doilea  argument  este  de  ordin  na¬ 
ţional  românesc:  primul  miracol  ce  oferă  Vechiul  şi  Noul  Testament, 
după  răspândirea  lor  în  România  în  limba  patriei,  fu  liberarea  sătenilor 
români,  restabilirea  numelui  de  român  în  nume  naţional4*  (Ion  Eliade 
Rădulescu,  op.  cit.,  pg.  IV),  iar  al  3-lea  argument  este  de  ordin  pur  ştiin¬ 
ţific:  „Prin  credinţă  ajungem  la  ştiinţă,  cum  vorbeşte  Biblia  aşa  poate 
vorbi  şi  ştiinţa**  (Marin  Ştefănescu  (despre  Heliade),  Folosofia,  pag.  133). 

Condus  de  aceste  considerente,  fruntaşul  generaţiei  de  la  1848,  îşi 
propune  a  da  într-o  traducere  românească  nouă,  cu  comentar,  întreaga 
Biblie. 

Atsfel  apar  Biblicele  care  conţin  primele  două  cărţi  ale  Vechiului 
Testament:  Geneza  şi  Exodul.  De  bună  seamă  Eliade  care  n-a  fost  de  rea 
credinţă,  ar  fi  continuat  lucrul  început  dacă  între  timp  n-ar  fi  intervenit 
mitropolitul  Şaguna,  contestându-i  anumite  calităţi.  Sesizat  de  nr.  22 
din  1858  al  „Telegrafului  Român**  de  la  Sibiu,  Eliade  întrerupe,  conso- 
lându-se  că:  „Nu  este  ânse  nici  un  amar  quare  să  n-aibă  o  parte  âuât  de 
mică  de  dulce**,  (Ion  Eliade  Rădulescu,  op.  cit.,  pg.  81). 

In  realitate  Eliade  nu  s-a  putut  desface  de  Vechiul  Testament.  în 
„Echilibru  între  antiteze**,  unde  pleacă  de  la  versurile  14,  15  din  Facere 
49,  el  pune  mai  târziu,  Vechiul  Testament  în  ajutorul  concepţiei  sale 
despre  lume  şi  viaţă.  Cartea  „Echilibru  între  antiteze**  mai  are  ca  titlu 
secundar:  „Issachar**,  ceea  ce  arată  negreşit,  caracterul  profund  biblic 
al  scrierii. 

Netăgăduit  nu  se  poate  contesta  că  momente  etice  ale  Vechiului 
Testament  sunt  simpatizate  uneori  de  scriitorii  care  sunt  atât  de  şovăi¬ 
tori  în  aprecieri.  Ilarie  Chendi  a  zis  că,  dacă  zeii  ne  pun  la  încercare 
credinţele  estetice,  nu  trebuie  să  ezităm  de  loc  a  ridica  rugul  şi  precum 
Avraam  n-a  stat  la  îndoială  nici  un  moment,  când  i  s-a  cerut  jertfirea  lui 
Isac,  ca  probă  a  credinţei  sale,  astfel  jertfim  şi  noi  pe  isacii  noştri...4* 
(Schiţe  de  critică  literară,  Bucureşti,  1924,  pg.  154).  Se  înţelege  scrisul 
acestora  nu  e  aşa  de  firesc  ţesut  în  urzeala  biblicismului  Vechiului  Testa¬ 
ment  cum  ar  fi  b.o.  proverbele  lui  Anton  Pan,  acel  dascăl  isteţ  şi  gro¬ 
zav  de  moralizator.  în  filosofia  sa,  profesorul  Marin  Ştefănescu  realizează 
un  acord  între  artă  şi  ştiinţă  şi  religie.  Armonia  o  face  cu  scopul  de  a 
dobândi  o  cunoştinţă  mai  înaltă  şi  mai  adevărată  înţelepciune,  omul  să 
atingă  fericirea.  Omului,  creat  după  chipul  şi  asemănarea  lui  Dumne¬ 
zeu,  i  s-a  dat  suflet  cu  scopul  ca  el  să  se  spiritualizeze,  să  se  înalţe,  în 
măsura  propriilor  sale  puteri  spre  divin,  (Filosofia  românească,  pg.  VI, 
VII),  „La  început  omul  avea  înainte  drumul  cel  bun  şi  drept,  dar  având 
libertate  a  păcătuit  prin  însăşi  libertatea  sa.  Crezând  că  va  ajunge  mai 
repede  prin  poteci  lăturalnice,  el  s-a  abătut  din  calea  lui.  Atunci  el  s-a 
rătăcit.  Viaţa  este  o  pădure  în  care  ne-am  rătăcit  şi  în  care  ne  căutăm 
din  nou  drumul**.  Fiecare  individ,  rasă  sau  naţiune  este  în  căutarea  ace¬ 
luiaşi  ţel,  ca  astfel  să  ajungă  Ia  luminişul  unde  străluceşte  divinitatea 

în  toată  neprihănirea  sa,  numai  că  unul  merge  pe  o  potecă,  altul  pe  alta. 
în  studiul  asupra  filosofiei  romaneşti . . .  (pag.  7),  dl.  Marin  Ştefănescu, 
mai  observă,  între  altele,  că  „Lumea  e  o  creaţie  a  lui  Dumnezeu,  alcă¬ 
tuită  din  două  forţe,  —  una  materială  şi  alta  spirituală**. 

După  înţelepciunea  romanească,  şi  viaţa  noastră  e  hotărâtă  de  Dum¬ 
nezeu,  fără  de  voinţa  căruia  nimic  nu  se  petrece  în  lume.  Modul  de  a  trăi 
această  viaţă  ne  este  lăsat  în  propria  noastră  libertate.  După  moarte,  şi-a- 
desea  şi  în  cursul  acestei  vieţi,  vom  avea  răsplata  faptelor  noastre  bune 
sau  rele,  (idem  p.  49).  Chiar  şi  aceste  câteva  vorbe  ne  duc  la  concluzia 
că  învăţatul  de  la  Cluj  se  identifică  în  linii  esenţiale  cu  învăţătura,  din 
partea  întâia  a  Sfintei  Scripturi. 

Eminescu  şi-a  început  scrisul  într-o  atmosferă  în  care  Biblia  era 
cartea  de  căpătâi. 

Mihai  Eminescu  face  parte  dintre  scriitorii  îndrăgostiţi  de  Biblie. 

Mai  original  decât  alţii  el  a  introdus  Biblia  în  universul  său  poetic, 
puternic  implicat  în  spiritualitatea  românească. 

Textul  biblic  „La  început  pământul  era  pustiu  şi  gol**  îl  găsim  la 
Eminescu  în  vorbe:  „La  început  când  fiinţă  nu  era,  totul  era  lipsit  de 
viaţă**. 

Încadrat  în  spiritualitatea  biblică,  Eminescu  a  preluat  materia¬ 
lul  dovedind  convingeri  care  îl  înfrumuseţează  moral.  Astfel,  în  poe¬ 
zia  „S-a  dus  amorul**,  poetul  regretă  că: 

Prea  ne  pierdusem  tu  şi  eu 

Prea  am  uitat  de  Dumnezeu. 

Hristologia  biblică  apare  adesea  în  compoziţiile  sale.  Din  „Scri¬ 
soarea  a  III-a“  cităm: 

„Să  ştii  că  sunt  sănătos 

Că  mulţumesc  Domnului  Hristos 

Te  sărut  doamnă  frumos**. 

Pe  Fecioara  Maria  poetul  o  recunoaşte  după  portretul  biblic  şi  cu 
rolul  pe  care  i-1  dă  Biblia. 

El  era  mereu  atent  faţă  de  Biblie  a  cărei  efigie  s-a  imprimat  în 

versurile  sale.  Aventurile  judecătorului  Samson  le  descrie  după  profe¬ 
ţiile  Sfintei  Scripturi. 

în  poezia  „Dalila**,  Biblia  ne  povesteşte  când  zice: 

De  Samson  cum  că  muierea 

Când  dormea  tăindu-i  părul 

I-a  luat  toată  puterea. 

în  poezia  „La  Heliade**  poetul  se  referă  la  profetul  Ieremia  pentru 
că  într-o  epocă  când  viaţa  spirituală  era  stânjenită  de  magia  păgână  şi  re 
diminua  în  acel  haos  de  înţelepciune  a  Orientului:  „Ieremia  vine  cu  prin¬ 
cipii  care  spulberă  popoarele,  atribuţii  ale  zeilor  şi  respinge  exclusivis¬ 
mul  mistic  şi  cultul  normelor  primitive. 

Poet  pesimist,  în  durerile  şi  pasiunile  sale  a  putut  găsi  mângâiere 
h\  adevărurile  etern  valabile  ale  Bibliei. 

Poet  universal,  trudit  de  problemele  vremii,  Biblia  i-a  ajutat  in¬ 
spiraţie  ideii  pentru  a  da  expresie  sentimentelor  general  valabile,  măr¬ 
turisirea  poetului  într-o  simulare  aforistică. 

Personalitate  autentică,  în  peisajul  lumii  româneşti,  Eminescu  con¬ 
stituie  o  apariţie  singulară  prin  puterea  sa  creatoare  şi  prin  idealurile  la 
care  s-a  angajat  în  permanent  şi  esenţial:  ,, Dumnezeul  ceriului  m-a 
absorbit  din  popor  cum  soarbe  soarele  un  nor  din  mare  de  amar“. 

in  lucrarea  „Poţi  fi  om  deplin  fără  a  fi  creştin*'?  Simeon  Mehe¬ 
dinţi,  pleacă  de  la  citatul:  „Un  om  ca  şi  un  popor  atâta  preţuieşte  cât  a 
înţeles  din  Evanghelie**.  In  volumul  său  (din  1921).  Altă  creştere  abundă 
operele  biblice. 

Nicolae  Icrga  este  unul  dintre  cei  mai  mari  portretişti  ai  Bibliei, 
în  volmul:  Istoria  Bisericii,  afirmă  că  Oamenii  sunt  reprezentativi 
prin  ideile  biblice.  Pentru  a  ilustra  caracterul  didactic  al  ei  se  referă  la 
jertfa  lui  Isaac,  din  cartea  Facerii. 

Ion  Agârbiceanu  scria  cititorilor  săi  pe  linia  sănătăţii  etice:  „Evan¬ 
ghelia  este  inepuizabilă,  numai  credincioşi  să  fie“. 

Filosoful  I.  Petrovici  invită  pc  aşa-numiţii  cărturari  ai  societăţii 
româneşti  a  se  converti  căci  „filosofia  se  întoarce  la  Dumnezeu  . . .,  ea 
cere  sprijinul  religiei  şi  al  Bisericii  pentru  noua  şi  sănătoasa  îndrumare 
a  vieţii  omeneşti**  (Rev.  Tcol.,  Sibiu,  1933,  pg.  4). 

în  scrisul  lui  Lucian  Blaga,  o  serie  de  săgeţi  arată  spre  Biblie.  Cu¬ 
getările  sale  nu  pot  fi  lipsite  de  problemele  etern  omeneşti,  nici  când 
dramatizează  subiecte  pe  care  i  le  furnizează  viforosul  trecut  al  vieţii 
noastre  naţionale.  Nu  găsim  în  „Avram  Iancu“  b.o.  articole  lungi  în  ser¬ 
viciul  biblicismului.  se  expun  insă  cir  var  şi  în  acoa  formă  dialogată  a 
dramei,  variaţiuni  de  motive,  pe  care  Biblia  le-a  permanentizat  în  ima¬ 
ginaţia  populară.  Iancu  trecea  cu  adjutantul  său  prin  fata  gardienilor 
unguri  dezarmaţi,  (care  mai  ’nainte  a  puşcat  tot  ce  le-a  căzut  în  mâini, 
bătrâni,  femei  şi  copii).  Iancu  zice  ajutorului  său:  ,,vor  ispăşi!**  Justificat 
de  crima  înfiorătoare,  ajutorul  răspunde:  „I-a  apucat  beţia  prafului  de 
puşcă*1.  Se  spune  „dinte  pentru  dinte**  ...  nu  ştiu  pe  ce  răboj  se  înseamnă 
faptele  sângelui,  pe  răbojul  iadului  sau  pe  răbojul  raiului . . .  treji  tre¬ 
buie  să  fim,  treji  şi  limpezi,  ca  pe  drumul  judecăţii  din  urmă!**  ...  zise 


Iancu  intr-un  târziu. 

Renegatul  Dragoş  stând  de  vorbă  cu  Moţii  „arhangheli  cu  mămăliga 
in  traistă  şi  cu  opincile  în  pietriş  de  aur“f  —  le  aduce  aminte  de  întâm¬ 
plarea  că  Dumnezeu  a  încurcat  limbile  în  Babilon,  ca  pedeapsă  şi  bles¬ 
tem  pentru  trufia  omenească**,  că  sfânta  limbă  de  la  începutul  începu¬ 
tului  a  fost  uitată  lângă  tumul  de  veşnică  spaimă  şi  pomenire. 

în  judecata  lui  Iancu  cetăţile  împărăţiei  cu  două  pajuri  sunt  So- 
doma  şi  Gomora,  atât  de  blestemate,  îneăr  cfiinr  şi  Erji.  acea  „Evă  şi 
măr  într-o  singură  bucată**,  ar  putea  să  devină  un  stâlp  de  sare,  ademe¬ 
nea  făcându-se  nevestei  lui  Lot*4  atunci  când  împărăţia  care  nc-a  înşelat 
se  va  dărâma  ca  Babilonul**  (vorba  lui  Popa  Păcală). 

„Spaţiul  mioritic*4  din  Trilogia  culturii,  pratc  fi  consultată  mai 
mult  decât  altele  asupra  acestei  teme.  Vezi  aici  cristalizându-se  încetul 
cu  încetul  doctrina  biblică,  aşa  cum  s-a  eternizat  în  imaginaţia  româ¬ 
nească.  Dumnezeul  românilor  este  „transcendentul  absolut  care  ajunge 
în  contact  cu  omul,  rămânând  totuşi  inaccesibil  înţelegerii  acestuia**, 
(L.  Blaga:  Spaţiul  mioritic,  pg.  313).  Românul  e  aşa  de  convni3  de  prczen;a 

lui  Dumnezeu  In  lume,  încât  îşi  închipuie  să  şi  cerul  a  trebuit  să  fi  fost 
odată  foarte  aproape;  vecin  cu  omul  (L.  Blaga:  op.  cit.,  125).  După  o  le¬ 
gendă  românească,  „cerul  la  început  era  foarte  aproape  de  pământ,  aşa 
de  aproape  că  puteai  să-l  atingi  c-o  zvârlitură  de  piatră“. 

Se  vede  că  ceea  ce  spune  Lucian  Blaga  e  foarte  adevărat  „la  po¬ 
porul  nostru  cultura  biblică,  spre  deosebire  de  celelalte  popoare,  este 
asimilată  în  spirit  creator44. 

Scriitorul  Ion  Alexandru,  a  tradus  din  original  şi  a  comentat  car¬ 
tea  Cântarea  cântărilor,  lucrare  izvorâtă  din  frumuseţea  textului  biblic. 
Multe  am  avea  de  spus  despre  Pavel  Deheleanu,  Mircea  Şerbănescu,  Ale¬ 
xandru  Jebeleanu,  Eugen  Tănase,  Petru  I. 

Pentru  Horia  Târu  şi  Radu  Reja,  luciditatea  şi  exigenţa  biblică 
este  crezul  zilnic,  în  volumele  lor. 

Poetul  Eugen  Dorcescu  a  verificat  cu  mare  talent  Eclesiastul  în 
1997,  Pildele  (1998),  şi  Psaltirea  (1997,  Ed.  a  2-a). 

Chiar  şi  Ion  Lungu  —  pribeagul,  scrie  în  volumul  său  de  poezii, 
„Ecouri  târzii44  (1998)  trimiteri  la  Cartea  care  în  veci  străluce. 

Vorba  din  bătrâni  „vox  populi  vox  Dei44  afirmă  şi  ea,  oarecum, 
valoarea  universală  a  Bibliei.  Un  recensământ  la  sate  ar  adeveri  că  cele 
mai  dragi  şi  mai  numeroase  cărţi  de  acolo  sunt:  Biblia,  Psaltirea  şi  călin- 
darele.  Da,  pentru  că  Biblia  e  o  carte  plină  de  înţelepciune  şi  de  o  mare 
substanţă  etică,  iar  cititorii  ei  fac  parte  din  galeria  oamenilor  dăruiţi 
perenităţii. 


Pr.  Prof.  Dr.  NICOLAE  NEAGA 

REACŢIA  ORTODOXIEI  DIN  TRANSILVANIA  LA  „UNIREA“ 
CU  BISERICA  ROMEI.  RÂSCOALA  CONDUSĂ  DE 
CĂLUGĂRUL  SOFRONIE  (1759—1761) 


I.  „UNIAŢI A*4  ADUCE  „URA  ÎNTRE  FRAŢI44 
ŞI  „MUSTRAREA  CUGETULUI44 

„Unirea44  unei  părţi  a  românilor  din  Transilvania  cu  biserica  Ro¬ 
mei,  la  sfârşitul  secolului  al  XVII-lea  s-a  făcut  din  motive  politice.  Impe¬ 
riul  habsburgic,  care  anexase  Transilvania,  a  conceput  această  acţiune 
ca  un  instrument  de  care  avea  nevoie  noul  regim  pentru  stăpânirea  de¬ 
plină  a  acestei  ţări  româneşti.  Pentru  atingerea  acestui  obiectiv,  s-a 
sprijinit  pe  abilitatea  şi  experienţa  iezuiţilor,1  care  n-au  ezitat  să  utilizeze 
falsul  şi  presiunea  pentru  a  „fundamenta*4  acest  act  ordonat  de  Habsburgi 
şi  de  Papalitate. la  Acţiunea  abil  pregătită,  a  fost  secondată  de  o  puter¬ 
nică  propagandă  şi  de  promisiunea  privilegiilor  de  care  se  bucura  clerul 
catolic,  precum  şi  de  respectarea  credinţei  şi  a  ritului  pentru  poporul  de 
rând.  Diplomaţia  cancelariei  aulice  a  uzitat  de  toată  experienţa  sa,  de  la 
crearea  impresiei  liberului  consimţământ  până  la  pavăza  şi  /implicarea 
puterii  politice  şi  militare.  Cu  tenacitatea-i  cunoscută,  a  urmărit  un  scop 
precis:  instaurarea  catolicismului  şi  la  românii  din  Transilvania,  aproape 
în  exclusivitate  ţărani,  excluşi  dintre  „naţiunile44  Transilvaniei  după  răs¬ 
coala  de  la  Bobâlna.  Cea  de-a  doua  diplomă  leopoldină  (19  martie  1701),  a 
promis  includerea  între  „stări4*  şi  acordarea  de  privilegii  ca  celorlalţi 
„fii  ai  patriei44  şi  pentru  mirenii  cei  de  stare  plebee  care  se  vor  uni  cu 
Biserica  Romei.  Prin  aceasta,  „unirea44  şi-a  arătat  adevărata  înfăţişare, 
întrucât  a  înlesnit  diferenţierea  socială  prin  ridicarea  mai  rapidă  a  unei 
pături  suprapuse:  preoţimea  unită  care  a  fost  smulsă  din  iobăgie  şi  ridi¬ 
cată  în  stările  „patriei*4.  Aşa  se  explică  faptul  că,  la  numai  15  ani  de  la 
publicarea  acesteia,  în  Transilvania  se  înregistrau  2260  preoţi  uniţi  şi 
numai  456  ortodocşi,  în  timp  ce  majoritatea  covârşitoare  a  ţăranilor  au 
rămas  în  credinţa  lor  ancestrală,  ortodoxia.  Intenţiile  autorilor  „unirii44 
au  fost  materializate  rapid.  La  Făgăraş,  în  biserica  ortodoxă  a  lui  Con¬ 
stantin  Brâncoveanu,  luată  cu  forţa,  a  fost  înfiinţată  episcopia  unită,  în 
fruntea  uniţilor  (greci,  sârbi,  români  şi  ruteni)  fiind  impus,  în  anul  1716, 
romanţul  catolic  Ioan  Patachi,  iar  după  puţin  timp  (in  anul  1721),  epis- 


1  D.  Prodan,  Supplex  Libellus  V alachorum .  Din  istoria  formării  naţiunii 
române,  Ediţie  nouă,  cu  adăugiri  şi  precizări,  Bucureşti,  1984,  p.  148  (în  continuare, 
Supplex); 

1^  Vezi  Silviu  Dragomir,  Românii  din  Transilvania  şi  unirea  cu  Biserica  Ro¬ 
mei,  în  „Studii  şi  materiale  de  istorie  medie,  voi.  III,  Bd.  Academiei,  îucureşti, 
1959. 


40 


REVISTA  TEOLOGICA 


copia  unită  a  fost  recunoscută  de  către  Papa.  Scopul  „implementării" 
acestui  avanpost  al  catolicismului  în  apropiere  de  Ţara  Românească2  —  a 
fost  repede  sesizat  de  către  clerul  românesc,  dar  pericolul  a  fost  recep¬ 
tat  în  mod  diferit  de  românii  dezbinaţi,  fără  voia  lor,  în  două  tabere. 
Pătura  suprapusă,  pornind  de  la  „unire1*,  s-a  îndreptat  în  sensul  luptei 
politice,  naţionale.  Poporul  de  rând,  pornind  de  la  ortodoxia  tradiţio¬ 
nală,  s-a  îndreptat  în  sensul  luptei  sociale.  Ortodoxia  şi  „unirea",  deşi 
contradictorii  în  luptă,  au  început  să  se  manifeste  ca  două  feţe  ale  ace¬ 
luiaşi  proces  de  evoluţie  a  naţiunii  române:  una  legată  de  Răsărit,  de 
tradiţie,  de  marea  unitate  spirituală  a  românilor,  cealaltă  deschizătoare 
de  poartă  spre  Apus,  prin  activizare  pe  plan  politic,  ambele  activând  a- 
ceeaşi  conştiinţă.  în  lupta  dintre  ele  s-au  stimulat  şi  instigat,  cu  tendinţe 
permanente  de  revenire  la  origini. 


Condicile  „unirii"  s-au  transformat  repede  în  revendicări.  Acestea 
au  avut,  de  la  început,  un  caracter  politic,  ce  a  vizat,  în  principal,  înce¬ 
tarea  stării  de  toleraţi,  dreptul  la  funcţii  în  administraţia  de  stat  precum 
şi  dreptul  la  şcoală.  Ridicarea  românilor  între  stări  a  întâmpinat  o  opo¬ 
ziţie  vehementă,  în  primul  rând  din  partea  nobilimii  ungare,  care  a  in¬ 
vocat  sistemul  politic  al  ţării,  consacrat  prin  Diploma  leopoldină  din 
1691.  în  realitate,  această  opoziţie  era  clădită  pe  teama  —  exprimată  fără 
echivoc  de  către  Nicolae  Bethlen  —  ca  „această  naţiune  barbară  şi  pro¬ 
lifică  să  nu  se  încumete  la  timpul  său  la  răsturnarea  celorlalte  naţiuni".3 4 

Abia  instalat  în  scrum,  episcopul  loan  Inocbentie  ălicu  (Klein)  a 
deschis,  în  septembrie  1723,  lupta  politică  a  românilor  din  Transilvania 
în  cadrul  confesional/1  pe  firul  perspectivelor  deschise  de  „unire",  hi 
scurt  timp,  această  luptă  a  intrat  în  cadrul  ci  firesc,  naţional,  întrucât 
clerul  şi  naţiunea  română  nu  puteau  fi  separate  prin  măsuri  adminis¬ 
trative.  Tendinţa  autorităţilor  habsburgice  de  a  confunda  catolicismul  cu 
uniaţia  şi  de  a-i  desconsidera  pe  români  la  conferirea  posturilor  şi  demni¬ 
tăţilor,  sub  pretextul  că  e  totuna  dacă  ocupă  postul  un  catolic  sau  un 
„unit",  fiind  favorizaţi  catolicii,  au  atras  reacţii  vehemente  din  partea 
românilor.  Conscripţia  din  anul  1733  confirmă  lepădarea  „unirii"  ce 
către  unii  preoţi  şi  revenirea  la  ortodoxie,5  însuşi  numele  do  uniţi  deve¬ 
nind  o  ,, povară"  chiar  pentru  cci  ce-1  purtau.  La  conferinţa  uniţilor  din 
Imperiu  (români,  sârbi  şi  ruteni),  ordonată  de  Maria  Tercza  in  1733, 
aceştia  au  protestat  împotriva  numelui  de  uniţi  (Graeci  Ritus  Uniţi)  şi 
au  propus  în  loc  numirea  de  greco-catolici  (Graeci  Ritus  Catolici),  pe 
motiv  că  uniţi  este  „odios  în  faţa  schismaticilor".6 7  Doi  ani  mai  târziu 
(1735)  un  protopop  îi  spunea  episcopului  loan  Inochentie  Micu  (Klein): 


2  D.  Prodan,  Svpplex,  p.  140; 

3  7b  I.  Toth,  Az  crdelyl  rumân  nacionalizmus  clsti  sr.âada  (1607-1702),  Dada- 
pesta,  1945,  p.  42; 

4  A.  FV^r^n,  Din  istoria  românilor.  Dpiscopul  loan  Inocenţii i  Klein  (1722-172!), 
Blaj,  1900,  p.  6-11; 

5  N  T^an,  Românii  din  Transilvania  la  1733.  Episcopul  loan  Inoccnţiu  Klein , 
Sibiu,  1394,  p.  3; 

6  D.  Pradan.  Supplex,  p.  215-217; 

7  I.  Lupaş,  Cronicari  $i  istorici  români  din  Transilvania,  Ediţia  a  II-c,  Edi- 

„tare  mă  tem  că  nu  vom  avea  alt  folos  din  unirea  aceasta  care  s-au  fă¬ 
cut,  ci  vom  rămânea  numai  cu  ura  între  fraţi  şi  cu  mustrarea  cuge¬ 
tului1*.7 

Pericolul  iminent  de  dezmembrare  a  „unirii11  a  venit,  paradoxal, 
nu  din  partea  ortodoxiei,  ci  din  partea  vârfurilor  clerului  român  unit. 
Acesta  a  înţeles  să  facă  din  unire  o  armă  de  luptă  pentru  ridicarea  în¬ 
tregii  naţiuni  române  din  Transilvania.  Însuşi  episcopul  Ioan  Inochentie 
Micu  (Klein),  în  soborul  ţinut  la  25  iunie  1744,  la  Blaj,  a  afirmat  în  fala 
reprezentanţilor  habsburgici:  „Eu  şi  clerul  meu  ne-am  unit  sub  condiţia 
de  a  obţine  acele  beneficii  de  cari  se  bucură  romano-caiolicii,  altminteri, 
dacă  nu  ni  se  dau,  ne-am  face  chiar  şi  turci . .  .“,s  ameninţând,  deci,  că 
este  mai  suportabilă  religia  musulmană  decât  cea  impusă  de  habsburgi. 
După  11  ani  de  lupte  grele  în  dieta  Transilvaniei  (1733-1744)  şi  după 
repetate  intervenţii  la  curtea  din  Vicna,  ci  a  înţeles  că  naţiunea  română 
(„naţio  valacfcxca11)  trebuie  r*ă  ?■:  sciijine  şi  pe  acţiunea  celeilalte  laturi 
ale  sale,  ortodoxia,  ridicată  la  luptă,  spontan,  de  călugărul  Visarion  din¬ 
spre  Banat.9  După  afirmaţiile  Iui  Iosif  Haller,  guvernatorul  Transilva¬ 
niei,  în  mai  puţin  de  6  săptămâni,  Visarion  „dezorganizase  întreg  sistemul 
unirii*113  din  sudul  Transilvaniei,  de  la  sud  de  valea  Mureşului.  Cu  oca¬ 
zia  anchetelor  efectuate  de  autorităţi,  ţăranii  români  au  declarat  că  nu 
doresc  altă  religie  decât  cea  valahă,  adică  vechea  credinţă.11  Deci  pentru 
românii  din  Transilvania  ortodoxia  reprezenta  religia  întregului  neam 
românesc,  moştenirea  lor  strămoşească.  Neliniştea  stârnită  de  călugărul 
Visarion  şi-a  găsit  descătuşarea  prin  acte  „necreştineşti41,  de  ostilitate, 
din  partea  românilor  ortodocşi,  soldate  cu  ocuparea  bisericilor  „unite11  şi 
alungarea  preoţilor.  Acesta  a  fost  primul  act  ele  autoapărare  în  faţa  unui 
proces  promovat  de  străini,  care  era  pe  cale  de  a  submina  bazele  vieţii 
sociale  a  satului  românesc,  credinţa  şi  obiceiurile  străvechi.  „Unirea11, 
intrată  în  criză,  ameninţată  cu  prăbuşirea,  a  avut  nevoie  de  sprijinul 
Curţii  de  la  Viena.  Aceasta  s-a  folosit  de  episcopul  unit  din  Muncaci,  ru- 
teanul  Mihail  Olsavski,  sub  a  cărui  jurisdicţie  intraseră,  după  anul  1734 
şi  românii  din  Maramureş  şi  părţile  nord-vcstice.12  In  anul  1747,  rutea- 
nul  a  făcut  o  vizitaţiune  canonică  în  Transilvania,  înţelegând  situaţia  şi 
confirmând  Vienei  că  lupta  pentru  renaşterea  ortodoxiei  a  fost  preluată 
de  către  „intelectualitatea  sătească11,  reprezentată  prin  preoţi,  călugări  şi 
fruntaşii  ţăranilor.  Intr-adevăr,  mănăstirile  şi  schiturile  au  devenit  cui- 


tura  „Scrisul  românesc'*,  p.  304; 

8  I.  Lupaş,  Studii ,  conferinţa  şi  comunicări  istorice ,  voi.  I,  Bucureşti,  1928, 
p.  256;  Cronici  şi  povestiri  româneşti  versificate  (sac.  XVH-XVlll),  Studiu  şi  ediţie 
critică  dc  Dan  Simoncscu,  Editura  Academiei.  1967,  p.  70-71; 

9  1.  Lupaş,  Doi  precursori  ai  lui  Horea  în  audienţă  la  curtea  împărătească, 
din  Vicnc ,  în  „Analele  Academiei  Române ",  mcm.  secţ.  ist.,  seria  III,  tom  XXVI, 
mem,  14,  Bucureşti,  1944,  p.  399; 

10  K.  Hitchins,  Conştiinţă  naţională  şi  acţiune  politică  la  românii  din  Tran¬ 
silvania  (1700-1(168).  Editura  „Dacia*1.  Cluj -Napoca,  1937,  p.  47; 

11  I.  Lupaş.  Două  anchete  oficiala  in  satele  din  scaunul  Sibiului ,  1744  ci  1745 , 
Sibiu,  1938,  p.  13-lG,  18-19; 

12  A.  Dimca,  Episcopii  Petru  Aron  şi  D invJsiu  Novacovici  sau  istorisi  româ¬ 
nilor  transilvăneni  de  la  1751  până  la  17G4 ,  Blaj,  1902,  p,  68; 

burile  şi  nucleele  de  iradiere  a  unei  intense  propagande  pentru  apărare 
pitin  luptă  a  ortodoxiei.  Călugării,  care  aveau  posibilitatea  să  qircule 
la  sud  şi  răsărit  de  munţi,  in  Muntenia  şi  Moldova,  precum  şi  la  mitro¬ 
politul  sârb  din  Karlovitz,  au  fost  consideraţi  ca  cel  mai  mare  pericol 
pentru  „unire44.  Episcopul  rutean  „unit44  a  propus  Vienei  ca  aceştia  să 
fie  scoşi  din  ţară.u 

După  destituirea  episcopului  Ioan  Inochentie  Micu  (Klein),  care 
ameninţase  el  însuşi  că  se  leapădă  de  „unire44,  lupta  românilor  din  Tran¬ 
silvania  s-a  bifurcat  şi  mai  mult.  Pe  latura  uniaţiei,  s-au  accentuat  în¬ 
cercările  de  câştigare  a  privilegiilor  promise  prin  diplomele  leopoldine, 
iar  pe  latura  ortodoxiei,  spre  obţinerea  drepturilor  de  care  se  bucura 
„naţiunea  ilirică44,  adică  sârbii.  In  locul  confruntărilor  deschise,  ortodocşii 
au  ales  calea  petiţiilor  direct  la  Curtea  din  Viena,  care  imprimase  uniaţiei 
o  puternică  tentă  catolică.  Nucleul  rezistenţei  l-au  constituit  cele  5  dis¬ 
tricte  din  Sibiu,  Miercurea,  Sebeş,  Orăştie  şi  Dobra.14  Săliştea  Sibiului 
şi  alte  sate  din  acelaşi  scaun  au  devenit  cuibul  celor  mai  intense  agitaţiuni 
antiunioniste.15  Apreciind  realist  situaţia,  la  6  septembrie  1750,  guvernul 
şi  consilierii  catolici  ai  acestuia  i-au  raportat  împărătesei  Maria  Tereza 
că  „românii  nimic  nu  doresc  mai  mult  decât  dospitura  schismaticilor  ve¬ 
cini  din  Muntenia  şi  Moldova44.16  Conferinţa  ministerială  din  Viena  ţi¬ 
nută  în  acelaşi  an  (7  noiembrie  1750)  îşi  permitea  însă,  în  pofida  eviden¬ 
ţelor,  să  tragă  concluzia  că  „în  Transilvania  nu  există  români  ortodocşi44.17 
Catolicismul,  folosind  „unirea44  drept  vârf  de  lance  pentru  zdrobirea  or¬ 
todoxiei,  a  reuşit  să  producă  breşe  în  rândul  nobilimii  româneşti.  Chiar 
guvernul  Transilvaniei  recunoştea,  în  anul  1751,  că  mai  mulţi  nobili 
români  uniţi  din  comitatul  Hunedoarei  au  trecut  la  calvinism,  socotin- 
du-se  unguri.18  Sporul  artificial  al  nobilimii  ungare,  calvine,  prin  absor¬ 
birea  nobilimii  româneşti,  nu  era  în  favoarea  catolicismului.  De  aceea, 
Curtea  din  Viena  a  încercat  să-i  anihileze,  folosind  „unirea44  atât  împo¬ 
triva  ortodoxiei,  cât  şi  a  calvinismului.  In  faţa  aspectelor  dramatice  pe 
care  le-a  îmbrăcat  lupta  ortodoxiei,  Cancelaria  aulică  a  căutat  soluţii  care 
să-i  permită,  pentru  moment,  să  consolideze  ceea  ce  s-a  înfăptuit.  Gla¬ 
sul  ţăranilor  români  străbătea  până  la  Viena,  iar  ameninţările  cu  emi¬ 
grarea  în  Ţările  Române  de  peste  munţi  au  creat  o  stare  de  perma¬ 
nentă  nelinişte  şi  de  veghe  la  frontieră.  Acum  au  apărut  iniţiatorii  unei 
noi  mişcări  de  apărare  a  ortodoxiei,  care  tindea  să  capete  un  caracter  de 
masă:  Nicolae  Oprea  din  Sălişte,  popa  Ioan  din  Aciliu,  popa  Cosma  din 
Deal,  popa  Ioaneş  din  Galeş,  popa  Oancea  din  Făgăraş.  în  acest  context, 
autorităţile  habsburgice  au  renunţat  totalmente  la  principiul  liberului 
consimţământ  şi  au  trecut  la  măsuri  de  forţă.  Ele  au  găsit  în  protopopul 


13  Şt.  Meteş,  Mănăstirile  româneşti  din  Transilvania  şi  Ungaria ,  Sibiu,  1936, 
p.  138  (în  continuare  Mănăstirile  româneşti); 

14  Keith  Hitchins.  op.  cit.,  p.  50; 

15  A.  Bunea,  op.  cit.,  p.  135; 

16  St.  Meteş,  Relaţiile  bisericii  româneşti  ortodoxe  din  Ardeal  cu  principa¬ 
tele  române  în  veacul  al  XVIII-lea,  Sibiu,  1928,  p.  46; 

17  I.  Lupaş,  Răscoala  ţăranilor  din  Transilvania  la  anul  1784,  Cluj,  1934,  p.  23; 

18  A.  Bunea,  op.  cit.,  p.  58;  D.  Prodan,  Supplex,  p.  219; 

unit  Petru  Paul  Aron,  întors  de  la  Roma  cu  instrucţiuni  speciale,  „omul 
hotărât"  să  lucreze  din  toate  puterile  sale  pentru  consolidarea  „unirii" 
în  folosul  catolicismului.  Pentru  el,  ideea  de  „naţiune  română"  era  foarte 
redusă,  cuprinzând  numai  pe  românii  „uniţi"  cu  biserica  Romei.  Zelul 
său  pentru  impunerea  prin  forţă  a  „unirii"  a  trebuit  să  fie  temperat 
chiar  de  către  stăpânii  săi,  habsburgii.  Amăgind  pe  protopopul  Simion  din 
Hălmagiu,  în  februarie  1752,  acesta  a  obligat  la  „unire"  pe  românii  din 
38  de  sate  ale  cnezatelor  acestui  district  românesc.19  Măsura  brutală  a  dus 
la  izbucnirea  unei  revolte,  soldată  cu  întemniţarea  maţi  multor  juzi  şi 
preoţi,  în  frunte  cu  cneazul  Ştefan  Pârvu  şi  batjocorirea  locuitorilor.  In 
faţa  folosirii  forţei,  românii  ortodocşi  au  înţeles  că  trebuie  să  preia  ei  şi 
latura  luptei  politice,  pentru  ca  „naţiunea  română",  în  integralitatea  ei, 
să  fie  recunoscută  şi  să  se  bucure  de  drepturi  politice. 

IL  „UNI  ATI  A“  ÎI  TRANSFORMA  PE  ROMANII  ORTODOCŞI 

ÎN  „NAŢIUNE  ILIRICA" 

în  faţa  persecuţiilor,  în  evidentă  creştere,  un  grup  de  români  au 
adresat,  în  acel  an,  un  protest  ţarinei  Rusiei,  Ecaterina  Petrova,20  în  urma 
căruia  ţăranul  român  Oprea  Nicolae  din  Săliştea  Sibiului  şi  popa  Moise 
Măcinic  au  fost  închişi  în  închisoarea  din  Kufstein.21  La  ancheta  pe  care  au 
întreprins-o  autorităţile  habsburgice,  în  aprilie  1752,  Oprea  Nicolae  a 
declarat:  „noi  nu  am  fost  niciodată  uniţi . .  „  numai  preoţii  noştri  s-au 
arătat  ca  şi  cum  ei  ar  fi  fost  uniţi  şi  au  jurat  de  o  parte  că  ei  ar  fi  primit 
legea  nemţească,  adică  unirea,  iar  de  altă  parte,  faţă  de  noi  se  legau  pe 
ce  aveau  mai  scump  şi  se  jurau  In  tot  chipul  că  ei  numai  de  silă  s-au  ară¬ 
tat  faţă  de  domni  ca  şi  cum  ar  fi  uniţi".22 

Persecuţiile  religioase  şi  starea  de  servitute  au  determinat  o  creş¬ 
tere  continuă  a  stării  de  tensiune,  însoţită  de  emigrări  masive  la  sud 
şi  răsărit  de  Carpaţi  şi  pe  teritoriul  imenselor  stepe  ruseşti.  Numai  în 
anii  1751-1752,  din  ţinutul  Aradului,  unde,  din  164  de  sate,  137  erau 
curat  româneşti  şi  23  cu  populaţie  majoritar  românească,23  au  emigrat  în 
apropierea  Kievului,  32  000  de  sârbi  şi  români  ortodocşi,  regiunea  unde 
au  fost  colonizaţi  aceştia  primind  numele  de  „Serbia  Nouă".24 

Ortodoxia  românilor  din  Transilvania  a  fost  încurajată  în  perma¬ 
nenţă  de  către  mitropoliile  Moldovei  şi  Munteniei,  unde  s-a  înmulţit  hi- 


19  A.  Bunea,  op.  cif.,  p.  72;  Florian  Dudaş,  Manuscrisele  româneşti  medievale 
din  Crişana,  Editura  „Facla”,  Timişoara.  1986.  p.  96; 

20  S.  Dragomir,  Istori*.  dezrobirii  religioase  a  românilor  din  Ardeal  în  secolul 
XVIII ,  voi.  II,  Sibiu,  1930,  anexa  71,  p.  389-391; 

21  Etienne  Meteş,  La  vie  mennâe  par  ies  roumains  en  Transylvanie  du  XVI -a 
au  XVIII-e  silele.  Bucureşti,  1938,  p.  60; 

22  I.  Lupaş,  op.  cit .  ta  .. Analele  Academiei  Române”,  mem.  secţ.  ist.,  s.  III, 
tom  XXVI,  mem.  14,  Bucureşti,  1944,  p.  40; 

23  G.  Cihandru,  Românii  din  Câmpia  Aradului  de  acum  două  veacuri,  Arad, 
1940,  p.  256-320; 

24  Şt.  Meteş,  Emigrări  româneşti  din  Transilvania  în  secolele  XIII-XX,  Edi¬ 
ţia  a  Il-a,  revăzută  şi  adăugită,  Editura  Ştiinţifică  şi  Enciclopedică,  Bucureşti, 
1977,  p.  62; 

rotonisirea  preoţilor  şi  au  fost  pregătiţi  mulţi  călugări  români  transil¬ 
vani.  Aceştia,  odată  întorşi  în  mijlocul  credincioşilor  din  Transilvania, 
deveneau  cei  mai  aprigi  luptători  împotriva  „unirii".  Unii  dintre  ei,  pre¬ 
cum  Nicolae  din  Balomir,  călugărul  Kicodim,  protopopul  Ioan,  au  crezut 
în  „ocrotitoarea"  ortodoxiei,  ţarina  Rusiei,  aliată  în  acel  moment,  din  cal¬ 
cule  politice  cu  habsburgii.  Aceasta  a  căutat  să  profite  de  prilej  pentru  a -şi 
extinde  influenţa  şi  asupra  popoarelor  ortodoxe  din  interiorul  Imperiului 
Labsburgic,  intervenind,  prin  reprezentanţii  ei,  la  Curtea  din  Viena  şi 
atrăgând  atenţia  asupra  situaţiei  religiei  ortodoxe.  Rezistenţa  ortodoxiei 
româneşti  a  fost  sprijinită  şi  de  către  mitropolitul  sârb  din  Karlovitz, 
Pavel  Nenadovici,  păstorul  „naţiunii  ilirice44,  care  avea  sub  jurisdicţie 
sudul  „sârbesc14  al  Ungariei  şi  Banatul,  Crişana  (prin  episcopul  de  Arad, 
Pinesie  Jivanovici,  1751-1769),  precum  şi  ţinutul  Hălmagiului  (care  reve¬ 
nise  la  ortodoxie)  şi  Ţara  Bursei,  cu  Braşovul  (care  au  rămas  ortodoxe, 
fură  întrerupere).  Românii  ortodocşi  s-au  simţit  astfel  protejaţi  de  înaltul 
ierarh  al  unei  naţiuni  recunoscute  şi  s-au  simţit  tot  mai  mult  atraşi  de 
„privilegiile  ilirice"  acordate  sârbilor  aşezaţi  în  Ungaria  datorită  rolului 
militar  pe  care  aceştia  II  jucau  la  graniţele  de  sud  ale  Imperiului  habs- 
burgic.  Scoşi  de  sub  jurisdicţia  comitatelor,  sârbii  erau  supuşi  dcar  pro¬ 
priilor  dregători  şi  mitropolitului  lor,  care  era  „cap14  spiritual  şi  politic. 
Aveau  o  largă  autonomie  (congres  naţional,  scutiri  şi  drepturi)  —  clădite 
pe  aşa-numitelc  „privilegii  ilirice44,  iar  stăpânirea  „autonomă44  a  milro- 
pol'tului  din  Karlovitz  constituia  un  fel  de  „stat  în  stat44,  supusă  direct 
împăratului  kabsburgic.  „Uniaţia14  şi-a  dezvăluit  acum  adevăratele  cbiec- 
tive,  românii  ortodocşi  fiind  „topiţi"  în  „naţiunea  ilirică".  Faţă  de  .  na¬ 
ţiunea  ungară44,  sub  numele  de  „naţiunea  ilirică44  a  fost  înţeleasă  acum 
„naţionalitatea  de  lege  greco-orientală,  deci  cea  valahă  şi  sârbească44.  Pră¬ 
pastia  pe  care  habsburgii  au  deschis-o  prin  smulgerea  românilor  ..uniţi4* 
din  trapul  naţiunii  române  i-a  transformat  pe  românii  ortodocşi  în  nuţ 
nsiiiate  de  lege  greco-orientală,  fiind  desfiinţaţi  ca  naţiune  şi  integraţi 
în  naţiunea  ilirică.  Românii  ortodocşi  au  sesizat  posibilitatea  clădirii  unei 
ac; ‘uni  pcliiice  naţionale  după  modelul  autonomiei  politice  sârbeşti,  ca:*e 
să  se  ccntrapună,  în  primul  rând,  protestantismului  clin  Ungaria.  în  Re¬ 
gimentul  ilirc  erau  cuprinse  şi  satele  româneşti  clin  Banat,  din  comitatul 
Arad  şi  chiar  de  pe  Criş,  care  şi-au  putut  păstra  astfel  ortodoxia.  Scântei 
rare  anunţau  revolta  au  început  să  se  aprindă  în  toaîă  Transilvania.  în 
175.1,  o  revoltă  în  care  s-au  implicat  şi  preoţii  ortodocşi,  a  izbucnit  în 
ţinutul  Bistriţei,  fiind  cu  greu  potolită  cu  ajutorul  forţei  armate  şi  a  epis¬ 
copului  Petru  Paul  A m.  în  petiţia  adresată  guvernului  în  acel  an,  în 
numele  neamului  românesc  din  Ardeal  se  arăta  că  „asemenea  năpăstuiri 

j 

\  s-au  mai  petrecut  din  timpurile  împăraţilor  păgâni  Dioclcţian  ş'  ITa- 
xirvliim14.23  Memoria  istorici  era,  deci,  vie,  în  inima  şi  cugetul  neamului 
românesc  din  Ardeal.  Însuşi  episcopul  Petru  Paul  Aron,  care  cutrcTera 
ratele  româneşti,  i-a  scris  papei,  la  13  septembrie  1736,  că:  „iobagii  sunt 


21  S.  Dragomîr.  Jst'rin  dezrobirii  religioase  a  românilor  din  Ardeal  2n  scc. 
XVIII,  voi.  II,  Sibiu,  1020,  p.  ISO; 

striviţi  de  greutăţile  publice  şi  ale  stăpânilor  ca  fiii  lui  lacoh  din  Egipt, 
cum  se  ceteşte  în  aceste  vremuri  numai  la  locuitorii  Paraguaiului  şi  Bra¬ 
ziliei".26 


Războiul  de  şapte  ani  (1756-1763)  a  obligat  Curtea  din  Viena  să-şi 
deplaseze  forţele  militare  în  Apus  şi  să  facă  concesii  ortodoxiei  pentru 
a-şi  păstra  alianţa  cu  Rusia,  Strâmtorată  din  lipsă  de  bani,  Maria  Te- 
reza  a  cerut  clerului  şi  naţiunii  române  (naţio  valahica)  -  deci  românilor 
mâţi  -  să  contribuie  cu  bani  şi  să  participe  la  oaste  pentru  a  se  arăta 
vrednică  de  privilegiile  dobândite.  Prin  circulara  din  17  noiembrie  1756, 
episcopul  Petru  Paul  Aron  a  ordonat  protopopilor  să-i  îndemne  pe  no¬ 
bilii  români  să  nu  se  înroleze  în  trupele  comitatelor,  ci  sub  steagul  com¬ 
paniei  româneşti,  convins  că  în  acest  mod  „vor  face  un  bun  nume  nea¬ 
mului".27  S-a  format  o  companie  de  130  de  călăreţi  români  „uniţi“  cu  bi¬ 
serica  Romei,  care  în  frunte  cu  steagul  Sfintei  Treimi,  în  februarie  1757 
s-a  deplasat  de  la  Blaj  la  Turda  şi  de  aici  la  Cluj,  unde  s-au  pus  sub  co- 
rrmada  generalului  Kalnoky.28  în  august  acelaşi  an,  dieta  Transilvaniei 
a  votat  formarea  unui  corp  de  2000  de  voluntari  (cu  o  soldă  de  10  flo¬ 
rini)  în  care  s-au  înrolat  mulţi  români.  Episcopul  Petru  Paul  Aron  a  îm¬ 
prumutat-o  pe  Maria  Tereza  cu  3  000  de  florini.  în  acelaşi  timp,  româ¬ 
nii  ortodocşi  i-au  făcut  un  dar  de  100  000  de  florini,29  ceea  ce  echivala 
cu  solda  a  10  000  de  soldaţi  voluntari.  Iată  cum  îi  răspundeau  ei  augustei 
crăiese,  care  abătuse  urgia  dezbinării  între  românii  din  Transilvania  şi 
îi  considera  doar  plebe  valahă.  Nobilimea  ungară  a  Transilvaniei,  intere¬ 
sată  de  slăbirea  catolicismului,  a  căutat  să  stimuleze  revolta  pornită  pe 
latura  ortodoxiei,  pentru  a-i  fărâmiţa  forţele  şi  a-i  face  pe  români  să  se 
lupte  între  ei.  După  aceea  a  încercat  să  o  menţină  în  cadru  confesional 
dintr-o  frică  grozavă  de  a  r.u  aluneca  total  pe  panta  socialului,  mai  ales  că 
acum  era  străbătută  de  o  puternică  conştiinţă  naţională.  Episcopul  Petru 
Pavel  Aron,  o  unealtă  fidelă  a  Cancelariei  din  Viena,  ascet,  sever  cu 
sine,  a  devenit  un  fanatic  persecutor  al  ortodoxiei.  Maltratările,  întem¬ 
niţările  la  care  au  fost  supuşi  fruntaşii  românilor  ortodocşi,  în  loc  să  cal¬ 
meze  mişcarea,  au  activat-o  şi  mai  mult.  De  aceea  a  fost  urât  şi  duşmă¬ 
nit  de  românii  ortodocşi.  în  situaţia  explozivă  creată,  autorităţile  habs- 
burgice  au  luat  măsuri  ambigue,  au  pedepsit,  în  acelaşi  timp,  atât  exce¬ 
sele,  cât  şi  actele  legitime,  obligându-i  pe  ortodocşi  să  restituie  bise¬ 
ricile  şi  casele  parohiale  pe  care  începuseră  să  le  ocupe  de  la  „uniţi", 
oprindu-i  de  la  părăsirea  „unirii".  Excesele  s-au  înmulţit,  iar  închisorile 
au  început  să  se  umple,  creind  o  situaţie  ce  prevestea  o  reacţie  deose¬ 
bit  de  dură  pentru  distrugerea  „unirii". 


într-o  petiţie  adresată  de  către  ţăranii 


lomâni  ortodocşi  mitropo¬ 


litului  sârb,  se  spunea:  „a  venit  vremea  aceea,  în  care  ne-am  dus  la  mor- 


mânturile  morţilor  şi  am  zis:  ieşiţi  morţi  din  gropi  să  intrăm  noi  de  vii, 


-  t 

i 

26  A.  Bunea,  Episcopii  Petru  Paul  Aron  şi  Dionisiu  Novacovici  sau  Istoria  ro¬ 
mânilor  transilvani  de  la  1751  până  la  1764 ,  Blaj,  1900,  p.  425-426; 

27  Idcmf  p.  468-469; 

28  Idem ,  p.  472;  . 

29  Idem ,  p.  475-476;  ” 

că  nu  mai  putem  răbda  pedepsele  ce  ne  vin  de  la  popii  cei  uniţi  şi  de  la 
domnii  ţării,  că  nu  mai  ştim  ce  să  ne  mai  facem,  că  pe  nimeni  de  noi  nu-1 
doare,  nicie  pe  domnii  cei  săseşti,  nicie  pe  domnii  cei  nemţeşti,  nicie  pe 
cei  ungureşti,  că  toate  temniţele  au  umplut  de  noi  pentru  legea  cea  gre¬ 
cească  şi  atâta  ne-au  prădat  cât  nu  ştim  cu  ce  o  să  plătim  împăratului  de 
prada  lor44.30 

Toate  speranţele  s-au  îndreptat  acum  spre  mitropolitul  sârbesc  din 
Karlovitz.  Şiruri  de  emigranţi  au  început  să  se  scurgă  continuu  prin 
trecătorile  Carpaţilor  spre  cele  două  ţări  din  afara  arcului  carpatic.  Sa¬ 
tele  româneşti  au  început  să  se  agite,  mişcarea  pornită  în  numele  orto¬ 
doxiei  tinzând  să  se  transforme  în  răscoală.  în  septembrie  1757  ea  s-a 
produs  în  Mocod-Năsăud,31  dar  a  fost  repede  potolită.  Episcopul  Petru 
Paul  Aron  a  conlucrat  cu  autorităţile  transilvane  pentru  potolirea  în  faşă  a 
răbufnirilor  dar  şi  pentru  suprimarea  ortodoxiei.  Persecuţiilor  i-au  că¬ 
zut  pradă,  în  special,  călugării  hirotoniţi  în  Ţările  Române  extracarpa- 
tice,  care  întreţineau  o  vie  propagandă  şi  agitau  spiritele.  între  cei  nă¬ 
păstuiţi  s-a  aflat  şi  călugărul  Sofronie,  în  vârstă  de  70  de  ani,  fiu  de 
preot  din  fimilia  Oana  din  Cioara,  comitatul  Alba,  care,  după  ce  s-a 
călugărit,  prin  anii  1750,  la  mănăstirea  Cozia,  s-a  retras  în  schitul  din 
Cioara.  în  duminica  Floriilor  din  anul  1757,  ,,fibirăul44  din  Vinţu  de 
Jos,  însoţit  de  12  unguri,  după  ce  au  arestat  pe  birăul  şi  juraţii  din  Tăr- 
tăria,  au  încercat  să-l  aresteze  şi  pe  acest  călugăr.  Bătrânul  pustnic  a 
reuşit  să  scape  cu  fuga,  dar  oamenii  autorităţilor  i-au  distrus  schitul  şi 
chilia.32  La  rândul  său,  episcopul  Petru  Pavel  Aron,  numit  de  către  cro¬ 
nica  mănăstirii  Silvaşului  „lup  de  Aravia4433  şi  comparat  cu  principele  cal¬ 
vin  Mihai  Apafi,  a  pornit  o  puternică  prigoană  împotriva  preoţilor  or¬ 
todocşi.  în  1758  l-a  tuns  pe  protopopul  Ioan  Piuariu  din  Sadu  pe  motivul 
că  a  fost  hirotonisit  la  Mitropolia  din  Bucureşti,34  fapt  ce  a  dus  la  o  deo¬ 
sebită  fierbere  între  români  şi  la  noi  agitaţii  în  satele  româneşti.  Călugă¬ 
rul  Sofronie  a  fugit,  probabil,  în  Ţara  Românească,  unde  a  luat  legătura 
cu  călugărul  Nicodim,  refugiat  şi  el  la  Râmnic.  Sperând  în  ajutorul  ţa¬ 
rinei,  acesta  a  plecat  la  Moscova,  unde  este  atestat  în  septembrie  1757,  iar 
călugărul  Sofronie  a  plecat  la  mitropolitul  din  Carlovitz,  unde  s-a  stabilit, 
probabil,  un  plan  concret  de  luptă  împotriva  „unirii44  cu  biserica  Romei. 
Emisari  ai  mitropolitului  din  Carlovitz  au  început  să  cutreiere  satele 
Transilvaniei  pentru  a  ridica  ortodocşii  la  luptă.  Curtea  din  Viena  a  se¬ 
sizat  pericolul,  dar,  neavând  forţe,  a  îndemnat  autorităţile  la  calm,  pen¬ 
tru  a  nu  crea  impresia  că  măsurile  luate  sunt  de  ordin  confesional.  Pe¬ 
depsele  aplicate  au  fost  puse  sub  semnul  şi  pretextul  încălcării  legilor, 
nesupunerii,  răzvrătirii,  tulburării  liniştii  publice.  Sesizând  legăturile 


30  D.  Prodan,  Supplex,  p.  213; 

31  I.  Lupaş,  Fazele  istorice  in  evoluţiunea  constituţională  a  Transilvaniei . 
extras  din  „Anuarul  Institutului  de  Istorie  Naţională  din  Cluj-Sibiu“,  voi.  X,  Sibiu. 
1944,  p.  40; 

32  Şt.  Meteş,  Mănăstirile  româneşti,  p.  XXXVI-XXXVII; 

33  Cronici  şi  povestri  româneşti  versificate  (sec,  XVII-XVIII),  Editura  Acade¬ 
miei,  Bucureşti,  1967,  p.  72; 

34  I.  Lupaş,  Doctorul  Ioan  Piuariu  Molnar.  Viaţa  şi  opera  lui  ( 1749-1815 )r 
în  voi.  Din  istoria  Transilvaniei,  Bucureşti,  1988,  p.  107; 

mişcării  cu  Ţările  Române  din  afara  arcului  carpatic  şi  cu  mitropolitul 
din  Carlovitz,  Curtea  din  Viena  a  încercat,  în  primul  rând,  să  oprească 
circulaţia  peste  graniţă.  Întrucât  „unirea**  era  ameninţată  cu  prăbuşirea, 
habsburgii  au  căutat  soluţii  de  moment,  până  la  crearea  condiţiilor  de  fo¬ 
losire  a  forţei.  Consilierii  au  sfătuit  Curtea  să  renunţe  la  iluzia  unităţii 
bisericii  româneşti  sub  semnul  „unirii**,  să  privească  realitatea  în  faţă  prin 
recunoaşterea  bisericii  ortodoxe  în  frunte  cu  un  episcop  propriu.  Pro¬ 
blema  a  fost  luată  în  discuţie  în  anul  1758,  iar  în  cadrul  dezbaterilor  spi¬ 
ritele  şi  părerile  au  dat  naştere  la  divergenţe  de  păreri.  Sesizând  impli¬ 
carea  mitropolitului  sârb  de  la  Carlovitz,  contele  Bethlen,  cancelarul 
Transilvaniei,  a  propus  arestarea  emisarilor  acestuia  în  Transilvania. 
El  considera  că  numirea  unui  episcop  ortodox  sârb  pentru  românii  orto¬ 
docşi  din  Transilvania  va  duce  la  prăbuşirea  „unirii**.  La  rândul  său, 
baronul  Bartenstein,  preşedintele  deputaţiunii  ilirice  a  propus  să  fie  tri¬ 
mis  în  Transilvania  episcopul  sârbesc  de  Buda,  de  acelaşi  rang  cu  cel  din 
Carlovitz,  pentru  a-i  determina  să  se  lupte  între  ei.  Cancelarul  Kaunitz 
era  pentru  pedepsirea  aţâţătorilor  împotriva  „unirii*4,  dar  în  lipsă  de 
mijloace  a  indicat  să  se  procedeze  cu  tact,  pentru  a  câştiga  timp,  pronun- 
ţându-se  pentru  toleranţă  religioasă,  în  scopul  opririi  emigrărilor  şi  pre¬ 
venirii  tulburărilor.  El  a  optat  pentru  a  se  trimite  românilor  din  Tran¬ 
silvania  un  episcop  exempt,  adică  independent  de  cel  de  la  Carlovitz,  dar 
prudent  şi  interesat,  care  să  lucreze  în  favoarea  statului,  prin  acţiune 
perseverentă  în  vederea  trecerii  ortodocşilor  la  „unire".  Pentru  aceasta 
trebuiau  să  li  se  promită  libertăţile  pe  care  le  aveau  neuniţii  din  Unga¬ 
ria  din  anul  1723.  Poporul  răzvrătit  urma  să  fie  adus  la  ascultare  prin 
forţa  armelor.  Graniţele  cu  Ţara  Românească  şi  Moldova  urmau  să  fie 
închise,  sub  pretextul  ciumei.  O  comisie  de  anchetă  instituită  la  Sibiu, 
din  care  să  facă  parte  şi  episcopul  ortodox,  urma  să-i  liniştească  pe  ro¬ 
mâni  şi  să-i  îndemne  la  supunere.  în  acest  context,  graniţele  au  fost  în¬ 
chise,35  iar  la  13  octombrie  1758  Maria  Tereza  scria  rezoluţia  pentru  nu¬ 
mirea  unui  episcop  exempt  pentru  Transilvania.36  Prin  aceasta  s-a  urmă¬ 
rit  izolarea  mitropolitului  sârb  din  Carlovitz,  oprirea  extinderii  privile¬ 
giilor  ilirice,  care  afectau  în  primul  rând  naţiunile  din  Transilvania  şi 
aducerea  ortodocşilor  la  unirea  cu  biserica  Romei  de  către  mitropolitul 
sârb,  Dionisiu  Novacovîci. 

Măsurile  preconizate  au  fost  puse  imediat  în  aplicare.  Alături  de 
această  stratagemă  aplicată  de  autorităţile  Transilvaniei,  a  fost  asmuţit 
asupra  ortodoxiei  acelaşi  episcop  unit,  Petru  Pavel  Aron,  care  şi-a  con¬ 
tinuat  şirul  vizitaţiunilor  canonice.  în  iama  anului  1759  a  vizitat  aproape 
toate  satele  Transilvaniei,  iar  în  districtul  Haţeg  s-a  iscat  un  conflict 
între  el  şi  reformaţii  de  aici.  In  acţiunea  sa  de  prozelitism,  a  acţionat  mai 
ales  în  satele  româneşti  din  munţii  Apuseni,  unul  din  punctele  cele  mai 
fierbinţi  ale  rezistenţei  ortodoxe,  luând  măsuri  de  refacere  sau  de  con¬ 
struire  a  unor  noi  mănăstiri  —  ca  cea  din  Vaca  (azi  Crişan)  de  lângă 


35  Nicolae  Iorga,  Histoire  des  roumains  et  de  la  românită  orientale,  voi.  VII, 
Bucureşti,  1940,  p.  301; 

36  A.  Bun  ea,  op.  cit ,  p.  149;  D.  Prodan,  Supplex,  p.  203; 

Brad.  In  scrierea  sa  „Păstoriceasca  datorie",  elaborată  acum,  el  a  făcut 
uz  de  vastele  sale  cunoştinţe  privind  legea  canonică  şi  despre  părinţii  bi¬ 
sericii,  pentru  a  argumenta  împotriva  primirii  preoţilor  care  fuseseră 
hirotoniţi  în  Ţara  Românească  sau  la  Carlovitz.37 

Intoleranţa  s-a  instalat  şi  în  nordul  Transilvaniei,  unde  episcopul 
unit  din  Muncaciu,  rutcanul  Manuil  Olsavski  se  dovedea  un  alt  instru¬ 
ment  folosit  de  către  Curtea  de  la  Viena  pentru  înăbuşirea  ortodoxiei.  în 
mănăstirea  de  la  Bixad,  el  a  trimis  călugări  ruteni  din  ordinul  Sf.  Va- 
sile,  iar  ortodocşii  au  fost  prigoniţi  pentru  a-i  sili  să  emigreze  sau  să  se 
lepede  de  credinţa  străbună.  Ofensiva  bisericii  „unite"  a  fost  sprijinită  de 
autorităţi  prin  măsuri  administrative  cu  caracter  represiv.  în  acest  an, 
consiliul  oraşului  Târgu-Mureş  a  dispus  ca:  „Nici  un  locuitor  din  neamul 
valah  nu  poate  cumpăra  vreun  teren  cu  drept  de  proprietate  pe  teritoriul 
oraşului;  să  nu  se  dea  valahilor  nici  un  loc,  fie  de  arat,  fie  de  fânaţ  din 
hotarul  oraşului.  Nimeni  dintre  cetăţeni  să  nu-i  protejeze  ori  să-i  pri¬ 
mească  la  lucru  şi  cu  alăt  mai  vârtos  să  nu  le  dea  loc  ca  să  se  aşeze  pe 
el,  ci  să-i  denunţe  primarului".33 

Lupta  pentru  renaşterea  ortodoxiei  în  Transilvania  a  fost  spriji¬ 
nită  acum  de  românii  din  Banat  şi  încurajată  pe  faţă  de  către  mitropolitul 
din  Carlovitz.  în  acest  an  a  început  zidirea  bisericii  monumentale  române 
din  Lugoj  (terminată  în  anul  1760), 39  s-a  terminat  construcţia  reşedinţei 
episcopale  din  Vârşeţ,  iar  episcopul  Ioan  Georgevici  aşeza  o  placă  co¬ 
memorativă  în  pristolul  bisericii  cu  hramul  „Sf.  Gheorghe"  din  Caran¬ 
sebeş.40  Călugării  Sofronie  şi  Ioanichie  din  Veneţia  de  Sus  se  aflau  la 
Carlovitz,  de  unde  au  pătruns  în  Transilvania,  cutreierând  satele  şi  pre¬ 
dicând  împotriva  „unirii"  cu  biserica  Romei.  în  comitatul  Crasna  au  apă¬ 
rut  agitatori  sârbi  ortodocşi  din  Ungaria,41  iar  jalbele  românilor  s-au  în¬ 
dreptat  acum  cu  iot  mai  multă  insistenţă  spre  mitropolitul  sârb  din  Car¬ 
lovitz,  considerat  singurul  lor  salvator.  La  29  martie  1759,  într-o  jalbă 
semnată  de  juzi  şi  preoţi  ortodocşi  din  scaunul  Miercurei,  Sibiului,  Sebe¬ 
şului,  Orăştie  şi  din  judeţul  Bălgradului  (Alba  Iulia,  n.n.)  în  numele  ro¬ 
mânilor  ortodocşi  din  Transilvania  se  spunea:  „ne  prigonesc  domnii  şi  pro¬ 
topopii,  ne  pradă  şi  ne  prind  pentru  legea  noastră  şi  nu  aflăm  la  nimeni 
nici  o  dreptate  ...  că  de-i  trebuie  oameni,  tot  românii  merg,  iar  saşii  nu 
merg  şi  nici  celelalte  neamuri  nu  merg,  numai  tot  românii.  Iar  saşii  spun 
că  pământul  îi  al  lor  şi  al  celorlalte  neamuri,  şi  ne  iau  vitele  şi  locurile  de 
nu  avem  unde  să  ne  pripăşim.  Porţie  dăm  noi  românii  cât  celalte  neamuri 
din  Ardeal  toate  laolaltă  şi  ei  spun  că  pământul  i-al  lor.  Cuartire  dăm  noi 
românii  mai  mult  decât  celelalte  neamuri,  întocmai  ca  şi  cărăuşie".  Ei  au 


37  K.  Hitchins,  op.  cit.,  p.  57; 

38  Tr.  Popa,  Monografie  de  la  Viile  de  Târgu-Mureş,  Târgu  Mureş,  1932, 
p.  26;  Şt.  Meteş,  La  vie  menee  par  Ies  Roumains  en  Transylvanie  du  XVI-e  siecle, 
au  XVIII-e  siecle.  Bucureşti,  1938,  p.  11;  idem.  Populaţia  maghiară  în  Transilvania, 
în  Revista  Arhivelor ",  IV,  1940,  p.  75; 

39  G.  Popovici,  Istoria  românilor  bănăţeni,  Lugoj,  1904,  p.  329; 

40  Idem,  p.  342; 

41  A.  Bunca,  Episcopii  Petru  Paul  Aron  şi  Dionisiu  Novacovici  sau  Istoria 
românilor  transilvăneni  de  la  1751  până  la  1764,  Blaj,  1902,  p.  381; 

cerut  să  li  se  dea  episcop  ortodox  sau  să  li  se  permită  să  plece  din  ţară 

„acolo  unde  vom  putea  să  ne  ţinem  legea  şi  să  avem  şi  pământ,  ca  să 
trăim**/2 

în  apărarea  ortodoxiei  din  Transilvania  au  sărit  acum  şi  preoţii  ro¬ 
mâni  din  cele  două  ţări  extracarpatice.  Este  semnificativă  în  acest  sens 
scrisoarea  egumenului  Calistrat  de  la  mănăstirea  Putna,  adresată  în  acest 
an  de  „către  episcopii,  vicarii,  protopopii,  preoţii  şi  boierii  din  Maramureş" 
în  favoarea  mănăstirii  din  Moisei,  construită  prin  anul  1672  şi  închinată  mă¬ 
năstirii  Putna.  Acesta  cerea  ca  egumenul  mănăstirii  din  Moisei  să  fie  lăsat 
în  pace  pentru  a  urma  „buna  rânduială  a  Răsăritului,  să  nu  fie  de  nime 
întru  nimica  smintit  afară  de  dogmele  Răsăritului  pentru  că  şi  aici  în  ţara 
noastră  a  Moldovei  sunt  mănăstiri  şi  biserici  şi  au  pace  deşi  din  toată 
rânduiala  şi  dogmele  Apusului,  de  nimenea  întru  nimica  schimbate  sau 
strămutate,  atât  de  sfinţi  arhierei  cât  şi  tot  cinul  bisericesc,  încă  le  dau 
toţi  marc  cinste  şi  laudă  după  cuviinţă  şi  de  la  făcători  de  milă  boieri  şi 
neguţători  sunt  căutaţi  şi  miluiţi,  cărora  câţi  le  dau  milă  şi  îndurările 
lor“/3 


în  timp  ce  în  Transilvania  mişcarea  pentru  renaşterea  ortodoxiei 
a  luat  o  amploare  deosebită,  în  Moldova,  ajunsă  sub  jugul  fanarioţilor,  a 
izbucnit  în  martie  1759  o  revoltă  împotriva  sistemului  fiscal  spoliator 
impus  de  grecul  Iordachi  Stavrachi,  odiosul  încasator  de  biruri.  Cronica 
contemporană  a  lui  Ioniţă  Cuza  precizează  că  acum  „s-au  sculat  toţi  boierii 
împreună  cu  toată  ţara"  şi  au  scăpat  de  acest  tiran,  care  a  fugit  la  Con- 
stantinopol,  unde  a  fost  omorât  din  porunca  sultanului.44 

în  faţa  situaţiei  care  devenea  dramatică,  cancelarul  Kaunitz,  după 
ce  i-a  reamintit  Măriei  Tereza  că  numărul  uniţilor  de  sub  autoritatea  sa 
se  ridica  la  câteva  milioane  de  suflete,  a  concluzionat  că  numai  prin  emi¬ 
terea  unui  decret  de  toleranţă  şi  cu  multă  precauţiune  va  putea  fii  con¬ 
dusă  naţiunea  română,  pe  care  o  numea  „naţiune  incultă  şi  războinică"/3 
Astfel,  la  13  iulie  1759,  Maria  Tereza  a  dat  vestitul  decret  de  toleranţă/6 
Conţinutul  său  se  rezuma  astfel:  erau  lăsaţi  în  pace  toţi  cei  care  au  tre¬ 
cut  la  ortodoxie  până  la  data  emiterii  sale,  dar  nu  se  mai  admiteau  tre¬ 
ceri  ulterioare.  Pe  cei  „trecuţi"  îi  recunoştea  numai  dacă  restituiau  uni¬ 
ţilor  toate  bisericile  luate  în  ultimii  trei  ani,  interzicându-se  în  viitor 
luarea  bisericilor;  trebuiau  restituite  pământurile  bisericilor  obţinute  de 
„uniţi";  ortodocşii  nu  mai  aveau  dreptul  să  primească  emisarii  străini,  pe 
care  erau  obligaţi  să-i  denunţe,  să  garanteze  că  preoţii  lor,  mai  ales  cei 


42  I.  Lupaş,  Lecturi  din  izvoarele  istoriei  românilor ;  Bucureşti,  1928,  p,  225-226; 
D.  Prodan,  Supptex,  p.  213; 

43  Şt.  Meteş,  Relaţiile  bisericii  ortodoxe  româneşti  din  Ardeal  cu  Principa¬ 
tele  române  în  veacul  al  XVIII-lca,  Sibiu,  1928,  p.  25-26; 

44  V.  Pâr  van.  Câteva  date  nouă  cu  privire  la  familia  Cuza7  extras  ddn  „Con¬ 
vorbiri  literare ",  XXXVIII,  1904,  p.  12-14; 

45  I,  Lupaş.  Croiucari  şi  istorici  români  din  Transilvania,  Ediţia  a  Il-a,  Edi¬ 
tura  Scrisul  Românesc,  p.  333; 

46  A,  Bunca,  op.  cit.r  p.  1G1-170;  C.  Gollncr,  Regimentele  grănicereşti  din  Tran¬ 
silvania.  1764-1851 ,  Editura  Militară,  1973,  p.  21;  Şt,  Meteş,  Eimpruri  româneşti  din 
Transilvania  în  sec.  X1II-XX,  Ediţia  a  Il-a,  Bucureşti,  1977,  p,  115;  D  Prodan,  Supp- 
tex,  p.  204; 

veniţi  din  alte  ţări,  nu  vor  unelti  împotriva  tronului,  liniştii  şi  binelui 
public;  li  se  cerea,  de  asemenea,  să  nu-i  insulte  pe  „uniţi44,  să  nu-i  îm-. 
piedtee  în  propaganda  „unirii44,  să  nu-i  îndemne  la  lepădarea  ei  şi  să. 
trăiască  în  pace  cu  aceştia.  Deci,  decretul  de  toleranţă  i-a  lăsat,  practic,  pe 
românii  ortodocşi,  fără  biserici.  Decretul  a  fost  adus  la  cunoştinţa  romă-, 
nilor  prin  emisari,  care  l-au  citit  în  toate  târgurile  şi  locurile  populate 
de  români.  Nicolae  Stoica  de  Haţeg,  autorul  „Cronicii  Banatului44,  al  cărui 
tată,  preotul  Atanasie  Stoica,  suferise  mult  din  cauza  persecuţiilor  la  care* 
a  fost  supus  din  partea  episcopului  Petru  Paul  Aron,  îşi  aminteşte  că  era 
cu  mama  sa,  Varvara,  în  târgul  Haţegului,  când  doi  slujbaşi  împărăteşti 
au  citit  decretul  în  faţa  mulţimii  adunate  acolo.  El  a  reţinut  cuvintele 
acelui  care  tălmăcea  decretul  pe  înţelesul  românilor:  „Spune  aşa  cum-i 
aci  scris  —  spunea  slujbaşul  — .  Cine  vrea  să  fie  unit  să  fie  şi  cine  nu  vrea* 
să  nu  fie,  că  silă  nu  e;  aşa  e  porunca,  toţi  să  ştie!44.47  Deci,  prevederile  de¬ 
cretului  au  fost  aduse  la  cunoştinţa  românilor  în  mod  deformat  pentru 
a  linişti  spiritele.  Bucuria  de  moment  a  fost  repede  spulberată  când  au 
fost  aflate  adevăratele  scopuri.  In  loc  să-i  liniştească,  i-a  întărâtat  şi 
mai  tare. 

III.  „UNIATIA44  TULBURA  „DRAGOSTEA  ÎNTRE  NEAMURI44 

ŞI  APRINDE  TRANSILVANIA 

Românii  au  înţeles  să  profite  de  toleranţa  acordată,  dar  i-au  res¬ 
pins  condiţiile.  Acţiunea  de  lepădare  de  „unire44  şi  revenire  la  ortodoxie  a 
continuat.  în  loc  să  se  restituie  bisericile  luate  „uniţilor44,  au  fost  luate 
altele,  silind  Curtea  din  Viena  să  ia  o  decizie.  în  satele  româneşti  au  în¬ 
ceput  adunările.  Emisarii  călugărului  Sofronie  i-au  îndemnat  pe  ortodocşi 
la  rezistenţă,  iar  acesta  a  început  o  vie  agitaţie  între  românii  din  comita¬ 
tul  Hunedoarei.  Unele  mănăstiri,  ca  cea  din  Geoagiul  de  Sus,  veche  de 
prin  anii  1557-1567,  care  trecuse  la  „unire44,  au  revenit  acum  la  ortodoxie.48 
în  toamna  aceluiaşi  an,  călugărul  Sofronie  era  semnalat  la  Adunarea  din 
Apoldul  de  Sus,  declanşând  mişcarea  sub  strigătul  de  „a  şterge  unirea 
şi  iobăgia  d.'n  ţara  Ardealului44.49  Este  foarte  important  de  reţinut  că  sub 
această  lozincă-program  a  mişcării  românilor  ortodocşi  din  Transilvania, 
obiectivul  confesional  se  armoniza  şi  se  identifica  cu  cel  social,  ambele 
devenite  chintesenţa  luptei  pentru  supravieţuire  ca  naţiune.  Iobăgia  şi 
uniaţia  erau  considerate  ca  principalii  vectori  de  ameninţare  la  adresa 
identităţii  naţionale  româneşti. 

în  6  octombrie  1759,  „popa  Sofronie44  a  trimis  o  „proclamaţie44  către 
locuitorii  din  Brad.  Amintindu-le  de  venirea  comisiei  împărăteşti  pentru 
investigaţie  şi  de  libertăţile  acordate  în  privinţa  religiai,  acesta  îi  sfă¬ 
tuia  să  se  adune  şi  să  specifice  în  scris  ce  rit  doresc  să  urmeze  şi  să-i  co¬ 
munice  hotărârea  lor  în  decurs  de  o  săptămână  la  Deva,  să  ia  cheile  de  la 


47  Nicolae  Stoica  de  Haţeg,  Cronica  Banatului,  Ediţia  a  Il-a,  Editura  „Facla", 
Timişoara,  1981,  p.  193; 

48  Şt.  Meteş,  Mănăstirile  româneşti,  p.  51-52; 

49  I.  Lupaş,  Studii,  conferinţe  şi  comunicări  istorice,  voi.  I,  Bucureşti,  1927. 
p.  267; 


STUDII  ŞI  ARTICOLE 


SI 


preoţii  „uniţi",  pentru  ca  aceştia  să  fie  „ca  şl  alţi  ţăranii  simpli**.50  Scri¬ 
soarea  a  fost  însă  interceptată  de  agenţii  guvernului  din  Sibiu,  la  12 
noiembrie  1759  şi  trimisă  autorităţilor  comitatului  Hunedoara,  cu  porunca 
să  se  cerceteze  fără  zgomot  şi  cu  grijă  dacă  mai  existau  şi  alte  asemenea 
fapte  în  comitat,  să-i  prindă  pe  cei  care  produc  tulburări  şi  să  avizeze  gu¬ 
vernul.51  îngrijorarea  nu  a  fost  nemotivată,  întrucât  prin  satele  româ¬ 
neşti,  preoţii  „uniţi*4  au  început  să  fie  alungaţi.  Spre  sfârşitul  anului  1759, 
femeile  din  Colun  (Sibiu)  l-au  alungat  pe  protopopul  unit,  Lascu,  diin  bi¬ 
serică,  smulgându-i  părul  şi  barba.52  în  satele  româneşti  au  început  ares¬ 
tările  agitatorilor,  pentru  a  preveni  întinderea  mişcării  şi  transformarea 
ei  în  revoltă.  în  preajma  Crăciunului  anului  1759,  călugărul  Sofronie  a 
fost  arestat  de  către  autorităţile  comitatului  Hunedoara  şi  întemniţat  la 
Bobâlna,  de  unde  au  intenţionat  să-l  aducă  în  fortăreaţa  din  Alba-Iulia.53 
Pe  un  ger  cumplit,  la  12  ianuarie  1760,  în  piaţa  oraşului  Sibiu  au  fost 
biciuite  cu  câte  12-15  lovituri,  Maria  Andrei  Toader,  Chiva  Moisin,  Stana 
Lazăx  Stoia,  Maria  Jovi  Moisiloaie,  Ana  Gavrilă  Popi,  Ana  Oni  Pop  So- 
lomon,  Măriuţa  Oni  Joja,  Antimia  Torni  Fofelzanul  din  Colun  pentru 
îndrăzneala  lor,  precum  şi  ţăranul  Iova  Hudiţă  din  acelaşi  sat,  în  locul 
soţiei  sale,  care,  fiind  bolnavă,  n-a  putut  fi  biciuită.  Vestea  arestării  că¬ 
lugărului  Sofronie  s-a  răspândit  prin  satele  româneşti  cu  iuţeala  fulge¬ 
rului.  La  12  februarie  1760,  protopopul  Ioan  din  Săliştea,  a  venit  la  Geoa- 
giul  de  Jos,  unde  a  mobilizat  In  taină  aproape  600  de  ţărani  români  or¬ 
todocşi  din  părţile  Zarandului,  Abrudului,  Orăştiei  şi  Hunedoarei.  După 
un  plan  bine  chibzuit,  împărţiţi  în  cete,  ţăranii  români  au  atacat  tem¬ 
niţa  din  Bobâlna,  au  maltratat  paznicii  care  au  încercat  să  se  opună,  l-au 
eliberat  pe  Sofronie  şi  l-au  adus,  în  triumf,  călare  pe  un  cal  alb  la  Ra- 
polt.  Biserica  „unită**  de  aici  a  fost  ocupată  cu  forţa,  declanşându-se  o 
revoltă  ale  cărei  consecinţe  puteau  să  ducă  ia  prăbuşirea  întregului  sis¬ 
tem  al  „unirii**  şi  care  tindea  să  se  transforme  într-o  răscoală  ţărănească 
devastatoare  pentru  naţiunile  Transilvaniei.  însoţit  de  o  impresionantă 

mulţime  de  români,  Sofronie  s-a  deplasat  în  Munţii  Apuseni,  unde  moţii, 
oameni  dârzi,  erau  hotărâţi  să-şi  jertfească  viaţa  pentru  apărarea  ortodo¬ 
xiei.  Din  acest  moment  Sofronie  a  devenit  simbolul  luptei  pentru  renaş¬ 
terea  ortodoxiei  în  Transilvania.  Zlatna  a  devenit  centrul  de  coordonare 
a  luptei  pentru  repunerea  religiei  ortodoxe  în  drepturile  ancestrale.  Co¬ 
rniţele  suprem  al  Zarandului  raporta  guvernului  transilvan  că  Sofronie 
„amăgeşte  poporul,  dar  nimeni  nu  se  apropia  de  el,  fiindcă  românii  îl  apără 
în  tot  chipul**.54 


50  S.  Dragomir,  Istoria  dezrobirii  religioase  a  românilor  din  Ardeal  în  sec . 
XVIII,  voi.  II,  Sibiu,  1930,  p.  154;  Şt.  Meteş,  Mănăstirile  româneşti ,  p.  XXXVIII- 
XXXIX; 

51  I.  Radu,  Istoria  vicariatului  greco-catolic  din  Haţeg,  Lugoj,  1913,  p,  111-112; 

52  I.  Lupaş,  Rtlscoala  ţăranilor  din  Transilvania  la  anul  1784,  1784,  Cluj,  1934, 

p.  25; 

53  Şt.  Meteş,  Mănăstirile  româneşti ,  p.  XXXIX;  M.  Lupaş-Vlasiu,  Aspecte 
din  istoria  Transilvaniei,  Sibiu,  1945,  p.  150;  D.  Prodan,  Supplex,  p.  205; 

54  M.  Lupaş-Vlasiu,  op.  cit.,  p.  151; 

Călugărul  Sofronie  a  ajuns  repede  la  o  mare  popularitate.  îndem¬ 
nurile  sale  au  fost  îmbrăţişate  de  către  români  din  toată  Transilvania, 
din  Munţii  Apuseni  până  în  secuime  şi  din  marginile  sudice  până  în  Ma¬ 
ramureş.  Cu  amărăciune  constata  preotul  romano-catolic  Josephus  Ba- 
lint  din  Joseni,  de  pe  valea  Gurghiului,  că,  românii  „sub  raport  sufletesc 
şi  trupesc  trăiesc  mai  mult  ca  nişte  animale,  ţinând  morţiş  la  schisma  grea¬ 
că,  aşa  se  îngrozesc  de  bisericile  şi  cultul  nostru  încât  mai  bine  vor  să  se 
osândească  pe  veci  de  neştiinţa  lor,  decât  să  asculte  învăţăturile  noastre 
sau  să  frecventeze  bisericile  noastre44.5* 

în  primăvara  anului  1760,  reprezentanţi  ai  românilor  ortodocşi  din 
comitatele  Hunedoara,  Alba  şi  Zarand  precum  şi  din  scaunele  cele  mai  în¬ 
depărtate,  au  adresat,  în  numele  ţăranilor  ciin  principat,  un  memoriu  con¬ 
gregaţiei  comitatului  Hunedoara.  Prin  acesta  arătau  că  sunt  gata  să  su¬ 
porte  orice  dare  „dar  religia  nu  ne-o  părăsim  până  când  trăim.  Toate  nea¬ 
murile  îşi  au  legea  lor  şi  au  pace  în  legea  lor.  Şi  proorocul  Moise  a  dat  lege 
jidovilor  şi  o  ţin  în  pace,  iar  noi  suntem  prigoniţi  neîncetat  pentru  legea 
noastră.  De  ce  nu  ne  daţi  pace  să  ne  odihnim?44.  Hotărârea  de  a  nu  da  îna¬ 
poi  bisericile  uniţilor  era  fermă  întrucât,  spuneau  ei,  „bieţii  de  noi  le-am 
zidit  cu  cheltuiala  şi  cu  mâinile  noastre44,  afirmând  cu  amărăciune  şi  du¬ 
rere  în  suflet  că  „nici  noi  nu  suntem  vite  cum  cred  Măriile  Voastre,  ci 
avem  biserica  noastră44.56  Aşadar,  toate  bisericile  date  „uniţilor44  în  Tran¬ 
silvania  au  fost  construite  de  către  românii  ortodocşi,  ele  fiind,  la  în¬ 
ceput  biserici  ortodoxe,  transformate  prin  „rapt44  în  „biserici  unite44  pe 
măsură  ce  unii  români  se  converteau  la  „legea  nemţească44.  Un  cronicar 
ungur,  nobilul  Gheorghe  Rettegi,  afirma  că  românii  i-au  acuzat  pe  un¬ 
guri  că  le-au  aruncat  „în  grumaz44  jugul  iobăgiei  şi  i-au  supus  prefectu¬ 
lui  Ladislau  Balogh:  „Nu  putem  să  mirăm  îndeajuns,  care  e  cauza  că  voi 
ungurii  ne  oprimaţi  atâta  pe  noi  şi  aţi  pus  pe  noi  jugul  iobăgiei,  pe  cânii 
noi  suntem  şi  am  fost  întotdeauna  mai  mulţi  decât  voi  ungurii  şi  ceea  ce 
este  mai  important,  suntem  mai  vechi  în  ţara  aceasta,  pentru  că  suntem 
urmaşii  vechilor  Daci44.  Foarte  indignat  de  cele  auzite,  cronicarul  ungur 
exclamă:  „Aceasta-i  munciună,  naţiunea  română  e  o  colonie  romană,  alt¬ 
fel  au  fost  Dacii  şi  gândesc  că  n-au  fost  un  neam  ticălos,  fără  Dumnezeu 
ca  această  românime44.  Chiar  un  cronicar  ca  Gheorghe  Rettegi,  mărturi¬ 
seşte  „sincer44  că  se  teme  de  această  românime  deoarece  -  afirmă  el  -  „dacă 
cineva  le  bagă  aceasta  mai  bine  în  cap,  pe  noi  foarte  repede  ne  pot  stârpi, 

pentru  că  în  Ardeal  sunt  pe  uşor  de  zece  ori  atâţia  români  câţi  unguri44.57 

Din  inima  munţilor  Apuseni,  călugărul  Sofronie  a  început  să  trimită 
emisari  în  toate  părţile  Transilvaniei  pentru  a  îndemna  naţiunea  română 
să  lupte  pentru  ortodoxie.  în  timp  ce  Samuil  Micu  îl  considera  „om  prost, 
neînvăţat  şi  sălbatec44,  afirmând  că  Sofronie  „nu  atâta  era  de  credinţă,  cât 

55  T.  Chindca,  Contribuţii  ta  istoria  românilor  din  Giurgeul  Ciucului,  Gheor- 
ghieni,  1930,  p.  99; 

56  Şt.  Meteş,  Mănăstirile  româneşti,  p.  XLI-XLII; 

57  Eticnne  Meteş,  La  vie  menâe  par  Ies  Roumains  en  Transylvanie  du  XVI-e 
sidcle  au  XVIII-e  şirele.  Bucureşti,  1933,  p.  762;  Şt.  Meteş,  Mănăstirile  româneşti, 
p.  XLII;  I.  Lupaş,  op.  cit.,  p.  25; 

să  adune  bani44,58  preotul  calvin  Petru  Bod  din  Ighiu  mărturisea  că  pentru 
români,  Sofronie  devenise  „un  Moise  trimis  de  Dumnezeu  pentru  izbă¬ 
virea  lor44,59  Trimişii  săi,  numiţi  în  actele  oficiale  „studioşi",  „diak  dicti” 
sau  „studentes",  au  desfăşurat  o  intensă  propagandă  până  departe  în  co¬ 
mitatele  Sătmar  şi  Maramureş,  ţinând  soboare,  la  care  au  luat  parte  preoţi, 
primari  şi  ţărani.  Un  astfel  de  sobor  a  avut  loc  la  15  martie  1760  în  sa¬ 
tul  Corni  din  comitatul  Solnocul  de  Mijloc,  la  5  aprilie  1760  la  Gârdani  iar 
joi,  după  Paşti,  în  Dorolţ,  din  comitatul  Sătmar.  Satele  de  aici  au  trecut, 
rând  pe  rând  la  ortodoxie.  între  propagandiştii  cei  mai  fervenţi  s-au  re¬ 
marcat  preotul  Gavrilă  din  Ceghea  şi  vice-protopopul  Buteanu  din  Bixad. 
Prin  strângerea  de  semnături  se  adeverea  hotărârea  românilor  de  a-şi 
apăra  religia  străbună.  „Noi  dindeleganii  -  afirmau  românii  din  Dânde- 
leag,  comitatul  Sătmar  făgăduim  prin  această  iscălitură  a  noastră  să 
primim  şi  să  rămânem  până  la  moarte  pe  lângă  adevărata  credinţă 
greacă44 « 

Un  sprijin  eficace  în  mişcarea  pentru  renaşterea  ortodoxiei  a  venit 
din  partea  călugărilor  de  la  schiturile  şi  mănăstirile  ortodoxe  din  Tran¬ 
silvania  .  în  mănăstira  Plosca,  din  hotarul  comunei  Ghelar,  mai  veche  de¬ 
cât  cetatea  Hunedoarei  şi  înzestrată  cu  moşii  de  către  familia  „Hunia- 
zilor“,  călugărul  Teodosie  şi  monahul  Paisie  au  lepădat  „unirea"  şi  au  tre¬ 
cut  la  ortodoxie.  Teodosie  a  devenit  unul  dintre  cei  mai  apropiaţi  cola¬ 
boratori  ai  călugărului  Sofronie,  iar  mănăstirea  din  Strâmba  Fizeşului, 
de  lângă  Gherla,  clădită  pe  la  1470-1430,  în  timpul  regelui  Matei  Corvin, 
a  fost  curăţată  de  „uniţi"  de  către  sătenii  din  Sân-Petru,  în  frunte  cu  ju¬ 
dele  Şerban.60  La  21  aprilie  1760,  călugărul  Sofronie,  însoţit  de  o  mare 
mulţime  de  ortodocşi,  a  intrat  în  Zlatna,  peste  voinţa  autorităţilor  ungu¬ 
reşti,  care  tremurau  de  frică.  El  a  vorbit  românilor  despre  „iubirea  de 
lege  strămoşească44  şi  i-a  îndemnat  să  lupte  contra  episcopului  unit  din 
Blaj,  Petru  Pavel  Aron  şi  a  preoţilor  sfinţiţi  la  Blaj,  ale  căror  slujbe, 
spunea  el,  „n-au  nici  o  valoare44.  Aceştia  au  fost  numiţi  „papistaşi  nem¬ 
ţiţi44,  oameni  „cu  două  legi41,  prevestind  că  episcopul  unit  „va  pieri  ca 
fumul44,  deoarece  „l-a  prins  regina  cu  minciuna44,  întrucât  afirmase  că 
în  Transilvania  toţi  românii  erau  „uniţi44  cu  biserica  Romei,  nemaiexis- 
tând  ortodocşi.  Călugărul  Sofronie  a  îndemnat  mulţimea  să-i  înlăture  pe 
preoţii  „uniţi44  şi  să  accepte  numai  preoţi  ortodocşi  sfinţiţi  la  Karlovitz. 
Ideile  sale  au  fost  răspândite  în  toate  satele  româneşti  şi  pe  la  mănăs¬ 


tiri,  Călugării  Procopiu  de  la  mân-’ 


din  Lupan  şi  Sofronie  Pavlovits 


de  la  mănăstirea  Măgina  (comitatul  Alba),  au  lepădat  „unirea"  şi  au  trecut 
la  ortodoxie.  La  10  mai  1760  a  fost  convocată  o  mare  adunare  a  româ¬ 


nilor  ortodocşi  la  Budeşti,  în  Maramureş,  iar  peste  două  zile,  la  12  mai 
1760,  călugărul  Sofronie  era  în  Abrud.  Aici  i  s-a  făcut  o  primire  impre¬ 
sionantă  de  către  românii  care-1  aşteptau  ca  pe  Mesia.  Invitat  de  către 


58  I.  Lup  aş,  Cronicari  istorici  români  din  Transilvania ,  Ediţia  a  II-at  Edi¬ 
tura  „Scrisul  Românesc",  p.  109-110; 

59  Şt.  Meteş,  Mănăstirile  româneşti ,  p.  XLIII; 

60  Z.  Pâclişanu,  Vechile  mănăstiri  româneşti  din  Ardeal,  în  „Cultura  creş¬ 
tină",  anul  VIII,  nr.  7-8,  aprilie  1919,  p.  168;  Şt.  Meteş,  Mănăstirile  româneşti,  p. 
146-148; 

6  ţărani,  în  ziua  următoare,  13  mai  1760,  a  plecat  la  Câmpeni,  unde,  în 
discursul  ţinut,  l-a  atacat  chiar  pe  papa  de  la  Roma,  numindu-1  „minci¬ 
nos44  şi  afirmând  că  „toţi  catolicii  sunt  eretici  şi  păgâni“.  încercările  sluj¬ 
başilor  unguri  de  a  împiedica  adunarea  au  trezit  o  puternică  reacţie,  pe 
punctul  de  a  se  transforma  în  revoltă,  dar  călugărul  Sofronie  a  găsit  mij¬ 
loacele  pentru  a  potoli  spiritele.  La  întoarcere  spre  Cărpiniş  i-a  ieşit 
înainte  protopopul  Aaron  din  Roşia  -  fratele  episcopului  „unit44  din  Blaj, 
cu  intenţia  de  a-i  îndepărta  pe  români  de  lângă  el.  S-a  produs  o  încăie¬ 
rare,  în  care  „popa  unit4*  a  fost  crunt  bătut  de  mulţimea  care-1  însoţea 
pe  călugărul  Sofronie,  încât  abia  a  putut  scăpa,  încălecând  în  grabă  calul 
şi  fugind  din  faţa  mulţimii  dezlănţuite.  Din  acel  moment,  în  satele  din 
munţii  Apuseni  s-au  petrecut  fapte  care  semănau  a  revoltă.  Preoţii 
„uniţi44  au  fost  alungaţi,  iar  bisericile  „unite44  au  fost  ocupate  de  către 
românii  ortodocşi.  „A  trecut  puterea  domnilor  -  strigau  moţii  -  acum  noi 
suntem  domni!4461.  „Fără  îndoială  -  afirma  istoricul  Ştefan  Meteş  -  era 
un  trist  spectacol  să  vezi  bătându-se  pe  moarte  fraţii  între  ei,  aţâţaţi  de 
duşmanii  neamului,  cari  şi  ei  erau  îngroziţi,  căci  adeseori,  în  ceartă  între 
doi  români,  suferea  şi  ungurul  asupritor44  .62  în  iunie  1760,  românii  orto¬ 
docşi  din  mai  multe  sate  din  comitatul  Alba,  Târnava,  Turda,  au  pro¬ 
testat  la  guvern,  afirmând  că  mai  bine  se  lasă  decapitaţi,  că  sunt  gata 
a  cere  ajutorul  şi  ocrotirea  Rusiei  şi  că,  mai  curând  pun  „toată  ţara  în 
flăcări44  decât  să  îngăduie  ca  cineva  să  le  ceară  să  se  facă  „uniţi44,  ame¬ 
ninţând,  în  acelaşi  timp,  că  dacă  nu  sunt  lăsaţi  în  legea  strămoşilor,  vor 
părăsi  ţara.  în  scopul  potolirii  mişcării,  Conferinţa  ministerială  din  Viena 
a  decis  să  trimită  ca  episcop  ortodox  în  Transilvania  pe  sârbul  Dionisie 
Novacovici.  Contele  Bethlen  o  optat  însă  pentru  prinderea  şi  uciderea 
călugărului  Sofronie. 

Asupra  românilor  ortodocşi  s-au  repezit  acum  şi  saşii,  dând  o  mână 
de  ajutor  Vienei.  La  intervenţia  baronului  sas  Samuil  Brukenthal,  Curtea 
din  Viena  a  dat  saşilor  în  arendă  pe  99  de  ani,  pentru  suma  de  200  000 
florini,  întregul  domeniu  al  Făgăraşului  cu  zeci  de  sate  româneşti.  Saşii 
au  fost  mai  intoleranţi  chiar  decât  unugurii  calvini.  în  ţinutul  Bistriţei 
au  dărâmat  casele  şi  bisericile  românilor  din  Vermiş,  Dipşa,  Albeştii  Bis¬ 
triţei,  Lechinţa,  Sângeorzul  Nou,  ceea  ce  a  determinat  emigrarea  mul¬ 
tor  familii  de  români  în  Moldova.  Voievodul  I.  Kallimachi  i-a  primit 
bine  pe  fugari,  colonizând  o  parte  din  ei,  în  acel  an,  în  Basarabia.  Emi¬ 
grările  erau  încurajate  în  aceste  părţi  de  către  protopopul  Anton  din 
Năsăud.  în  iulie  1760,  mai  multe  sute  de  emigranţi  din  mai  multe  comi¬ 
tate  erau  adunaţi  în  pădurile  Cepanului  pentru  a  trece  în  Moldova  sub 
conducerea  lui  Ursul  a  Roşchi  din  Prislop,  din  cauza  luării  cu  forţa  la 
cătănie  precum  şi  din  cauza  slujbelor  prea  grele  pe  care  trebuiau  să  le 
presteze  nobililor.  Autorităţile  au  încercat  să-i  oprească,  dar  fără  suc¬ 
ces,  deoarece  erau  constituiţi  în  cete  înarmate,  inclusiv  femeile.  între¬ 
baţi  fiind  în  drumul  lor  de  unde  vin  şi  încotro  merg,  aceştia  răspundeau 


61  A.  Bunea,  op.  cit.,  p.  180;  Şt.  Meteş,  Mănăstirile  româneşti,  p.  XLIV;  I.  Lu- 
paş,  op.  cit.,  p.  206-207;  D.  Prodan,  Supplex,  p.  205; 

62  Şt.  Meteş,  Mănăstirile  româneşti,  p.  XLIV; 

invariabil:  „venim  din  lume  şi  mergem  în  lume".63  S-a  constatat  că,  în 
anul  1760,  din  Transilvania  au  fugit  la  sud  şi  la  răsărit  de  Carpaţi  2  000 
de  familii  de  români.64  In  faţa  acestei  situaţii,  guvernul  Transilvaniei  a 
hotărât  să  intervină  cu  mijloace  proprii  şi  să  potolească  tumultul  prin 
arestarea  capilor  mişcării,  în  primul  rând  a  lui  Sofronie  şi  să-i  predea 
garnizoanelor  militare.  Acestui  ordin  i-a  căzut  victimă  protopopul  Ioan 
din  Sadu  -  poreclit  „popa  Tunsu44,  care  făcea  propagandă  în  satele  din 
Câmpie  şi  în  părţile  Clujului.  Arestat  la  17  iulie  1760  în  satul  Pogăceaua 
(Mureş)  de  către  protopopul  Gheorghe  din  Târgu  Mureş  şi  Daniil  din 
Uileac,  cu  sprijinul  cătanelor  împărăteşti,  acesta  a  fost  maltratat  cum¬ 
plit,  spânzurat  vreme  de  patru  ceasuri  cu  capul  în  jos,  transportat,  apoi 
legat  în  lanţuri  la  Târgu  Mureş,  Cluj,  Oradea,  Debreţin,  Raab,  Viena 
(unde  a  ajuns  în  septembrie  1760).65  La  2  august  1760,  datorită  informa¬ 
ţiilor  date  de  protopopul  Aaron  din  Roşia,  popa  Gheorghe  din  Zlatna, 
Niculiţă  din  Abrud,  Ioan  Deak  din  Ighiu  şi  a  câtorva  oficianţi  camerali 
unguri,  a  fost  arestat  şi  călugărul  Sofronie  în  biserica  ortodoxă  din  Abrud, 
de  către  locotenentul  Halmagyi  cu  30  de  soldaţi  veniţi  de  la  Alba  Iulia. 
Aceştia  au  încercat  să-l  ducă  în  goana  calului  spre  Câmpeni,  însă  în 
toate  satele  româneşti  din  Apuseni  au  început  să  bată  clopotele  şi  toacele, 
ca  în  vremuri  de  mare  urgie.  Mii  de  români  au  alergat  în  ajutorul  său. 
înainte  de  a  ajunge  cu  „prizonierul44  în  Zlatna,  la  Traian,  soldaţii  au  fost 
obligaţi  să-l  elibereze,  salvându-şi  viaţa  cu  fuga  spre  Alba  Iulia.  Proto¬ 
popului  Aaron  din  Roşia,  precum  şi  altor  sprijinitori  ai  săi,  moţii  le-au 
distrus  toată  averea,  acesta  scăpând  cu  greu  din  mâinile  lor.  Eliberarea 
lui  Sofronie  a  fost  primul  triumf  al  acestei  mişcări,  adunându-se  în  Zlatna 
-  după  afirmaţiile  lui  Grigore  Maior  -  vreo  7  000  de  români  ortodocşi.60 
Călugărul  Sofronie  a  reuşit  să-i  liniştească,  declarând  adunarea  sinod  al 
bisericii  ortodoxe.  Acest  sinod,  primul  după  60  de  ani  de  întrerupere  a 
dezvoltării  ortodoxiei  în  cadrul  ei  normal,  a  demonstrat  că  ortodoxia 
exista  în  Transilvania  şi  că  afirmarea  ei  a  fost  posibilă  în  urma  luptei  ne¬ 
întrerupte,  care  a  cerut  multe  jertfe. 

Din  Zlatna  au  fost  trimise  trei  scrisori  deosebit  de  semnificative 
pentru  înţelegerea  rostului  mişcării  şi  sensului  luptei  românilor  orto¬ 
docşi  din  Transilvania: 

a)  una  către  Generalul  comandant  din  Sibiu,  prin  care  i  se  cerea 
să  fie  eliberaţi  din  temniţele  Sibiului  popa  Joja  din  Ocna,  altul  din  Ba¬ 
nat  (Zaharie)  şi  Matei  din  Cornătel.  precum  şi  alţii  închişi  pentru  credinţă; 
îndeosebi,  Sofronie  a  cerut  eliberarea  protopopului  Ioan  din  Sadu,  sub 

ameninţarea,  „căci  dacă  nu,  să  ştiţi  că  nu  veţi  avea  pace  în  ţară4467; 


63  Şt.  Meteş,  Emigrările  româneşti  din  Transilvania  în  sec.  XIII -XX,  Ediţia  a 
Il-a,  revăzută  şi  adăugită,  Bucureşti,  1977,  p.  137-141; 

64  Idem,  p.  134; 

65  A.  Bunea,  op.  cit.,  p.  183-186;  I.  Lupaş,  Istoria  bisericii  ortodoxe  române. 
Ediţia  a  IV,  Bucureşti,  1934,  p.  74;  Idem,  Doctorul  Ioan  Piuariu .  Viaţa  şi  opera  lui 
(1749-1815),  în  voi.  Din  istoria  Transilvaniei,  Bucureşti,  1988,  p.  107; 

66  A.  Bunea,  op.  cit.,  p.  188;  Şt.  Meteş,  Mănăstirile  româneşti ,  p.  XLVI; 

67  A.  Bunea,  op.  cit.,  II,  p.  201-202;  Şt.  Meteş,  op.  cit.,  p.  XLVI-XLVII;  D. 
Prodan,  Supplex,  p.  206; 

b)  a  doua,  scrisă  în  limba  română,  către  guvernul  din  Sibiu.68  „A- 
ccsta  e  cuvântul  neamului  nostru  românesc  (nationis  nostrae  valachicus) 
din  Transilvania*4  -  se  spunea  în  documentul  respectiv,  făcându-se  cu¬ 
noscute  cruntele  suferinţe  şi  năpaste  „care  nu  s-au  mai  petrecut  din  tim¬ 
purile  împăraţilor  păgâni  Diocleţian  şi  Maximilian**.  Românii  se  decla¬ 
rau  supuşi  ai  Majestăţii  sale  Regele,  „dar  credinţa  şi  sufletul  nostru 
—  spuneau  ei  —  nu  vrem  să  le  supunem4*.  Românii  ortodocşi  îşi  expri¬ 
mau  neîncrederea  în  cuvântul  guvernului,  cerând  episcop  ortodox  pe  care 
îl  va  hotărî  împărăteasa  şi  mitropolitul  din  Carlovitz.  în  acelaşi  timp,  au 
ameninţat  că,  în  cazul  în  care  nu  li  se  vor  satisface  revendicările,  „piere 
toată  dragostea  dintre  neamuri  şi  toată  ţara  se  răscoală**. 

c)  a  treia  (datată  9  august  1760)  a  fost,  de  fapt,  un  memoriu  adre¬ 
sat  Măriei  Tercza  în  numele  „neamului  românesc  din  Transilvania**. 
După  ce  au  fost  prezentate  suferinţele  îndurate  în  ultimii  17  ani,  ajun¬ 
gând  „ca  nişte  oi  speriate  de  lupi**,  românii  au  cerut  dreptul  de  a  ţine  de 
acum  înainte  religia  ortodoxă,  înlocuirea  episcopului  Petru  Pavel  Aron 
cu  episcop  ortodox,  restituirea  bisericilor  şi  sediilor  parohiale  ortodoc¬ 
şilor,  eliberarea  celor  arestaţi  pentru  credinţă,  scoaterea  din  ţară  sau 
cel  puţin  mutarea  cu  locuinţa  în  alte  părţi  a  preoţilor  „uniţi44,  consideraţi 
„pricina  acestor  tulburări4*.  Românii  ortodocşi  s-au  arătat  hotărâţi  mai 
bine  să  moară  decât  să  primească  „unirea**,  avertizând-o  pe  Maria  Tereza 
că,  dacă  nu  li  se  rezolvă  cererile,  „dragostea  dintre  neamuri  se  va  tul¬ 
bura  şi  vor  fi  răscoale  în  toată  ţara**. 

Deci,  până  în  acel  moment,  lupta  românilor  pentru  salvgardarea 
religiei  strămoşeşti  s-a  menţinut  în  cadrul  strict  al  „memoriilor44  şi  al 
reacţiei  de  apărare  în  faţa  nedreptăţilor  făcute  prin  „cedarea4*  biserici¬ 
lor  către  cei  care  au  acceptat,  în  schimbul  unor  „amăgiri44,  să  se  lepede 
de  ortodoxie  şi  să  accepte  „unirea**  cu  biserica  Romei. 

IV.  „UNIAŢIA*  ŞI  IOBĂGIA  AU  APRINS  TRANSILVANIA 

Pentru  a  forţa  guvernul  să  le  satisfacă  revendicările,  călugărul  So- 
fronie  a  luat  ostateci  dintre  funcţionarii  minelor  din  Zlatna,  inclusiv  pe 
soţia  directorului  Keyling,  pe  care-1  obligară,  sub  ameninţări,  să  fugă  în 
goana  calului  la  Sibiu  şi  să  obţină  de  la  guvern  eliberarea,  în  cel  mai  scurl 
timp,  a  tuturor  românilor  ortodocşi  arestaţi  pentru  credinţă.  Acest  Key¬ 
ling  a  informat  guvernul  despre  „grozăviile**  care  se  petreceau  în  Munţii 
Apuseni  şi  despre  hotărârea  moţilor  de  a  asedia  Alba  Iulia  şi  de  a  dărâmn 
Blajul  pentru  a  scăpa  Ardealul  de  „iobăgie  şi  unire**.69 

La  14  august  1760,  guvernul,  înspăimântat  de  perspectiva  unei  re¬ 
volte  distrugătoare  din  partea  „valahilor**,  i-a  eliberat  pe  cei  arestaţi 
în  temniţele  Sibiului,  sperând  că  se  vor  mai  potoli  spiritele  încinse.  Cei 


68  S.  Dragomir,  op.  cit.,  II,  p.  201-202;  Şt.  Meteş,  Mănăstirile  româneşti,  p. 
XLVII-XLVIII;  idem,  La  vie  menâe  par  Ies  Roumains  en  Transylvanie  du  XVI-e 
siăcle,  Bucureşti,  1938,  p.  69;  D.  Prodan,  Supplex ,  p.  206; 

69  I.  Lupaş,  Istoria  bisericii  ortodoxe  române,  Ediţia  a  IV-a,  Bucureşti.  1934. 
p.  74;  Idem,  Răscoala  ţăranilor  din  Transilvania  la  anul  1784,  Cluj,  1934,  p.  28:  Şt 
Meteş,  Mănăstirile  româneşti ,  p.  L; 

eliberaţi  au  sosit  la  Zlatna,  dar  fără  protopopul  Ioan  dân  Sadu.  Acest 
fapt  l-a  determinat  pe  călugărul  Sofronie  şi  pe  sfetnicii  săi  apropiaţi  să 
pregătească  o  acţiune  punitivă  împotriva  Blajului.  Prin  sate  au  fost  tri¬ 
mişi  emisari  pentru  a-i  ridica  pe  românii  ortodocşi  la  luptă.  Popa  Zaha- 
ria  din  Vârşeţul  Banatului  este  semnalat  în  Sâncel,  unde  îi  îndemna  pe 
români  să  atace  Blajul.  Peste  câteva  zile  guvernul  recunoştea  că  nu  mai 
poate  opri  acţiunile  românilor  ortodocşi  conduşi  de  Sofronie  dacă  nu  se 
iau  măsuri  aspre,  exprimându-şi  temerea  că  „ţara  aceasta  într-o  clipită  se 
va  aprinde  şi  se  va  preface  în  cenuşă". 

în  faţa  unei  asemenea  situaţii,  episcopul  Petru  Pavel  Aron  s-a  re¬ 
fugiat  la  Sibiu,  după  care  spiritele  păreau  că  s-au  mai  potolit.  Liniştea 
aparentă  l-a  încurajat  să  se  deplaseze  înapoi  la  Blaj  pentru  a-şi  recu- 
.  pera  scaunul  episcopal,  dar  intenţia  sa  a  fost  repede  aflată  de  românii 
ortodocşi.  O  mare  mulţime  a  acestora,  auzind  că  „a  ieşit  vulpoiul  din 
gaură",  a  năvălit,  în  toamna  anului  1760,  asupra  Blajului.  După  cum  scria 
ieromonahul  unit  Filoftei  Laszlo,  românii  îl  cereau  pe  Aarcn  „aşa  cum 
cereau  evreii  pe  lisus  din  Nazaret".  Episcopul  „unit"  s-a  refugiat  din 
nou  la  Sibiu,  unde  s-a  plâns  generalului  conte  Mantoya  de  Gardonna, 
care  l-a  luat  în  derâdere  pentru  laşitate.70  El  s-a  adresat  şi  nunţiului 
papal  din  Viena,  care  însă  i-a  scris  că  nu  se  poate  face  nimic  şi  că  numai 
în  alte  timpuri  împărăteasa  ar  putea  face  „o  întrebuinţare  mai  puternică 
de  autoritatea  sa".71  Românii  ortodocşi  i-au  adresat  o  scrisoare  prin  care 
l-au  numit  în  batjocură  „illustrissime  şi  excellentissime  episcope  unite", 
arătându-i  că  „de  când  ne  cârmuieşti  aproape  că  ne-ai  prăpădit  şi  dacă 
vei  încerca  să  începi  din  nou  unul  dintre  noi  trebuie  să  pjiară".  în  ace¬ 
laşi  timp  l-au  somat  să  restituie  bisericile  pe  care  le-a  luat  cu  forţa  dc  la 
ortodocşi. 

Situaţia  românilor  din  Transilvania  era  cunoscută  la  curtea  ţarinei 
Rusiei,  Ecaterina  Petrovna.  La  20  octombrie  1760  aceasta  îi  scria  minis¬ 
trului  său  din  Viena  că  românii  s-au  plâns  din  nou  despre  faptul  că  epis¬ 
copul  Aaron  şi  clerul  unit  i-au  adus  „în  aşa  mare  mizerie  încât  nu  mai 
au  nici  cu  ce  să  să  hrănească".72  în  aceeaşi  zi,  Curtea  din  Viena,  convinsă 
în  sfârşit  că  nu  mai  poate  amâna  satisfacerea  cererilor  românilor  orto¬ 
docşi  din  Transilvania,  a  comunicat  guvernului  din  Sibiu  că  va  trimite 
o  comisie  pentru  examinarea  plângerilor  acestora,  iar  călugărului  So¬ 
fronie  i  se  acorda  „salvus  conductus"  pentru  cazul  că  dorea  să  se  pre¬ 
zinte  în  faţa  comisiei.  în  acelaşi  timp,  a  recomandat  guvernului  să  se  pre¬ 
facă  a  nu  observa  pe  cei  care  lucrează  împotriva  „unirii"  cu  biserica  Ro¬ 
mei,  să-i  elibereze  pe  cei  arestaţi,  „până  când  Dumnezeu  va  da  timpuri 
mai  bune  spre  a  vindeca  răul".  Intrând  în  posesia  acelui  „salvus  con¬ 
ductus",  călugărul  Sofronie  s-a  putut  deplasa  nestingheriit  în  toate 
părţile  Transilvaniei,  însoţit  de  o  gardă  personală  formată  din  12  ro¬ 
mâni  şi  de  200  de  colaboratori  apropiaţi.  A  ţinut  adunări  prin  satele  din 


70  Şt.  Meteşr  Mănăstirile  româneşti,  p.  LII; 

71  N.  larga.  Sate  şi  preoţi  din  Ardeal ,  Bucureşti,  1902,  p.  253; 

72  Şt.  Meteş,  Emigrări  româneşti  din  Transilvania  in  sec.  XIIl-XX.  Ediţia 
a  II -a,  Bucureşti,  1977,  p.  115; 

Apuseni,  pe  Mureş  şi  pe  Tâmave,  iar  emisarii  săi  au  fost  trimişi  până 
în  părţile  Maramureşului,  Bihorului  şi  Sătmarului.  In  Bihor  conduceau 
lupta  pentru  revenirea  la  ortodoxie  preoţii  Gavrilă  Gyorgy  şi  Petru 
Brombo.  O  mare  adunare  a  fost  convocată  în  toamna  anului  1760  la  San- 
tău,  de  către  viceprotopopul  Gavriil  Papp  din  Cig.  La  aceasta  au  partici¬ 
pat  300  de  delegaţi  din  34  de  comune  sătmărene.  Românii  s-au  „lepădat 
de  unire44,  „fiindcă  mai  înainte  nici  ei  n-au  ştiut  ce  fac  şi  până  acum  au 
crezut  că  ţin  legea  lor  veche  grecească44.  Conform  mărturiilor  vremii,  în 
iama  anului  1760/1761,  călugărul  Sofronie  împreună  cu  popa  Gheorghe 
din  Abrud  au  reuşit  „să  întoarcă  la  şizma  greacă  toată  plebea  din  Transil¬ 
vania44,  ceea  ce  a  însemnat,  practic,  finalizarea  scopului  propus  de  miş¬ 
carea  anti-uniaţie.  Călugărul  Sofronie  a  început  să  se  intituleze  „vicar  al 
Sfântului  Sinod  din  Carlovitz44  ,73  câştigând  prin  luptă  ceea  ce  Curtea  din 
Viena  şi  guvernul  transilvan  nu  înţelegeau  să  acorde  de  drept  şi  de  bună 
voie.  Din  acest  moment,  călugărul  Solronie  şi  colaboratorii  săi  s-au  pre¬ 
ocupat  să  ţină  mişcarea  în  marginile  ei  confesionale  şi  să  reţină  mulţi¬ 
mea  de  la  excese.  La  5  februarie  1761,  din  Abrud-sat,  a  dat  popii  Gheor¬ 
ghe  şi  nobilului  Andrei  Ranta  o  împuternicire  pentru  a  se  deplasa  în  păr¬ 
ţile  nordice  ale  Transilvaniei  în  scopul  de  a-i  îndemna  pe  români  să  nu 
provoace  tulburări  şi  să  nu  refuze  darea  către  împărăteasă  şi  către  no¬ 
bili.  Totodată  a  avertizat  autorităţile  să  nu-i  împiedice  pe  emisarii  săi, 
aşa  cum  se  întâmplase  în  satul  Mesteacăn  din  Chioar  şi  în  comitatul  Dă- 
bâca.  Preotul  Rusan  din  Alba  Iulia  a  fost  trimis  în  satele  de  pe  Târnave, 
popa  Ioan  dîn  Sălişte  pe  valea  Hârtibaciului,  popa  Ioan  din  Stremţ  pe 
valea  Mureşului,  iar  alţi  doi  emisari  -  Butean  şi  Crăciun  -  cutreierau  sa¬ 
tele  din  comitatul  Crasna.  Pentru  data  de  17  februarie  1761  a  fost  con¬ 
vocat  un  sinod  în  casa  preotului  Rusan  din  Alba  Iulia.  Acesta  a  avut  drept 
scop  organizarea  bisericii  ortodoxe,  la  care  au  fost  convocaţi,  din  fiecare 
sat,  preotul  ortodox  şi  trei  oameni  din  satul  respectiv.  La  aflarea  veştii, 
guvernul  a  intrat  în  panică,  însuşi  guvernatorul  Transilvaniei,  baronul 
Kemeny  recunoscând  că  Sofronie  „este  stăpânul  guvernului  şi  a  întregii 
ţări44,  „spre  marea  piedică  a  serviciului  crăiesei44  şi  „spre  stricăciunea  pa¬ 
triei44.  El  era  convins  că  „această  scânteie  ce  a  izbucnit  sub  pretext  reli¬ 
gios  se  va  preface  în  foc  mare44  .74  Sinodul  pentru  reorganizarea  bisericii 
ortodoxe,  la  care  au  sosit  şi  delegaţii  care  fuseseră  trimişi  la  Karlovitz, 
s-a  desfăşurat  între  14-18  februarie  1761  la  Alba  Iulia,  în  prezenţa  a  doi  re¬ 
prezentanţi  ai  guvernului,  nobilii  Ladislau  Fabian  şi  Ioan  Santa,  în  apro¬ 
pierea  cetăţii,  pe  zidurile  căreia  au  fost  instalate  tunurile.  Hotărârile 
sale  au  fost  cuprinse  în  19  puncte.  In  afară  de  cheltuielile  privind  orga- 


73  A.  Bunea,  op.  cit.,  p.  193-194;  Şt.  Meteş,  Mănăstirile  româneşti,  p.  LIV; 
D.  Prodan,  Supplex,  p.  206; 

74  S.  Dragomir,  op.  cit.,  II,  p.  220;  Şt.  Meteş,  Emigrări  româneşti  din  Tran¬ 
silvania  în  sec.  XIII-XX,  Ediţia  a  Il-a,  revăzută  şi  adăugită,  Bucureşti,  1977,  p.  119; 
B.  Surdu,  Liniile  dezvoltării  social-economice  a  Transilvaniei  în  secolul  al  XVIII-lea 
până  la  răscoala  lui  Horea,  în  „Anuarul  Institutului  de  Istorie  din  Cluj ",  III, 
1960,  p.  159;  Viorica  Pop,  Informaţii  documentare  despre  unele  frământări  sociale 
în  anul  1761,  în  „Acta  Musei  Napocensis",  XXI,  1984,  p.  565;  D,  Prodan,  Supplex, 
p.  207; 

irizarea  internă  a  bisericii  ortodoxe,  acestea  au  cuprins  şi  cereri  adre¬ 
sate  cancelariei  aulice  şi  guvernului  Transilvaniei,  precum:  numirea 
episcopului  ortodox,  eliberarea  celor  arestaţi  „pentru  ţară  şi  lege44 
(Oprea  Miclăuş  din  Sălişte,  preoţii  Măcinic  din  Sibiel,  Ioan  din  Galeş  şi 
Ioan  din  Sadu),  neamestecul  episcopului  Aaron  şi  a  „uniţilor44  în  trebu¬ 
rile  ortodocşilor.  Importanţa  acestui  sinod  a  fost  deosebită,  întrucât  ro¬ 
mânii,  adunaţi  din  toate  părţile  Transilvaniei,  din  Banat,  Maramureş, 
Sătmar,  au  afirmat,  în  vechea  capitală  a  Transilvaniei  chiar  sub  „pro¬ 
tecţia  tunurilor44,  existenţa  neîntreruptă  a  bisericii  ortodoxe,  pe  care,  de 
mai  bine  de  60  de  ani,  autorităţile  imperiale  şi  transilvane  o  declaraseră 
inexistentă.  Guvernul  a  fost  liniştit  asupra  scopurilor  paşnice  ale  sino¬ 
dului  printr-o  depeşă  trimisă  la  3  martie  1761  sub  iscălitura  lui  Sofronie, 
a  popii  Ioanichie  -  călugărul  de  la  Veneţia  de  Jos  şi  a  protopopului  Ioan 
din  Sălişte.75  Sinodul  a  pus  Curtea  din  Viena  în  faţa  faptului  împlinit, 
determinând-o  să  se  hotărască  pentru  trimiterea  ca  episcop  ortodox  a  sâr¬ 
bului  Dionisie  Novacovici.  După  sinod,  călugărul  Sofronie  a  plecat  să 
„cerceteze44  bisericile  româneşti  de  pe  „pământul  crăiesc44  şi  din  Ţara 
Oltului,  unde,  în  53  de  sate  din  cele  61,  ortodocşii  luaseră  cu  forţa  bise¬ 
ricile  şi  moşiile  bisericeşti  de  la  „uniţi44  .76  La  începutul  anului  1761,  în 
Făgăraş  domnea  o  frică  mare  datorită  zvonului  că  urma  să  vină  Sofronie 
pentru  a  lua  de  la  „uniţi44  biserica  lui  Constantin  Brâncoveanu,  răpită  de 
la  ortodocşi  în  urmă  cu  40  de  ani  de  către  episcopul  unit  Ioan  Pataki. 

Hotărârea  Curţii  din  Viena  de  a  trimite  episcop  ortodox  a  ajuns  la 
cunoştinţa  lui  Sofronie.  La  10  martie  1761  acesta  a  dat  o  „proclamaţie44 
către  toate  „ţinuturile44  Transilvaniei.  Prin  aceasta  îi  înştiinţa  pe  români 
că  împărăteasa  le  îngăduia  să  ţină  „legea  cea  pravoslavnică44,  „cea  din 
moşi  strămoşi44,  împiedicându-i  doar  pe  credincioşii  celor  două  religii  să 
se  bată  între  ei  şi  că,  în  sfârşit,  le-a  dat  arhiereu.77  In  scrisorile  sale,  care 
au  ajuns  până  în  comitatul  Ugocea,  călugărul  Sofronie  s-a  adresat  cu  for¬ 
mula  „cinstiţi  pravoslavnici  creştini44,  aşa  după  cum  se  cunoaşte  din  scri¬ 
soarea  trimisă  românilor  din  satul  Mireşul  Mare  din  ţinutul  Maramure¬ 
şului,  formulă  cu  care  se  adresau  şi  ierarhii  bisericii  româneşti  de  la  sud 
şi  răsărit  de  Carpaţi.  Apărarea  ortodoxiei  prin  aceste  „mijloace  ale  dis¬ 
perării44,  a  amplificat  „ura  între  fraţi44,  speculată  cu  abilitate  de  habs- 
burgii  perfizi  şi  ungurii  intoleranţi. 

V.  „UNIAŢIA44  CA  „PACIFIC ATIE44  şi  „DISMEMBRATIO  ” 

A  ROMANILOR  TRANSILVANI 

Perfidia  Curţii  din  Viena  a  arătat,  încă  o  dată,  că  nu  cunoaşte  mar¬ 
gini,  pentru  că,  în  loc  să  respecte  libertăţile  religioase  promise  românilor 
ortodocşi  din  Transilvania,  a  decis  să  folosească  forţa  împotriva  lor.  La 


75  Şt.  Meteş,  Mănăstirile  româneşti,  p.  LVII-LVIII; 

76  A.  Bunea,  op.  cit.r  p.  175-177;  Şt.  Meteş,  Viaţa  bisericească  a  românilor  din 
Ţara  Oltului,  Sibiu,  1930,  p.  25; 

77  N.  Iorga,  Istoria  românilor  din  Ardeal  şi  Ungaria,  II,  Bucureşti,  1915,  p. 
424;  Viorica  Pop,  op.  cit.,  în  trActa  Musei  Napocensisu,  XXI,  1984,  p.  565; 

12  martie  1761  „Conferinţa  ministerială"  l-a  numit  pe  generalul  Nico- 
laus  Adolf  baron  de  Buccow  în  calitate  de  comandant  al  forţelor  militare 
din  Transilvania,  încredinţându-i,  totodată,  misiunea  de  „pacificare"  a 
românilor.78  La  5  aprilie  1761  acesta  a  sosit  la  Sibiu  cu  forţele  militare 
destinate  pentru  represiune.  în  părţile  nordice  ale  Transilvaniei,  episco¬ 
pul  „unit"  de  la  Muncaciu,  ruteanul  Daniil  Olsavski  a  contraatacat  şi  el, 
alungând  preoţii  şi  călugării  ortodocşi  şi  a  acaparat  averile  mănăstiri¬ 
lor,  aşa  cum  se  întâmpla  cu  mănăstirea  din  Peri,  zidită  înainte  de  anul 
1391  de  către  fiii  lui  bragr«ş  Vodă.  Peste  două  zile,  la  7  aprilie  1761  s-a 
prezentat  la  generalul  Buccow  o  delegaţie  de  40  de  ţărani  români  orto¬ 
docşi,  cu  un  memoriu  întocmit,  probabil  de  către  protopopul  Ioan  din  Să- 
lişle,  în  numele  tuturor  românilor  din  Transilvania  de  „lege  grecească, 
neuniţi".7'  Cei  40  de  români  i-au  arătat  generalului  austriac  că  de  17  ani 
românii  ortodocşi  sufereau  persecuţii  şi  prigoniri  din  cauza  „legii".  De¬ 
legaţii  au  afirmat  că  nu  prigonesc  „unirea",  nici  nu  o  surpă,  „ci  numai  nu 
o  voim,  căci  nu  o  înţelegem  ce  este".  Prin  memoriu,  românii  ortodocşi  ce¬ 
reau:  scutirea  preoţilor  români  de  contribuţii  (precum  aveau  saşii);  darea 
în  posesiunea  „neuniţilor"  a  tuturor  bisericilor  şi  a  averii  acestora;  opri¬ 
rea  arestărilor  pentru  religie,  aşa  cum  se  întâmplase  după  mişcarea  călu¬ 
gărului  Visarion,  „până  în  timpul  de  faţă";  restituirea  „gloabelor"  care 
le-au  fost  luate  ca  pedeapsă  pentru  tulburările  de  care  erau  acuzaţi;  per¬ 
misiunea  de  a  se  hirotonisi  preoţi  în  Ţările  Române  extracarpatice  până 
la  numirea  episcopului  „de  rit  grecesc  neunit";  acordarea  dreptului  călu¬ 
gărului  Sofronie  „ca  să  poată  merge  în  toată  ţara  noastră  şi  să  înveţe  pe 
popii  noştri  neuniţi  de  lege  grecească"  până  la  numirea  episcopului.  De¬ 
legaţii  l-au  numit  pe  Sofronie  „învăţătorul  Sofronie",  spunând  că  „mai 
bine  murim  şi  părăsim  ţara  decât  să  sufere  el  prigoane".  Generalul  Buc¬ 
cow  a  primit  memoriul,  i-a  asigurat  de  „bunăvoinţa"  Curţii  din  Viena 
şi  i-a  îndemnat  la  linişte  până  la  începerea  lucrărilor  comisiei  instituită 
de  Maria  Tereza.  însă,  peste  două  zile,  la  9  aprilie  1761,  a  dat  o  procla¬ 
maţie  (în  trei  limbi  —  germană,  maghiară  şi  română)  către  „norodul  ro¬ 
mânesc  din  ţara  Ardealului",  prin  care  a  făcut  apel  la  încetarea  luptelor 
dinte  „uniţi"  şi  „neuniţi".80  El  a  cerut  ca  fiecare  biserică  să-şi  trimită  la 
Sibiu,  în  ziua  de  26  aprilie,  câte  un  reurezentant  al  său  din  fiecare  judeţ, 
scaun  ori  district,  pentru  a-şi  arăta  „plângerile"  în  faţa  comisiei  împără¬ 
teşti.  în  ziua  respectivă,  la  Sibiu  a  sosit  şi  episcopul  sârb  Dionisie  Nova- 
covici,  precum  şi  o  mulţime  de  români  ortodocşi.  Generalul  Buccow  a  or¬ 
donat  două  conscripţii:  una,  pentru  „organele  politice"  şi  alta  pentru 
„protopopii  uniţi".  Comisia  şi-a  început  lucrările,  cunoscute  sub  numele 
de  „dismembratio",  adică  de  separare  a  bisericilor  româneşti  sau  dez¬ 
membrarea  prin  forţa  armelor  a  neamului  românesc  din  Transilvania, 
înfăţişarea  delegaţiei  românilor  ortodocşi  a  fost  o  surpriză  pentru  genera- 


78  A.  Bunea,  op.  cit.,  p.  205;  Carol  Gollner,  Regimentele  grănicereşti  din  Tran¬ 
silvania.  1784-1851,  Editura  Militară,  Bucureşti,  1973,  p.  22;  D.  Prodan.  Supplex,  p.  207; 

79  N.  Iorga,  Sate  şi  preoţi  din  Ardeal,  Bucureşti,  1902,  p.  255-258;  S.  Dra- 
gomir,  op.  cit.,  II,  p.  357-360;  Şt.  Meteş,  Mănăstirile  româneşti,  p.  LXXII-LXXIV; 

80  A.  Bunea,  op.  cit.,  p.  207;  A.  Vereş,  Orănduieli  vechi  tipărite  in  Ardeal. 
Bucureşti,  1926,  p.  8;  D.  Prodan,  Supplex,  p.  207; 

lui  Buccow,  căci  aceştia  au  reuşit  să-l  convingă  de  adevăr.  EI  a  comuni¬ 
cat  suveranei  sale  situaţia  reală  a  celor  constatate,  din  care  rezulta  că: 
„românii  sătui  de  a  mai  fi  socotiţi  credincioşi  unirii,  pe  care  cei  mai  mulţi 
spun  că  n-au  îmbrăţişat-o  nicicând  şi  nici  nu  o  cunosc,  s-au  dedat  Ia  excese 
care  apropie  revolta,  dar  au  continuat  să-şi  facă  slujbele  şi  să-şi  plătească 
dările4*.81  In  ziua  de  1  mai  1761  l-a  primit  pe  călugărul  Sofronie,  sosit  de 
la  Zlatna,  însoţit  de  un  mare  număr  de  români  ortodocşi.  In  timpul  între¬ 
vederii,  generalul  Buccow  l-a  convins  să  semneze  o  „proclamaţie  către 
românii  neuniţi44,  prin  care  le  cerea  să  asculte  de  el  şi  de  episcopul  Dio- 
nisie  Novacovici,  să  înceteze  hirotonisirile  preoţilor  în  Ţările  Române 
extracarpatice,  să  restituie  „uniţilor44  bisericile  care  au  fost  luate  după 
30  martie  1761,  iar  preoţii  să  plătească  „contribuţie44  în  schimbul  scu¬ 
tirii  de  „taxa  de  cap44.  în  schimb,  ca  „recompensă14,  li  se  promiteau  ro¬ 
mânilor  ortodocşi  privilegiile  de  care  se  bucurau  braşovenii  şi  grecii. 
Proclamaţia,  în  care  Sofronie  se  intitula  „Eu  popa  Sofronie,  din  Iosag 
Zlatna,  neunit,  de  legea  grecească44,  a  reuşit  să  dezamorseze  o  mişcare  care 
a  dat  vreme  de  doi  ani  multă  bătaie  de  cap  guvernului  Transilvaniei.  Ra- 
portându-i  Măriei  Tereza  despre  neputinţa  guvernului  de  a  asigura  liniş¬ 
tea  şi  de  a-i  „pacifica44  pe  români,  generalul  Buccow  a  îndemnat-o  să 
folosească  forţa,  spunându-i:  „E  timpul,  Doamnă,  să  arătaţi  că  Majestatea 
voastră  sunteţi  Suverană44.82  Peste  câteva  zile  (la  6  mai  1761)  i-a  cerut 
împărătesei  să-i  permită  instalarea  episcopului  Dionisie  Novacovici  pen¬ 
tru  a  face  ordine  între  supuşii  săi  şi  „a  preveni  viitoarele  dezordini  şi 
samavolnicii  ale  românilor44,  „In  caz  contrar44  -  afirma  generalul  Buccow 
„nu  se  mal  salvează  nimic  din  unire44.  Din  acel  moment,  generalul  aus¬ 
triac  s-a  dovedit  a  fi  deosebit  de  brutal,  exprimându-şi  dorinţa  de  a-i 
cepara  cu  forţa  pe  „uniţi44  de  „neuniţi44,  fapt  ce  a  atras  proteste  din  par¬ 
tea  ortodocşilor,  în  faţa  ipocriziei,  călugărul  Sofronie  s-a  deplasat  în 
inima  munţilor  Apuseni  pentru  a  organiza  rezistenţa,  unde  în  luna  mai 
1761  a  ţinut  mai  multe  adunări.83  în  acest  timp  a  început  „dismembratio44, 
adică  separarea  „uniţilor44  de  „neuniţi44,  pe  baza  unor  principii  absolut 
arbitrare.  „Dismembratio44  a  însemnat  un  act  de  putere  al  imperiului 
habsburgic,  o  ultimă  încercare  de  a  salva  „unirea44  prin  deposedarea  în 
forţă  a  bisericilor  ortodoxe.  Episcopul  Petru  Pavel  Aron,  solicitat  să 
participe  la  acţiune,  văzând  că  o  serie  de  biserici  au  fost  scoase  de  sub 
jurisdicţia  sa,  a  cerut  să  fie  dispensat.  Pretutindeni,  comisia  s-a  lovit  de 
rezistenţa  preoţilor  şi  ţăranilor  români  ortodocşi,  pentru  care  generalul 
Buccow  a  găsit  un  alt  mijloc  de  a-i  aduce  la  supunere:  înfiinţarea  regi¬ 
mentelor  grănicereşti,  care  puteau  fi  folosite  pentru  reprimarea  mişcări¬ 
lor  populare,  asigurarea  liniştii  în  ţinuturile  de  graniţă  şi  împiedicarea 
bejeniei  în  Ţările  Române  de  peste  munţi.  întrucât  din  acestea  urmau 
să  facă  parte  românii  „uniţi44,  salvarea  „unirii44  de  la  prăbuşire  a  devenit 
o  prioritate  absolută,  de  care  a  depins  însăşi  salvarea  de  la  dispariţie 

a  imperiului  habsburgic,  căci  metoda  clădită  pe  sloganul  „divide  et  im- 


81  S.  Dragomîr,  op.  cit II,  p,  259;  D.  Prodan,  Svpplcx,  p.  210; 

82  C.  Gollncr,  op.  cit.,  p.  26; 

83  Viorica  Pop,  op.  cit,,  în  loc.  cit.,  p.  567;  -  * 


62 


REVISTA  TEOLOGICA 


pera“  era  experimentată  acum  pe  toate  popoarele  „schismatice44  înghiţite 
în  cadrul  Imperiului  format  „din  petice44. 

VI.  „UNIAŢIA44  —  CA  PROPOVADUIRE  A  „DOCTRINEI44 

CU  TUNUL 

Rezultatul  „nesatisfăcător44  al  conscripţiilor,  centralizate  la  Sibiu, 
l-a  determinat  pe  generalul  Buccow  să  schimbe  procedura  şi  să  refuze 
ortodocşilor  bisericile  şi  averile  acestora  sub  motivul  că  „românii  sunt  ca 
naţiune  şi  religie  numai  toleraţi44.  în  acest  context,  distribuirea  bisericilor 
între  românii  „uniţi44  şi  cei  neuniţi44  s-a  făcut  după  „bunul  plac’*  al  ge¬ 
neralului  Buccow.  împărăteasa  Maria  Tereza  i-a  aprobat  hotărârea  şi  i-a 
ordonat  să  procedeze  „hotărât44,  „cu  grijă44,  la  restabilirea  religiei  „unite”, 
„nu  atât  prin  rigoare44,  cât,  mai  ales  prin  „propovăduirea  doctrinei44. 
Generalul  Buccow  i-a  ascultat  sfatul  şi,  în  fruntea  companiilor  de  cătane 
împărăteşti,  a  cutreierat  satele  româneşti  din  ţinuturile  Sibiului  şi  Fă¬ 
găraşului,  luând  cu  forţa  bisericile  de  la  ortodocşi.  întrucât  călugării  din 
mănăstiri  i-au  îndemnat  pe  români  să  opună  rezistenţă,  din  înalta  po¬ 
runcă  a  Măriei  Tereza,  în  iunie  1761  a  ordonat  ca:  „toate  mănăstirile  de 
lemn  să  fie  arse,  iar  cele  de  piatră  să  fie  distruse,  iar  cel  ce  se  opun  să 
fie  spânzuraţi  sau  să  li  se  taie  capul  ca  nesocotire  a  poruncii  regale,  ca 
tulburători  ai  păcii  şi  ordinii  publice44.84  Personal  a  trecut  la  distrugerea 
mănăstirilor  şi  schiturilor  din  Ţara  Oltului,  pe  care  le-a  considerat  cele 
mai  periculoase  cuiburi  de  rezistenţă  şi  agitaţie.  A  fost  secondat  de  epis¬ 
copul  „unit44  Petru  Pavel  Aron,  care  a  stăruit  pentru  „luarea  bisericilor44 
şi  „distrugerea44  mănăstirilor  din  ţinuturile  Sibiului,  Făgăraşului,  Braşo¬ 
vului,  Albei  şi  din  Munţii  Apuseni.  El  a  considerat  mănăstirile  din  Sâm¬ 
băta  de  Sus  şi  din  Făgăraş,85  ca  „piatră  de  poticnire,  scandal  şi  suprem 
pericol  pentru  sacra  religie  unită  nu  numai  în  districtul  Făgăraş,  ci,  prin 
faima  lor,  şi  în  locuri  mai  îndepărtate44.  La  30  de  ani  de  la  acele  eve¬ 
nimente,  învăţătorul  Andrei  Şovăiloviciu  din  Făgăraş  afirma  că  gene¬ 
ralul  Buccow,  „cu  mulţime  de  oaste  şi  foarte  cumplită  fiară  sălbatică, 
asupra  neuniţilor  s-au  arătat,  care  au  făcut  milităria  şi  au  ars  mănăstirile 
pe  la  toate  satele  de  sub  margini44.86  Intr-o  altă  relatare,  făcută  la  16  de¬ 
cembrie  1865  de  către  preoţii  Gheorghe  Flucuş  şi  Nistor  Popa  din  Şinca 
Nouă,  reiese  că  în  acel  sat  a  venit  generalul  austriac  Schisckovics  îm¬ 
preună  cu  noul  guvernator  al  Transilvaniei,  Michail  Brukenthal,  strâm- 
torându-i  pe  strămoşii  lnr  ,.cu  uniaţia  şi  cătănia44.  Este  important  de  cunos¬ 
cut  faptul  că  românii  din  Şinca  au  preferat  „cătănia44  în  locul  „uniaţiei44, 
iar  refuzul  de  a  accepta  „unirea44  s-a  soldat,  la  3  iunie  1761,  cu  arderea 
schiturilor  călugăreşti,  oamenii  fiind  nevoiţi  să  fugă  în  Ţara  Româ¬ 
nească.87 


84  I.  Puşcariu,  Documente  pentru  limbă  şi  istorie ,  I,  Sibiu,  1890,  p.  233;  I.  Radu, 
Istoria  vicariatului  greco-catolic  al  Haţegului,  Lugoj,  1913,  p.  84;  S.  Dragomir, 
op.  cit.,  II,  p.  240;  Şt.  Meteş,  Mănăstirile  româneşti,  p.  LXXVI; 

85  Şt.  Meteş,  op.  cit.,  p.  84-96; 

86  I.  Puşcariu.  op.  cit.,  I,  p.  343-344; 

87  Idem,  I,  p.  392-393; 

Începând  din  vara  anului  1761,  au  fost  arse  mănăstirile  de  la:  Arpa- 
şul  de  Jos,  Berivoiul  Mare  (a  cărei  avere  a  fost  luată  de  boierul  Iosif 
Boier),  Bucium,  Coraana  de  Jos,  Dej  ani,  Cuciulata,  Drăguş  (unde,  din  trei 
mănăstiri  existente  —  „Mănăstirea  mare  şi  bătrână*4,  „a  lui  Calotă44  şi 
„a  Comşii  Codrea”,  au  fost  arse  două),  Lisa  (situată  pe  poiana  Paterului, 
a  boierului  Paler),  Mărgineni  (de  pe  moşia  familiei  Pandrea),  Netot, 
Ohaba,  Oprea-Cârţişoara,  Porumbacul  de  Sus  (din  pădurea  satului  Pur- 
căriţa),  Scorei  (existentă  de  pe  la  anul  1391),  Şinca  Veche  şi  Şinca  Nouă 
(aici  au  existat  5  mănăstiri:  la  Trestioara,  în  Strâmba,  în  valea  Lărguţă, 
„pe  Creţul44  şi  alta  pe  un  loc  nenumit,  unde  venea  „tinerimea  din  tot  Ar¬ 
dealul  la  învăţătură44;  patru  din  ele  fiind  din  lemn,  au  fost  arse,  iar  cea 
de  „pe  Creţul44,  fiind  din  piatră,  a  fost  dărâmată),  Recea  (aici  erau  două 
—  una  în  Recea  de  Jos,  pe  pământul  principesei  Cantacuzino,  a  doua  pe 
locul  satului,  numită  „a  Luchii44).  Distrugerile  s-au  întins  în  acel  an  şi 
spre  centrul  şi  nordul  Transilvaniei,  pe  măsură  ce  generalul  Buccow  şi 
sfetnicul  său,  episcopul  „unit44  Petru  Pavel  Aron,  întâmpinau  greutăţi 
în  „propovăduirea  doctrinei44:  la  Cueşti  (comitatul  Solnoc-Dăbâca),  din 
trei  mănăstiri  —  două  ortodoxe  şi  una  „unită44,  au  fost  arse  primele  două; 
de  asemenea  au  fost  distruse  mănăstirile  româneşti  din  Mintiul  Român  şi 
de  la  Trăsnea  (de  sub  munţii  Meseşului,  aici  fiind  două  mănăstiri  —  una 
„din  Măgură44  şi  alta  „din  Şanţ44  ).88  Concomitent  cu  aceste  distrugeri,  ge¬ 
neralul  Buccow  a  trimis  trupe  în  munţii  Apuseni  pentru  a-1  prinde  pe 
călugărul  Sofronie,  dar  acesta  a  dispărut  în  adâncurile  munţilor.  El  şi-a 
ţinut  trupele  în  munţii  Apuseni  până  la  16  iulie  1761,  când  deputaţii  tu¬ 
turor  satelor  domeniului  Zlatnei  s-au  obligat  la  supunere,  declarând  că 
nu  se  vor  mai  răzvrăti.  Ecourile  mişcării  au  continuat  însă  în  Maramu¬ 
reş,  unde  în  iulie  1761  preoţii  ortodocşi,  în  frunte  cu  Ioan  Marineţ  încă 
organizau  sinoade,  iar  vestea  despre  Sofronie  a  ajuns  până  în  comitatul 
Zemplen  din  nordul  Ungariei.  Generalul  Buccow  l-a  condamnat  pe  călu¬ 
gărul  Sofronie  la  5  ani  muncă  silnică  şi  a  pus  un  premiu  de  50  de  galbeni 
pe  capul  său.  Nu  a  reuşit  să-l  prindă,  întrucât  Sofronie  a  reuşit  să  treacă 
munţii  în  Ţara  Românească,  la  mănăstirea  Argeş,  păstorită  de  Nicolae 
Balomireanul.89  Autorităţile,  sub  scutul  cătanelor  împărăteşti,  au  înce¬ 
put  vânătoarea  preoţilor  şi  călugărilor  ortodocşi,  luând  măsuri  de  „paci¬ 
ficare44  a  satelor.  Călugărul  Teodosie  de  la  mănăstirea  Bulzu,  din  proto¬ 
popiatul  Câmpenilor,  relatează  cum  „fusei  prins  în  Sibiu,  mă  scoseseră 
din  Sibiu  cu  nemţii,  până  mă  scoasă  din  ţară  afară44.90  Naum  Râmnice&nu, 

în  scutece  a  fost  dus  de  părinţii  săi  din  Jina  „în  Valahia  Daciei44,91  adică 
în  Ţara  Românească,  tot  acum  trecând  la  sud  de  Carpaţi  şi  preotul  Gheor- 


88  Şt.  Meteş,  Mănăstirile  româneşti,  p.  75-148;  Z.  Pâdişami,  Vechile  mănăs - 
firi  româneşti  din  Ardeal,  in  „ Cultura  creştină" ,  anul  VIII,  nr.  7-8,  «aprilie  1919, 

p.  152-160; 

89  A,  Bunea,  op.  cit.,  p.  220-221;  C.  GdlLner,  Ştiri  noi  cu  privire  la  călugărul 
Sofronie,  în  loc.  cit.,  p.  239-245; 

90  Şt.  Meteş,  MdndstiriZe  româneşti,  p.  44-45; 

91  Şt.  Meteş,  Emigrări  româneşti  din  Transilvania  în  sec .  XIII-XX,  Ediţia  a 
II -a,  revăzută  şi  adăugită,  Editura  Ştiinţifică  şi  Enciclopedică,  Bucureşti,  1977, 

p.  172; 

ghe  Popocea  cu  credincioşii  săi  din  Şinca  Veche.92  Un  mare  val  de  emi¬ 
granţi  români  din  Transilvania  a  trecut  acum  în  Ţara  Românească,  ur- 
mându-1  pe  călugărul  Sofronie,  încât  se  spune  că  aceştia  au  populat  vreo 
50  de  sate  la  sud  de  Carpaţi.93  Un  strigăt  de  indignare  a  străbătut  în  acele 
vremuri  dramatice  prin  cartea  „pastorală44  a  episcopului  Grigore  al  Râm¬ 
nicului,  adresată  „bunilor  creştini  ai  Sfintei  biserici  a  Răsăritului,  vecini 
Ardeleni44,  prin  care  acesta  arăta  tristele  urmări  ale  dezbinării  religioase, 
uneltite  de  către  „pierzătorii  de  suflet  intr-acea  parte  de  loc,  la  Ardeal: 
vlădicii  Atanasie,  Ion  Potochie  şi  Aron44.94  Vânătoarea  de  preoţi  ortodocşi 
a  continuat  şi  în  toamna  anului  1761,  când  generalul  Buccow  se  afla  la 
Cuzdrioara,  lângă  Dej,  în  acest  scop.  Numai  în  aceste  condiţii,  episcopul 
sârb  Dionisie  Novacovici,  care  ajutase  la  „pacificarea44  ţării,  a  fost  insta¬ 
lat,  la  4  septembrie  1761,  la  Braşov,  ca  episcop  exempt  al  românilor  din 
Transilvania. 

Vestea  distrugerii  mănăstirilor  româneşti  a  ajuns,  probabil,  la  ţa¬ 
rina  Ecaterina  Petrovna,  care  în  octombrie  1761  i-a  ordonat  trimisului 
său  la  Viena  ca  la  apropiatele  tratative  de  pace  de  la  Ausburg  cu  Ger¬ 
mania  să  pună  în  discuţie  şi  problema  românilor  din  Transilvania. 

!n  părţile  nord-vestice  ale  Transilvaniei,  „pacificarea44  românilor 
a  fost  încredinţată  episcopului  „unit44  Manuil  Olsavski.  Acesta,  alături 
de  cernitele  Karoly,  încă  din  lunile  august-septembrie  1761,  cutreiera 
satele  româneşti  din  comitatul  Sătmar,  ameninţându-i  pe  români  cu  pe¬ 
depse  grave  dacă  mai  persistă  în  „legea  grecească44.  In  Valea  Rodnei  s-a 
profilat  o  nouă  răscoală  împotriva  „unirii44,  însă  generalul  Buccow  a  ame- 
niţat  cu  exterminarea  locuitorilor  români  din  ţinutul  Bistriţei,  fapt  care 
l-a  îngrozit  până  şi  pe  episcopul  catolic  Anton  Bajtay.95  Cu  ajutorul  ar¬ 
matei,  generalul  Buccow  a  „salvat44  pentru  „unire44  întregul  ţinut  al  Bis¬ 
triţei,  cu  4  508  familii  româneşti.  Distrugerea  mănăstirilor  româneşti  or¬ 
todoxe  a  continuat  şi  în  anul  1762.  Acum  au  căzut  pradă  flăcărilor  mă¬ 
năstirile  de  la  Veneţia  de  Sus,  Plosca,  Prislop  (din  hotarul  satului  Sil- 
vaşul  de  Sus,  întemeiată  de  călugărul  Nicodim  cu  sprijinul  voievodului 
Mircea  cel  Bătrân,  pe  la  anul  1400,  a  cărei  avere  a  fost  dată  episcopului 
Petru  Pavel  Aron  pentru  a  deschide  o  şcoală  în  Haţeg),  Geoagiul  de  Sus 
(menţionată  prin  anii  1557-1567,  averea  sa  mobilă  fiind  dusă  la  Blaj  de 
către  călugărul  din  Măgina,  iar  cea  imobilă  fiind  împărţită  între  iobagi 
şi  nobilii  unguri  L.  Toth  şi  Halmagyi),  Râmeţi  (existentă  din  anii  1486- 
1487,  a  cărei  biserică  a  fost  construită  de  voievodul  Mihai  Viteazul;  ave¬ 
rea  mişcătoare  a  fost  dusă  la  Blaj,  iar  cea  nemişcătoare  ocupată  de  epis¬ 
copul  catolic  din  Alba  Iulia).96  în  aceste  condiţii  de  cruntă  teroare  şi  re¬ 
presiune,  în  august  1782  a  fost  făcut  cunoscut  rezultatul  recensământului: 
127  712  familii  ortodoxe  cu  1  380  de  preoţi  şi  25  174  de  familii  „unite44, 


92  I.  Puşcariu.  Documente  pentru  limbă  şi  istorie,  I,  Sibiu,  1890,  p.  39; 

93  Şt.  Meteş.  op.  cit.,  p.  120; 

94  M.  Lupaş-Vlasiu,  op.  cit.,  p.  153; 

95  I.  Lupaş,  Răscoala  ţăranilor  din  Transilvania  la  anul  1784,  Cluj,  1934, 

p.  31;  i 

96  Şt.  Meteş,  Mănăstirile  româneşti,  p.  51-56,  100,  101-116;  Z.  Pâclişanu, 
op.  cit.,  în  loc.  cit.,  p.  170; 

cu  2  238  de  preoţi.97  Cu  tot  modul  original  de  „propovăduire  a  doctrinei41, 
„unirea"  s-a  aflat  într-o  stare  gravă,  dar  i-a  fost  salvat  „cadrul".  In  in¬ 
strucţiunile  date  episcopului  Dionisie  Novacovici,  la  6  septembrie  1762, 
i  se  amintea  că  numirea  lui  s-a  făcut  „doar  din  graţie  regală"  şi  că  dacă  va 
abuza  de  puterea  care  i  s-a  încredinţat,  va  fi  înlăturat,  fără  a  mai  avea 
succesori.  El  a  fost  avertizat,  în  acelaşi  timp,  că  „privilegiile  ibrice"  nu 
puteau  fi  extinse  şi  asupra  Transilvaniei,  deci  clerul  ortodox  urma  să  ră¬ 
mână  în  starea  lui  de  până  acum.95 

Numărul  mănăstirilor  româneşti  din  Transilvania  distruse  în  anii 
1761-1762,  s-a  ridicat,  după  aprecierile  „cronicii  versificate  a  mănăstirii 
Silvaşului,  la  54."  Nicolae  Stoica  de  Haţeg  a  apreciat  numărul  acestora 
la  „vreo  300"  de  biserici  şi  mănăstiri*100  In  acest  timp,  emigrarea  unui  mare 
număr  de  români  ortodocşi  la  sud  şi  răsărit  de  Carpaţi,  a  dus,  desigur, 
la  slăbirea  ortodoxiei  în  Transilvania,  dar  nu  a  putut  fi  distrusă. 

Călugărul  Sofronie,  care  a  fost  numit  egumen  la  mănăstirea  Ro- 
baia,  de  unde  a  trecut  la  Vieroş,  nu  a  rupt  legăturile  cu  românii  ortodocşi 
din  Transilvania.  Unii  călugări  prigoniţi  au  reuşit  să  se  întoarcă  destul 
de  repede  în  Transilvania  şi  au  continuat  să  desfăşoare  acţiuni  de  revitali- 
zare  a  ortodoxiei.  Călugărul  Teodosie  de  la  mănăstirea  Plosca  a  reuşit  să 
ajungă  la  mănăstirea  Bulzu,  alţi  călugări  ortodocşi  fiind  menţionaţi  în  anii 
următori  la  mănăstirile  scăpate  de  furia  generalului  Buccow  de  la  Băiţa  şi 
Mohora  (fostul  comitat  Cojocna),  Feleac,  Săsciorî,  Chiced  (Solnoc-Dă- 
bâca),  Berchiş  (Turda-Arieş),  Topliţa  (clădită,  probabil  de  soţia  voievo¬ 
dului  moldovean  Gheorghe  Ştefan,  la  1658). lcl  Din  Ţara  Românească,  că¬ 
lugărul  Sofronie  a  agitat  mereu  spiritele,  a  trimis  scrisori  şi  emisari  care 
întreţineau  o  permanentă  stare  de  agitaţie  printre  români.  într-una  din 
aceste  scrisori,  adresată  preoţilor  şi  sătenilor  din  Şard,  Sofronie  îi  în¬ 
demna:  „acum  staţi  uniţi  şi  gătiţi-vă  de  război,  ca  să  gonim  Unirea  şi  io¬ 
băgia  din  ţară".102  Prin  alte  scrisori  trimise  prin  emisarii  săi  i-a  amenin¬ 
ţat  pe  nobili  şi  pe  dregători  pentru  abuzuri  şi  pentru  asuprirea  ioba¬ 
gilor.103  Ultimele  ştiri  despre  prezenţa  călugărului  Sofronie  în  Transilva¬ 
nia  sunt  din  anul  1765,  când  a  fost  semnalat  în  munţii  Apuseni,  împreună 

cu  alţi  preoţi.104  Poterele  au  fost  mereu  pe  urmele  lui,  fapt  care  l-a  obli¬ 
gat  să  se  retragă  definitiv  la  sud  de  Carpaţi.  Aici  a  devenit  colaborator 
intim  al  banului  Pârvu  Cantacuzino,  sub  steagul  căruia  a  adunat  volun¬ 
tari,  dintre  emigranţii  transilvani,  dar  şi  dintre  moldoveni  şi  munteni, 


97  Viorica  Pop,  op.  ctf.,  în  loc .  cit ,  p.  570;  D.  Prodan,  Supplez,  p.  209-210; 

98  A.  Bunea,  Episcopii  Petru  Paul  Aron  şi  Dionisiu  Novacovici  sau  istoria 
românilor  transilvani  de  la  1751  până  la  1764,  Blaj,  1900,  p.  245-247;  D.  Prodan, 
SuppZex,  p.  208-209; 

99  Cronici  şi  povestiri  versificate  (sec,  XVI1-XVIII),  Editura  Academiei,  Bucu¬ 
reşti,  1967,  p.  88; 

100  Ncolae  Stoica  de  Haţeg,  op.  cit,,  p.  193; 

101  Şt.  Meteş,  MdndsfiriZe  româneşti ,  p.  69-70, 136,  140-141,  151; 

102  N.  Iorga,  Sate  şi  preoţi  din  Ardeal ,  Bucureşti,  1902,  p.  275-276; 

103  Şt.  Meteş,  Lămuriri  nouă  referitoare  la  revoluţia  lui  Horea ,  Sibiu,  1933, 
p.  8-9; 

104  C.  Gollner,  Date  noi  cu  privire  la  călugărul  Sofronie ,  în  loc.  cit.,  p.  240; 

cu  gândul  de  a  trece  cu  ei  în  Transilvania105  pentru  a  o  scăpa  de  „iobăgie" 
şi  de  „unire44. 

* 

Astfel  părea  că  s-a  stins  cea  mai  tumultuoasă  mişcare  a  românilor 
din  Transilvania  după  instaurarea  dominaţiei  habsburgice.  Deşi  s-a  men¬ 
ţinut  în  cadrul  confesional,  al  luptei  împotriva  „unirii44  cu  biserica  Ro¬ 
mei,  aceasta  a  avut  o  deosebită  semnificaţie  naţională.  Românii  ortodocşi 
au  reuşit  să-şi  verifice  puterea  ca  neam,  luptând  în  numele  „neamului 
românesc44  din  Transilvania.  Ei  au  înfruntat  autorităţile  Transilvaniei  şi 
cancelaria  aulică  din  Viena  în  numele  ortodoxiei,  luptând,  de  fapt,  pen¬ 
tru  „legea  românească44  şi  împotriva  abaterii  de  la  „legea  românească44, 
împotriva  înstrăinării  şi  a  ruperii  de  marea  unitate  a  naţiunii  române, 
înfruntând  „unirea44,  adică  „legea  latină44,  în  care  au  văzut  şi  au  simţit  o 
„lege  nemţească44,  românii  ortodocşi  au  dat  o  ripostă  puternică  unei 
opere  politice  a  regimului  habsburgic,  au  zădărnicit  eforturile  de  sepa¬ 
rare  a  neamului  românesc,  contribuind  la  fortificarea  conştiinţei  de  sine 
a  „neamului44  şi  întărirea  „rădăcinilor44  sale.  Aparenta  linişte  care  a  ur¬ 
mat  „pacificării44  cu  tunul,  a  fost  numai  cea  dinaintea  furtunii  care  avea 
să  se  abată  asupra  regimului  politic  al  Transilvaniei  în  anul  1784,  când 
răscoala  condusă  de  Horea,  Cloşca  şi  Crişan,  a  zguduit  din  temelii  naţiu¬ 
nile  privilegiate  ale  Transilvaniei. 

x>  •  i  vmpi 

M.  .«»J  . 4  «  *  V  *  ^  ».*  _  > 

AUREL  DAVID 


105  Şt.  Meteş,  Emigrări  româneşti  din  Transilvania  în  sec.  XIII-XX,  Ediţia 
a  Il-a  revăzută  şi  adăugită,  Bucureşti,  1977,  p.  120-121; 

GNOSTICISMUL: 

CONCEPT,  ORIGINI,  CARACTERISTICI,  DELIMITARE 


1.  PROLEGOMENA  -  INTERFERENŢE  CONCEPTUALE 

Morfamul  „gn6sis“  era  folosit  în  greaca  clasică  pentru  a  exprima 
„acţiunea  de  a  cunoaşte44,1  de  unde  şi  forma  sa  substantivizată:  „cunoaş¬ 
tere44.  El  provine  din  verbul  „gignosko44  (sinonim  cu  „gnorizo”),  oare  are 
rădăcină  comună  cu  termenul  sanskrit  pentru  cunoaştere:  „jnana“  (ra- 
dix:  jan),  făcând  astfel  parte  din  clasa  reduplicată  tematică  a  indo-euro- 
peanului  „gn“.2  Mai  amintim  că  morfemul  în  discuţie  aparţine  aceleiaşi  fa¬ 
milii  lexicale  din  care  provine  şi  substantivul  „genesis44  şi  verbul  „giguo- 
mai44.3  Dincolo  de  aceste  detalii  lingvistice,  trebuie  specificat  că  în  jurul 
acestor  termeni  şi  prin  hermeneutica  lor  se  va  plămădi  mai  toată  gnoseo¬ 
logic  şi  ontologia  greacă.4 

Gânditorii  presocratici5 6  dau  conceptului  „gnâsis446  conotaţii  ce  apar¬ 
ţin  filosofici  empirice  şi  propedeutice.  Pentru  ei  această  întreprindere 


1  Cf.  A  Bailly,  Dictloimaire  grec-francaise.  Paris,  1950,  p.  412;  vezi  şi  W.  F. 
Arjidt,  W.  F.  Gingrich,  A  Greek-English  Lexicon  of  the  New  Testament  and  other 
Early  Christian  Literature,  Chicago,  1957,  pp.  162-163. 

2  Cf.  Th.  Simenschy,  Gramatica  comparată  a  limbilor  indo-euiropene,  Bucu¬ 
reşti,  1981,  pp.  356;  369;  din  aceeaşi  clasă  indo-eoropeanului  „gn"  fac  parte  şi  verbele: 
„gigno"  şi  „gnosco"  ale  limbii  latin  o . 

3  Cf.  A.  Bailly ,  op.  cit.,  pp.  403—405. 

4  Pe  această  temă  vezi  şi  Gft.  Vlăduţescu,  Deschideri  către  o  posibilă  ontolo¬ 
gie,  Interpretări  la  presocratici,  Bucureşti,  1987,  în  special  cap.  Liniamentele  unei 
meontologii,  p.  115  sq. 

5  A  se  vedea  întrebuinţare  a  verbului  ..Friernoskein"  la  presocratici  în  H.  Diels, 
W .  Kraru ,  Fragmente  der  Vorsocratiker,  II/2,  Wortindex,  col.  143-144. 

6  Heraclit ,  frg.  56:  (Diels,  p.  70,  2;  Banu  1/2,  p.  357  „...oamenii  se  înşeală 
în  privinţa  cunoaşterii  lucruri.1  nr  vizibile  .  .  Peradit  frg.  86  (Diels,  p.  74,  16;  Banu 
1/2,  p.  361):  „Multe  din  cele  divine,  după  Heraclit  scapă  cunoaşterii  noastre  din  lipsă 
de  credinţă";  Parmenide ,  A  46  (Diels,  p.  112,  11;  20;  Banu  1/2,  p.  227):  „...cunoaş¬ 
terea  e  determinat  de  elementul  precumpănitor"  (11);  „orice  fiinţă  îndeobşte  e  în¬ 
zestrată  astfel  de  el  cu  o  facultate  conoscitivă"  (20);  Melissos,  Al  (Diels,  p.  135,  26; 
Banu  1/2  p.  288):  „Despre  zei  spunem  că  nu  trebuie  să  emitem  vreo  părere,  căci  o 
cunoaştere  a  lor  e  cu  neputinţă";  Empedocle,  frg.  109  (Diels,  p.  241,  4;  Banu  2/2, 
p.  511):  „Cunoaşterea  unui  lucru  asemănător  are  loc  printr-un  element  asemenea...*4; 
Philolaos,  frg,  6  (Diels,  p.  241,  4;  Banu  2/2,  p.  88):  „ . . .  substanţa  lucrurilor  fiind 
eternă,  însăşi  natura  pretinde  o  cunoaştere  divină,  deci  nu  doar  una  omenească; 
Ekphantos,  1  (Diels,  p.  265,  29;  Banu  2/2,  p.  247):  „Un  anumit  Ekphantos  din  Syra- 
cusa  a  spus  că  nu  e  cu  putinţă  să  obţinem  o  cunoaştere  adevărată  a  lucrurilor,  d 
fiecare  Ie  defineşte  cum  socoteşte  de  cuviinţă";  pe  această  temă  vezi  şi  R.  Bultmcinn, 
„gnosis"  în  TWNT  (ed.  G.  Kitotel)  I,  Stuttgart,  1933,  p.  618  squ;  F.  E,  Peters,  „aisthe- 
sis"  în  Termenii  filosof  iei  greceşti,  (trad.  de  D.  Stoianovici),  Bucureşti,  1993, 
p.  24  sq. 

necesită  un  complement  determinant7:  se  poate  vorbi  despre  cunoaşterea 
cutărui  lucru  sau  a  altuia,  iar  această  „percepţie44  (aisthesis)  este  consi¬ 
derată  rezultatul  unui  efort  al  spiritului,  ea  formează  înţeleptul,  însă  nu-1 
desăvârşeşte.  Aşa  cum  arăta  şi  L.  Robin,8  în  acest  „tip  de  cunoaştere449 
atenţia  se  concentrează  asupra  obiectului4*  şi  nu  „către  subiect44,  aşa  în¬ 
cât  „instrumentul  acţiunii44  este  dependent  de  raporturile  lui  cu  Natura.10 

începând  însă  cu  Platon,  continuator  al  tradiţiei  mistice  orfico-py- 
thagoreice11  şi  al  apofatismului  parmenidian,12  cunoaşterea  se  va  fi  vrut  a 
fi  o  trecere  (via  gnostica)13  dincolo14  de  limitele  permanentului  „ascuns44 

şi  uneori  chiar  de  „ne-gândit44,  arătând  cu  preponderenţă  sensurile  şi  sem¬ 
nificaţiile  unei  experienţe  religioase,  căci  pentru  întemeietorul  Acade¬ 
miei,  filosofarea  lui  „gnosis44  însemna  teologie.15  Cu  alte  cuvinte,  ontologia 
platoniciană  desprinde  gnoseologia  din  vălurile  Devenirii16  şi  în  acelaşi 
timp  o  cuprinde  în  sine,  aşa  încât  adevărata  inteligibilitate,  ipostază  a  ima¬ 
terialităţii,  străbate  cunoaşterea  senzorială  practică  şi  poetică.  După  c 
îndelungă  „paideia44,17  cunoaşterea18  devine  epistemică,1'3  anamnelică, 20 spe¬ 
culativă,21  contemplativă,22  având  ca  subiect  Binele  (sau  Zeul),23  urmare  a 
unei  iluminări,  obţinută  nu  numai  pe  cale  raţională,  ci  şi  pe  calea  trăirii 
rebgioase,  şi  care  „odată  ivită  în  suflet  se  hrăneşte  din  ea  însăşi44.24 


7  Vezi  şi  A.  Louth ,  The  Origins  of  the  Christian  Mystical  Tradition,  From 
Plato  to  Denys,  Oxford,  1981,  p.  2. 

8  Platon,  (trad.  de  L.  M.  Dumitru),  Bucureşti,  1996,  p.  50. 

9  In  Charmenides,  Critias  vorbeşte  de  „cunoaşterea  celorlalte  tipuri  de  cu¬ 
noaştere  şi  a  ei  însăşi*4  (166  C). 

10  L.  Robin,  op.  cit.,  p.  50;  vezi  şi  J.  P.  Vemant ,  Mit  şi  gândire  în  Grecia  an¬ 
tică  (trad.  de  Z.  Petre  şi  A.  Niculescu),  Bucureşti,  1995,  p.  483  sq. 

11  Cf.  A.  H.  Armstrong,  Gnosis  and  Greek  Philosophy,  în  Gnosis,  p.  95  sq.; 
I.  P.  Culianu,  Călătorii  în  lumea  de  dincolo,  (trad.  de  G.  şi  A.  Oişteanu),  Bucureşti, 
1994,  p.  153  sq. 

12  Parmenide  142  a;  dialogul  este  o  hermeneutică  la  fig.  8  al  lui  Parmenide. 

13  Sofistul,  218  d;  Philebos,  10  a-b;  Republica,  435  d. 

14  Republica,  509  d;  tdpos  noetos  Phaidros,  247  c;  topos  hyperovrânios;  Phaidon. 
80  d;  Theaitetos,  176  b. 

15  L.  Robin,  op.  cit.,  p.  217. 

16  Republica,  518  c:  „fiecare  trebuie  să  se  răsucească  împreună  cu  tot  sufletul 
d inspire  tărâmul  devenirii,  până  ce  ar  ajunge  să  priveasă  la  Ceea-ce-este  şi  la  mă¬ 
reaţa  lui  strălucire**;  vezi  şi  S.  Petrement.  Eseu  asupra  dualismului  la  Platon,  la  gnos¬ 
tici  şi  maniheeni,  (trad.  de  I.  Munteanu  şi  D.  O.  Murgu),  Bucureşti,  1996,  p.  68. 

17  Timaios,  44  b-c;  Republica.  518  c-d:  pe  această  temă  vezi  şi  A.  Louth, 
Origins,  p.  6;  M.  Heidegger,  Repere  pe  drumul  gândirii  (trad.  de  Th.  Kleininger  şi 
G.  Liiceanu),  Bucureşti,  1988,  p.  102  sq. 

18  gnosis  -  Republica.  476  e  -  477. 

19  Republica,  511  e;  532-534;  Theaitetos,  145  e;  Phaidon,  75  b  -  76. 

20  Phaidon  72  -  77  a;  Phaidros.  249  b  -  c. 

21  Republica,  508  d-e. 

22  Republica,  479  e  -  486;  Phaidros  248  c  -  249  c. 

23  Republica,  505a:  „Ideea  Binelui  este  cunoaşterea  supremă**;  509  b:  „Binele 
(„ho;  The6s“  -  n.n.)  nu  este  fiinţă,  ci  o  depăşeşte  pe  aceasta  prin  vârstă,  rang  şi  putere*. 

24  Scrisoarea  a  Vil-a,  341  c-d:  „ ...  ci  doar  printr-o  lungă  experienţa  a  lucru¬ 
lui  acestuia  şi  printr-o  convieţuire  cu  el  se  poate  întâmpla  ca  dintr-o  dată,  ţâşnind 
ca  din  foc,  să  se  înalţe  o  lumină,  care  odată  ivită  în  suflet  se  hrăneşte  din  ea  însăşi*4. 

Prin  aporia  metafizică,25  care  conţine  principiul  căutării  cunoaşterii, 
şi  prin  eros,26  ca  metodă  de  cunoaştere,  omul  îşi  eliberează  sufletul  din 
închisoarea  somatică,27  realizând  o  „răsucire  totală  a  sufletului V8  ce  duce 
la  asemănarea  cu  Zeul,29  un  suiş  katharhic33  către  realităţile  inteligibile,31 
către  starea  originară,32  în  fine,  către  Zeu.33  Iar  dacă  natura  Zeului  nu 
poate  fi  aprehendată  direct,  diferite  texte  din  Platon  sugerează  modali¬ 
tăţi  alternative  de  cunoaştere  iniţiatică,34  adică  de  tip  gnostic,35  a  Ideilor 
despre  El:  prin  întoarcerea  la  sursă,36  prin  analogie,37  prin  separare  sau 
negaţie,38  prin  contopire  mistică  (ekstasis),  care  este  desăvârşirea  cu¬ 
noaşterii.39 

Urmaşii  lui  Platon,  Aristotel40  şi  mai  ales  neoplatonicii  (Philon,41 
Plotin,42  Porfir,43  Produs,  Jamblichos,  Damascius44)  şi  neopitagoreicii  me- 


25  Banchetul,  203  a  -  204  b. 

26  Banchetul,  207  c-d* 

27  Cratylos,  400  c. 

28  Republica,  518  c. 

29  Theaiitetos  176  a-b. 

30  Banchetul  207  d. 

31  Phaidon  66  b-e. 

32  Phaidon  79  d;  Timaios  44  b. 

33  Banchetul,  210  e  -  211  a. 

34  Scrisoarea  a  VII -a,  341  c-d. 

35  S.  P6trement  arata  câ:  „Platon  însuşi  ar  putea  fi  numit,  de  asemenea  gnos¬ 
tic .  Nu  numai  pentru  câ  descoperă  mântuirea  în  cunoaştere,  dar  şi  pentru  că,  într-o 
oarecare  măsură,  această  cunoaştere  trebuie  să  fie  revelaţie,  iluminare,  un  semnal 
pentru  spirit,  la  care  spiritul  nu  a  ajuns  prin  sine.  Aceasta  şi  este,  de  fapt,  sensul 
cuvântului  gnoză:  cunoaştere  prin  intuiţie  sau  prin  revelaţie1*  (Eseu,  p.  116)* 

36  „epapoge**  -  Banchetul,  209  c  -  211. 

37  „analogia**-  Republica  508  a  -  c. 

38  „aphairesis**  -  „apophasis**,  Parmenide,  142  a. 

39  Banchetul,  210  e- 211  a;  Scrisoarea  a  Vil-a  341c;  pe  aicestă  temă  vezi  şi 
Af.  Stejanesco ,  La  probleme  de  la  methode,  Paris,  1938,  p.  21  sq. 

40  Etica  Nicomahicâ,  X,  VII,  1177b -VIII,  Metafizica,  E,  VI  1026a;  A,  XII, 
1072  b  -  1073  a;  pe  această  temă  vezi  M.  de  Cor  te,  Aristote  et  Plotin,  Paris,  1935, 
p.  145  sq. 

41  Leg.  AU.  III,  12;  99;  126;  Dens,  143;  Fug.  8-10;  Mut.  205;  Spec.  Leg.  1,53; 
332;  De  oonf.  24;  27;  144;  Op.  mrndi  8;  23;  Ebr.  41  -43;  Mos.  1,  203;  Post  37;  vezi  şi 
A.  Beckaert ,  De  Praemîs  (în  Philon  27/1961),  Introducere,  pp.  27-38;  A,  Lonth,  Ori¬ 
gina,  p.  24  sq.  Influenţa  gândirii  philoniene  asupra  gnosticismului  valentini  an  vn 
face  parte  integrantă  din  corpus- ul  tezei  noastre  de  doctorat. 

42  Enneade  III,  6,  2;  VI,  9,  7:  „şi  într-o  necunoaştere  a  toate  câte  sunt...  şi 
într-o  necunoaştere  de  sine.  trebuie  să  devii  stăoânit  de  El  în  viziune  şi,  unindu-te  cu 
El,  pentru  că,  intr-un  fel  ajungând  sâ-1  cunoşti  destul  de  bine,  trebuie  să  te  întorci 
şi  să  le  destăinui  altora  daca  este  cu  putinţă,  ce  înseamnă  cunoaşterea  a  ceea  ce  se 
află  în  înalt...  doar  dacă  nu  cumva  socotind  că  grijile  cetăţii  sunt  nedemne  de 
tine.  preferi  să  rămâi  în  înalt,  iar  această  va  fi  fiind  starea  „celui  care  a  apucat  s& 
vadă  mult**  (Phaidros.  248  d);  vezi  şi  M.  de  Corte,  op.  cit,,  p.  177sq.;  P.  Hadot,  Plotin 
sau  simplitatea  privirii,  (trad.  de  L.  Zoicaş),  Iaşi,  1998,  P.  91  sq  (citatul  din  Plotm 
pp.  105-106). 

43  Viaţa  lui  Plotin,  23;  vezi  şi  C.  Bădiliţă ,  Despre  vieţile  unor  „bărbaţi  în- 
dumrczeiţi“  în  Porphyrios.  Viaţa  lui  Pitagora.  Viaţa  lui  Plotin  (cd.  îngrijită  de  C. 
Bădiliţă  et  a  );  P.  Hadot ,  Ce  este  filosofia  antică?,  (trad.  de  G.  Boodor  şi  C.  Tipu- 
riţâ),  Iaşi,  1997,  p.  187  sq. 

44  A.  J.  Festugiere,  La  r£v61ation  d'Herm&s  Trism^giste,  IV,  Le  Dieu  inconnu 
ot  la  gnose,  Paris,  1954,  pp,  92-140  (La  doctrine  pLatomcienne  de  la  transceiKtance 

dicţ-platonici  (Maxim  din  Tyr4"  şi  Apuleius46  et  alii)  consideră  gnoza  ca 
„theoretike  episteme44  sau  „religio  mentis44,  delimitată  şi  diferită  de 
„praktike  episteme44.  Dobândirea  acestei  „virtuţi44  contemplative,  la  unii 
filosofi  prin  teurgie,47  la  alţii  prin  filosofic  hermeneutică  ca  lectio  divina,40 
este,  după  ei,  de  altfel,  singura  cale  de  înţelegere  a  realităţii  inteligibile 
ce  conferă  desăvârşirea,  evdemonia  şi  unirea  mistică  cu  Zeul.49 

Aceeaşi  viziune  (intelectualist-elitistă)  se  întâlneşte  şi  în  herme- 
tism50  şi  în  doctrina  unor  gânditori  creştini  alexandrini.51  Căci  aparţinând 
aceleiaşi  culturi  şi  mentalităţi,  cea  greacă,  semnificaţia  valenţelor  gnozei 
se  deosebeşte  doar  în  raportarea  filosofico-teologică  faţă  de  Subiect,  fie 
Zeul,  fie  Dumnezeu  (Iisus  Hristos),  însă  scopul  este  acelaşi:  desăvârşirea 


au  Ile  siecle);  H.  D.  Saffrey.  Quelques  aspects  de  la  spirituiasliite  des  philosophes 
neoplatoniciens  de  Jamblique  â  Produs  et  Damascius,  în  RSPT,  t.  68,  nr.  2/1984, 
p.  169  sq;  S.  Lilla,  Neoplatonismo  în  DPAC,  II,  col.  2373-2386;  A.  Louth,  Dionisie 
Areopagitul,  o  introducere,  (trad.  S.  Moldovan),  Sibiu,  1997,  p.  119  sq. 

45  A.  J.  Festugiere,  op.  cit.,  pp.  109-115;  H.  D.  Saffrey,  art.  cit.,  p.  172  sq. 

46  Eusebiu  de  Cezareea,  Preparatio  Evaugelica,  VI,  13  P.G.  22;  vezi  şi  A.  J. 
Festugiere,  op.  cit.,  pp.  102-109. 

47  E.  R.  Dodds,  Dialectica  spiritului  grec,  (trad.  de  C.  Pleşu),  Bucureşti,  1983, 
p.  319  sq. 

48  H.  D.  Saffrey,  art.  cit.,  p.  173;  idem,  Les  ddbuts  de  la  theologie  comme 
Science  (Ille-IVe  siăcle)  în  RSPT,  nr.  2/1996,  pp.  201-220. 

49  Porphyrios,  Viaţa  lui  Plotin,  23. 

50  „Virtutea  sufletului  stă  în  cunoaştere,  căci  cel  care  ştie  este  deopotrivă 
bun  şi  credincios  şi  deja  divin...  Cunoaşterea  este  darul  Zeului,  căci  întreaga  cu¬ 
noaştere  este  netrupeascâ“  (Divinul  Poimandres,  VI.  28:  în  Hermes  Mercurius 
Trismegistus,  Filosofia  hermetică,  Fragmente  din  Corpus  Hermeticum,  (trad.  D.  E. 
Ghinea),  Bucureşti,  1995;  „Omul  care  are  afinităţi  cu  zeii  prin  cunoaşterea  la  care 
este  părtaş  şi  prin  evlavie  este  apropiat  de  Zeu“  (Tratat  de  iniţiere  sau  Asclepios, 
II,  în  Filosofia  hermetică,  ed.  cit.).  Pentru  H.  Jonas,  Corpus  Hermeticum  reprezintă 
gnosticismul  de  factură  elenistă  în  afara  celui  creştin  (The  Gnostic  Religion,  The 
Message  of  the  Alien  God  and  the  Beginings  of  Christianity,  Boston,  1970,  p.  147). 
Există  însă  şi  cercetători  care  consideră  doctrina  (gnostică)  din  Corpus  Herme¬ 
ticum  un  sincretism  filosofico-teologic  al  elenismului  şi  creştinismului  (G.  Heinrici, 
Die  Hermes-Mystik  und  dns  Neue  Testament.  Leipzig.  1918.  p.  72;  M.  J.  Lagrange, 
L’Hermetisme,  în  RB  25/1926,  p.  254.  n.  1;  S.  Vlad,  Prologul  Evangheliei  a  IV-a, 
studiu  critic-exegetic.  Cluj,  1937,  p.  83  sq;  P.  Wendland,  Die  Helenistisch-romische 
Kultur  in  ihren  Beziehungen  zum  Judentum  und  Christentum**,  Tiibingen,  1972, 
pp.  182-183;  G.  Filoramo,  Ermetismo,  în  DPAC,  1,  col.  1200-1201;  I.  P.  Culianu ,  Eros 
şi  magie  în  Renaştere  1484  (trad.  D.  Petrescu).  Bucureşti.  1994.  p.  313). 

51  Amintim  aici  pe  Clement:  „Gnoza  este,  ca  să  spun  aşa,  o  desăvârşire  a  omu¬ 
lui  ca  om,  care  prin  ştiinţa  lucrurilor  dumnezeieşti,  şi  purtarea  şi  viaţa  şi  cuvântul 
omului,  în  unire  şi  în  acord  cu  sine  însuşi  şi  cu  Cuvântul  cel  Dumnezeiesc . . .  Gnoza 
este  o  curăţire  grabnică  a  sufletului  şi  este  capabilă  să  săvârşească  o  schimbare  în 
mai  bine.  De  aceea  gnoza  mută  pe  om  într-o  stare  dumnezeiască  şi  sfântă.  înrudită 
cu  sufletul;  şi  cu  ajutorul  unei  lumini,  care  îi  este  proprie,  îl  trece  prin  trepte 
trainice  de  progres,  până  ce  îl  restabileşte  în  locul  cel  înalt  de  odihnă  şi-l  învaţă  pe 
cel  curat  cu  inima  să-L  contemple  pe  Dumnezeu  faţă  către  faţă,  într-un  chip  ştiin¬ 
ţific  şi  intelectual**  (Stromate,  VII,  55.  1;  56.7  -  57.1.  în  PSB  5  «trad.  de  D  Fecioru». 
1982):  Origen:  „...  e  mai  bine  să  accepţi  o  învăţătură  prin  intermediul  gândirii  şi 
prin  înţelepciune,  decât  să  ajungi  la  ea  numai  printr-o  credinţă  simplă**  (Contra  lui 
Cels.  I.  13:  vezi  şi  VII,  42;  III,  40  în  PSB  9  «trad.  de  Teodor  Bodogae»,  1994);  şi  uce¬ 
nicul  său  Evagrie  Ponticul:  „Rugăciunea  este  vorbirea  minţii  cu  Dumnezeu:  este  ur¬ 
cuşul  minţii  spre  Dumnp7en:  Cunoştinţa  este  tot  ce  poate  fi  mai  bun,  căci  este  îm¬ 
preună  lucrătoare  a  rugăciunii,  trezind  din  somn  puterea  de  înţelegere  a  minţii  pen- 

şi  mântuirea,  gnoza  reprezentând  ultima  treaptă  şi  instrumentul  pentru 
obţinerea  acestora.52 

De  asemenea  nu  se  va  putea  vorbi  despre  gnoză  ca  concept  şi  mo¬ 
dalitate  soteriologică  cu  varii  implicaţii  ontologice  doar  în  cultura  greacă 
.antică,  păgână  ori  creştină,  fiindcă  o  astfel  de  poziţie  ar  duce  la  o  inad¬ 
vertenţă  epistemică  în  cadrul  cercetării  noastre.  Mai  toate  culturile  an¬ 
tice  prin  filosofiile  sau  religiile  lor  se  vor  fi  vrut  hermeneutici  exhaustive 
In  ceea  oe  priveşte  acest  aspect  al  fiinţei.  Astfel,  mitologia  Egiptului  farao¬ 
nic  concepe  cunoaşterea  sub  chipul  unei  zeiţe,  Sia,53  care  coabitează  deo¬ 
potrivă  cu  zeii  şi  cu  oamenii.  Reflexie  a  lui  Thot  sau  uneori  chiar  Thot 
însuşi,  zeiasca  gnoză,  psihogog,  permanentizează  în  om  prin  esenţa  sa 
conştiinţa  despre  Ka  (Ba  şi  Akh),  despre  nemurire  şi  înviere  în  viaţa  de 
dincolo.54  Filosofiile  Indiei,  teiste  ori  ateiste,  văd  în  cunoaştere  (vijnaim/ 
vidya)  condiţia  trezirii  sinelui55  (atman/sattva),  ceea  ce  echivalează  cu  o 
transmutare  ontologică56  (satcidananda,  atman-brahman,  arhat).  Alături 
de  asceză57  (tapas)  şi  meditaţie58  (dhyana),  ca  metode  de  iniţiere,  gnoza^9 
(jnana),  ca  facultate  însuşită  prin  sacrificiul  mental  (samadhi),60  aduce 


trii  contemplarea  cunoştinţii  dumnezeieşti".  (Cuvânt  despre  rugăciune,  3;  36;  86  in 
FLlocalia,  1,  «trad.  de  Dumitru  Stăniloae»,  Sibiu,  1946);  ,rCăci  se  zice  că  Dumnezeu 
.şade  acolo  unde  se  cunoaşte,  fiindcă  mintea  curată  se  zice  şi  scaun  al  lui  Dumnezeu" 
(idem,  Schiţa  monahicească . . 24,  în  ed.  cit.);  idem,  Tratatul  practic  şi  Gnosticul, 
passim  (stud.  introd.  trad.  şi  comentarii  de  C.  Bădiliţă,  Iaşi,  1997);  despre  intelectua¬ 
lismul  filosofic  al  gânditorilor  creştini  alexandrini  vezd  G.  Bardy ,  Clement  d'Alexan- 
drie,  Paris,  1926,  p.  246  sq;  E .  de  Faye,  Origene,  sa  vie,  son  ouvre,  sa  pensee,  t.  III, 
La  Doctrine,  Paris,  1928,  p.  240  sq;  M.  Harl,  Origine  et  la  fonction  revela-trice  du 
Verbe  Incarnd,  Paris,  1958,  p.  86  sq;  P.  Evdokimov ,  Cunoaşterea  lui  Dumnezeu,  (trad. 
de  M.  Râducă),  Bucureşti,  1995,  p.  47  sq;  V.  Lossky ,  Vederea  lui  Dumnezeu,  (trad. 
M.  Oros),  Sibiu,  1995,  p.  43  sq;  o  contestare  .a  aşa-zisului  „intelectualism"  al  spiritua¬ 
lităţii  evagriene  la  G.  Bunget  Evagrie  Ponticul,  O  introducere,  (trad.  I.  L  Ică  jr.)r 
Sibiu,  1997,  p.  148  sq. 

52  Pe  această  temă  a  se  vedea  A.  Amouf  Contempla  ti  on  (chez  Ies  philosophes 
anciens)  în  DSp  2/1949,  col.  1716-1742;  idem,  Platonisme  des  Peres,  DTC  12/1935, 
•col.  2258-2387. 

53  A.  M.  Frenkian,  Scrieri  filosofice,  I,  Bucureşti,  1987,  p.  190  sq. 

54  F.  Schwarzf  Initation  aux  Livres  des  mortă  egyptiens,  Paris,  1988.  pp.  45- 
-47;  125-139. 

55  Chandogya-  Upanişad,  VII,  26,  1  (în  Cele  mai  vechi  Upanişad  e,  1,  trad., 
.stud.  introd.,  note  şi  comentarii  de  R.  Bercea,  Bucureşti,  1993). 

56  Brahadaranyaka -Upanişad,  III,  28,  7:  „Brahman  este  cunoaşterea,  bucuria, 
mărinimia  celui  darnic,  ţinta  supremă  a  statornicului,  a  celui  care-1  ştie"  (apuci. 
R.  Bercea ,  op.  cit.). 

57  Ibidem,  III,  8,  10. 

58  Chandogya -Upanişad,  VII^  6,  1-2. 

59  Ibidem,  VII,  7,  1;  Bhagavad-Gita,  IV-9:  „Cel  care  cunoaşte  cu  adevărat 
naşterea  şi  fapta  mea  divină  când  îşi  părăseşte  trupul,  nu  merge  spre  o  nonă  naş¬ 
tere;  el  vine  după  mine,  o  Arjuna.  Desprinşi  de  pasiune,  frică  şi  ură  de  o  fiinţă  cu 
mine  cu  sprijin  în  mine,  purificaţi  prin  această  cunoaştere  mulţi  au  ajuns  la  firea 
mea  (ibidem,  10);  ibidem.  VTT.  17-18  (Bhagavad-Gita,  trad.,  com.  şi  note  explicative 
-deS.  Al.-George,  Bucureşti,  1992). 

60  Pe  această  temă  vezi  şi  M.  Eliade,  Psihologia  meditaţiei  indiene  (text  îngri¬ 
jit  de  C.  Papescu-Caderrţ),  Bucureşti,  1992,  p,  157  sq.  *  .  .. 

eliberarea  de  moarte  (simrtyu)61  şi  de  lumea  iluziei  fenomenale62  (maya), 
mântuirea  (mokşa,  mukti),63  liniştea  eternă  (nirvana)64  şi  unirea  cu  Divini¬ 
tatea,  supremul  Brahman.65  In  fine,  in  iudaism,66  fie  el  ortodox  sau  apo¬ 
crif,  cunoaşterea  (gândim)  nu  numai  că  este  o  recunoaştere  perpetuă  a 
lui  Dumnezeu,  ci  fiind  doctrină  a  înţelepciunii  divine  (hokmah),6  imn  de 
mărire  şi  închinăciune,  împlinirea  Legii,  cufundă  mistic  sufletul  întru 
slava  (kabod)cS  de  negrăit  şi  luminoasă  a  lui  Dumnezeu,  înălţându-1  în 
acelaşi  timp  spre  vederea  tronului  Lui.69  Prin  cunoaştere,  Domnul  Dum¬ 
nezeu  îi  descoperă  omului  marea  taină  (raz)  a  Judecăţii,  a  Drumului  către 
eshaton,  căci  ea  este  o  teologare  profetică  a  misterului  apocaliptic.70 

S-a  putut  observa  din  excursul  prolegomenei  că  gnoza  sau  „scientia 
supemarum“,  după  cum  ar  spune  R.  Massuet,71  are  funcţii  şi  caracteristici 
fundamental  ontologice,  atât  din  perspectivă  filosofică,72  cât  şi  moral  teo¬ 
logică  pentru  natura  umană:  revelaţie  a  Fiinţei  -  mântuire  a  fiinţei;  chip  - 
asemuire;  înrudire  -  unire;  credinţă  -  adevăr;  purificare  -  desăvârşire; 
strămutare  -  petrecere;  „sympatheia"73  şi  împreuna-părtăşire  cu  Fiinţa. 
Aşadar,  ce  este  gnoza?  Un  mod  de  a  fi,  ,,stil  de  viaţă,  comportament  con¬ 
cret  sau  existenţial",74  este  o  cunoaştere  absolută  care  mântuieşte  prin  ea 
însăşi.75  Ea  nu  se  prezintă  ca  speculaţie  umană,  efort  de  reflecţie  sau  de 
elaborare  raţională,  ci  ca  revelaţie  divină,  ce  face  apel  tot  timpul  la  un 
mesaj  ancestral  care  ar  fi  fost  transmis  printr-un  şir  de  iniţiaţi.76  Iar  aceşti 


61  Katha-Upanişad,  VI,  9;  18  (apud  Th.  Simenschy,  Cultură  şi  filosofie  indiană 
Sn  texte  şi  studii,  1,  Bucureşti,  1978). 

62  Bhagavad-Gita,  VIII,  13. 

63  Katha-Upanişad,  III,  8. 

64  M.  Eliade.  Tstoria  credinţelor  şi  ideilor  religioase,  (trad.  de  C.  Baltag),  Bu¬ 
cureşti,  1991,  pp.  93-100. 

65  Bhagavad-Gita,  VII,  17-19;  pe  această  temă  vezi  studiile  lui  M.  Eliade, 
Psihologia,  pp.  44-170  şi  G.  Parrinder,  Misticism  in  the  World’s  religions2,  Oxford, 
1995,  pp.  43-65. 

66  Pe  această  temă  vezi  P.  Evdokimov,  Cunoaşterea  lui  Dumnezeu  în  tradiţia 
răsăriteană,  învăţătura  patristică,  liturgică  şi  tradiţia  iconografică  (trad.  de  V. 
Răducă),  Bucureşti,  1995,  pp.  41-43;  Dicţionar  biblic  (ed.  J.  D.  Douglas),  Oradea, 
1995,  pp.  308;  7.  Mircea,  DNT,  pp.  102-103.  J.  J.  Gunther,  St.  Paul’s  Opponents  and 
their  Background.  A  Study  of  Apocalyptic  and  Jewish  Sectarian  Teachings,  NTS 
XXXV.  Leiden,  1973,  p.  271  sq. 

67  Cf.  1  Enoch  82,  1-3;  92,  1  apud  J.  J.  Gunther,  op.  cit.,  pp.  282;  288-292. 

68  Cf.  K.  Schvbert.  Gnosis  and  Gnosticism  în  NCE  6/1967,  col.  531. 

69  Apocalypse  syriaque  de  Baruchţ  51.  11  (ed.  de  P.  Bogaert)  în  SCh.  144/1969, 
p.  499;  vezi  şi  I.  P.  Culianu,  Călătorii,  p.  172  sq.;  C.  Bădiliţă .  Apocalipsa  lui  Ioan  în 
tradiţia  iudeo-creştină  (Şapte  călătorii  apocaliptice  în  jurul  insulei  Patmos  -  lite¬ 
ratura  apocaliptică  intertestamentară).  Bucureşti,  1998,  p.  13  sq. 

70  J.  J.  Gunther.  op.  cit.,  p.  292. 

71  Dissertationes  praeviae  in  Irinaei  libros.  PG  7,  51. 

72  M.  Detienne,  Stăpnnitorii  de  adevăr  în  Grecia  arhaică  (trad.  de  A.  Nicu- 
lescu),  Bucureşti,  1996,  pp.  175-225. 

73  Cf.  Atenaqora  Atenianul.  Solie  pentru  creştini,  VII,  PG  G;  Iustin  Martirul 
şi  Filosoful.  Apologia  a  IT-a,  XIII,  PSB  2/1980. 

74  H  Ch.  Puerh.  En  quete  de  la  Gnose,  I,  Paris,  1978,  p.  189. 

75  Ibidem,  p.  236. 

76  .7.  Lebrcton.  Histoire  du  dogme  de  la  Trinite,  t.  II,  Paris,  1928.  p.  84;  cf. 
şi  Clement  Alexandrinul:  ..Brshde  spune  că  a  avut  dascăl  pa  Glaucia  . . .  De  aseme¬ 
nea  ereticii  spun  că  Valentin  a  fost  discipolul  lui  Teuda.  De  pildă  erezia  lui  Basilide. 

iniţiaţi,  indiferent  de  apartenenţa  lor  culturală,  filosofică  ori  religioasă, 
se  numesc  gnostici. 

Termenul  „gndstikos"77  apare  odată  cu  ,,gnoza  eretică1178  sau  cu  „gnos¬ 
ticismul  istoric"  ,Vsl  fenomen  pe  care  îl  vom  analiza  în  rândurile  ce  ur¬ 
mează,  şi  desemnează  pe  cei  capabili  (de  altfel  singurii  aleşi)  să  se  proble¬ 
matizeze  gnoseologic,  ontologic,  soteriologic  şi  în  a  căror  doctrină  se 
întâlnesc  elemente  specifice  a  ceea  ce  azi  numim  gnosticism. 

Sentimentul  primordial  al  gnosticului  este  unul  al  îngrădirii  sau  al 
suferinţei,  din  cauza  stării  existenţiale  şi  al  locului  străin  unde  îşi  pe- 


erezia  Iui  Marcion,  erezia  lui  Valentin  se  laudă  că  îşi  au  părerile  lor  de  la  Apostolul 
Matia".  (Stromate,  VII,  106,  4-108,  I  în  PSB  5/1982);  Ptolemeu:  „Căci,  dacă  Dum¬ 
nezeu  a  îngăduit  să  primiţi  mai  târziu  cunoştinţele  referitoare  la  începutul  şi  naşte¬ 
rea  acestora  v-aţi  învrednicit  de  cunoaşterea  tradiţiei  apostolice,  tradiţie  pe  care 
şi  noi  de  altfel  o  avem  primită  prin  succesiune.  Astfel  noi  ne  adeverim  convingerile 
noastre  prin  cuvintele  Mântuitorului  nostru".  (Scrisoare  către  Flora,  în  SCh  24  bis/ 
1966);  vezi  E.  H.  Pagels,  Visions,  Appearences,  and  Apostolic  Authority:  Gnostic  and 
Orthodox  Traditâons  în  Gnosis,  p.  425  sq. 

72  M.  Detienne,  Stă  pani  tarii  de  adevăr  în  Grecia  arhaică  (trad.  de  A.  Nicu- 
lescu),  Bucureşti,  1996,  pp.  175-225. 

73  Cf.  Atenagora  Atenianul ,  Solie  pentru  creştini,  VII,  PG  6;  Iustin  Martirul 
şi  Filosoful ,  Apologia  a  Il-a,  XIII,  PSB  2/1980. 

74  H.  Ch.  Puech,  En  quete  de  la  Gnose,  I,  Paris,  1978,  p.  189. 

75  Ibidem,  p.  238. 

76  J.  Lebreton ,  Histodre  du  dogme  de  la  Trinite,  t.  II,  Paris,  1928,  p.  84;  cf.  şi 
Clement  Alexandrinul:  „B  asii  ide  spune  că  a  avut  da-scăl  pe  Glaucia ...  De  aseme¬ 
nea  ereticii  spun  că  Valentin  a  fost  discipolul  lui  Teuda.  De  pildă  erezia  lui  Basi- 
lide,  erezia  lui  Marcion,  erezia  lui  Valentin  se  laudă  că  îşi  au  părerile  lor  de  la 
Apostolul  Matia“.  (Stromate,  VII,  106,  4-108,  1  în  PSB  5/1982);  Ptolemeu:  „Căci,  dacă 
Dumnezeu  a  îngăduit  să  primiţi  mal  târziu  cunoştinţele  referitoare  la  începutul  şi 
naşterea  acestora,  v-aţi  învrednicit  de  cunoaşterea  tradiţiei  apostolice,  tradiţie  pe 
care  şi  noi  de  altfel  o  avem  primită  prin  succesiune.  Astfel  noi  ne  adeverim  convin¬ 
gerile  noastre  prin  cuvintele  Mântuitorului  nostru".  (Scrisoare  către  Flora,  în  SCh 
24  bis/1966);  vezi  E.  H.  Pagels ,  Visions,  Appearences,  and  Apostolic  Authority:  Gnos¬ 
tic  and  Orthodox  Traditions  în  Gnosis,  p.  425  sq. 

77  întrebuinţarea  termenului  „gnnstikos"  desemnează:  1)  pe  ei  înşişi,  (cf.  Irineu, 

Adversus  haereses,  1,  11,  1;  25,  6  în  SCh.  264/1979;  Ipolit,  Philosophumena,  V,  2,  6, 
8  11,  23  în  BEP  5/1955;  Clement  Stromate  III  30,  1;  Origen.  Contra  lui  Celsus, 

V,  61-62;  Epifanie,  Panarion,  XXXI,  32,  2;  7  în  PG  43)  ca  perfecţi  şi  „savanţi"  .cf. 
Irineu,  1,  11,  5;  13,  6;  2);  2)  pe  ereticii  ante-niceeni  şl  denominaţiunile  lor  în  înţelesul 
textului  din  I.  Tim.  6,  20  („he  pseudonumos  gnosis"  -  cf.  Irineu,  1,  23,  4)  de  către 
Părinţii  Bisericii,  dar  şi  de  unii  filosofi  ai  Antichităţii  târzii  (Amelios;  Plotin f  En- 
neade  II,  9  -  ed.  E.  Brehier,  Paris,  1924;  Porphyrios ,  Viaţa  lui  Plotin,  16);  pe  această 
temă  a  se  vedea  excepţionala  lucrare  a  lui  A.  Hilgenfcld ,  Die  Ketzergeschichte  des 
Urchristentums  urkundlich  dargestellt,  Leipzig,  1884,  p.  162  sq.;  E.  de  Faye,  Gnos- 
tiques  et  gnosticisme,  Etude  critique  des  documents  du  gnosticisme  chretien  aux  Il-e 
et  Il-e  siecles,  Paris.  1925,  p.  57  sq. 

79  Cf.  M.  Tardieu ,  J.  D.  Dubois .  Introdnctîon  h  la  litterature  gnostique,  I,  Col- 
lections  retrouvdes  avant  1945,  Paris,  1986,  pp.  23-29. 

79  Termenul  „ gnosticism "  a  fost  folosit  odată  cu  începutul  sec.  al  XlX-lea  de 
către  cercetători:  cf.  A.  Neander ,  Genetische  Entwickîung  der  vornehmsten  gnosti- 
schen  Systeme,  Berlin,  1818;  J.  Matter,  Kritische  Geschichte  des  Gnosticismus.  (iiber- 
setzt  Ch.  H,  Dorner)  2  voi..  Heiîbronn,  1844  (lucrarea  a  apărut  de  fapt  la  Paris  în 
1&28);  pentru  o  bibliografie  asupra  gnosticismului  până  la  1910,  vezi  J.  Matter, 
op.  cit.,  pp.  VTI;  13;  W.  Bcnrssef.  Gnosticism,  în  EBn,  voi.  12,  New  York.  1910.  p.  159; 
Pentru  o  bibliografie  oşa-zisd  la  zi  vezi  G.  Scholten,  Gnosis  und  Gnosticismus,  LTh. 
K,  4/1995,  p,  810  şi  M.  TardieU,  J.  D.  Dubois,  1.  c. 

trece  devenirea80:  „noi  suntem  morţi,  fiindcă  existenţa  noastră  de  aici  are 
starea  celor  morţi“.81  Această  atitudine  fiinţială  se  întâlneşte  la  toţi  gnos¬ 
ticii,  indiferent  de  gruparea  din  care  provin,  şi  ei  îşi  proiectează  în  figura 
mitică  şi  nefericită  a  Sophiei82  propriile  lor  tulburări:  „tristeţea  (lupe,  tris- 
titia)  sau  scârba“  (taedium),  „teamau  şi  „înfiorarea”  (phobos,  timor,  ek- 
plexis,  stupor,  expavescentia),  „consternarea  şi  angoasa44  (aporia,  co-nster- 
natio,  amechania),  toate  provenind  din  „ignoranţă4*  (agnoia,  ignorantia).83 
De  aici  şi  problema  fundamentală:  „cine  eram?  ce  am  devenit?  unde 
eram?  unde  am  fost  aruncaţi?  încotro  ne  îndreptăm?  de  unde  suntem  răs¬ 
cumpăraţi?  ce  este  naşterea?  ce  este  renaşterea?44  .84  Răspunsurile  pot  lă¬ 
muri  originea,  soarta  şi  pronia  ori  pot  să  aducă  mântuirea  omului.  însă 
cum?  Prin  gnoză,  care  înseamnă  mântuire,  iar  mântuirea  este  adusă  şi  re¬ 
velată  de  un  Mântuitor  neînrobit  de  lumea  aceasta  păcătoasă  şi  vremel¬ 
nică.  Dar  căutarea  şi  obţinerea  mântuirii  ridică  o  altă  problemă  ce  ob¬ 
sedează  gnosticul:  „de  unde  vine  răul?  din  ce  cauză  există  răul?  ce  este 
răul?4485  Din  aceste  frământări  gnosticul  va  intenta  „un  proces  lui  Dum¬ 
nezeu44.86  adică  Demiurgului  acestei  lumi  şi  Existenţei  născute  din  pa¬ 
timă,87  pe  care  caută  a-1  câştiga  cu  ajutorul  cunoaşterii  aduse  de  Mântui¬ 
torul  pogorât  din  „plinătatea44  Veşniciilor,88  şi  devenind  astfel  „conştient44 
de  originile  sale  acosmice,  gnosticul  se  simte  „liber  de  lume44  prin  în¬ 
străinare  de  ea  ca  ethologie  ecologică  în  onticul  pleromatic. 


80  Pe  această  temă  a  „crizei  existenţiale**  şi  a  dualismului  ontologic  vezi  şi 
H.  Jonas,  Gnosis  und  spătantiker  Geist,  I,  Die  mythologische  Gnosis3,  Gottingen, 
1964,  p.  5;  89;  S.  Petrement,  A  Separate  God,  The  Christian  Origin  of  Gnosticism! 
(translated  by  C.  Harrison),  San  Francisco,  1990,  p.  9. 

81  Clement  Alexandrinul,  Fragmente  din  Theodot,  22,  2  (trad.  de  L.  Grozea 
în  curs  de  apariţie  la  Ed.  Paideia,  Bucureşti). 

82  Pentru  o  analiză  psihanalitică  a  mitului  Sophiei  vezi  M.  Meslin ,  Ştiinţa 
religiilor  (Trad.  de  S.  Russo),  Bucureşti,  1993,  pp.  222-223. 

83  Cf.  Irineu,  I,  2.  3;  4.  1;  4,  4;  5,  4;  Ipolit,  VI,  32,  6;  Tertulian,  Adversus  valen- 
tinianos,  14,  4  în  SCh.  280/1980. 

84  Fragmente  din  Theodot,  78,  2. 

85  Cf.  Tertulian,  Despre  prescripţia  contra  ereticilor  7,  5:  „Şi  la  eretici,  ca  şi  la 

filosofi,  acelaşi  aluat  se  frământă,  aceleaşi  gânduri  se  încâlcesc:  de  unde  vine  răul 
şi  care  este  cauza  lui?  De  unde  şi  în  ce  chip  vine  omul?**  în  PSB  3  (trad.  de  N.  Chi- 
ţescu),  Bucureşti  1981;  despre  problematica  râului  la  gnostici  vezi  şi  Irineu,  II,  27.  10; 
28,  7;  Epifanie,  Panarion,  24,  6;  Tertulian,  Adversus  Marcionem,  I.  2  în  PL  2;  Meto - 
diu  de  Olimp,  Despre  liberul  arbitru,  II-IV,  în  PSB  10/1984;  Adamantius,  De  recta 
Deum  in  fide,  IV,  2-3,  PG  11;  Eusebiu  de  Cezareea,  Istoria  Bisericească,  V,  27,  în 
PSB  13/1987.  | 

86  H.  Ch.  Puech,  op.  cit.,  p.  194;  vezi  şi  Y.  de  Andia,  Iiomo  vivens,  Incorrup- 
tibilite  et  divinasation  de  l'homme  selon  Irenee  de  Lyon,  Paris,  1986,  p.  34. 

87  Tertulian,  De  praes.,  7,  5:  „Şi,  întrebare  pusă  de  curând  de  către  Valentin, 
de  unde  vine  Dumnezeu?  Fără  îndoială  că  din  enthymesă  şi  din  ektromată**. 

88  Fragmente  din  Theodot,  23,  1:  „Adepţii  lui  Valentin  îl  numesc  pe  Iisus 
Paracietul,  întrucât  a  venit  din  plinătatea  Eonilor,  ca  „rod“  al  Totului**. 

«  nU  2.  GNOSTICISMUL  -  încercare  de  analiză  structurală  2 

'! 

Gnosticismul,  ca  mişcare  filosofico-religioasă,  rămâne  încă  o  pro¬ 
blemă39  deschisă  de  studiu  inter  disciplinar,  fiindcă  interferenţa  şi  comple¬ 
mentaritatea  mitologemelor  ori  a  teologemelor  pe  care  le  provoacă  şi  le 
produce  ca  un  joc  de  culori  şi  ape  în  fresca  culturală  a  omenirii,  sunt  in¬ 
eluctabile.  Sincretism90  „original*4,  constelaţie91  de  concepte  şi  motive  a  spi¬ 
ritului  Antichităţii  târzii,  gnosticismul  (păgân  sau  creştin)  se  manifestă 
în  varii  forme  pe  scena  Istoriei,  începând  cu  secolul  I  p.  Chr.,  până  către 
secolul  al  V-lea  p.  Chr.  Şi  cu  toate  că  după  acest  secol  se  constată  o  quasi- 
dispariţie  a  grupărilor  denumite  gnostice,  nu  acelaşi  lucru  se  poate  spune 
despre  ideile  gnosticismului,  care  se  vor  prelungi  şi  regăsi  în  doctrinele 
dualist  eretice92  şi  esoterice93  ale  Evului  Mediu  creştin,  în  curentele  filoso- 


89  Vezi  şi  S.  Petrement  A  Separate  God,  (Introduction:  The  Problem  of  Gnos¬ 
ticism),  pp.  1-26.  U.  Bianchi,  Le  Gnosticisme:  Concept,  Terminologie,  Origines,  De- 
limitations,  în  Gnosis,  p.  33. 

90  P.  Leveque  evocă  existenţa  a  mai  multe  tipuri  de  , .sincretisme”  în  religiile 
lumii  greco- romane,  duipâ  cum  urmează:  sincretismul  de  împrumut,  care  nu  trans¬ 
formă  profund  religia  originară  ci  o  completează  şi  o  îmbogăţeşte  (de  exemplu  asi¬ 
milarea  lui  Dionysos  trac);  sincretismul  „de  juxtapunere “  oare  se  manifestă  în  spe¬ 
cial  în  orientul  elinizat  şi  în  regatele  greco -bacteriene  (de  ex.  Serapis  ca  Osiris-Apis 
sau  ca  Zeus,  Asclepios  ori  Dionysos);  sincretismul  de  deviere  a  religiei  tradiţionale 
care,  fără  să  împrumute  multe  de  la  noii  zei,  suferă  cel  puţin  influenţa  preocupă¬ 
rilor  indigene,  mai  radioal  este  sincretismul  pe  care  P.  Leveque  îl  califică  „de  inclu- 
dereu  sau  „de  amalgam" ,  unde  religiile  sunt  total  modificate  şi  formează  prin  con¬ 
topirea  lor  o  sinteză  total  originală;  şi  ultimul,  sincretismul  „henotcisV4 ,  care  tinde 
sâ  unească  toate  divinităţile  de  acelaşi  sex  din  mai  multe  religii,  ca  şi  cum  Zeul  sub 
diferitele  sale  forme  sau  denumiri  ar  rămâne  cu  desăvârşire  unic  (eis  Zeus  Sarapis”; 
Attis  —  Sabazios  —  Yahwe  —  Sebaoth  —  „Hypsistos”)  -  cf.  „Essai  de  typologie  des 
synerertJismos”  în  Les  syncretismes  dans  Ies  reîigions  grecque  et  romaine,  Paris, 
1973.  pp.  179-187;  M.  Fedozz,  Christianisme  et  reîigions  paîennes  dans  le  Contre  Celse 
d’Origene,  Paris,  1988,  pp.  228-233;  pentru  o  viziune  generală  A.  Loisjf ,  Misterele 
păgâne  şi  misterul  creştin.  Partea  I,  (trad.  de  D.  Stanciu)  Bucureşti,  1996,  pp. 
29-247.  Ultimele  două  tipuri  de  sincretism,  „de  includere /amalgam11  şi  „henoteist* , 
sunt  o  treaptă  evolutivă  a  politeismului  care  în  Antichitatea  târzie  tindea  către  un 
monoteism  ierarhizat,  caracteristică  întâlnită  de  altfel  şi  în  gnosticism  (M.  Fedou, 
op.  cit.,  pp.  234-241  sq). 

91  Vezi  şi  17.  Bianchi,  Le  Gnosticisme,  p.  63.  î 

92  Amintim  aici  gnosticismul  vulgarizat ,  în  special  cel  de  factură  va  lent  ini.  ană, 
din  sectele  medievale  latine  (cf.  P.  Alphandery,  Le  gnosticisme  dans  les  sectes  me- 
dievales  latines  în  RHPR,  nr.  5/ (sept ./oct.)  1927,  pp.  398-411);  prisoilianismuL  pavli- 
cianîsmul  bogumilismul  şi  religia  cathară  (cf.  G.  S.  Gasparo,  Sur  THistoire  des  In- 
fluences  du  Gnosticisme  în  Gnosis,  pp.  316-350;  Liber  de  duobus  principiis  (Introc!., 
texte  critique,  traduction  notes  et  idex  de  (C,  Thouzellier)  in  SCh.  198/1973,  pp.  65-82; 
7.  P.  Culianu,  Gnozele  dualiste  ale  Occidentului  (trad.  de  T.  Petrescu),  Bucureşti, 
1995,  pp.  200-296  (despre  manideism,  paulicianism.  bogumilism  şi  religia  cathară  —  t 
izvoarele  şi  sursele  bibliografice  exhaustive);  idem,  Arborele  goozei,  Mitologia  gnos¬ 
tică  de  la  creştinismul  timpuriu  la  nihilismul  modem  (trad.  de  C.  Popescu),  Bucu¬ 
reşti,  1998.  passim. 

93  Pentru  această  temă  a  se  vedea  doctul  studiu  al  lui  C.  G.  Jung ,  despre  psi¬ 

hologia  imeoâalitâţii  religioase,  alchimie  şi  filosofie  „sofianică”  de  la  Zosimos  la 
Jacnb  Bohme,  Psihologie  si  alchimie ,  (trad.  de  M.  M.  Anghelescu).  2  voi..  Bucureşti,* 
1996  (în  special  voi.  2,  pp.  53-226).  . 

fice  şi  antroposofice94  ori  chiar  în  filosofii  şi  discipline  „pozitive"  contem¬ 
porane.*5 

Gnosticism  este  un  termen  generic,  care  de  altfel  nu  numeşte  decât 
o  concepţie  abstractă  despre  realitatea  istorică.  De  fapt,  au  existat  doar 
gnosticisme  (metode  şi  tehnici  de  mântuire  ce  îşi  ating  apogeul  odată 
cu  naşterea  erei  creştine),96  dar  oamenii  şi  doctrinele  lor  prezintă  anumite 
caractere  comune,  care  permit  să  li  se  atribuie  acelaşi  nume.1'7  Asupra 
originii  şi  „amprentelor"  spirituale  care  caracterizează  şi  definesc  gnosti¬ 
cismul,  începând  cu  secolul  al  XlX-lea,  dar  mai  ales  în  secolul  al  XX-lea, 
s-au  consacrat  diferite  teorii  de  hermeneutică  pe  care  le  vom  expune  în 
rândurile  ce  urmează. 

a)  Teoria  sincretismului. 

Apărută  ca  reacţie  la  concepţiile  istoriciste  ale  lui  F.  Chr.  EaurH  şi 
şcoala  sa,  ,, teoria  sincretismului"  dominată  de  Religionsgeschichtliche 

Schule  care,  în  sensul  comparatist  de  analiză  a  datelor  istorico-culturale, 
dar  şi  a  celor  conceptuale,  impus  încă  de  M.  Miiller  la  1867,  consideră  că 
originile  şi  esenţa  gnozei  (gnosticismului)  nu  se  află  în  creştinism  (ca  de- 
vianţă  doctrinară  sau  erezie  cu  alte  cuvinte)  ori  în  elenism  (ca  o  ultimă 
formă  de  manifestare  a  elenismului  în  întâlnirea  sa  cu  creştinismul),  ci 
în  religiile  orientale,  fie  cea  babiloniană,  persană,  iudaică  ori  egipteană, 
adică  în  simbioza  elementelor  acestor  religii,  simbioză  datorată  cuceririi 
Orientului  şi  principiului  „oikoumeniei",  statuat  de  către  Alexandru 
Macedon.99 

încercări  de  analiză  comparativă  a  fenomenului  gnostic  cu  trăsături 
precreştine  (diverse  forme  de  „gnoză  păgână")  sunt  întâlnite  încă  de  la 


94  Despre  R.  Steiner,  vezi  o  prezentare  la  P.  I.  David,  Călăuza  creştină,  Arad, 
1987,  pp.  92-97. 

95  Este  vorba  despre  aşa-zisele  neo-gnoze  („gnoza  de  la  Princeton“,  noua 
gnoză  franceză4*),  care  sunt,  aşa  cum  observa  şi  profesorul  nostru  d-1  Gh.  Viăduţescu , 
„mai  curând  în  genul  aparenţei  decât  în  acela  al  esenţei,  în  măsură  în  care  se  năş¬ 
teau  dintr-o  criză  a  cunoaşterii  în  limitele  ideii  de  raţionalitate  integrală4*  (Filosofia 
primelor  secole  creştine,  Bucureşti.  1995,  p.  29  «cap.  III:  Gnosticismul  ca  derută»); 
pe  această  temă:  R.  Ruyer.  La  gnose  de  Princeton,  Paris.  1977.  p.  23  sq.;  R.  Guenon„ 
Criza  lumii  moderne,  (trad.  A.  Manolache).  Bucureşti,  1993,  pp.  69-100.  O  cunoaştere 
care  nu  aduce  cu  sine  mântuirea  este  epistemologic  şi  nicidecum  gnoză;  pentru  o 
viziune  generală  asupra  „evoluţiei4*  sau  a  „involuţiei4*  gnozei  de-a  lungul  istoriei, 
vezi  Alexandrian ,  Istoria  filozofiei  oculte,  (trad.  C.  Dumitriu),  Bucureşti,  1994, 
p.  33  sq. 

96  Vezi  şi  P.  Hadot,  Plotin  . . .,  pp.  49-51. 

97  Cf.  E.  Gilson,  Filozofia  în  Evul  Mediu.  (trad.  de  I.  Stănescu),  Bucureşti, 
1995,  p.  32. 

98  Die  christliche  Gnosis  oder  die  christliche  Religions-Philosophie.  Tubin- 
gen.  1835;  G.  Volkmar,  Die  Quellen  der  Ketzergeschichte  bis  zum  Nicănum,  1855; 
R.  A.  Lipsius  Zur  Quellen  kritik  des  Epiphanius,  1865;  idem,  Die  Quellen  der  âltesten 
Ketzergeschichte,  1875;  A.  von  Harnack,  Zur  Quellenkritik  der  Geschicht'  des  Gno- 
stizismus,  1873;  detalii  vezi  la  A.  Hilgenfeld  (op.  cit.,  Vorwort,  p.  V  6q;  şi  pp.  2-3). 

99  J.  Quasten ,  Patrologia,  t.  1,  Roma,  1980,  pp.  224-225. 

J.  Matter,100  E.  Zeller101  şi  E,  Amelineau,102  însă  „ipoteza  sincretismului*4 
cai  definire  a  gnosticismului  va  face  carieră  prin  studiile  lud  W.  Auz103 
(înălţarea  sufletului  prin  sferele  planetare  ca  „gnostische  Zentrallehre“, 
demonizarea  cosmosului,  originea  babiloniană  a  puterilor  astrale,  deter¬ 
minismul  astrologie  preluat  prin  mistere  mithraice),  W.  Bousset,104  unul 
dintre  cei  mai  faimoşi  reprezentanţi  ai  Religionsgeschiclitliche  Schule, 
(„Himmelreise  der  Seele“  —  origine  babiloniană  ironizată;  dualismul 
iranian  preluat  de  la  Platou  prin  mitul  lui  Er),  cei  ce  îi  urmează  sunt  fie 
reprezentanţi,  fie  adepţi  ai  acestei  şcoli,  R.  Reitzeinstein105  (origine  egip¬ 
teană,  elenistică,  iraniană),  P.  Wendland106  (sincretism  greco-oriental  an¬ 
terior  penetrării  elementelor  iudaice  şi  creştine),  H.  Leisegang107  (diferite 
clemente  iudaice,  creştine,  persane,  babiloniene,  egiptene  şi  greceşti,  ce 
constituie  simultan  un  mozaic  compus  din  nenumărate  părţi,  tipuri  şi 
origini),  J.  Tixeront108  (sincretism  format  din  doctrinele  teogonice  şi  cos¬ 
mogonice  ale  Egiptului,  Chaldeei,  Persiei,  Indiei  şi  care  erau  cunoscute 
în  Alexandria  şi  Siria,  fiind  transmutate  în  învăţătura  Bisericii),  J.  Lebre- 
ton109  (sincretism  de  origine  alexandrină  şi  samariteană),  J.  Kroll110  (trans¬ 
ferul  Iadului  din  lumea  subpământeană  în  lumea  pământeană,  adică  in- 
fernizarea  lumii  -  motiv  principal  în  gnosticism;  origine  babiloniană  irani¬ 
zată),  F.  Cumont111  (origine  chaldeeană  transmisă  prin  şamanismul  de  ori¬ 
gine  greacă,  Empedocle,  orfico-pitagoreici),  R.  Bultmann112  (proces  al  sin¬ 
cretismului,  în  special  cel  elenistic  bazat  pe  două  motive  centrale:  Kyrios 
şi  Soter),  U.  Bianehi113  (fenomen  cu  natură  parazitară,  adesea  neinovator, 
însă  care  trebuie  analizat  în  raport  de  tipuri,  motive,  concepte  -  vide 


100  Op.  cit.,  pp.  25-71  «Ursprung  des  Gnosticismus». 

101  Die  Philosophie  der  Griechen,  III/2,  Tubingen,  1852,  pp.  83-87  (simbioză  a 
culturilor  antice;  caracteristici  persane,  iudaice,  egiptene,  dar  şi  trăsături  ale  filoso¬ 
fici  greceşti:  pitagorism,  platonism,  stoicism,  medio-platonismul  religios). 

102  Pistis  Sophia.  Ouvrage  gnostique  de  Valentin,  Traduit  du  copte  en  pranţais 
avec  une  introduction,  p.  XVIII  sq.  (influenta  egipteană  clasică  şi  alexandrină). 

103  Zur  Frage  nach  dem  Ursprung  des  Gnosticismus.  Ein  religiongeschichtliche 
Versucb,  în  TU  XV/4,  Leipzig,  1897,  pp.  84-88. 

104  Hauptprobleme  der  GnosLs,  Gottingen,  1907,  pp.  9-57;  idem,  Gnosticism, 
In  EB11,  XII/1910,  pp.  152-159);  idem,  Gnostiker  în  PWK  7/2,  1912,  col.  1534-1547; 
idem,  Kyrios  Christos  Geschichte  des  Ghristenglaubens  von  den  Anfăngen  des  Chri- 
stemtums  bis  Irineus2,  Găttingen,  1921,  pp.  183-215. 

105  Das  iraniische  Erlosungsmysterium,  Bonn,  1921,  p.  146  sq;  idem,  Die  holle- 
nistischen  Mysterienjreligionen  oach  ihren  Grundgedanken  und  Wirkungen3  Stutt- 
gart,  1927,  p.  69  sq. 

106  Op.  cit.,  p.  164  sq.  (Synkretismus  und  Gnostizismus,  pp.  163-187). 

107  Die  Gnosia,  Leipzig,  1924,  p.  21  sq.  (Begriff  und  Ursprung  der  Gnosis, 
pp.  1-9). 

108  Hlstoire  du  dogmes  dans  l’Antiquitâ  chrâtienne,  t.  1,  Th£ologîe  antoni ceene, 
Paris,  1924,  p.  193  (Les  premi£r$  deformation  du  dogme  chretiene.  Les  h£r£sies  du  IIe 
sieole,  cap.  4  Le  gnosticisme,  pp.  192-205;  Le  marcionisme.  pp.  205-212). 

109  Op.  cit.,  p,  87  (La  Gnose  et  le  marcionisme,  pp.  81-131). 

110  Gott  und  Holle,  Der  Mythos  vom  Descensuskampfe,  Darmstadt,  1932,  pp. 
58-60  sq. 

111  Lux  perpetua,  Paris,  1949,  p.  143  sq. 

112  Thcologie  des  Neuen  Testamnt9,  Tubingen,  1984,  p.  167  sq. 

113  Le  gnosticisme,  p.  34. 

infra),  M.  Eliade114  (sincretism  original  prin  reinterpretarea  temelor); 
printre  alţi  susţinători  ale  acestor  poziţii  mai  amintim  pe  G.  Bareille,11  H. 
Lietzmann,116  F.  M.  Sagnard,117  E.  F.  Scott.110  G.  Kretschmar,119  C.  Scholten,‘:a 
Gh.  Vlăduţescu121  (,,cu  originile  într-un  Orient . . .  sub  sincretismul  care, 
totuşi,  le  defineşte  (scil.  gnoze)  şi  dincolo  de  ceea  ce  desparte  intr-un  con¬ 
text  sau  altul,  nelipsite  însă  de  o  elementară  unitate  de  principiu  «generic 
gnoza  poate  fi  admisă  ca  o  pietate  dualistă  orientată  către  mântuire»**). 

Se  reproşează  ,, şcolii  comparative**122  (germane),  dar  în  special  te¬ 
zelor  boussetiene  din  Hauptprobleme  der  Gnosis,123  variaţiile  forţate  prin 
similitudine  ale  unor  mituri  gnostice  (Sophia,  cei  şapte  Arhonţi,  sferele 
planetare,  călătoria  cerească  a  sufletului  et  alia)  cu  diferite  miteme  din 
religiile  arhaice  sau  clasice,  în  detrimentul  unui  Kulturkreis  gnostic  ori¬ 
ginar  în  raport  cu  inovaţii  personale  (de  ex.  cele  trei  clase  de  oameni 
după  Valentin124)  sau,  din  contră,  cu  eliminări  voite  (inexistenţa  ipostase- 
lor/ipostazelor  feminine  din  gnoza  lui  Saturnin125)  şi  a  analizei  prin  in¬ 
varianţii126  tematico-conceptuali,  de  exemplu:  salvator  salvatus/salvan- 
dus127  -  specific  numai  gnosticismului;  dualismul  invariabil128  (în  exegeza 
boussetiană),  căci  în  doctrinele  gnostice  există  mai  multe  tipuri  de  dua- 


114  Istoria  credinţelor  şi  ideilor  religioase,  (trad.  de  C.  Baltag),  Bucureşti. 
1991,  p.  339  (o  foarte  bună  trecere  în  revistă  a  bibliografiei,  pp.  473-475). 

115  Gnosticisme.  DTC  VI/2,  1925,  col.  1434  sq  (1467). 

116  Geschichte  der  Altenkirche,  Berlin/Leipzig,  1932,  p.  288. 

117  La  Gnose  valentinienne  et  la  temoignage  de  Saint  Irdnde,  Paris,  1947. 
112-116  (La  probleme  de  la  gnose:  deux  dcoles). 

118  Gnosticism,  ERE  6/1955,  pp.  233-234  (242). 

119  Gnosis  (Gnostizismus),  RGG3,  11/1958,  col.  1657  sq  (1661). 

120  Gnosis  (Gnostizismus),  LThK  4/1995,  col.  803  sq.  (810). 

121  Filosofia,  p.  30. 

122  Pe  această  temă  vezi  H.  Jonas,  Gnosis  und  spătantiker  Geist.  I,  Die  mytho- 
logische  Gnosis3,  Gottingen,  1964,  pp.  25-48.  (Zur  Geschichte  und  Methodologie  der 
forschung);  S.  Petrement,  Eseu,  p.  185  sq.;  şi  în  special  7.  P.  Culianu,  Psihanodia,  O 
prezentare  cu  privire  la  ascensiunea  celestă  a  sufletului  şi  la  importanţa  acestora, 
(trad.  de  M.  Neţ),  Bucureşti,  1997,  pp.  41-55;  idem,  Experienţe  ale  extazului,  Extaz 
ascensiune  şi  povestire  vizionară  din  elenism  până  în  Evul  Mediu,  (trad.  de  D.  Pe- 
trescu)  pp.  13-22  sq;  idem,  Gnozele,  pp.  74-94. 

123  H.  Jonas,  Gnosis,  pp.  42-49;  I.  P.  Culianu,  Psihanodia,  pp.  46-55;  U.  Bianchi. 
Le  Gnosticisme,  p.  62. 

124  Cf.  W.  Bossuet,  Valentinus  and  the  Valentinians,  în  EB11,  t.  XXVII/1910,  p. 
854;  856:  A.  von  Hamack,  Lehrbuch  der  Dogmengeschichte3,  I,  Freiburg  und  Leipzig. 
1984,  p.  249  şi  n.  1. 

125  Cf.  U.  Bianchi,  Le  Gnosticisme,  p.  39. 

126  Sunt  consideraţi  ca  invarianţi  tematico-conceptuali  sau  trăsături  distinctive 
universale  în  gnosticism:  anticosmism,  antisomatism,  metensomatoză,  encratism. 
docetism. 

127  Cf.  Imnul  Perlei  în  The  Acts  of  Thomas,  introd.,  text  and  comm.  by  A.  F.  ./. 
Klijn,  NTS  V,  Leiden,  1962,  &  108-113,  pp.  120-125. 

128  Cf.  W.  Bossuet,  Kyrios-Christos,  p.  183:  „Der  Grundzug  an  dem  Character 
dieser  Bewegung  ist  ein  schroffer  Dualismus . . ." ;  idem,  Hauptprobleme,  p.  56:  pp. 
118-119,  idem,  Gnosticism,  p.  154,  (analiză  a  dualismului  oriental:  lupta  în  interiorul 
lumii  «a  puterilor  benefice  ori  malefice»;  dualismul  elenistic:  lupta  între  cele  două 
lumi  «cerească  şi  pământească»  dusă  de  suflet  pentru  înălţare  sau  coborâre);  idem. 
Die  Religion  des  Judentums  im  spăthellenistischen  Zeitalter,3  hgg.  H.  Gressmann, 
Tubingen,  1966.  513-521. 

lism12*:  radical  (maniheism)/moderat  (valentianism),  procosmic  (zoroas- 
trism,  platonism) /anticosmic  (curentele  gnostice);  tipuri  de  gnoză  derivate 
din  medii  culturale  diferite:  siro-egiptean130  (existenţa  unui  singur  Prin¬ 
cipiu  în  regres/devoluţie/disoluţie  -  a  Fiinţei  (în  doctrina  valentiană,  ba- 
silidiană)),  iranian131  (existenţa  a  două  principii  co-eteme  în  maniheism); 
păcat  antecedent132  (Empedocle  (?),133  Platon,m  Origen,1”  involuţie  la  gnos¬ 
tici134) /originar  (evoluţie  în  creştinism);  aspecte  ale  Divinului,  ipostaze/ 
ipostase:  Nous  -  Logos/Logos  „întrupat"  sub  forma  „fantazmei"137  (diver¬ 
sitate  a  hristologiei  şi  implicit  a  mariologiei  în  viziunea  gnostică);  Sophia|!i 
(Pneuma/Meter“)/Iisus  (Hristos/Anthropos),  ca  „Kyrios";  în  fine,  noţiu- 


129  Cf.  U.  Bianchi,  Le  Gnosticisme,  p.  52;  idem,  Prometeo,  Orfeo,  Adamo.  Te- 
matdische  religiosse  sul  destino,  il  male,  la  salvezza.  Roma,  1976,  p.  39:  „Sunt  dua¬ 
liste  religiile  şi  concepţiile  de  viaţă  conform  cărora  două  principii  coeterne  sau  nur 
întemeiază  existenţa  reală  sau,  „aparentă14,  a  ceea  ce  există  şi  se  manifestă  în  lume“, 
sau  „dualismul  apare  acolo  unde  două  (sau  mai  multe)  dintre  fiinţele  (supra-umane 
şi  pre-umane  guvernezaă  lumea)  sunt  concepute  ca  antagoniste  şi  rele  prin  natura 
lor  intrinsecă,  eventual  şi  ca  răspunzătoare  de  o  creaţie  proprie  sau  uin  domeniu 
care  le  este  rezervat14  (idem,  II  dualismo  religioso,  Saggio  storlco  ed  etnologice* 
Roma,  1958,  p.  7,  apud.  I.  P.  Culianu,  Gnozelc,  p.  23);  idem,  Presupposti  platonici 
e  dualistici  di  Origene,  de  Principiis  în  Origeniana  Secunda,  Second  colloque  Inter¬ 
national  des  etudes  origennes  (Bari,  20-23  septembre  1977),  textes  rassembles  par 
H,  Crouzel  —  A.  Quacquarelii,  Roma,  1980,  pp.  37-38;  vezi  şi  H,  Jonas,  Gnosis, 
p.  5:  „Die  (Gnosis)  Grundhaltung  also:  ein  antikomischer  eschatologischer  Dua- 
lismus4*  şi  pp.  46-47. 

130  Cf.  H.  Jonas,  Gnosis,  pp.  284  sq.;  328  sq.;  idem,  The  Gnostic  Religion,3' 
Boston,  1970,  pp.  236-237;  U.  Bianchi,  Le  Gnosticisme,  p.  37;  idem,  Presupposti,  p.  37. 

131  Idem,  ibidem. 

132  Termenul  de  „ păcat  antecedent"  este  introdus  de  U.  Bianchi  spre  a-1  deo¬ 
sebi  de  termenul  creştin  „păcat  originar u  (cf.  I.  P.  Culianu,  Experienţe,  p.  195,  n.  70 
la  cap.  II);  vezi  U.  Bianchi,  Le  Gnosticisme,  p.  58,  n.  41;  idem,  Presupposti,  p.  38: 
“Quanto  al  concetto  di  44colpa  antecedente 14 intendiamo  con  esso  una  colpa  o  urr 
incidente  primordiale  che  causa  l’esistenza  stessa  del  cosmo  e  deU’uomo,  e  delle 
fondamentali  e  naturali  condizioni  d’esistenza  deiruomo  nel  mondo ;  una  colpa  o  un 
Incidente,  inoltre.  che  si  radicano  nel  divino  stesso  o  comunque  nei  principii,  e  che 
quindi  sono  espressione  di  una  ontologia,  cosmologia  e  antropologia  dualistica,  come 
quelle,  p.  es.,  empedoclea  e  platonica  sopra  ricordate,  e.  mirfatis  mutandis,.  quella 
origeniana.  E  chiraro  come,  nonostante  qualche  parti  col  are  sovrapposizione,  11  oon- 
cetto  di  44 colpa  antecedente”  sia  da  distinguersi  da  quello  di  “peoccato  originale”, 
che  6  compiuta  da  un  essere  che  e  compiuta  da  un  essere  che  £  giă  uomo  in  comunită 
di  natura  (kataskeuă),  e  quindi  in  continuitâ  genetica,  con  \  suoi  discendenti“. 

133  Cf.  Diels,  115  B,  pp.  205-206;  Banu,  1/2,  p.  514-515;  vezi  şi  F.  E,  Peters,  op. 
cit.,  p.  145  sq.;  I.  P.  Culianu.  Experienţe,  p.  53  sq. 

134  Cratylos,  400  c,  Timaios,  42  a;  Phaidros,  248  c. 

135  Despre  principii,  11.  8.  1  (după  Platon,  Cratylos,  399),  în  PSB  8/1992,  vezi 
şi  nota  713  a  lui  Th.  Bodogae  la  Origen. 

136  Cf.  Frg.  din  Theodot,  52-53;  vezi  şi  comentariul  nostru  la  acest  Frg.,  pp~ 
59-60  (în  mss);  vezi  şi  Clement,  Stromate  II,  112-114,  1;  3-6. 

137  Cf.  Irineu,  1,  23,  3;  24,  2;  IV,  32,  2;  pe  această  temă  vezi  şi  Y.  de  Andia* 
op.  cit.,  pp.  158-161;  I.  P.  Culianu,  Gnozele,  pp.  163-166;  vezi  şi  comentariul  nostru 
la  Frg.  din  Theodot,  p.  62,  n.  262;  vezi  U.  Bianchi.  Le  Gnosticisme,  p.  55. 

138  W.  Bousset,  Kyrios -Chr  ist  os,  p.  215;  idem,  Hauptprobleme,  p.  58. 

nea  de  sincretism,159  pe  care  chiar  H.  Jonas140  o  acceptă  însă  cu  anumite 
delimitări  (sincretism  de  elemente  preexistente  şi  principiul  de  construc¬ 
ţie,  „formă"  a  noului  care  este  gnosticismul). 

b)  Teoria  elenizării  creştinismului 

Pornind  de  la  ideea  că  elenismul  a  fost  forma  cea  mai  avansată  de 
gândire  religioasă  a  Antichităţii,  Adolf  von  Harnack  consideră  că  în  urma 
contactului  dintre  creştinismul  apostolic  (în  special  cel  paulinic  şi  ioaneic) 
şi  elinism  s-a  „născut"  gnosticismul,  „radicală  elenizare  a  creştinismu- 
lui“.141  Dacă  s-a  putut  vorbi  despre  creştinism  ca  religie  absolută  şi  uni¬ 
versală,  ce  are  o  filosofie  a  religiei,  o  teologie  sistematică,  diverse  modali¬ 
tăţi  de  exegeză  a  cărţilor  sfinte,  aceasta  se  datorează  gnosticismului,  ele¬ 
mentul  cel  mai  revoluţionar  din  cadrul  creştinismului,  şi  reprezentan¬ 
ţilor  lui,  marii  teologi  ai  primelor  două  veacuri.  Valorificarea  şi  răs¬ 
pândirea  creştinismului  s-a  petrecut  într-o  perioadă  de  profundă  amalga¬ 
mare  religioasă,  dar  şi  de  radicale  desprinderi,  în  care  rolul  fundamen¬ 
tal  l-a  avut  gnosticismul  (creştinismul  savant)  prin  despărţirea  de  iudaism 
(de  Vechiul  Testament)  prin  reinterpretare  şi  prin  metamorfozarea  ve¬ 
chilor  mitologii  păgâne  în  teme  creştine.142 

Gândirii  harnackiene  i.  se  alătură  şi  A.  Boulanger143  atunci  când 
spune:  „Gnoza  se  integrează  în  logica  evoluţiei  creştine,  că  ea  nu  este, 
la  urma  urmei,  decât  exagerarea  hiperbolică  a  tendinţei  care,  de  la  înce¬ 
put,  îndeamnă  creştinismul  să  se  adapteze  la  gândirea  religioasă  elenis¬ 
tică". 


139  Cf.  I.  P.  Culianu:  „Aplicarea  constantă  la  gnosticism  a  termenului  de  „sin¬ 
cretism44  ca  un  exrplanatory  principie  al  cărui  rol  este  exact  acela  de  a  stabili  limi¬ 
tele  demersului  explicativ  se  dovedeşte  nu  doar  sterilă,  ci  şi  lipsită  de  necesitate, 
având  în  vedere  că  se  poate  trece  perfect  peste  acest  principiu  în  cunoaşterea  gno- 
zdi . . .  La  nivelul  mitului,  gnosticismul  se  caracterizează  prin  utilizarea  aproape 
constantă  a  materialelor  dualiste  a  căror  apariţie  nu  se  explică  prin  contextul  cul¬ 
tural.  A  spune  că  în  gnosticism  există  elemente  iudaice,  samaritene  şi  poate  iraniene 
(cf.  G.  W.  Widengren  -  n.n.)  amalgamate  prin  sincretism  sau  topite  prin  „pseudo- 
morfoză44  (Jonas  -  Spengîer)  în  creuzetul  intelectual  al  Antichităţii  târzii,  înseamnă 
uitarea  faptului  (totuşi  evident)  că  miturile  gnostice  nu  sunt  nişte  structuri  com¬ 
pozite,  ci  nişte  unităţi  sintagmatice  indisolubile  proprii  numai  gnosticismului  şi  nici 
unui  alt  sistem  ştiinţific,  religios  etc.  Aceste  unităţi  determină  existenţa  gnosticis¬ 
mului  ca  entitate  istorică  independentă,  garantându-i  originalitatea  intrinsecă  în 
raport  cu  alte  entităţi  istorice.  Este  deci  inutil  să  ne  folosim  de  conceptul  de  „sin- 
creti9m“,  fie  el  considerat  ca  principiu  explicativ,  fie  ca  simplu  element  euristic: 
departe  de  a  adăuga  ceva  la  înţelegerea  fenomenului  în  cauză,  el  încurcă  urmele 
făcând  să  se  înţeleagă  că  gnosticismul  ar  fi  un  fel  de  patchwork  construit  din  piese 
disparate.  Ceea  ce,  cu  siguranţă  nu-i  adevărat44  (Gnozele,  pp.  79-80);  vezi  şi  H.  Jonas, 
Gnosis,  pp.  6-7;  şi  W.  Bousset,  Kyrios  -  Christos,  p.  183:  „Gnoza  este  înainte  de  toate 
o  mişcare  precreştină  carr  îşi  are  rădăcinile  în  sine  însăşi44. 

140  Gnosis,  pp.  77-80. 

141  Lehrbuch.  I.  p.  215  sq.  („der  Gnosticismus  akute  Hellenisierung  des  Chri- 
stontums  gewesen  ist44,  p.  219,  n.  1). 

142  Ibidem,  pp.  215-216: 

143  Orfeu,  legături  între  orfism  şi  creştinism  (trad.  de  D.  Stanciu),  Bucureşti, 
1992,  p.  122;  vezi  şi  Z.  Rusu,  Cultul  Şarpelui  la  Tomis,  în  ST  3-4/1974,  p.  230  sq. 

Teza  lui  A.  Harnack  este  mai  mult  o  interpretare  stilistică  a  feno¬ 
menologiei  istorice,  decât  o  analiză  realistă.  A  spune  că  gnosticismul  în 
perioada  post-apostolică  este  stindardul  gândirii  creştine  (elenizate)  ni  se 
pare  exagerat,  fiindcă  nu  putem  trece  cu  vederea  profunzimea  teologică 
şi  filosofică  a  primilor  apologeţi144  (Iustin,  Teofil  de  Antiohia,  Atenagora 
Atenianul,  Irineu  de  Lugdunum  ş.a.),  care  au  fost  „fundament  doctrinar" 
pentru  pleiada  cugetătorilor  creştini  în  veacurile  ce  vor  urma.  Putem  ac¬ 
cepta  însă  gnosticismului  factorul  motivator,  de  definire  şi  de  limitare 
organică,  pentru  Biserică,  concluzie  la  care  ajunge  şi  A.  Harnack145:  „lupta 
contra  gnosticismului  a  determinat  Biserica  să-şi  delimiteze  doctrina 
(regula  fidei  -  n.n.),  cultul,  organizarea  în  forme  şi  reguli  ferme,  şi  să 
îndepărteze  pe  oricine  nu  s-ar  fi  supus",  şi  tot  el  conchide  în  ceea  ce  îi  pri¬ 
veşte  pe  gnostici:  „Vieţi  victoribus  legem  dederunt".146  Aşa  cum  arată  şi 
S.  Pdtrement,  gnosticismul  a  fost  „creştinismul  fără  dogme  constituite",*47 
fapt  care,  inevitabil,  va  fi  dus  la  dispariţia  sa  istorică.  Şi  chiar  dacă  ar  fi 
să  acceptăm  ipoteza  hamackiană,  am  putea  lua  în  discuţie  doar  câteva 
aspecte  ale  gnosticismului,  mai  degrabă  pe  cele  ale  „gnosticismului  doc¬ 
torilor",  cum  ar  fi  „theologia  Christi"14*  (die  Zwci  -  Naturenlehre)  sau 
„hermeneunema"  (die  Wissenschaft  von  den  heiligen  Buchem  «Kritik 
und  Exegese»),149  unde  formularea  concepţiilor  şi  a  ideilor  se  întâlneşte  o 
„acută  elenizare",  în  alte  aspecte  însă,  doctrina  curentelor  gnostice  (re¬ 
ligiilor  gnostice  vide  infra)  este  „grotească",  după  cum  spune  şi  Ch.  Bigg.1* 
Şi  mai  trebuie  avut  în  vedere  încă  un  fapt,  cât  de  mult  curentele  ori  reli¬ 
giile  gnostice  îşi  însuşesc  creştinismul.  Căci  în  cazul  unor  gnoze  iudeo- 
creştine151  sau  în  ceea  ce  priveşte  mandeismul  şi  maniheismul,152  lucrurile 
sunt  discutabile,  întrucât  influenţele  ce  predomină  în  doctrina  lor  sunt 
mai  repede  evreieşti  şi  iraniene,  decât  greceşti  (elenistice). 

In  această  situaţie  ar  fi  mai  indicat  să  acceptăm  sintagma  „gnosticis¬ 
mul  ca  derută",153  formulată  de  prof.  Gh.  Vlăduţescu,  decât  pe  cea  a  lui 

Harnack.  Derută  pentru  păgâni,  dar  şi  pentru  creştini,  fiindcă  şi  unii  şi 
ceilalţi  îşi  vor  fi  avut,  după  cum  spun  chiar  ei  înşişi,  statuată  tradiţia  şi 
doctrina,  pe  când  gnosticii  erau  în  permanenţă  (i)novatori,  ceea  ce  îi  făcea 
să  se  considere  cei  mai  buni,  aleşii  ştiinţei  sacre.  Aşa  se  explică  vituperâ- 


144  Pe  această  temă  a  se  vedea  C.  L.  Prestipe,  God  in  Patristic  Thought,  Lon- 
don,  1964,  passim;  P.  P.  C.  Hanson ,  Tradition  in  the  Early  Church,  London,,  1962, 
29-124;  A.  de  Haileux,  Patrologie  et  oecumenisme,  Leuven,  1990,  pp.  3-109, 

145  L'essence  du  christianisme,  Paris,  1907,  pp.  248-249. 

146  Ibidem,  p.  248. 

147  Eseu.  p.  360;  vezi  şi  R.  P,  C.  Han'son,  op.  cit.,  p.  22  sq. 

148  A.  Harnack,  Lehrbuch,  I,  pp.  247-8;  idem,  Dogmengcschichte,7  în  GTW  IV/ 
III,  Tubingen,  1931,  p.  75,  n.  I:  „In  der  Christologie  des  Basilides  sind  die  Konse- 
quenzen  des  nachmaligen  Nestorianismus,  in  der  des  Valentin  (bzw  einiger  eeiner 
Schuler)  sind  die  Konsequenzen  des  Monophysitismus  vorgebildet'4. 

149  Idem,  Lehrbuch,  I,  p.  230. 

150  The  Christian  Platonists  of  Alexandria 7  Oxford.  1913,  p.  54. 

151  Pentru  acest  subiect  a  se  vedea  A.  F.  J.  KHjn  şi  G.  J.  Reinink ,  Patristic 
Evidence  for  Jewish -Christian  Sects,  in  NTS  XXXVI,  Lei  den,  1973,  pp.  19-73. 

152  Vide  infra  Teoria  apartenenţei  (directe)  la  creştinism:  n.  178  şi  179. 

153  Filosofia,  28  sq. 

rile  şi  apologiile  patristice,  cât  şi  tratatele  unui  Plotin,154  Porphyrios155  ori 
Amelios156  împotriva  gnosticilor. 

c)  Teoria  apartenenţei  (directe) 

1.  LA  IUDAISM.  Promovată  de  M.  Friedlănder,157  dar  consacrată  de* 
R.  M.  Grant,158  J.  Danielou,l5;  J.  Magne,160  J.  Lacarriere,161  I.  P.  Culianu,163 
teza  ţine  să  argumenteze  originea  gnosticismului  prin  prisma  iudaismului. 
După  R.  M.  Grant,163  gnosticismul  îşi  are  ,,naşterea“  dintr-o  necesitate 
psiho-socială  a  diasporei  evreieşti,  cauzată  de  distrugerea  Templului  în 
anul  70  (şi  135)  de  către  romani,  distrugere  care,  ar  fi  semănat  pesemne 
îndoiala  chiar  şi  în  cugetele  cele  mai  sănătoase.  în  momentul  în  care  s-au 
văzut/simţit  complet  părăsiţi  de  Dumnezeul  lui  Israel,  de  Mesia,  simbo¬ 
lizat  în  chip  tragic  de  Bar-Kohba,  e  foarte  probabil  ca  numeroşi  evrei 
să-L  fi  părăsit  şi  ei,  dar  numai  pentru  a  salva  ideea  de  Divinitate,  por¬ 
nind  totodată  în  căutarea  lui  Dumnezeu  care  să  nu  mai  fie  biruit  de  cuce¬ 
ritori  păgâni.164 

Ruperea  de  iudaismul  ortodox,  tradiţie  întâlnită  în  istoria  lui  Israel 
datorită  csenienilor,  şi  contactul  cu  unele  elemente  de  sincretism  ele¬ 
nistic  ar  fi  dus  la  formarea  dualismului  gnostic,  fapt  ce  explică  existenţa 
a  doi  Dumnezei,  unul  necunoscut,  Pantocrator,  model  al  lumii  iudaice  idea- 


154  Cf.  Plotin  Enneadc  II,  9,  1  sq. 

155  Cf.  Prophyrios,  Viaţa  lui  Plotin,  c.  16; 

156  Despre  Amolios  vezi  şi  Gh.  Vlăduţcscu,  O  enciclopedie  a  filosofiei  greceşti, 
voi.  1,  A-C,  Bucureşti.  1994,  p.  80. 

157  Der  vorchristliche  jiidischc  Gnosticismus,  Gottingcn,  1898,  vezi  şi  S.  Petre- 
ment.  Eseu,  p.  301. 

158  Gnosticism  and  Early  Christianity,  New  York-London,  1959,  p.  27  sq. 

159  The  Theology  of  Jewish-Christianity,  London,  1964.  p.  52  (Gnosticii  depind 
în  mare  măsură,  în  exegeză  lor  de  cartea  Facerii);  J.  Danielou  este  fidel  ideilor  lui 
R.  M.  Grant. 

160  Logica  dogmelor,  o  enigmă  mereu  actuală;  creştinism,  gnosticism,  iudaism 
(trad.  de  O.  Cheţan).  Bucureşti,  1995.  pp.  34:  „Mişcarea  creştină  ar  fi  apărut  din 
mişcarea  gnostică,  printr-un  proces  de  reiudniz*  Te“;  45:  ..constatăm  o  penetrare  în 
iudaism  a  ideilor  şi  miturilor  gnostice,  sub  o  formă  evident,  dezamorsată  şi.  reciproc, 
în  gnosticism  a  ideilor  iudaice:  aceasta  va  antrena  in  grade  diferite  iudaizarea  gnos¬ 
ticismului,  îndeosebi  a  curentului  care  va  ajunge  la  creştinism,  şi  care  va  fi.  în  cele 
din  urmă  reiudaizate  în  aşa  măsură  încât  va  putea  fi  considerat  ca  provenind  direct 
din  iudaism44. 

161  Les  gnostiques,  Paris,  1991,  p.  57. 

162  Exnericnţe,  p.  67  sq.;  vezi  şi  IV.  C.  van  Unnik,  Gnosis  und  Judentum,  în 
Gnosis  pp.  65-86. 

163  Op.  cit.,  p.  31-41.  Ipoteza  va  fi  abandonată  mai  târziu  de  ace^t  mare  her- 
meneut  al  gnosticismului  (cf.  S.  Petrement,  A  Sep.  God,  p.  11,  vezi  şi  n.  33-34.  n.  491). 

164  Aceeaşi  idee  se  întâlneşte  şi  la  I.  P.  Culianu  . când  realltatcn  istorică 

este  în  contradicţie  flagrantă  cu  ceea  ce  poporul  evreu  aştepta  do  la  divinitatea  sa. 
mole  cercuri  care  vesteau  în  mod  tragic  dezertarea  zeului  lor.  nu  se  dau  îndărăt  de 
la  o  soluţie  similară:  să  proclame  eroarea  vechii  Legi.  afirmând  ignoranţa  ei  în  ceea 
ce  priveze  existenţa  unui  alt  Dumnezeu  adevărat  şi  bun.  atras  ‘n  transcendenţa  sa 
absolută  în  raoort  cu  lumea.  în  vreme  ce  Dumnezeu  "  cot  ost  a  mentor  nu  e  demt  un 
d^^ru-g  inferior,  arogant,  neputincios  şi  ignorant44  (Religia  si  creşterea  ou  tor  ii  în 
Religie  şi  putere  (trad.  de  M.  M.  Anghelescu  şi  Ş.  Anghelescu),  Bucureşti,  1996.  p.  209). 

tice,  altul  ignorant,  Kosmocrator165  (Sammael,  Sakklas),  înfăţişare  a  lumii 
romane. 

Dincolo  de  graniţele  acestei  ipostaze  socio-psihologice,  aplicabilă 
doar  unor  gnoze  iudaice-creştinizate  (ebionismul,  elkesaismul,  nazareenii, 
symmachienii,  barbelo-gnosticii,  melchesidiţii),1^  şi  mai  degrabă  fenome¬ 
nologie  a  unui  aspect  istoric,  de  altfel  dramatic,  I.  P.  Culianu167  caută  ori¬ 
ginea  gnosticismului  în  teologia  iudaică  ierusalimiteană  ori  alexandrină, 
acceptând  totodată  şi  influenţele  doctrinelor  orfico-pitagoreice.1*8  Cercetăto¬ 
rul  român  se  referă  în  special  la  diteismul  iudaic  întâlnit  la  Philon1^  şi  în 

mistica  rabinică,170  dar  şi  la  interpretarea  textelor  din  Deuteranom  32,  8, 
Daniel  10,  13;  20-21  şi  Isaia  24,  21-22,  în  care  se  vorbeşte  despre  îngerii 
păzitori  ai  popoarelor,  ce  vor  fi  pedepsiţi  laolaltă  cu  seminţiile  pe  care 
le  guvernează  la  vremea  Judecăţii,  cu  excepţia  poporului  lui  Israel,  care-L 
are  pe  Dumnezeul  unic.  Cu  număr  fixat  la  72  sau  70  pe  baza  unei  aritmo- 
logii  rabinice,  derivate  dintr-un  text  de  la  Facere  11,  8, 171  dar  cu  ori¬ 
gine  babiloniană  (stelele)  după  W.  Bousset,172  identitatea  îngerilor  în  gnos¬ 
ticism  este  preluată  de  arhonţi  şi  de  Marele  Arhonte  (Demiurgul,  Sam¬ 
mael,  Sakklas,  Prinţul  Lumii  în  multe  scrieri  ipostaziat  cu  Satan  ori  ca 
Melchisedec,  Yeremiel,  Recuiel,  Uriel,  Azael,  păzitori  ai  dreptăţii  şi  ju¬ 
decăţii  lui  Dumnezeu,  puteri  ale  lui  Dumnezeu  (arhonţi);  Ialdabaoth;  iao, 
Sabaoth,  Adonaeus,  Elohaeus,  Oraeus,  Astaphaeus).173 

Critic  al  sincretismului  I.  P.  Culianu  însuşi  in  ceea  ce  priveşte  psih- 
anodia,  aspect,  ce  l-a  preocupat  destul  de  mult,  şi  element  esenţial  al  gnos¬ 
ticismului,  pe  care  asemenea  lui  H.  Jonas  îl  încadrează  în  tipuri  (grecesc 
şi  iudaic),  se  întreabă  retoric  dacă:  „se  poate  vorbi  însă  de  un  tip  mixt“?l?* 
Noi  credem  că  da,  căci  la  gnostici,  şi  în  aceasta  constă  manea  valoare 


165  R.  A.  Bullard ,  The  Hypostasis  of  the  Archons,  The  coptic  text  wfth  trans- 
lation  and  commentary,  PTS  10,  Berlin,  1970,  142,  25;  143,  7  (şi  comentariul  de  la  pp. 
107-109);  I.  P.  Culianu,  Experienţe,  p.  73. 

16G  A.  F.  Klijn  şi  G.  J.  Reinink,  Patristic  evidence,  pp.  19-67;  H.  Leisegang, 
op.  cit.,  p.  186  sq.;  L.  Grozea,  Frg.  din  Theodot,  Introd.,  p.  VI; 

167  Experienţe,  p.  70  sq. 

168  Ibidem  p.  29-58;  Psihanodia,  p.  57  sq. 

1C9  Quis  rerum  divinarum  heres  sit,  1G6,  în  Philon  15/1956  (vezi  comentariul 
lui  M.  Harl,  p.  101,  n.  1-3);  De  confusione  linguarum,  137-139  în  Phîlon  13/1953  (vide 
J.  G.  Kahn,  Notă  complementară  la  De  conf.  146,  pp.  176-182  sq);  Questiones  ad  Exo- 
dum  II.  68  în  Philcn  34<V1991:  1.  P.  Culi^nn  nu  menţionează  sursele  philoniene. 

170  I.  P.  Culianu,  Experienţe,  pp.  72-73. 

171  Cf.  Targum  Ps.  -  Yonathan  la  Gen.  11,  8,  apud.  1.  P.  Culianu,  Experienţe, 
p.  203,  n.  12.  la  cap.  III;  pe  această  temă  vezi  şi  J.  Danielou,  Theology,  p.  52  sq.;  J. 
Magne.  p.  34  sq. 

172  W.  Bousset,  Hsuptprobleme,  pp.  358-60;  idem  Die  Religion.  pp.  321-326; 
vezi  şi  R.  Bultmainn,  Theologic,  pp.  176-177;  J.  J.  Gunther.  op.  cit.,  pp.  172-208. 

173  Cf.  Ipolit ,  Philosoph  VII,  36;  Epifanic,  Panarion  XXVI,  10;  L’Apocalypse 
syriaque  de  Baruch,  ed.  cit.,  pp.  426-428;  Origcn,  Contra  lui  Celsus  VI,  30-32;  AJ/41, 
16-42,  8;  453,  11,  44.  4;  AJ  11,  26-35;  12,  14-25  in  NHC  şi  SGM  1,  Paris,  1984:  idem  I, 
29;  ve?i  şi  I.  P.  Culianu.  Experienţe  126-128;  W.  C.  van  Unnick,  op.  cit.,  p.  81  sq. 

174  I.  P.  Culianu,  Experienţe,  p.  23. 

a  tipului  lor  de  cultură,175  totul  este  preluat  şi  valorificat  prin  reinterpre- 
tare,  este  ceea  ce  noi  am  numit  ca  fiind  „sincretism44  original. 

2.  LA  CREŞTINISM.  Transmisă  prin  tradiţia  patristică  şi  biseri¬ 
cească,  acceptată  de  majoritatea  istoricilor  bisericeşti,  începând  încă  cu 
Eusebiu  de  Cezareea,  promovată  fără  dubii  de  cercetători  celebri  ca  F. 
Chr.  Baur,176  Ch.  Bigg,177  A.  Hilgenfeld,178  E.  de  Faye,179  S.  Petrement," 
teoria  în  discuţie  consideră  gnosticismul  o  erezie  creştină.  Gnosticismul, 
după  aceşti  autori  şi  în  special  S.  Petrement  cu  un  studiu  recent  pe  această 
temă,  se  explică  doar  prin  creştinism,  deşi  există  forme  de  gnosticism  în 
elenism,  religia  iraniană,  iudaismul  kabalistic,  în  Islam,  însă  aceste  forme 
sunt  posterioare  gnosticismului  creştin.181 

Gnosticismul  primar,  cel  descris  de  Irineu  (cel  al  lui  Simon  Magul, 
Menandru,  Cerint,  Saturnin,  Basilide,  Cerdon,  Marcion)  nu  poate  fi  aşe¬ 
zat  în  afara  creştinismului  din  secolul  al  II-lea,  iar  gnosticismul  descris 
de  Ipolit,  Epifanie  şi  urmaşii  lor,  secolele  I-V,  este  mult  mai  complicat 
şi  mai  obscur,  fiind  rezultatul  sincretismului  dintre  creştinism,  filosofia 
greacă  a  Antichităţii  târzii  cu  marile  sale  forme,  şi  religiile  orientale. 

Dacă  curentele  gnostice  în  toată  diversitatea  lor,  în  speţă  marcio- 
nismul,  poartă  caracteristicile  unei  grupări  (para)-protestante,  care  are  la 
bază  creştinismul,  nu  acelaşi  lucru  se  poate  spune  despre  mandeism162  şi 
maniheism,183  care  se  caracterizează  prin  universalismul  religios  (profeto- 
logic:  Budha,  Zoroastru,  Ioan,  Iisus)  şi  care  nu  aduc  elemente  noi  în  creş¬ 
tinism  şi  raportate  la  creştinism,  ci  se  constituie  într-o  nouă  religie  (in 
stricto  senso),  cea  gnostică,  după  cum  o  defineşte  şi  H.  Jonas,  căci  se  vor 
fi  vrut  a  fi  o  împlinire  religioasă  a  religiilor.  Din  acest  punct  de  vedere 
are  dreptate  A.  Boulanger184  când  afirmă:  „deşi  apărătorii  ortodoxiei  i-au 


175  Idem,  Gnozele,  p.  76:  „ . . .  gnosticismul  ar  putea  fi  foarte  bine  descris  ca  o 
mişcare  ştiinţifică  extrem  de  critică  la  adresa  paradigmei  dominante.  In  contextul 
său  istoric,  gnosticismul  se  defineşte  aşadar  prin  apartenenţa  sa  la  contracul tură 
(aducând  un  nou  tip  de  cultură:  „ nihilismul “  şi  o  nouă  paradigmă  „ontologică1*,: 
„omul",  care  este  mai  presus  decât  Creatorul  său  „istoric**);  idem,  Religia,  p.  199  sq.; 
H.  Jonas,  Gnosis,  I,  pp.  194  sq. 

176  Die  christlichc  Gnosis  oder  die  christliche  Religions-Philosophie,  Tubin- 
gen.  1835  (influenţa  iudeo-creştină  în  special  paulinismul  şi  ebionismul,  apud  A.  Hil¬ 
genfeld,  op.  cit.,  Vorwort  p.  V). 

177  Op.  cit.,  p.  83:  ,.a  distorded  Paulinism*4. 

178  Op.  cit.,  p.  283-522  sq. 

179  Op.  cit.,  pp.  18-21:  (după  E.  de  Faye  există  un  gnosticism  precreştin,  aposto¬ 
lic,  sincretist  un  gnosticism  al  teologilor  creştini:  Heracleon,  Ptolomeu,  Marcion;  cel 
al  gnosticilor  copţi;  şi  unul  din  sec.  III-1V  care  a  existat  în  Egipt,  Siria,  Roma  de 
factură  sincretică). 

180  Eseu,  p.  366:  „Gnosticismul  este  dualismul  creştin,  dar  aparţine  creştinis¬ 
mului  şi  reprezintă  cel  mult  dezvoltarea  acestuia.  Sau  mai  bine  zis,  este  dezvoltarea 
anumitor  elemente  ale  creştinismului  în  dauna  altora.  El  nu  acoperă  creştinismul 
în  întregime  si  nici  nu  este  exclusiv  creştin;  insă  este  creştin  prin  excelenţă**. 

181  Ibidem,  p.  16. 

182  Vezi  H.  Jonas,  Gnosis,  I,  pp.  162-183. 

183  Ibidem.  pp.  284-320;  vezi  şi  M.  Tordieu ,  Maniheismul,  (trad.  de  O.  Berea  şi 
E.  Dorcescu),  Timişoara,  1955,  pp.  35-37;  Alexandre  de  Li/copolis ,  Contre  la  doctrine 
de  Mani,  (trad.  de  A.  Villev)  în  SGM  2,  Paris,  1985,  p.  13  sq.,  S.  Holroyd,  The  ele- 
ments  of  gnosticism.  Shaftesbury,  Dorset,  1995,  pp.  50-G1. 

1S4  Op.  cit.,  p.  123. 

tratat  pe  toţi  gnosticii  drept  eretici»  trebuie  să  fim  cu  băgare  de  seamâj 
căci  numele  erezii  îl  merită  doar  acele  sisteme  ce  au  ca  fundament  creşti-' 
nismul  şi  ai  căror  adepţi  pretind  că  s-ar  afla  In  posesia  adevăratei  doc¬ 
trine  creştine11. 

Singurul  gnosticism  a  cărui  existenţă  ar  fi  anterioară  sau  indepen¬ 
dentă  faţă  de  creştinism  este  întâlnit  la  Philon185  ori  într-o  formă  inci¬ 
pientă  cel  menţionat  de  Noul  Testament  (1  Tim.  6,  20),  însă  aşa  cum  a 
arătat  R.  McL.  Wilson,186  trebuie  să  fim  prudenţi  într-o  astfel  de  formu¬ 
lare,  pentru  că  în  ambele  cazuri  se  întâlnesc  motive  gnostice  şi  nu  feno¬ 
menul  gnostic  în  desfăşurarea  sa  istorică. 


d)  Teoria  crizei  existenţiale  (ca  epilog  hermeneutic  asupra  gnozei 
şi  gnosticismului) 


Inaugurată  convenţional  de  către  discipolul  hegelian  F.  Chr.  Baur,187 
consacrată  prin  H.  Jonas138  şi  argumentată  de  către  cercetători  la  fel  de 
celebri  cum  ar  fi  G.  Qutspel,189  J.  Lacarriere190  sau  I.  P.  Culianu,191  teoria 
s-a  vrut  a  fi  cheia  pentru  deschiderea  explicativă  a  gândirii  gnostice.  Por- 
nindu-se  de  la  similitudinea  mentalităţilor  filosofice,  dar  şi  poetice,192 
nu  în  sens  cronotopic,  ci  mai  degrabă  gnostic  în  esenţa  lor,  de  pildă  idea¬ 
lismul  absolut  al  lui  G.  F.  W.  Hegel  (valentinian  după  F.  Chr.  Baur,IW 
prin  „der  Prozess  der  Versohnung11,  datorită  căruia  spiritul  absolut  se 
recunoaşte  prin  sine)  ori  nihilismul  „religios11,  în  special  cel  al  lui  F. 
Nietzsche194  („der  Gott  ist  tot14)  sau  existenţialismul  Iui  S*  Kirkegaaird193 
(„Fără  eternitate  în  noi  înşine  noi  n-am  putea  dispera;  dar  dacă  s-ar  pu¬ 
tea  distruge  eu-1,  n-ar  mai  exista  atunci  disperare11)  şi  M.  Heidegger1* 


185  S.  Petrement,  Eseu,  p.  272;  idem,  A  Sep  God,  p.  25. 

186  Gnosis  and  the  New  Testament,  Oxford,  1968,  p.  9  sq.;  pe  această  temă  vezi 
şi  R.  Bultmann,  Theologie,  p.  169  sq.;  G.  W.  MacRae,  Nag-Hammadi  and  the  New 
Testament,  în  Gnosis,  p.  145  sq.;  J.  M.  Robinson,  Gnosticism  and  the  New  Testament, 
în  Gnosis,  p.  125  sq. 

187  Vezi  nota  188. 

188  Gnosis,  I,  pp.  90-91;  106  sq.;  vezi  încă  H.  Jonas,  Gnosticism  and  Modern  Ni¬ 
hilism ,  în  Social  Research,  19/1952,  pp.  430-452,  studiu  retipărit  m  ed.  din  1970  (Bos¬ 
ton)  şi  1978  (Paris)  ale  cărţii  lui. 

189  Gnosis  als  Weltreligion,  Zuxich,  1951,  94  pp. 

190  Op.  cit.,  pp.  173-179. 

191  Gnozele,  pp.  308-341. 

192  Ibidem,  pp.  311-321;  H.  Stuart,  op.  cit.,  pp.  96-116. 

193  Op.  cit.,  apud  I .  P.  Culianu,  Gnozele,  pp.  321-322. 

194  Ştiinţa  voioasă.  125  (La  gaya  scienza),  (trad.  S.  Dămiflă),  Bucureşti,  1994, 
pp.  129-131 ;  pe  această  temă  vezi  I.  P.  Culianu,  Religia,  în  ed,  cit.,  pp.  198-213; 
Gnozele,  pp.  308-309;  ca  răspuns  „metafizic'4  M.  de  Unamuno,  Despre  sentimentul 
tragic  al  vieţii  (trad.  de  C.  Moise),  Iaşi,  1995,  p.  136  (în  cap.  8,  De  la  Dumnezeu  la 
Dumnezeu,  pp.  117-136). 

195  Trăite  du  desespoir,  Paris,  1932,  p.  75. 

196  Fiinţă  şi  timp,  (trad.  D.  Tilinca),  Bucureşti,  1994,  pp.  137-141;  171-175. 

(„Geworfenheit/Gewesenheit"197  -  starea  de  pro-iectare  a  fiinţei  în  lume, 
ceea  ce  s-ar  traduce  în  termeni  metafizici  cu  devoluţie,  angoasă,  uitare, 
abandon,  cădere,  inautenticitate)  s-a  considerat  că  gnoza/gnosticismul  îşi 
are  obârşia  în  dramele  şi  angoasele  existenţiale198  ale  individului  (vide 
supra).  Gnosticismul  este  expresia  unei  experienţe  umane,  profundă  şi 
universală,  de  înstrăinare  (alientio,  Entfremdung)  în  sens  „psiho(pato)- 
logic"  faţă  de  lume  (acosmism)  şi  Dumnezeu  (Demiurgul  acestei  lumi, 
tendinţă  a-teistă,  nu  în  sensul  ne-credinţei,  ci  al  negării  pseudo-valorice), 
căci  „un  Dumnezeu  înţeles  nu  este  un  Dumnezeu14199  şi  de  aceea  , .adevă¬ 
ratul  Dumnezeu"  („agnostos  theos",200  Deus  absconditus)  este  ,,cu  totul 
Altceva"  (Das  Ganz  andere),201  Ceva  ce  n-are  vreo  legătură  cu  universul 
fizic,  de  altfel  antidivin,  iar  singura  Lui  relaţie  cu  „gnosticul"  (homo  abs¬ 
conditus,  deofiinţime  pneumatică202  cu  pleroma  divină),  şi  doar  cu  el,  aici  în 
Istorie,203  este  Eshatonul.  Din  această  perspectivă  gnosticismul  rămâne 
„campionul  transcendenţei  în  istoria  ideilor  din  Occident".204 

Nici  una  dintre  teoriile  analizate  nu  este  exhaustivă,  dar  nici  nu 
este  inacceptabilă  din  punct  de  vedere  epistemologic,  în  fond  ele  se  com¬ 
pletează  reciproc  şi  sunt  totodată  modalităţi  de  „şlefuire"  a  unui  diamant 
cultural  numit  gnosticism.  Şi  încă  ceva,  prin  însăşi  natura  noastră205  (cf. 
Fac.  1,  26),  de  la  origini,  noi  suntem  gnostici,  de  fapt  este  o  stare  a  tean- 
driei,  dincolo  de  Istorie  către  Eternitate. 

ABREVIERI 

*  Banu,  Filosofia  greacă  până  la  Platon,  2  voi.  x  2,  ed.  de  I.  Banu  şi 
A.  Piatkowski,  Bucureşti,  1979-1984;  BEP  Bibliotheke  Ellenon  Pateron 


197  „ Pro-iectarea ,  după  H.  Jorias,  nu  este  numai  manifestarea  singulară  a  ima¬ 
ginii  Eu-lud.  ci  un  caracter  netrecător  al  Eu-lud  ?n  sine.  oare  «nu  trebuie  ocolit*4 
„Atât  de  departe  merge  comunicarea  aceasta,  încât  nu  epuizează,  desigur,  noţiunea 
heideggeriană  de  pro-iectare:  Fiinţa-în-deschis  (Dasein  -  fiinţarea  umrnâ)  nu  este 
numai  pro-iectarea  în  lume,  ci  şi  în  sine;  se  ia  în  calcul  şi  constituţia  faptică  (f«atici- 
tatea)  a  propriului  Eu.  Astfel,  această  pro-iectare  desemnează  fapta  în  sine,  căci  omul 
nu  s-a  creeat  pe  sine  şi  nici  nu  este  causa-sui  -  ceea  ce  dă  putere  celor  ce  pentru 
care  el  însuşi  este  causa  sui,  pentru  ele  (complementaritatea,  necesitatea,  libertatea 
facticităţii  şi  a  existenţialităţii).  Pro-iectarea  (Geworfenheit),  Eu-l  în  dimensiunea 
sa  ontologică  (Gewesenheit)  şi  facticitatea  (Faktizităt)  determină  mărginirea  (Entd- 
lichkeit)  omului “  (Gnosis,  I,  pp.  106-107). 

198  Cf.  G.  Filoramo ,  Gnosi/Gnosticismo  în  DPAC,  II,  col.  1643;  M.  Tardieu, 
Introduction,  pp.  35-37. 

199  R.  Otto,  Sacrul  (trad.  I.  Milea),  Cluj,  1992,  p.  35. 

200  Cf.  Irineu,  1,  24,  1;  1,  26,  1;  1,  27,  1;  Fragmente  din  Theodot,  7,  1;  vezi  şi 
n.tn.  37  la  acest  Frag. 

201  R .  Otto,  op.  cit.,  p.  36. 

202  Frg.  din  Th.,  58.  1;  Ptolemeu,  Scrisoare  către  Flora  7.  8;  Heracleon,  Co - 
mentar  la  Evanghelia  după  Ioan,  frg.  24  (ed.  A.  E.  Brooke,  în  TS  1,  4,  London.  1891); 
Irineu.  1.  5.  1:  6 

203  Vezi  şi  H.  I.  Marrou,  Teologia  istoriei  în  gnoza  valentinianâ  în  Patristică 
şi  umanism,  culegere  de  studii,  (trad.  de  C.  şi  C.  Popescu),  Bucureşti,  1996,  p.  481  sq. 

204  I.  P.  Culianu,  Gnozele,  p.  335. 

205  Vezi  şi  F.  Schuon  Despre  unitatea  transcendentă  a  religiilor  (trad.  A.  Ma* 
nolache),  Bucureşti,  1994,  p.  175  sq.  (cap.  IX:  A  fi  om  înseamnă  a  cunoaşte). 

kai  Ekklesiastikon  Syggraphăon,  Athenai,  1955  sq.;  DB  Dictionaire  de  la 
Bible,  ed.  F.  Vigouroux  (supplement  ed.  de  L.  Pirot),  Paris,  1926  sq.;  Diels 
Fragmente  der  Vorsokratiker2,  2  voi.  x  2,  ed.  de  H.  Diels  şi  W.  Kranz, 
Berlin,  1906-1910;  DMG,  Dicţionar  de  mitologie  generală,  ed.  de  V.  Kern- 
bach,  Bucureşti,  1989;  DMT,  Dicţionar  al  Noului  Testament,  ed.  de  I.  Mir- 
cea,  Bucureşti,  1984;  DPAC,  Dizionario  Patristico  e  di  Antichita  Christiane, 
2  voi.  ed.  de  A.  Di  Bernardio,  Roma,  1983;  DSp,  Dictionnaire  de  spiritua¬ 
lii  asc^tique  et  mistique,  ed.  de  M.  Viller,  Paris,  1932  sq.;  DTC,  Diction¬ 
naire  de  Theologie  catholique,  ed.  de  A.  Vacant,  E.  Mangenot  şi  E.  Am- 
man,  Paris,  1903,  sq.;  EB,  Encyclopaedia  Britannica,  11-ed.,  New  York, 
1910;  EDM,  Enciclopedia  doctrinelor  mistice,  ed.  de  M.  M.  Davy,  (trad. 
rom.),  Timişoara,  1997  sq.;  ERE,  Encyclopaedia  of  Religion  and  Ethics, 
ed.  de  J.  Hastings,  New  York,  1955;  GCS,  Die  Griechischen  Christlichen 
Schriftsteller  der  ersten  drei  Jahrhunderte,  Leipzig,  1897,  sq.;  Gnosis 
Gnosis,  Festschrift  fur  H.  Jonas,  ed.  de  B.  Alland,  Gottingen,  1978;  GTW, 
Grundriss  der  Theologischen  Wissenschaften  IV/III,  Tiibingen,  1931; 
LThK,  Lexicon  fur  Theologie  und  Kirche,  ed.  de  M.  Buchberger,  Frei- 
burg  im  B.,  1957-1965;  idem  ed.  de  W.  Kasper,  voi.  4,  Freiburg,  1955; 
NCE,  New  Catholic  Encyclopaedia,  London,  1967;  NHC  Nag-Hammadi 
Codices  în  The  Nag-Hammadi  Library  in  English2,  ed.  de  J.  M.  Robin- 
son,  San  Francisco,  1988;  NTS,  Novum  Testamentum  Supplements,  ed.  de 
W.  C.  von  Unnick,  Leiden,  1963  sq.;  PG,  Patrologiae  cursus  completus, 
series  graeca,  ed.  de  J.  P.  Migne,  Paris,  1857  sq.;  Philon  Philon  d’ Alexan¬ 
drie,  Les  oeuvres  de  Philon  d’Alexandrie,  ed.  de  R.  Arnaldez,  J.  Pouilloux 
C.  Mondesert,  Paris,  1961-1991  (t.  l-34c);  PL,  Patrologiae  cursus  com¬ 
pletus,  series  latina,  ed.  de  J.  P.  Migne,  Paris,  1844  sq.;  Platon  Platon, 
Opere,  voi.  I-VII,  ed.  de  C.  Noica  şi  P.  Creţia,  Bucureşti,  1974-1993;  Plotin 
Plotin,  Enneades,  ed.  E.  Brehier,  Paris,  1924  sq.;  PSB,  Părinţi  şi  Scriitori 
Bisericeşti,  Bucureşti,  1978  sq.;  Psyr,  Patrologia  Syriaca,  ed.  de  R.  Graf- 
fin,  3  voi.,  Paris,  1907;  PTS,  Patristische  Texte  und  Studien,  ed.  de  K. 
Aland  şi  W.  Schneemelcher,  Berlin,  1963  sq.;  PWK,  Pauly-Wissowa- 
Kroll,  Realencyclopadie  der  klassischen  Altertum  wissenschaft,  Stuttgart, 
1894  sq.;  RB,  Revue  Biblique,  Paris;  RGG,  Religion  in  Geschichte  und 
gegenwart,  ed.  de  C.  Galling  et  alii,  3  Auflage,  Tiibingen,  19571962; 
RHPR,  Revue  d’Histoire  et  de  Philosophie  Religieuses,  Strasbourg; 
RSPT,  Revue  de  Sciences  Philosophiques  et  Theologiques,  Paris;  SCh, 
Sources  Chrătiennes,  ed.  de  H.  Lubac,  J.  Danielou,  C.  Mondesert,  Paris, 
1941  sq.;  SD,  Studies  and  Documents,  ed.  de  K.  Lake  şi  S.  Lake,  London 
şi  Philadelphia,  1934  sq.;  SGM,  Sources  Gnostiques  et  Manicheennes, 
ed.  M.  Tardieu,  Paris,  1984  sq.;  ST,  Studii  e  Testi,  Publicaziorli  della  Bi¬ 
blioteca  Vaticana,  Roma,  1900  sq.;  St.  T,  Studii  Teologice,  Revista  Institu¬ 
telor  teologice  din  Patriarhia  Română,  Bucureşti;  SVF,  Stoicorum  Vete- 
rum  Fragmenta,  ed.  de  J.  ab  Amim,  3  voi.,  Leipzig,  1903-1905;  TS,  Texts 
and  Studies.  Contributions  to  Biblical  and  Patrstic  Literatur,  ed.  de 
J.  A.  Robinson,  Cambridge,  1891  sq.;  TU,  Texte  und  Untersuchungen  zur 
Geschichte  der  alterchristlichen  Literatur,  ed.  de  O.  v.  Gebhardt  şi  A.  Har- 
nak,  Leipzig,  1882  sq.;  TWNT,  Theologisches  Worterbuch  zum  Neuen 

Testament,  ed.  de  G.  Kittel  şi  G.  Friedrich,  Stuttgart,  1933  sq.;  VC.  Vigi- 

liae  Christianae,  Amsterdam,  1947  sq.;  ZNW,  Zeitschrift  fur  Neutesta- 
mentliche  Wissenschaft  und  die  Kunde  der  alteren  Kirche,  Giessen* 
Berlin,  9/1908. 


Alte  abrevieri 

Adv.  val.,  Tertulian,  Adversus  valentinianos,  în  PL.,  2,  col.  572-632; 
Sch.  280-281  (ed.  de  J.  C.  Fredouille),  1980;  De  Praes.,  Tertulian,  De 
Praescriptione  haereticorum,  în  PL.,  2,  col.  13-74;  SCh  46  (ed.  de  P.  de 
Labriolle  şi  F.  Refoule),  1957;  PSB  3  (trad.  de  N.  Chiţescu),  1981;  Pseudo- 
Tertulian,  de  praescriptione  haereticorum,  în  PL.,  2,  col.  74-92;  Ipolit, 
Ipolit  de  Roma,  Philosophumena  sau  Katâ  pason  hairesron  elenchos,  în 
PG.,  16/3,  col.  3008-3454;  GCS  26  (ed.  de  P.  Wendland  sub  titlul  Refutatio 
omnium  haeresium),  1916,  BEP  5/1955,  pp.  198-377;  Irineu,  Irineu  de 
Lugdunum  (Lyon),  Adversus  haereses  sau  Elenchos  kai  anatrope  tes 
pseudonymou  gnoseos,  în  PG.,  7,  col.  433-1225;  BEP  5/1955,  pp.  93-139; 
SCh.  263-264  (ed.  de  A.  Rousseau  şi  L.  Doutreleau),  1979;  Fragmente 
din  Theodot  Clement  Alexandrinul,  Fragmente  din  Theodot  (’Ek  tou 
Theodotou  kai  tes  ’Anatollikes  kaloumenes  didaskalias  ’epitomai  sau  Ex¬ 
cerpta  ex  Theodoto,  în  PG  9,  col.  653-697;  GCS  17/3  (ed  de  O.  Stahlin), 
1903,  pp.  103-133;  BEP  8/1956,  pp.  317-336;  SCh  23  (ed.  de  F.  Sagnard), 
19702;  Ped.  Clement  Alexandrinul,  Pedagogul,  în  PSB  4  (trad.  de  D.  Fe¬ 
ciorul,  1982;  Prot.,  Clement  Alexandrinul,  Protrepticul  sau  Cuvânt  de 
îndemn  către  greci,  în  PSB  4/1982,  pp.  69-162;  Strom.,  Clement  Alexan¬ 
drinul,  Stromate,  în  PSB  5  (trad.  de  D.  Fecioru),  1982. 

Pentru  textele  scripturistice,  am  întrebuinţat  următoarele  ediţii 
ale  Sf.  Scripturi:  Biblia  (sau  Sf.  Scriptură),  tipărită  sub  îndrumarea  şi 
cu  purtarea  de  grijă  a  Prea  Fericitului  Părinte  Ipstin,  Patriarhul  Bise¬ 
ricii  Ortodoxe  Române,  cu  aprobarea  Sf.  Sinod,  Bucureşti,  1982;  Septua- 
ginta,  id  est  Vetus  Testamentum  graece  iuxta  LXX  interpretes  edidit  A. 
Rahlfs,  editio  minor,  duo  volumina  in  uno,  Deutsche  Bibelgesellschaft, 
Stuttgart,  1935;  The  Greek  New  Testament,  edited  by  K.  Aland,  M.  Black, 
C.  M.  Martini,  B.  M.  Metzger  and  A.  Wikgren  in  cooperation  with  the 
Institute  for  New  Testament  Textual  Research,  Miinster/Wesphalia, 
Third  Edition,  United  Bible  Societies,  1975. 

Abrevierea  folosită  pentru  textele  scripturistice  este  cea  conven¬ 
ţională. 

Drd.  LUCIAN  GROZEA 


VIAŢA  CREŞTINILOR  IN  TERITORIILE  CUCERITE 
DE  MUSULMANI  IN  SECOLELE  VII— IX 


La  moartea  lui  Mahomed,  în  632  nimic  nu  anunţa  pericolul  care 
urma  să  se  manifeste  fulgerător  peste  doi  ani.  Numai  după  30  de  ani, 
sfărâmând  hotarele  Arabiei  originare,  comunitatea  musulmană  se  con¬ 
fruntă  cu  destine  noi.  Cel  mai  important  este,  fără  îndoială,  cel  al  cu¬ 
ceririi,  care  pune  astfel  primele  jaloane  ale  unui  imperiu  oriental  şi  me¬ 
diteranean.  Pentru  această  aventură,  pentru  acest  Islam  în  expansiune 
în  ţări  cu  străveche  civilizaţie  sunt  necesari  conducători.  Comunitatea 
islamică  nu  va  avea  mai  puţin  de  patru  conducători,1  dintre  care  trei 
vor  muri  asasinaţi.2  Vor  avea  loc  violenţe,  disensiuni,  războaie  fratricide, 
în  mijlocul  cărora,  totuşi,  tânărul  Islam,  „irezistibil  şi  purtat  parcă  de 
elanul  său,  îşi  fixează  treptat  contururile  spirituale  şi  dintr-o  dată  ba¬ 
zele  puterii  sale  temporale",3 

Palestina  şi  pământurile  Haranului  au  suferit  mai  întâi  loviturile 
arabilor,  în  vreme  ce  alte  expediţii  erau  îndreptate  împotriva  şesurilor 
fertile  ale  Irakului.  In  Siria,  principalele  bătălii  întâi  la  Adjnadayn  în 
634,  apoi  lângă  Yarmuk  în  636,  s-au  soldat  printr-o  victorie  totală  a 
musulmanilor.  Ei  au  nimicit  apărarea  imperială,  bizantinii  abandonează 
Siria,  iar  musulmanii  au  pus  stăpânire  pe  principalele  oraşe:  Antiohia 
cade  în  637,  Ierusalim  în  638,  dar  mai  ales  Damascul,  care  după  ce  fusese 
invadat  prima  oară  în  635,  a  devenit  cu  trei  ani  mai  târziu  , -pivotul 
definitiv  al  noii  ocupaţii".4  Atacurile  au  fost  conduse  cu  o  dibăcie  tac¬ 
tică  ce  se  atribuie  în  mare  parte  generalului  Halid  ibn  al-YValid,  „sabia 
lui  Dumnezeu"  după  supranumele  onorific  care  i-a  fost  decernat. 

In  direcţia  Asiei  cuceresc  Mesopotamia  şi  Persia.  După  ce  fusese 
forţată  în  635  trecerea  Eufratului,  victoria  de  la  Kadisiya  din  637,  care 
a  deschis  ţara  în  mod  definitiv  cuceritorilor  a  fost  urmată  de  ocuparea  şi 
de  prădarea  bogăţiei  capitale  sasanide  Ctesifon.  Mişcarea  de  cucerire  n-a 
făcut  în  cursul  anilor  decât  să  se  amplifice:  a  fost  continuată  în  direcţia 
Mesopotamiei  superioare  (viitorul  oraş  Rakka,  639,  Ninive,  461)  a  Arme¬ 
niei,  apoi  spre  provinciile  orientale,  unde  se  menţinea  „ficţiunea  nepu¬ 
tincioasă  a  Imperiului  Sasanid".5  Bătălia  de  Ia  Nihavend  (Ecbatana)  din 


1  Andrd  Ciot,  Civilizaţia  arabă  în  vremea  celor  1001  de  nopţi.  Editura  Me¬ 
ridiane,  Bucureşti,  1989,  p.  9;  primii  patru  califi  au  fost  numiţi  „raşidun,\  cei  drept 
călăuziţi. 

2  Omar  (634-644),  Othman  (644-656),  Aii  (656-660). 

3  Andre  Miîquel,  Islamul  şi  civilizaţia  sa  din  secolul  al  VlI-lea  şi  până  în 
secolul  al  XX-lea,  2  voi.,  Editura  Meridiane.  Bucureşti,  1994,  p.  83. 

4  Dnminique  Sourdel,  J  an  ine  Sourdel  Thomine,  Civilizaţia  Islamului  clasic, 
3  voi.,  Ed.  Meridiane,  Bucureşti,  1975,  p.  55  (I.). 

5  Ibidem,  p.  56. 


90 


REVISTA  TEOLOGICA 


642,  urmată  de  ocuparea  Azerbaidjanului  (643)  şi  a  Farsului  (644),  au 
.avut  drept  consecinţă  extinderea  incursiunilor  până  departe  în  Khora- 
san  şi  dincolo  de  el. 

Paralel  era  urmărită  într-o  direcţie  opusă,  în  pofida  rezervelor  per¬ 
sonale  ale  califului  Omar,6  cucerirea  Egiptului,  care  a  fost  opera  genera¬ 
lului  Amr  ibn  al-As,  unul  dintre  ce  mai  strălucitori  conducători  militari 
arabi.  Mai  întâi  cad  Heliopolis,  apoi  Babilon  în  apropiere  de  actualul 
Cairo,  în  640.  O  întoarcere  ofensivă  a  bizantinilor7  a  fost  urmată  de  noi 
acţiuni  arabe,  care  au  întâmpinat  greutăţi  mai  mari  şi  au  cunoscut  inten¬ 
sitatea  lor  majoră  cu  ocazia  asediului  şi  devastării  prestigiosului  oraş  gre¬ 
cesc  Alexandria,  în  642.  întreaga  ţară  a  fost  cucerită  prin  mijloace  vio¬ 
lente,  dar  administraţia  arabă  s-a  mulţumit  să  preia  obiceiurile  fiscale  ale 
bizantinilor,  secătuind  ţara  în  acelaşi  chip.8 

Acţiunile  musulmanilor  continuă  în  timpul  dinastiei  omeiazilor  (661- 
750):  cuceresc  Rodosul,  asediază  în  mai  multe  rânduri  Constantinopolul 
(668,  669,  673-677),  în  681  la  Ogba  ating  Atlanticul,  cuceresc  Cartagina  în 

698,  iar  în  711,  profitând  de  tulburări  interne,  Spania. 

Expansiunea  militară  continuă  până  în  715,  când  turcii  obligă  o  ar¬ 
mată  arabă  să  abandoneze  regiunea  de  pe  Oxus.  în  717  o  nouă  expediţie 
navală  împotriva  Constantinopolului  a  eşuat  cu  mari  pierderi.  în  733  Carol 
Martel,  regele  francilor  îi  zdrobeşte  pe  arabi  lângă  Tours  şi  îi  constrânge 
să  se  retragă  dincolo  de  Pirinei.  „Este  sfârşitul  supremaţiei  militare  a 
Imperiului  arab.  Toate  atacurile  şi  cuceririle  viitoare  vor  fi  operă  a  mu¬ 
sulmanilor  de  altă  extracţie  etnică**.9 

III. 2.  Viaţa  creştină  în  teritoriile  cucerite  de  musulmani 

Majoritatea  locuitorilor  din  teritoriile  cucerite  de  arabi,  mai  ales 
din  Siria,  Egipt  şi  Africa  de  Nord,  erau  creştini,10  adică,  împreună  cu  evreii, 
„oameni  ai  Cărţii**  (ahl  al-Kitab),  a  căror  existenţă  Coranul  o  recunoştea, 
fără  a  pretinde  de  la  ei  o  convertire  imediată.11  Aceştia  se  pare  că  nu  au 
luat  parte  deloc  la  rezistenţă  şi  au  primit  fără  nemulţumire,  în  provin¬ 
ciile  bizantine,  pe  năvălitorii  care-i  eliberau  de  o  ocupaţie  apăsătoare 
din  punct  de  vedere  fiscal  şi  adesea  supărătoare  din  punct  de  vedere 
religios.  La  rândul  lor,  învingătorii,  după  cum  spun  relatările  ulterioare 
referitoare  la  cucerirea  Ierusalimului  de  califul  Omar  în  638,  au  mani¬ 
festat  clemenţă  faţă  de  cei  cuceriţi.  Patriarhul  Ierusalimului,  Sfântul 
Sofronie,  a  obţinut  atunci  un  „pact  de  protecţie**  (dimma),  citat  de  obicei 
printre  documentele  tip  care  stau  la  baza  statului  juridic  al  creştinilor 


6  Ibidem,  p.  56. 

7  Bizantinii  erau  neliniştiţi  de  perspectiva  pierderii  provinciei  care  le  ser¬ 
vise  totdeauna  drept  grânar. 

8  Dominique  Sourdel.  Janine  Sourdel  Thomine.  op.  cit.,  voi.  I.  p.  57. 

9  Mircea  Eliade,  Istoria  credinţelor  şi  ideilor  religioase,  voi.  III,  —  De  la 
Mahomed  la  epoca  reformelor,  Ed.  Ştiinţifica  şi  Enciclopedică.  Bucureşti,  1988,  p.  69. 

10  Insă  şi  în  Imperiul  sasanid  trăiau  creştinii,  mai  ales  nestorieni. 

11  D.  Sourdel.  J.  Sourdel  Thomine,  Civilizaţia  Islamului  clasic ,  3  voi.,  Editura 
Meridiane,  Bucureşti,  1975,  p.  55. 

în  teritoriile  musulmane.12  Este  vorba  de  un  „contract14  între  învingători 
şi  reprezentanţii  oficiali  ai  comunităţilor  creştine  sau  iudaice  locale, 
prin  care  se  promitea  asigurarea  persoanelor  şi  bunurilor,  precum  şi  li¬ 
bertatea  religioasă  în  schimbul  supunerii  şi  a  plăţii  unui  tribut  anual.13 

Cele  mai  multe  ştiri  pe  care  le  avem  despre  statul  legal  al  creşti¬ 
nilor  în  Imperiul  islamic  le  avem  din  însemnările  privind  legea  religioasă 
a  musulmanilor  prestată  de  Malik  din  Medina  (  +  795).14  Locul  creştinilor 
este  clar  definit  în  societatea  musulmană,  după  acesta.  Creştinii,  împreună 
cu  evreii,  sunt  numiţi  „ahl  al  -  dimma44  sau  oameni  trăind  sub  un  statut  de 
protecţie.  Preţul  acestui  statut  era  plătirea  unei  taxe  de  capitaţie  -,,gizya“. 
Scurta  secţiune  din  al-Mudawwana  (studiu  asupra  compendiului  a  lui  Ma¬ 
lik  din  Medina,  făcut  de  ucenicul  acestuia,  Sahnun),  care  se  referă  la 
„gizya44  se  găseşte  în  capitolul  mai  vast  despre  „djihad44,  războiul  sfânt. 
Acesta  defineşte  taxa  pe  care  fiecare  membru  al  altei  religii  trebuie  să  o 
plătească  cuceritorilor  musulmani,  pentru  privilegiul  de  a  continua  practi¬ 
carea  credinţei  lor.  Prevederile  despre  „gizya“  au  fost  extrase  din  cu¬ 
vintele  Profetului  despre  popoarele  supuse,  referitor  la  religia  lor.  Când 
un  stăpân  musulman  eliberează  un  sclav  creştin,  ultimul  nu  este  obligat 
să  plătească  „gizya“  pentru  că,  motivează  Malik,  eliberarea  creştinului  ar 
fi  cauza  unui  dezavantaj  mai  degrabă  decât  al  unui  avantaj.  Sclavul  creş¬ 
tin  eliberat  rămâne  sub  protecţia  fostului  său  stăpân  şi  nu  trebuie  să 
plătească  pentru  statutul  său  de  protejat.  Pe  de  altă  parte,  sclavul  creştin 
eliberat  de  un  stăpân  creştin  era  obligat  să  plătească  taxa  de  capitaţie  a 
unui  „dimmi44.15 

Un  musulman  nu  putea  să  lase  moştenire  averea  unui  creştin.  A- 
ceastă  prohibiţie  era  bazată  pe  două  spuse  ale  Profetului:  „Oamenii  ce 
aparţin  la  două  religii  diferite  nu  pot  moşteni  unul  de  la  altul44  şi  „un  mu¬ 
sulman  nu  poate  moşteni  de  la  un  necredincios44.  Oricare  ar  fi  fost  ba¬ 
zele  originale  pentru  aceste  restricţii,  reiese  clar  din  remarcile  atribuite 
lui  Malikm  în  Mudawwana,  acestea  servesc  protejării  musulmanilor  de 
contactul  prea  intim  cu  acei  care  erau  consideraţi  că  ar  stârni  mânia  lui 
Dumnezeu  şi  care  erau  deschişi  criticismului  cu  respect  faţă  de  normele 
legii  islamice.16 

Malik  insistă  că  nu  este  permis  să  se  folosească  pentru  curăţire  apa 
pe  care  un  creştin  a  folosit-o  sau  în  care  şi-a  pus  mâinile.  Această  pre¬ 
scripţie  nu  trebuie  înţeleasă  ca  reflectând  credinţa  că  un  creştin  este^  în 
parte  sau  în  întregime,  necurat,  ci  ca  o  precauţie  împotriva  murdăririi  de 
vreun  lucru  necurat  care  poate  fi  în  mâna  sau  în  gura  celui  care  a  folosit 
apa.17  Relaţiile  sexuale  îl  fac  pe  musulman  impur  şi,  în  mod  normal,  am- 


12  Maurice  Borrmnas,  Jârusalem  dans  la  tradition  religieuse  musulman ,  în 
Islamochristiaina,  7/1981,  p.  8. 

13  J.  Damasc£ne,  op.  cit.,  p.  29. 

14  R.  Marsot  Speight,  The  place  of  Christians  in  ninth  century  North  Africa, 
according  to  Muslin  sources,  p.  47-65.  în  Islamochristiana,  nr.  4/1973. 

15  Ihidem ,  p.  54.  Dacă  un  creştin  murea  fără  moştenitori,  pământul  său  deve¬ 
nea  proprietate  colectivă  a  comunităţii  musulmane. 

16  Ihidem,  p.  55. 

17  Ihidem,  p.  56. 

bele  părţi  trebuie  să  se  purifice  prin  spălare  înainte  de  a  se  ruga  sau  a 
posti.  Soţul  musulman  nu  are  dreptul  să  impună  acest  ritual  soţiei  sale 
creştine.  Căsătoriile  mixte  erau,  deci,  admise.  Malik  însă  nu  recomandă 
căsătoria  unui  musulman  cu  femei  nemusulmane  din  cauza  obiceiurilor 
culinare  ale  acestora  (mănâncă  porc,  beau  vin,  lucruri  oprite  de  legea  is¬ 
lamică)  şi  pentru  că  mama  îşi  educa,  avea  această  posibilitate,  copiii  în 
religia  ei.  în  ciuda  acesteia,  îl  sfătuieşte  pe  soţul  musulman  să  nu  inter¬ 
zică  soţiilor  sale  creştine  să  mănânce  porc,  să  bea  vin  sau  să  meargă  la 
biserică.  în  cazul  în  care  copiii  proveniţi  dintr-o  căsătorie  mixtă,  ajunşi 
la  adolescenţă,  refuză  să  accepte  islamul,  ei  nu  trebuie  să  fie  forţaţi  să  o 
facă.  O  mamă  creştină  are  dreptul  custodiei  copiilor  ei,  dacă  soţul  ei  mu¬ 
sulman  divorţează.18 

Nu  erau  restricţii  în  principiu  referitoare  la  tranzacţiile  comerciale 
între  creştini  şi  musulmani.  înflorirea  tranzacţiilor  internaţionale  după 
cucerirea  arabă  certifică  acest  fapt.  Parteneriatele  în  afaceri  între  membrii 
celor  două  religii  erau  neagreate  şi  autorizate  doar  cu  condiţia  ca  ambele 
părţi  să  fie  implicate  în  toate  tranzacţiile  şi  în  toate  contractele.  Aceasta 
pentru  a  se  asigura  că  nu  va  fi  tolerată  nici  o  practică  opusă  legii  musul¬ 
mane.  Pentru  acelaşi  motiv  un  musulman  nu  trebuia  să-l  însărcineze  pe 
un  creştin  să  vândă  sau  să  cumpere  ceva  pentru  el.  Totuşi  era  permis 
pentru  musulmani  să  angajeze  lucrători  creştini.  Deşi  un  sclav  creştin 
nu  putea  să  facă  tranzacţii  comerciale  pentru  stăpânul  său  musulman,  cel 
dintâi  era  liber  să  angajeze  propriile  sale  afaceri,  chiar  dacă  era  vorba  de 
a  vinde  sau  cumpăra  vin  sau  porc.  Nu  erau  percepute  taxe  pentru  activi¬ 
tăţile  comerciale  ale  creştinilor  în  interiorul  ţării  când  taxa  de  capitaţie 
,gizya“  acoperea  obligaţiile  lor  fiscale.  Dacă  totuşi  mergeau  într-o  ţară 
străină  şi  cumpărau  sau  vindeau  erau  însărcinaţi  cu  plata  unei  taxe  în 
funcţie  de  valoarea  tranzacţiilor.  Această  taxă  se  numea  “’usr’V9 

Mărturia  creştinilor  nu  era  acceptată  de  comunitatea  musulmană. 
Nici  o  persoană  nu  era  acceptată  să  depună  mărturie  dacă  nu  avea  un 
caracter  indiscutabil  în  acord  cu  normele  comunităţii  musulmane.  Atunci 
creştinii  şi  alţi  nemusulmani  erau  complet  în  afara  controlului  moral  exer¬ 
citat  de  Islam;  lor  nu  le  puteau  fi  impuse  cerinţele  necesare  pe  care  tre¬ 
buiau  să  le  îndeplinescă  martorii.  Astfel,  refuzul  de  a  admite  mărturia 
creştinilor  este  de  fapt,  o  dovadă  indirectă  a  libertăţii  lor  obşteşti,  cel  puţin 
cu  privire  la  etica  personală  şi  socială.  In  general,  cartea  sursă  a  lui 
Malik  recunoaşte  dreptul  nemusulmanilor  de  a  susţine  litigii  şi  judecăţi 
ale  ofenselor  criminale  implicând  poporul  lor,  obiceiurile  lor  şi  legile  lor 
particulare.  Dacă,  de  exemplu,  în  cazul  unei  dispute  în  legătură  cu  o 
moştenire,  un  nemusulman  doreşte  judecarea  de  către  justiţia  musul¬ 
mană,  aceasta  trebuie  să  se  desfăşoare  după  legea  islamică.  Dacă  un  caz 
implică  un  musulman  şi  un  nemusulman,  aici  trebuie  să  se  decidă  într-un 
tribunal  islamic.  Totuşi,  chiar  şi  acolo  nemusulmanii  aveau  dreptul  să 
refuze  judecata,  caz  în  care  erau  deferiţi  autorităţilor  competente  ale 
propriei  lor  religii  (în  cazul  creştinilor  patriarhul  sau  catolicosul  erau  şi 


18  Jbidcm,  p.  58-59. 

19  Ibidem,  p.  59-60. 

şefi  politici  ai  comunităţilor  creştine).  Singurele  cazuri  care  erau  de  fapt 
In  afara  jurisdicţiei  tribunalelor  musulmane  erau  cele  care  implicau  spe¬ 
cula  cu  bani  sau  cămătăria.  Totuşi  ele  erau  sfătuite  să  evite  litigiile  între 
membrii  comunităţilor  supuşilor.21* 

„Shari’au  sumă  a  formulărilor  de  bază  aici  examinate,  ajută  să  mic¬ 
şoreze  şi  să  se  înmoaie  efectele  animozităţii  crescute  între  creştini  şi  mu¬ 
sulmani.  înţelese  în  contextul  lor  istoric,  legile  referitoare  la  „ahl  al-dim- 
ma  reprezintă  una  dintre  cele  mai  înalte  realizări  ale  omului  medie  val“. 21 

Am  văzut  care  era  statutul  juridic  al  creştinilor  în  cadrul  statului 
arab  musulman,  statut  reglementat  în  mare  parte  de  legea  coranică,  dar 
şi  de  nevoile  imediate  ale  comunităţii.  Vom  încerca  acum  să  prezentăm 
viaţa  „zilnică**  a  creştinilor  din  aceste  teritorii  şi  relaţiile  acestora  cu 
autorităţile  şi  cu  ceilalţi  musulmani. 

Cuceritorii  şi  tributarii,  trataţi  după  principii  cu  totul  diferite,  se 
găseau  alăturaţi  în  două  comunităţi  cu  totul  distincte,  ale  căror  probleme 
nu  se  încrucişau  decăt  ocazional  şi  fără  a  permite  popoarelor  cucerite  să 
deţină  o  poziţie  de  prim  plan.  Această  situaţie  a  început  să  se  schimbe 
atunci  când  a  fost  creată,  cu  ajutorul  autohtonilor,  o  administraţie  isla¬ 
mică,  a  cărei  sarcină  principală  era  aceea  de  a  percepe  impozite  pe  care 
tributarii  le  plăteau  pentru  pământurile  lor,  căci  activitatea  agricolă  tra¬ 
diţională  continua  în  beneficiul  învingătorilor,  iar  proprietarii  teritoriilor 
n-au  fost  spoliaţi  decât  rareori.22  Vechile  mecanisme  ale  serviciilor  bizan¬ 
tine  şi  sasanide,  adoptate  fără  schimbare  în  diferite  regiuni,  cu  utiliza¬ 
rea  limbilor  locale,  greacă  sau  pehlevi,  le-a  fost  substituită  curând  o  or¬ 
ganizare  nouă  cu  registre  ţinute  în  arabă,  deşi  încredinţate  tot  scribilor 
şi  secretarilor  tradiţionali.  Această  schimbare  a  fost  prilejul  unor  contacte 
multiple,  mai  ales  în  Siria,  unde  califul  lăsa  cu  plăcere  iniţiativa  în  această 
materie  unor  elemente  locale.  Ele  au  fost  urmate  de  o  mişcare  de  con¬ 
vertire  a  autohtonilor,  atât  administratori  cât  şi  administraţi,  care  căutau 
să  scape  obligaţiilor  lor  fiscale  şi  deseori  chiar  să  se  afilieze  unor  familii 
sau  triburi  arabe  care-i  primeau  în  calitate  de  clienţi.23  Bazele  pe  care 
funcţionau  serviciile  au  fost  astfel  în  scurt  timp  alterate  printr-un  dublu 
curent  de  islamizare  şi  arabizare. 

Pentru  a  releva  faptul  că  arabii  au  folosit  moştenirea  civilizaţiilor 
anterioare  în  dezvoltarea  propriei  lor  civilizaţii  putem  aminti  un  text  al 
lui  S.  Runciman:  „Rolul  jucat  de  Bizanţ  în  elaborarea  civilizaţiei  islamice 
este  enorm.  Originari  din  deşert,  arabii  formau  un  popor  simplu;  puţini 
erau  cultivaţi  şi  respirau  ascetismul.  Aproape  toate  rafinamentele  pe  care 
le  dobândiseră  apoi  fură  împrumutate  de  la  popoarele  pe  care  le  cuceri¬ 
seră,  puţin  de  la  perşi,  dar  mai  mult  de  la  civilizaţia  elenistică  şi  creştină 
a  Siriei  şi  Egiptului.  Această  civilizaţie  care  era  deja  bizantină,  primi  con¬ 
tinuu,  chiar  după  cucerirea  arabă,  noi  clemente  din  Bizanţ.  Nu  numai 
creştinii  care  trăiau  în  Siria,  ca  autorul  Trofeelor  din  Damasc,  la  sfârşitul 


20  Ibidem,  p.  60-61. 

21  Ibidem,  p.  G5. 

22  D.  Sourdel  .1.  Sourdel  Thomlne,  op.  cit.,  p.  55, 1. 

23  Ibidem,  p.  72, 1. 

secolului  al  VlI-lea  se  considerau  adesea  ca  supuşi  ai  împăratului  bizantin, 
dar  califii  omeiazi  din  Damasc  se  văzură  obligaţi  să  întrebuinţeze  arhitecţi 
şi  artişti  greci  şi  chiar  oameni  de  stat  atât  de  hotărât  creştini  ca  Ioan  Da- 
maschin.  Nu  numai  primele  construcţii  musulmane,  moscheea  omeiazilor 
din  Damasc  sau  palatul  din  Q’alat,  erau  bizantine  prin  plan  şi,  pe  cât 
permitea  religia,  prin  decoraţii,  dar  socotelile  oficiale  ale  califului  erau 
ţinute  în  greceşte  până  la  începutul  secolului  al  VIII-lea“.24  Musulmanii 
se  aflaseră  intr-adevăr  în  contact  cu  ideile  ce  serveau  drept  bază  antichi¬ 
tăţii  religioase  şi  intelectuale  a  ţărilor  ocupate  îndată  după  cucerire.  Era 
vorba  când  de  gândirea  creştină,  care  în  pofida  convertirilor  rămânea  vie 
în  numeroase  centre,  când  de  gândirea  iraniană,  când  de  gândirea  greacă, 
a  cărei  influenţă  s-a  făcut  simţită  prin  mijlocirea  traducerilor  pe  care 
le  păstrau  sau  le  executau  elemente  autohtone  culte.  Se  ştie  că  în  epoca 
omeiadă  creştinii  mai  formau  grupuri  importante  şi  că  mulţi  dintre  ei 
serveau  în  administraţia  califiană.  Acesta  a  fost  cazul  lui  Ioan  Damas- 
chin,  a  cărui  autoritate  teologică  este  bine  cunoscută  şi  care  s-a  dedicat 
combaterii  ereziilor  şi  doctrinelor  eronate,  printre  care  îşi  avea  locul,  în 
ochii  lui,  şi  Islamul.25  Chiar  şi  în  epoca  abbasidă,  numeroşi  scribi  nestorieni 
populau  birourile  exagerat  lărgite  ale  capitalei  bagdadiene,  în  timp  ce  se 
manifestau  de  asemenea  printre  coreligionarii  lor  diferite  talente  de  pole¬ 
mişti.  în  Irak,  ca  şi  în  Siria,  ţelul  acestor  polemişti  era  de  a  demonstra 
superioritatea  creştinismului  asupra  Islamului,  fie  în  scrieri  care  au  ajuns 
până  la  noi  într-o  formă  puţin  autentică,  fie  în  controverse  publice.215  No¬ 
ţiunile  de  atotputernicie  divină,  de  atribute  şi  nume  divine,  liber  arbitru 
erau  pe  atunci  dezbătute  de  teologi  care  aveau  o  practică  a  logicii  aristo¬ 
telice,  nedobândită  încă  de  gânditorii  musulmani. 

Ce  deosebire  era  între  aceşti  creştini  şi  cei  pe  care  arabii  îi  cunos¬ 
cuseră  la  Mecca  şi  în  Arabia,  oameni  simpli  şi  neînvăţaţi,  precum  şi  faţă 
de  preoţii  iacobiţi  din  deşertul  Siriei.  Marea  noutate  este  că  la  Damasc, 
pentru  prima  dată,  Islamul  s-a  găsit  confruntat  cu  o  reflexie  teologică 
şi  cu  o  tehnică  de  exegeză  bine  elaborată,  îmbogăţită  printr-o  căutare 
lungă  de  mai  multe  secole.27  în  plus,  în  această  epocă,  teologia  nu  era 
apanajul  unei  mâini  de  iniţiaţi:  controversele  fiind  publice  fiecare  se  în¬ 
flăcăra  pentru  aceste  dezbateri  şi  neînţelegerile  teologice  degenerau  uneori 
în  adevărate  răzmeriţe  populare.  Contactul  cu  gândirea  creştină  a  avut 
loc  chiar  în  momentul  în  care  primele  întrebări  încep  să  se  pună  în  rân¬ 
dul  musulmanilor,  în  urma  luptei  care  se  încheiase  pentru  luarea  puterii.2" 
Vedem  astfel  elaborându-se  primele  elemente  ale  celei  ce  va  deveni  mai 
târziu  teologia  musulmană. 

Tributarii  creştini,  evrei  şi  zoroastrieni,  mai  mult  sau  mai  puţin 
numeroşi  în  funcţie  de  regiuni,  luau  parte  la  viaţa  societăţii  musulmane, 
constituind  totuşi  comunităţi  cu  totul  distincte  conduse  de  propriile  lor 
legi  şi  având  reprezentanţi  oficiali  pe  lângă  autorităţi.  „Printre  ei,  cre.ş- 


24  S.  Rimciman.  în  Dan  Znmfirescu.  op.  cit.,  p.  66. 

25  D  ^nurdel.  T.  Sourdol  Thominc,  op.  cit.,  p.  184,  I. 

26  Ibidcm ,  p.  184.  I. 

27  .T  Dnmasc^e,  op.  cit.,  p.  37. 

28  Ibidem,  p.  37. 

tinii  au  fost  întotdeauna  administratori  zeloşi  şi  loiali,  care  ajungeau 
uneori  în  cele  mai  înalte  demnităţi,  şi  se  distingeau  ca  medici”.29  Daca  in 
mod  periodic  se  luau  măsuri  pentru  a-i  îndepărta  din  posturile  cheie,  a- 
ceste  măsuri  rămâneau  literă  moartă  sau  nu  erau  aplicate  decât  în  mod 
temporar.  Documentele  publicate  recent, 30  au  arătat  că  de  fapt  se  întâlneau 
evrei  şi  creştini  în  aproape  toate  profesiile. 

Lipsesc  precizările  asupra  repartizării  acestor  „tributari”  în  cuprin¬ 
sul  lumii  islamice  medievale.  Este  de  asemenea  greu  de  ştiut  în  ce  mă¬ 
sură  aceste  proporţii  au  fost  modificate  prin  convertiri  la  Islam,  cu  toate 
că  dispariţia  unui  anumit  număr  de  mănăstiri  irakiene  ne  pot  face  sâ 
credem  într-o  simţitoare  scădere  a  numărului  de  creştini  în  această  re¬ 
giune.31  în  legătură  cu  convertirile,  putem  spune  că  acestea  n-au  fost  fă¬ 
cute  totdeauna  din  convingere,  ci,  de  cele  mai  multe  ori,  prin  forţa  îm¬ 
prejurărilor.  Oamenii  veneau  la  Islam  din  interes.  In  Africa,  după  Ibn 
Khaldoun,  un  scriitor  musulman,  barbarii  au  apostaziat  de  şaisprezece  ori 
în  şaptezeci  de  ani32  atât  de  sinceră  fusese  convertirea  lor.  Nu  trebuie  să 
uităm  că  în  pământul  Islamului  marele  impozit  nu  loveşte  decât  pe  „oame¬ 
nii  Cărţii”.  Pentru  a  scăpa  unii  se  convertesc  la  Islam,  fapt  pe  care-1  de¬ 
plânge  catolicosul  nestorian  Jesuiah  III  într-o  scrisoare  către  un  episcop 
din  Persia  pe  la  anul  650:  „Arabii  nu  combat  deloc  credinţa  noastră  creş¬ 
tină,  ci  manifestă  bunăvoinţă  cu  privire  la  religia  noastră . . .  De  ce  po¬ 
porul  tău,  credincioşii  tăi  din  Maron,  au  renunţat  la  credinţa  lor?  De  ce 
s-a  întâmplat  aceasta  de  vreme  cc  arabii  nu  i-au  constrâns  să  aposia- 
zieze?  Oare  arabii  nu  şi-au  impus  să  respecte  religia  noastră  şi  credinţa 
credincioşilor  noştri,  dacă  le  vom  plăti  darea  cuvenită?  Dar  ei  au  părăsii 
religia  care  le  aduce  mântuirea,  pentru  a  conserva  o  parte  din  lucrurile 
acestei  lumi  trecătoare;  această  religie  pe  care  au  mărturisit-o  şi  o  măr¬ 
turisesc  popoare  întregi  vărsându-şi  sângele  ca  să  câştige  viaţa  veşnică. 
Credincioşii  tăi  din  Maron  au  apostaziat  pentru  a-şi  conserva  o  parte  din 
averea  lor  şi  încă  pentru  mult  mai  puţin  . .  .”.33 

Am  ţinut  să  cităm  largul  extract  din  această  scrisoare  pastorală  atât 
pentru  a  ilustra  poziţia  noastră  asupra  convertirii,  cât  şi  pentru  a  sublinia 
toleranţa  musulmanilor  faţă  de  cei  de  altă  religie.  Nu  trebuie  să  conclu¬ 
zionăm,  că  populaţiile  cucerite  s-au  convertit  la  Islam  doar  pe 
motive  economice.  Astfel,  ansamblul  corpului  episcopal  din  Bahrein  a 
trecut  la  Islam  îndată  după  venirea  musulmanilor  pentru  motive  cu  totul 

diferite.34  Pirenne  mai  arată  încă  un  posibil  motiv  de  convertire:  nu  s-a 
făcut  nici  un  fel  de  „propagandă  religioasă.  Tocmai  această  atitudine  este 
intolerabilă  şi  demoralizantă  pentru  un  credincios.  Religia  lui  nu  e  atacată, 
ci  ignorată,  şi  acesta  este  modul  cel  mai  eficace  de  a  fi  desprins  de  ea  şi 


29  D.  Sourdel,  J.  Sourdel  Thomine,  op.  cit.,  p.  222,  II. 

30  Ibidcm,  p.  222,  II.  ^ 

31  Ibidcm ,  p.  222,  II. 

32  Julien,  Histoire  de  VAfriquc  du  Nord ,  1931,  p.  320,  în  H.  Pirenne,  op.  cit, 
p.  167.  n.  10. 

33  J.  Damasc&ne,  op.  cit.,  p.  32.  j 

34  Ibidem,  p.  32. 

adus  la  Allah,  care-i  va  restitui  demnitatea  şi-i  va  deschide  porţile  cetăţii 

musulmane".23  Putem  concluziona  zicând  că  a  avut  loc,  de-a  lungul  seco¬ 
lelor,  o  asimilare  progresivă.  Dar  pentru  a  nuanţa  această  constatare,  nu 
trebuie  să  uităm  totuşi  că  subzistă  încă  în  zilele  noastre  comunităţi  arabe 
creştine  vii  vestigii  ale  acestei  mari  Biserici  a  Orientului  secolului  al 
VTI-lea.34 

Locul  ocupat  de  tributari,  „dhimmi",  mai  ales  în  mediile  urbane 
active,  îi  corespundea  rolul  important  pe  care-1  deţineau  sărbătorile  în 
viaţa  oraşului  islamic.  Faptul,  care  ar  putea  să  ni  se  pară  curios  dacă  ne 
gândim  la  compartimentarea  confesională  a  cartierelor  de  masele  popu¬ 
lare  de  a  folosi  toate  prilejurile  de  petrecere  şi  de  a  le  transforma  în  ma¬ 
nifestări  folclorice,37  cu  atât  mai  apreciate  cu  cât  reveneau  la  date  fixe 
ale  anului  solar  şi  se  combinau  cu  rituri  sezoniere. 

Desigur,  anul  rămânea  ritmat  de  cele  două  sărbători  musulmane 
canonice:  Sărbătoarea  Mică  şi  Sărbătoarea  Mare.  Dar  musulmanii  nu  omi- 
teau  nici  să  participe  la  manifestările  publice  ce  însoţeau  sărbătorile  tri¬ 
butarilor.33  Fie  în  Bagdadul  abbasid,  fie  în  capitala  fatimidă,  Cairo,  săr¬ 
bătoarea  Paştilor  era  celebrată  de  toată  lumea  din  oraş.  La  curtea  din 
Bagdad,  în  ziua  de  Paşti,  creştini  şi  musulmani  mergeau  la  mănăstirea 
Samalu,  unde  se  dedau  la  dansuri  pătimaşe.  La  Crăciun  întreaga  populaţie 
a  Bagdadului  aprindea  focuri  în  timpul  nopţii,  „ca  s-o  încălzească  pe  Maria 
care  năştea",39  în  timp  ce  în  Egipt,  Bobotează  era  considerată  ca  o  „noapte 

a  imersiunii",  în  timpul  căreia  o  mulţime  numeroasă  se  aduna  la  lumina 
torţelor  pe  ambele  maluri  ale  Nilului,  pentru  a  mânca,  a  bea  şi  a  dansa.40 
Era  ştiut  faptul,  că  mai  ales  la  mănăstiri,  se  bea  un  vin  bun.41  „Intr-o  zi 
ploioasă  e  o  plăcere  să  bei  un  vin  bun  în  tovărăşia  unui  preot",42  zicea  un 
cronicar  musulman. 

Insă  existau  şi  diferenţe  şi  disensiuni  între  membrii  diferitelor  con¬ 
fesiuni,  între  musulmani  şi  creştini,  ceea  ce  de  altfel  este  normal  într-o 
societate  eterogenă.  Conflictele  de  interese  sunt  cauzele  reale  ale  acestor 
afronturi,  care  nu  trebuie  atribuite  doar  naturii  acestor  religii  prezente: 

„Duşmănia  care  a  putut  exista  între  musulmani  şi  creştini  n-are  altă 
cauză  decât  uitarea  uneia  dintre  părţi,  sau  a  amândurora,  a  bunelor  prin¬ 
cipii  ale  religiei  sale,  sau  neînţelegerea  care  s-a  putut  dezvolta  între  ele: 
această  chestiune  nu  este  prea  clară  atunci  când  e  vorba  de  dedesubturi 


35  H.  Pirenne,  op.  cit.,  p.  140. 

36  J.  Damascene,  op.  cit.,  p.  32. 

37  D.  Sourdel.  J.  Sourdel  Thominc,  op.  cit.,  p.  223,  IT. 

38  Musulmanilor  nu  le  păsa  de  semnificaţia  sărbătorilor,  pe  care  o  ignoră 
aproape  totdeauna;  bucuria  vecinilor  creştini  e  pentru  ei  un  prilej  de  a  petrece. 
Andre  Ciot,  op.  cit.,  p.  23. 

39  în  amintirea  tocului  aprins  de  îosif,  cf.  Andre  Ciot,  op.  cit.,  p.  224. 

40  D.  Sourdel,  J.  Sourdel  Thomine,  op.  cit.,  p.  224.  II. 

41  în  aceste  cazuri  se  făcea  excepţie  de  la  legea  coranică  ce  oprea  consumul 
de  vin  —  relativism  religios. 

42  Andre  Ciot,  op.  cit.,  p.  224. 

materiale  (politice)  care  există  de  o  parte  sau  de  alta",43  spune  Manâr,  un 
comentator  al  Coranului. 

în  teritoriile  cucerite,  Bisericile  ce  depindeau  de  patriarhatele  de 
Ierusalim  şi  Alexandria,  ca  şi  marea  Biserică  a  Africii,  au  trecut  sub  ju¬ 
gul  musulman.  Cuceritorii  s-au  stabilit  şi  în  Asia  propriu-zisă  şi  patriar¬ 
hatul  Antiohiei  a  avut  aceeaşi  soartă  ca  şi  cel  din  Ierusalim  şi  Alexan¬ 
dria.44 

Antiohia  a  pierdut  şi  rangul  său  de  capitală,  înlocuită  de  Damasc, 
capitala  provinciei  musulmane  ce  se  întindea  din  Egipt  la  Eufrat.  Asis¬ 
tăm  la  o  emigrare  a  ierarhiei  şi  a  unei  părţi  a  credincioşilor  în  direcţia 
teritoriului  rămas  bizantin.  Patriarhul  Antiohiei  rezidă  la  Constantinopol 
şi  această  Biserică,  dezorganizată  complet,  rămâne  fără  şef  60  de  ani.43 
Pe  de  altă  parte,  atunci  când  musulmanii  reiau  ofensiva  asupra  Imperiu¬ 
lui  Bizantin  îi  suspectează  pe  supuşii  lor  de  origine  greacă.  Această  si¬ 
tuaţie  inconfortabilă  nu  va  lua  sfârşit  decât  odată  cu  arabizarea  Bisericii 
melchite  şi  acceptarea  definitivă  a  noului  regim.46 

Eliminarea  progresivă  a  creştinilor  din  viaţa  publică  şi  înăsprirea 
aplicării  statului  oficial  au  făcut  din  aceştia  cetăţeni  de  mâna  a  doua.  în 
faţa  acestei  situaţii,  Biserica  melchită,  realizând  că  nu  mai  poate  spera 
în  întoarcerea  bizantinilor,  acceptă  o  colaborare  loială  cu  noii  stăpâni.  Ara¬ 
bizarea  antrenează  recunoaşterea  oficială  de  puterea  califială  şi  permite 
numirea  la  Ierusalim,  Antiohia  şi  Alexandria  a  unui  patriarh  arab-mel- 
chit  şi  nu  bizantin. 

Neînţelegerea  asupra  icoanelor  luminează  Biserica  melchită,  care 
scapă  autorităţii  împăratului,  având  o  oarecare  independenţă  şi  faţă  de 
puterea  civilă.  Marginalizată  din  cauza  evenimentelor  politice,  această 
Biserică  nu  trăieşte  decât  prin  forţe  proprii,  mobilizându-şi  forţele  vii 
pentru  a  combate  erorile  dogmatice  şi  a  apăra  adevărata  credinţă.47  Ast¬ 
fel  cei  trei  patriarhi  iau  poziţie  împotriva  iconoclasmului  cu  o  perfectă 
unanimitate,  atitudine  curajoasă,  căci  stăpânul  momentului  era  un  bun 
musulman,  defavorabil  cultului  icoanelor.  Şi,  paradoxal,  în  ciuda  tuturor 
acestor  circumstanţe  defavorabile,  secolul  al  VlII-lea  reprezintă  pentru 
Biserica  melchită  perioada  cea  mai  strălucitoare  din  istoria  sa  şi  seco¬ 
lul  de  aur  al  gândirii  sale  teologice.4* 

întâlnim  de  asemenea  o  serie  de  mănăstiri  creştine,  mai  ales  în 
Irak,  Mesopotamia  superioară,  în  Siria  şi  în  Egipt,  Ele  erau  formate  când 
dintr-o  simplă  sihăstrie,  când  dintr-un  ansamblu  de  clădiri.  Mănăstiri¬ 
le  au  fost  centre  de  viaţă  religioasă,  intelectuală  şi  artistică,  contribuind 
la  răspândirea  ştiinţelor  greceşti  şi  a  artelor  decorative  orientale.  Ele  au 


43  M aurice  Borrmans,  Le  commentaire  du  Manăr  ă  propos  du  verset  cora- 
nique  sur  l’amttiâ  des  Musulmans  pour  Ies  Chrâtiens  (Coran  5,  85),  în  Islamochris- 
tiama,  1/1975. 

44  W,  Guett£e,  Htstoire  de  VEglise  depuis  la  Naissance  de  N-S  Jâsus  Christ 
jusqu’a  nos  jours ,  Adm  in  istra  ti  on  de  lliistoire  de  TEglise,  Paria,  1881,  p.  470  V. 

45  J.  Damasc&ne,  op.  cit,  p.  30. 

46  îbidem,  p.  30. 

47  Ibidera ,  p,  32. 

48  Este  secolul  în  care  trăieşte  şl  activează  Sfântul  Ioaai  DaroiascMn,  marele 
apărător  al  icoanelor  şi  sistematizatorul  învăţăturii  patristice. 

exercitat  o  influenţă  mai  directă  asupra  vieţii  sociale;  în  adevăr  aceste 
mănăstiri  sau  localităţi  creştine  învecinate  au  furnizat  administraţiei  cali- 
fiene  numeroşi  secretari  de  valoare,  care  însă  uneori  se  converteau  la 
Islam.  Pe  de  altă  parte,  aceste  mănăstiri  deveneau  în  anumite  ocazii  locuri 
de  petrecere,  cum  am  văzut  mai  sus,  pe  care  musulmanii  le  frecventau 
cu  plăcere. 

Mănăstirile  erau  supuse  reglementărilor  privitoare  la  dhimmi.  Cele 
vechi  erau  menţinute,  dar  era  interzis  de  a  se  ridica  altele  noi.  De  fapt, 
situaţia  mănăstirilor  a  variat  după  epoci;  au  existat  perioade  mai  difi¬ 
cile,  in  care  autorităţile  împiedicau  restaurarea  clădirilor  ajunse  în  stare 
prea  rea,  în  timp  ce  în  alte  momente  construirea  de  mănăstiri  noi  era 
tolerată.  Documentul  de  la  Poblet  (614/1217)  ne  arată  o  atitudine  tolerantă 
a  conducătorilor  Spaniei  almohade  faţă  de  călugări;  aceasta  se  înscrie  pe 
o  linie  destul  de  constantă  în  Islam  şi  înrădăcinată  în  Coran  de  respect 
faţă  de  monahismul  creştin.49  Cât  despre  călugări,  ei  erau  în  principiu 
scutiţi  de  impozitul  de  capitaţie,  dar  această  dispoziţie  n-a  fost  totdeauna 
aplicată.50  Se  pare  că  mănăstirile  creştine  au  cunoscut,  începând  din  se¬ 
colul  al  Xl-la,  greutăţi  datorită  tulburărilor  şi  invaziilor.  Numărul  lor  a 
scăzut  în  mod  incontestabil  şi  viaţa  monahală  creştină  n-a  reuşit  să  se 
menţină  decât  în  Mesopotamia,  în  Liban  şi  la  Muntele  Sinai.51 

Să  încercăm  acum  să  realizăm  o  prezentare  cronologică  a  vieţii 
creştine  în  teritoriile  ocupate  de  musulmani,  mai  ales  în  ceea  ce  priveşte 
latura  negativă  a  relaţiilor  islamo-creştine.  Mu’awwiyya  (661-680)  a  frec¬ 
ventat  mulţi  creştini  şi  i-a  utilizat  în  serviciul  său.  Buna  dispoziţie  a  cali¬ 
fului  a  mers  până  la  a  construi  o  biserică  la  Edesa,  distrusă  puţin  mai 
târziu  de  un  cutremur  de  pământ.  începând  cu  Abd  al  Malik  (685-705) 
climatul  favorabil  creştinilor  începe  să  se  degradeze.  Această  evoluţie 
(sau  involuţie)  este  dată,  pe  de  o  parte,  de  reluarea  luptelor  contra  Bizan¬ 
ţului.  El  a  redus  libertăţile  de  până  acum  şi  a  dat  un  edict  fiscal  cajre  a 
apăsat  greu  pe  umerii  „oamenilor  Cărţii“.  Arabizarea  administraţiei  este 
decisă,  măsura  importantă  prin  consecinţele  ei  pentru  funcţionarii  creş¬ 
tini.  în  ciuda  acestor  măsuri,  îl  încredinţează  pe  fratele  său,  viitorul  ca¬ 
lif,  unui  creştin  şi-l  alege  pe  tatăl  lui  Ioan  Damaschin  ca  responsabil  cu 
finanţele.  Walid  I  (705-715)  confiscă  biserica  Sfântul  Ioan  Botezătorul 
din  Damasc.  în  cursul  războiului  cu  Bizanţul  el  ordonă  masacrarea  prizo¬ 
nierilor  şi  caută  să  convertească  cu  forţa  tribul  arab  iacobit  Banu  Tahlib, 
care  luptau  de  partea  lui.  Au  existat  martiri.52  Pentru  a-şi  păstra  posturile, 
funcţionarii  se  convertesc  la  Islam.  Biserica  melchită  se  arabizează  şi  ea 
progresiv  şi  priveşte  din  ce  în  ce  mai  puţin  spre  Bizanţ.  Această  evoluţie 
permite  califului  în  706  să  numească  un  patriarh  la  Ierusalim  al  cărui  se¬ 
diu  a  rămas  vacant  după  moartea  Sfântului  Sofronie.53 

Omar  II  (717-720)  a  fost  un  calif  pios.  Zelul  său  religios  antrenează 
condiţii  de  viaţă  dificile  pentru  nemusulmani.  Contrar  altor  califi,  el  în- 

49  Ren£  Dagom,  Le  document  almohade  de  Poblet,  in  Islamochrtstiana,  7/1981. 
p.  147—166. 

50  D.  Sourdel,  J.  Sourdel  Thomine,  op.  cit.,  p.  173,  III. 

51  Ibidem,  p.  174,  III. 

52  Damascene,  op.  cit.,  p.  38. 

53  Ibidem,  p.  38. 


STUDII  şi  ARTICOLE 


curajează  convertirile  la  Islam  în  ciuda  dificultăţilor  financiare  antre¬ 
nate  de  această  politică,  „dhimmi“  fiind  principalii  contribuabili.  în  plus 
„oamenii  Cărţii44  sunt  „definitiv”  excluşi  din  toate  funcţiile  administrative, 
luându-se,  de  asemenea,  măsuri  de  umilire:  obligaţia  de  a  purta  veşmânt 
distinctiv  şi  de  a  se  ruga  cu  voce  joasă,  interdicţia  de  a  ridica  noi  locaşuri 
de  cult.  Yazid  II  ar  fi  dat  în  723  un  edict  ordonând  distingerea  icoanelor. 
Nu  este  vorba  de  intervenţie  în  neînţelegerile  iconoclaste,  care  vor  debuta 
în  730  cu  edictul  împăratului  Leon  III  împotriva  venerării  icoanelor.  A- 
ceastă  măsură  este  stricta  punere  în  aplicare  a  legii  musulmane  care  in¬ 
terzice  reprezentarea  figurilor  de  fiinţe  vii.  Walid  II  (743-744)  a  tăiat 
limba  patriarhului  Antiohiei  pentru  că  a  vorbit  împotriva  Islamului.  Un 
tratament  identic  a  suferit  mitropolitul  Damascului.34 

S-a  înregistrat  o  acutizare  a  relaţiilor  islamo-creştine  odată  cu  veni¬ 
rea  abbasizilor.  Spre  deosebire  de  omeiazi,  care  în  ciuda  celor  arătate 
mai  sus,  au  manifestat  o  relativă  toleranţă  religioasă,  abbasizii  s-au  erijat 
în  apărători  înfocaţi  ai  tradiţiei  musulmane  ortodoxe.55  Harun  al-Raşid 
(786-809)  a  dat  un  edict  care  cerea  evreilor  şi  creştinilor  să  poarte  un 
costum  diferit  faţă  de  musulmani.  Această  măsură  a  fost  impusă  cu  forţa 
numai  în  capitală,  dar  şi  aici  a  încetat  curând  să  se  aplice.56 

O  mai  serioasă  persecuţie  a  avut  loc  sub  Mutawakkil  (847-861),  care 
a  sprijinit  puternica  reacţiune  a  ortodoxiei  musulmane  faţă  de  tendinţele 
raţionaliste.  El  i-a  persecutat  pe  mutaziliţi57  şi  pe  şiiţi.  Dar  şi  creştinii  au 
suferit  în  aceeaşi  măsură  în  această  persecuţie:  li  s-a  ordonat  să  poarte 
costume  distinctive,  au  fost  înlăturaţi  din  funcţiile  guvernamentale,  li  s-a 
interzis  să  călărească  şi  alte  restricţii.  S-a  ordonat  ca  bisericile  care  au 
fost  construite  după  cucerirea  arabă  să  fie  dărâmate,  iar  locuinţele  celor 
mai  bogaţi  creştini  să  fie  transformate  în  moschei.58  Câţiva  ani  mai  târziu, 
gvernatorul  Ifrigiyyei,  Abd  Allah  b.  Thalib,  urmând  probabil  exemplul 
stăpânului  său  Mutawakkil,  a  forţat  creştinii  şi  iudeii  din  regiunea  sa  să 
poarte  un  petec  de  pânză  albă  pe  umăr,  pe  care  era  desenată  o  maimuţă 
sau  un  porc.  De  asemenea,  imaginea  unei  maimuţe  a  fost  pusă  pe  uşa 
caselor  lor.  Istoria  lui  Ibrahim  II  al  Ifrigiyyei  (875-902)  este  cunoscută 
ca  o  poveste  de  groază.  Printre  atrocităţile  acestui  tulburat  prinţ  se  găsea 
execuţia  prin  crucificare  a  unui  creştin  care  a  refuzat  să-şi  părăsească 
religia  şi  să  devină  ministru  de  finanţe.59 

Dar  aceste  intolerante  prevederi  au  apărut  doar  „spasmodic4*.60  După 
fiecare  răbufnire  fanatică  a  persecuţiilor,  creştinii  se  întorceau  la  pos¬ 
turile  lor  din  administraţie.  Intr-adevăr  administraţia  nu  se  putea  face  fără 
ei,  pentru  că  aceasta  depindea  de  cunoştinţele  lor  speciale  şi  de  abili- 


54  Jbidem,  p.  38. 

55  M.  Canard  Byzantine  and  the  Mjislim  World ,  în  The  Cambridge  Medieval 
History,  voi.  IV.  p.  288. 

56  E  posibil  ca  împăratul  bizantin  Nichifor  să  fi  intervenit  în  fiavoarea  creş¬ 
tinilor,  M.  Canard,  op.  cit.,  p.  288. 

57  Partizani  ai  unei  mişcări  teologice  rigoriste  cu  tendinţă  raţionalizantă.  D. 
Sourdel.  J.  Sourdel  Thomine,  op.  cit.,  p.  188,  III. 

58  M.  Canard  op.  cit.,  p.  288. 

59  R.  M.  Speight,  op.  cit.,  p.  64-65. 

60  M.  Canard,  op.  cit.,  p.  288. 

tăţile  acestora  chiar  de  la  cucerirea  arabă.  In  ciuda  plângerilor  repetate 
ale  fanaticilor,  califii  au  menţinut  în  posturile  înalte  nemusulmani.  Cu  oca¬ 
zia  unor  reclamaţii  împotriva  unui  creştin,  guvernator  al  importantului 
oraş  Anbar,  califul  Mu’tadid  (892-902)  a  spus  că  are  dreptul  să  folosească 
un  creştin  în  orice  post,  pentru  care  acesta  ar  fi  capabil,  adăugând  că  un 
astfel  de  om  poate  fi  mai  de  dorit  decât  un  musulman,  pentru  că  acesta  din 
urmă  ar  putea  avea  o  părere  exagerată,  nepotrivită  faţă  de  coreligionarii 
săi.61 


IOAN  SABIN  MUREŞAN 


61  Ibidem,  p.  289. 


PATOSUL  NEMURIRII 


Pe  marginea  lucrării  „Tanatologie  şi  nemurire" 
a  Prea  Sfinţiei  Sale  Calinic  Botoşăneanul, 
Episcop  vicar  al  Arhiepiscopiei  Iaşilor 


Intr-o  lucrare  de  maximă  cuprindere  şi  interdisciplinaritate  asupra 
unei  probleme  tulburătaare  a  tuturor  oamenilor  şi  timpurilor,  autorul  — 
Prea  Sfinţia  Sa  Calinic  Botoşăneanul,  îşi  propune  ca  scop  a  aduce  la  uni¬ 
voc  şi  pentru  timpurile  actuale,  diferite  concepţii  despre  moarte,  carefurul 
acestor  concepţii  apreciind  a  fi  ideea  sacră  a  nemuririi  prin  creaţie  şi  prin 
promovarea  valorilor  de  Bine  şi  Adevăr  şi  Frumos, 

Nex-ul  tratării  temei  devine  astfel  efortul  de  a  da  convergenţă  ati¬ 
tudinilor  şi  concepţiilor  ştiinţifice,  filosofice  şi  teologice  despre  moarte 
prin  ideea  de  nemurire,  cât  timp,  numai  omul,  care  are  conştiinţa  morţii, 
are  şi  acest  privilegiu. 

De  altfel,  mesajul  întregii  lucrări  este,  cum  se  justifică  autorul, 
acela  de  a  transforma  un  destin  biologic  în  altul  spiritual  prin  depăşirea 
vieţii  cu  temporalitatea  ei,  consecutiv  ideii  de  moarte  prin  sensul  dat 
vieţii.  Dacă  pentru  omul  de  ştiinţă  moartea  devine  (mai  ales  azi  când 
tehnologiile  riscă  a  ne  transforma  din  morţi  în  muribunzi,  cum  spunea 
Cioran,  o  problemă  de  demnitate,  pentru  filosofii  academici  moartea  este 
o  problemă  de  desăvârşire,  de  valorizare  a  vieţii,  iar  pentru  teologi,  o 
problemă  de  mântuire,  de  transcendenţă  a  morţii  prin  creaţie,  prin  rea¬ 
lizarea  Binelui,  Adevărului  şi  Frumosului  accesibile  oricui. 

Datorită  ştiinţei  morţii,  numai  omul  are  privilegiul  de  a-i  da  o  re¬ 
vanşă  şi  de  a  obţine  transcendenţa  vieţii  prin  încărcarea  sa  de  semnifi¬ 
caţie  spirituală. 

Cu  competenţa  similară  omului  de  ştiinţă,  se  relevă  tratarea  as¬ 
pectelor  biologice  şi  medicale  ale  tanatologiei.  Autorul  ne  informează  că 
dacă  pentru  ştiinţă  moartea  a  fost  o  cale  de  perfecţionare  şi  îmbogăţire  a 
speciilor,  etica  ştiinţifică  duce  mai  departe  efortul  de  umanizare  progre¬ 
sivă  a  omului  prin  creaţie,  ca  o  şansă  dată  numai  lui  de  a  se  înscrie  în 
nemurire.  Altfel,  pentru  cine  doar  lumea  biologică  este  totul,  moartea 
nu  poate  deveni  transcendenţă,  deoarece,  această  transcendenţă  este  apa¬ 
najul  doar  al  celor  ce  depăşesc  finalitatea  vieţii  practice,  ştiinţifice  ori 
sociale  şi  se  apropie  de  credinţa  filosofică  a  spaimei  de  a  rata  existenţa. 

Autorul  se  opreşte  asupra  morţii  programate  (apoptozei)  ce  dă  o  altă 
viziune  ştiinţifică  morţii  ca  necesitate  biologică  prin  tributul  plătit  dife¬ 
renţierii  şi  specializării  celulare  drept  fenomen  cu  semnificaţie  de  auto- 
jertfă  permanentă.  Lumea  a  evoluat  datorită  faptului  că  miliarde  de  fiinţe 
<  au  murit  înaintea  noastră.  Fără  moarte  nu  ar  fi  fost  deci  dezvoltare.  Da- 

torită  morţii  suntem  ceea  ce  suntem.  Limitându-se  durata  fiinţelor  s-a 
favorizat  diversificarea  lor.  Dacă  prima  celulă  s-ar  fi  multiplicat  la  infi¬ 
nit,  ar  fi  acoperit  planeta  şi  noi  nu  am  fi  cunoscut  astăzi  lumea. 

Se  tratează  apoi  problemele  interdependenţei  fenomenelor  vitale  cu 
cele  letale  precum  şi  ale  psihologiei  stărilor  terminale  din  care  nu  lip¬ 
seşte  problema  sinuciderii  interpretată  ca  o  pierdere  a  sentimentului  şi 
conştiinţei  de  nemurire,  orice  dialog  cu  sinuciderea  desfăşurându-se  ast¬ 
fel  pe  un  plan  iraţional,  instinctual. 

Nu  lipseşte  tratarea  morţii  vegetative,  a  eutanasiei  active  sau  pa¬ 
sive,  ca  şi  a  suicidului  asistat,  justificat  ca  un  drept  la  o  moarte  demnă  in 
care,  cu  minuţie  se  aduc  justificări:  teologice  (creaţia  vine  de  la  Dumne¬ 
zeu),  medicale  (imaginea  neadecvată  a  puterii  medicului  de  a  decide  în 
probleme  grave,  cum  este  limita  dintre  viaţă  şi  moarte),  etice  (de  detur¬ 
nare  a  mesajelor  medicinei  de  la  slujirea  vieţii  la  favorizarea  morţii)  şi 
juridice  (de  risc  al  abuzurilor). 

Asistenţa  psihologică  şi  spirituală  a  morţii  este  justificată  ca  o  nece¬ 
sitate  de  a  muri  în  confort  spiritual  prin  descărcarea  de  vinovăţie  şi  prin 
valorizarea  suferinţei  terminale,  toate  ca  un  ajutor  dat  „trecerii  spiritului 
individual  în  spiritul  universal4*  (Noica). 

într-o  lume  ce  tinde  a  fi  stăpânită  exclusiv  de  om,  moartea  se  pre¬ 
zintă  cu  atât  mai  iraţională  şi  refulată,  încât,  explicarea  exclusiv  biologică 
a  morţii,  ar  duce  la  despuierea  ei  de  sensul  său  creator,  sens  ce  revine 
vieţii. 

In  loc  de  a  o  înţelege  ca  o  continuare  a  evoluţiei  prin  opera  sa  spi¬ 
rituală,  demersul  pur  ştiinţific  ar  abate  pe  om  de  la  conştiinţa  dirijării 
propriei  sale  evoluţii.  Dar  cunoaşterea  ştiinţifică  este  un  act  inevitabil, 
necesar,  infinit  şi  în  afara  legilor  morale,  de  aceea  omul  de  ştiinţă,  prin 
cunoaşterea  legilor  de  excludere  din  viaţă  şi  prin  readucerea  omului  din 
moarte  din  nou  la  viaţă,  face  din  profesiunea  sa  ceva  demiurgic.  Astfel, 
chiar  dacă  aparent  studiul  morţii  începe  cu  paradigme  ştiinţifice,  trebuie 
să  sfârşească  în  mod  obligatoriu  prin  a  fi  deturnată  în  spirit  (Liiceanu). 
Medicul  devine  astfel  un  colaborator  la  crearea  de  viaţă  spirituală  şi  aduce 
un  spor  de  sensibilitate  la  lumea  actuală. 

în  acest  mod,  mesajele  medicinei  se  apropie  de  ale  filosofiei  şi  teo¬ 
logiei  şi  devin  alături  de  ele  un  produs  al  sublimării  în  cultură,  spiritua¬ 
litate  şi  creaţie  a  oricăror  activităţi  umane.  Autorul  ne  convinge  că  şi 
pentru  ştiinţă,  nu  numai  prin  opere  de  geniu,  dar  şi  prin  fapte  de  creaţie 
comune  ca  exemplaritatea  hărniciei,  dragostei  şi  devoţiunii,  nemurirea  nu 
este  altceva  decât  sămânţa  divină  pusă  în  om  şi  pe  care  el  trebuie  să  şi-o 
asume.  Altfel,  teama  de  moarte,  dacă-şi  trăieşte  printre  noi  o  existenţă 
nelegitimă,  refulată,  rămâne  sterilă  pentru  nemurire  şi  pentru  transcen¬ 
denţă  în  loc  de  a  fi  o  afirmare  supremă  a  individualităţii. 

Capitolul  Tanatologie  şi  filosofie  ne  introduce  în  concepţiile  filoso¬ 
filor  academici  care  au  accentuat  faptul  că  diferenţa  dintre  existenţa  efe¬ 
meră  a  omului  şi  divinitatea  nemărginită  i-a  conferit  acestuia  aspiraţia 
spre  transcendenţă,  nevoia  de  a  sublima  moartea  prin  conştiinţa  nemu¬ 
ririi  şi  prim  creaţie  (ca  a  doua  naştere  în  eternitate  după  Mircea  Eliade). 

Filosofia  face  din  moartea  biologică  o  sursă  de  eternitate,  în  faţa  ei,  a  mor¬ 
ţii,  neputându-ne  prezenta  decât  cu  sensul  dat  vieţii  (Liiceanu). 

Neliniştii  metafizice  şi  indiferenţei  faţă  de  moartea  pe  care  o  aduce 
desacralizarea  şi  desumanizarea  morţii,  autorul  îi  opune  misterul  morţii  şi 
evaluarea  dimensiunilor  vieţii  prin  sensul  dat  morţii,  concepţia  filosofilor 
academici  neprivind  moartea  ca  antitetică  vieţii  ci  ca  o  cale  de  transfor¬ 
mare  a  sa  într-un  remediu  al  vieţii  (Miguel  de  Unamuno).  Un  subcapitol 
„De  la  maeutica  morţii  la  valorizarea  vieţii"  pledează  pentru  o  ars  bene 
moriendi,  în  care,  filosofia  ne  învaţă  că  viaţa  are  valoare  maximă  tocmai 
pentru  că  are  un  sfârşit.  Pentru  toţi  oamenii,  chiar  de  nu  sunt  filosofi  aca¬ 
demici,  filosofia  devine  astfel  o  terapie  intelectuală  în  care  rezidă  apti¬ 
tudinea  de  a  ne  elibera  de  confuzii,  de  a  ne  arăta  locul  nostru  în  lume, 
de  a  ne  oferi  o  atitudine  corectă  faţă  de  viaţă  şi  faţă  de  moarte,  de  a  ne 
arăta  cum  putem  realiza  binele  ce  trebuie  să  caracterizeze  răspunde¬ 
rea  omului  faţă  de  sine. 

Capitolul  „Tanatologîa  şi  teologia"  accentuează  conceptul  teologic 
despre  moarte  întru  conştientizarea  ineluctabilităţii  ei  şi  şansa  de  a  atinge 
autenticitatea  fiinţării  umane  (Heidegger).  Numai  faptul  că  omul  este 
făcut  după  chipul  şi  asemănarea  lui  Dumnezeu,  îl  face  capabil  de  creaţie 
(creaţia  de  ziua  a  8-a,  a  lui  Berdiaev),  concepţia  relaţională  a  divinităţii 
culminând  în  umanismul  creştin,  prin  care,  religiozitatea  a  devenit  o  com¬ 
ponentă  naturală  şi  indispensabilă  a  omului. 

Autorul  insistă  asupra  faptului  că  omul  modem,  fiinţă  sub  semnul 
relativităţii,  imperfecţiunii  şi  nesiguranţei,  poate  fi  salvat  din  soarta  sa 
de  muritor  numai  prin  deschiderea  spre  transcendenţă  şi  prin  aspiraţia 
spre  absolut.  Poate  de  aceea  Soloviov  afirmă  că  pe  pământ  există  doar  o 
singură  idee,  aceea  referitoare  la  nemurire  şi  din  care  derivă  toate  cele¬ 
lalte  şi  anume  aspiraţia  spre  bine  şi  spre  iubirea  ce  nu  are  început  şi 
sfârşit  şi  care  devine  astfel  aspiraţia  spre  Dumnezeu. 

Lucrarea  este  o  superbă  argumentare  privind  integrarea  sensului 
morţii  în  conştiinţa  individuală  prin  care,  filosofia  şi  ştiinţa,  profită  de 
interogaţiile  cu  teologia  şi  invers  şi  împreună  evocă  caracterul  multi¬ 
dimensional  al  acestei  conştiinţe  şi  anume:  aspectul  biologic  de  confrun¬ 
tare  individuală  cu  moartea,  aspectul  social,  de  întâlnire  cu  moartea  al¬ 
tora  şi  aspectul  teologic  de  întâlnire  specific-umană  cu  transcendenţa. 

Lucrarea  constituie  o  abordare  modernă  în  descifrarea  fenomenului 
morţii  şi  care  include  o  cotitură  spre  logos  (drept  cale  de  influenţare  a  des¬ 
tinului  după  moarte),  o  altă  cotitură  spre  antroposofic  (drept  salvare  prin 
moarte)  şi  spre  autoreflecţie  şi  autoreferinţă  (drept  efort  şi  aspiraţie  spre 
transcendenţă).  Astfel,  lucrarea  argumentează  multidisciplinar  sensul  dat 
morţii  prin  creaţia  umană  şi  astfel  prin  nemurire,  fiind  prima  lucrare 
ce  aduce  la  univoc  puncte  de  vedere  specifice  unor  preocupări  separate.  Ea 
argumentează  că  din  încleştarea  dintre  erosul  biologic,  util  continuităţii 
speciei  şi  tanatos,  ce  aduce  nimicnicia  biologică,  se  naşte  devenirea,  ca  in¬ 
vitaţie  la  viaţa  creatoare  de  realizare  a  nemuririi. 

Aşa  cum  se  menţionează  de  altfel  în  prefaţă  şi  în  introducerea  lu¬ 
crării,  problema  nemuririi  validează  trei  preocupări:  ştiinţifică,  filoso¬ 
fică  şi  teologică  privind  moartea  şi  ea  îşi  dezvăluie  astfel  confluenţele 

şi  deschiderile  fiecăreia  către  celelalte  prin  inter-  şi  transdisciplinaritate, 
şi  de  unde  rezultă  o  îmbogăţire  şi  extindere  a  fiecăruia  prin  celelalte  (pr. 
prof.  V.  Mihoc).  Deci  in  lucrare,  ştiinţa,  filosofia  şi  teologia  sunt  aduse  în 
proximitatea  lor  spre  a  se  recunoaşte  şi  potenţa  reciproc,  spre  a  comu¬ 
nica  firesc  (prof.  Afloroaei),  toate  aceste  tipuri  de  abordări  tanatologice 
focalizându-se  într-un  mod  fericit  în  ideea  de  sacru,  convergenţă  inevi¬ 
tabilă  a  unor  abordări  separate; 

Lucrarea  transpune  problema  tanatologiei  în  lumea  actuală  ce  tinde 
a  lua  ca  surogat  orice  tip  de  emoţie  dată  de  droguri  ori  performanţe,  şi 
când,  doar  creaţia  trebuie  să  devină  o  punte  între  profan  şi  sacru,  între 
trecător  şi  etern,  să  devină  o  punte  de  interferenţă  între  uman  şi  divin, 
o  metadeschidere  a  umanului  către  sacralitate. 

Pentru  mine,  ca  medic  lucrarea  este  o  pledoarie  pentru  creşterea 
sensibilităţii  medicului  pentru  om,  pentru  patosul  creaţiei  prin  medicină, 
până  la  atingerea  culmilor  înalte  ale  sărbătorii  morale  şi  binelui  suprem, 
a  eticii  creatoare  ca  aspiraţie  către  bine  şi  frumos  în  măsură  a  apropia 
pe  medic  de  divinitate. 

Lucrarea  ne  relevă  şi  mesajele  pedagogice  ale  morţii  prin  educaţia 
de  a  acţiona  în  aşa  fel  pentru  a  merita  eternitatea,  cât  timp,  numai  prin 
nemurire  fiinţa  umană  îşi  poate  compensa  şi  răsplăti  vulnerabilitatea  sa 
biologică,  limitarea  sa  fizică  în  timp. 

Subtila  pledoarie  pentru  cultul  nemuririi  ce  validează  cele  trei  preo¬ 
cupări,  ştiinţifică,  filosofică  şi  teologică  privind  moartea,  constituie  ar¬ 
gumente  peremptorii  pentru  cunoaşterea  şi  promovarea  acestui  util  de¬ 
mers  multidisciplinar  care  îmbogăţeşte  efortul  permanent  al  omului  de 
a  da  un  sens  veridic,  specific  uman  şi  deci  divin,  al  existenţei  sale. 


Prof.  univ.  Dr.  GH.  SCRIPCARU 


Din  Sfinţii  Părinţi 


| 


SFÂNTUL  GRIGORIE  PALAMA  —  „DESPRE  ÎNVIERE 

ŞI  DESPRE  MIRONOSIŢE"* 


învierea  Domnului  este  înnoirea  naturii  umane  (ananeosis)  şi  reîn¬ 
vierea  (anazoosis)  şi  remodelarea  (anaplastis)  şi  întoarcerea  la  viaţa  veş¬ 
nică  a  primului  Adam,  care  prin  păcat  s-a  aplecat  cu  dorire  spre  moarte 
(dia  ten  hamartian  thanato  katapothcntos  Adam),  şi,  care  s-a  reîntors  prin 
moarte  în  pământul  din  care  a  fost  luat;  Nici  o  fiinţă  umană,  la  început, 
nu  l-a  văzut  pe  acela,  care  a  fost  plăsmuit  cel  dintâi,  căci  nu  exista  încă 
nici  un  om,  dar  după  ce  a  primit  suflare  de  viaţă,  prin  insuflare  divină, 
prima  fiinţă  care  îl  vede,  a  fost  o  femeie.  Aşadar,  Eva  a  fost  prima  între 
fiinţele  umane  care  a  urmat  după  acela.  In  acelaşi  mod,  nimeni  nu  L-a 
văzut  pe  al  doilea  Adam,  adică  pe  Domnul,  înviind  din  morţi  şi  nici  unul 
dintre  cei  apropiaţi  nu  a  fost  de  faţă,  iar  soldaţii,  care  păzeau  mormântul, 
cuprinşi  de  frică  erau  ca  şi  morţi.  Dar,  după  înviere,  prima  (prote  ton 
alldn),  care  l-a  văzut,  a  fost  o  femeie,  după  cum  am  auzit  citindu-se  în 
Evanghelia  de  la  Marcu  (Marcu  16,  1-9):  „Şi  înviind  dimineaţa,  in  ziua 
cea  dintâi  a  săptămânii,  El  S-a  arătat  întâi  Măriei  Magdalena  . . (Marcu 
16,  9).  Se  pare,  că  Sfântul  Evanghelist  afirmă  clar  că  era  devreme,  dis-de- 
dimineaţă  când  Domnul  a  înviat  şi  că  prima  căreia  i  s-a  arătat  a  fost  Ma¬ 
na  Magdalena  şi  că  aceasta  a  avut  loc  chiar  la  ceasul  când  El  a  înviat. 
Dar  nu  aceasta  o  spune  Evanghelistul,  cum  o  să  vedeţi,  dacă  aveţi  puţină 
răbdare,  căci,  mai  sus,  Sfântul  Marcu  spune,  în  acord  cu  toţi  ceilalţi  Evan- 
ghelişti,  că  această  Mărie  a  venit  cu  celelalte  femei  mironosiţe,  mai  înainte 
la  mormânt  şi  au  văzut  împreună  că  acesta  era  gol,  şi  s-au  întors  (la  ca¬ 
sele  lor),  căci  mai  înainte  de  a  se  face  dimineaţă  Domnul  înviase  deja. 
Pentru  a  indica  acest  moment,  Sfântul  Marcu  nu  spune  doar  „dimi- 
neaţa“,  ci  „foarte  de  dimineaţă".  El  vorbeşte  de  momentul  când  în  ori¬ 
zont  penumbra  precede  răsăritul  soarelui,  aşa  cum  arată  şi  Sfântul  Evan¬ 
ghelist  Ioan  când  spune  că  „Maria  Magdalena  a  venit  la  mormânt  dis-de- 
dimineaţă.  fiind  încă  întuneric  şi  a  văzut  piatra  ridicată  de  pe  mormânt" 
(Ioan  20, 1). 

2.  Dar  şi  ea  ca  şi  celelalte  femei  mironosiţe  au  venit  la  mormânt  şi 
au  plecat  fără  a-L  vedea  pe  Domnul.  A  alergat  însă  a-1  găsi  pe  Petru  şi 
Ioan  şi  le  vesteşte  nu  că  a  înviat  Domnul  ci  le  spune  că  Domnul  a  fost 
luat  din  mormânt,  neştiind  unde  era  pus,  ceea  ce  demonstrează  că  ea  nu 
avea  cunoştinţă  de  înviere.  Rezultă  astfel,  că  nu  la  prima  oră  a  zilei  a  apă¬ 
rut  Domnul  Măriei  Magdalena  ci  în  plină  zl. 


*  PG.  151,  236  D— 248  C. 

Totuşi,  a  fost  spus  într-un  mod  umbrit  (syneskiasmenos)  de  către 
evanghelişti  ceea  ce  voi  descoperi  dragostei  voastre,  şi  anume  că,  prima 
între  toate  fiinţele  umane,  care  a  primit  vestea  cea  bună  a  învierii  Dom¬ 
nului,  a  fost,  după  cum  se  cuvenea  şi,  după  cum  era  şi  drept  (sicut  decens 
erat  et  justum),  Maica  Domnului.  Iar  ea  a  primit  această  veste  bună  de  la 
însuşi  Stăpânul  a  toate.  înainte  de  toţi,  ea  L-a  văzut  pe  Acesta  înviat  şi 
s-a  bucurat  (apelause)  de  cuvintele  lui  dumnezeieşti;  Ea  a  fost  învrednicită 
nu  numai  de  a-L  vedea  cu  ochii  ei,  şi  de  a-L  auzi  cu  urechile  ei,  dar  ea, 
cu  siguranţă  a  şi  atins  cu  mâinile  ei  preacuratele  Lui  picioare,  cu  toate  că 
Evangheliştii  nu  o  spun  aceasta  în  mod  clar,  nevrând  să  aducă  pe  Maica 
Domnului  drept  mărturie  despre  învierea  Fiului  ei,  pentru  a  nu  trezi  sus¬ 
piciuni  celor  necredincioşi. 

3.  Mironosiţele  au  fost,  aşadar,  femei  care  au  urmat  Maicii  Dom¬ 

nului  şi  care  au  rămas  cu  ea  în  timpul  patimilor  mântuitoare  şi,  care  s-au 
grăbit  a  îmbălsăma  preacuratul  Trup  al  Domnului.  Căci,  când  Iosif  şi 
Nicodim  au  cerut  şi  au  primit  de  la  Pilat  Trupul  Stăpânului,  pe  care  l-au 
pogorât  de  pe  lemnul  crucii,  când  l-au  înfăşurat  într-un  giulgi  curat  de 
in,  impregnat  de  miresme,  şi  l-au  pus  în  mormânt  nou  săpat  în  stâncă, 
atunci,  erau  de  faţă,  privind,  ne  spune  Sf.  Evanghelist  Marcu,  „Maria 
Magdalena  şi  cealaltă  Mărie,  mama  lui  Iosiu,  stând  lângă  mormânt.  Prin 
faptul  că  spune  „cealaltă  Mărie"  în  mod  sigur  pe  Maica  Domnului  o  in¬ 
dică,  şi,  dacă  este  numită  mama  lui  Iacob  şi  lui  Iosi  este  fiindcă  aceştia 
erau  fiii  lui  Iosif,  logodnicul  ei.  Dar  ele  nu  erau  singure  privind  punerea 
în  mormânt  a  Domnului  ci  şi  alte  femei,  după  cum  spune  Sf.  Luca  scriind: 
„Şi  urmându-I  femeile,  care  veniseră  cu  El  din  Galileea,  au  privit  mor¬ 
mântul  şi  cum  a  fost  pus  trupul  Lui _ Iar  ele  erau:  Maria  Magdalena  şi 

Ioana  şi  Maria  lui  Iacov  şi  celelalte  împreună  cu  ele"  (Lc.  23,  55  şi  24,  10). 
„Acestea,  zice  Sf.  Evanghelist,  întorcându-se  au  cumpărat  miresme  şi  mi¬ 
ruri":  căci  ele  nu  ştiau  nicidecum  cu  siguranţă  (akribos)  că  Acesta  este 
mireasma  vieţii,  pentru  cei  care  vin  la  El,  în  credinţă,  şi  mireasmă  a  mor¬ 
ţii  pentru  cei  care  rămân  necredincioşi  până  în  sfârşit;  Iar  mireasma  veş¬ 
mintelor  Sale,  adică  a  Trupului  Său,  a  fost  şi  este  mai  presus  de  orice 
arcmă,  iar  numele  Său  este  mir  vărsat  pe  faţa  lumii  prin  care  a  umplut 
pământul  oamenilor  de  parfumuri  dumnezeieşti.  Totuşi,  dacă  femeile  au 
pregătit  miresme  şi  miruri  au  făcut-o  pentru  a-L  cinsti  pe  Cel  care  era 
adormit  acolo,  dar  şi  pentru  a  acoperi  mirosul  urât  pe  care  avea  să-l  dega¬ 
jeze  trupul  care  trebuia  să  se  descompună.  Ele  gândeau  astfel,  ca  datorită 
miresmelor,  cei  care  vor  dori,  să  se  poată  apropia  de  acest  Trup. 

4.  După  ce  au  pregătit  mirul  şi  miresmele,  sâmbăta  s-au  odihnit 
după  lege.  Prin  urmare,  ele  încă  nu  ştiau  care  era  adevăratul  Sabat,  nici 
nu  au  cunoscut  acest  Sabat  preabinecuvântat,  dincolo  de  toate,  care  ridică 
natura  noastră  din  regiunile  abisale  ale  iadului  spre  înălţimile  atotlumi- 
noase,  divine  şi  cereşti. 

„Iar  în  ziua  cea  dintâi  a  săptămânii,  foarte  de  dimineaţă,  au  venit 
ele  la  mormânt,  aducând  miresmele  pe  care  le  pregătiseră"  (Luca  24,  1), 
iar  Sfântul  Matei  spune  „după  ce  a  trecut  sâmbăta  când  se  lumina  de  ziua 
întâi  a  săptămânii,  a  venit  Maria  Magdalena  şi  cealaltă  Mărie,  ca  să  vadă 
mormântul"  (Matei  28,  1),  iar  Sfântul  Ioan  spune:  „dis-de-dimineaţă,  fiind 

încă  întuneric"  a  venit  Maria  Magdalena  la  mormânt.  (Ioan  20,  1).  In  fine, 
Sfântul  Marcu  afirmă  că  „dis-de-dimineaţă,  în  prima  zi  a  săptămânii"  au 
venit  trei  femei  la  mormânt  (Marcu  16,  1-2). 

Prin  urmare,  toţi  Sfinţii  Evanghelişti  vorbesc  de  Duminică,  prima 
zi  a  săptămânii,  „după  Sabat",  „foarte  de  dimineaţă",  „pe  când  încă  era 
întuneric".  Iar  acesta  înseamnă  că  era  momentul,  aproape  de  dimineaţă 
când  lumina  şi  întunericul  sunt  încă  amestecate.  Este  momentul  în  care 
răsăritul  începe  a  străluci  în  orizont.  Privind  aceasta  de  departe,  se  poate 
avea  impresia  că  cerul  se  colorează  cu  licăriri  de  lumină,  în  jurul  celui 
de  al  nouălea  ceas  al  nopţii,  iar  atunci  când  mai  sunt  trei  ore  până  la 
ivirea  desăvârşită  a  zorilor.  Dar  Evangheliştii  par  a  fi  puţin  în  dezacord 
asupra  acestui  moment  şi  asupra  numărului  femeilor.  Aşa  cum  am  spus, 
femeile  purtătoare  de  mir  erau  numeroase  şi  ele  nu  au  venit  la  mcirmânt 
doar  o  singură  dată,  ci  de  două  sau  trei  ori,  de  fiecare  dată  altele,  în  cursul 
aceleiaşi  dimineţi.  Astfel,  nu  toate  au  venit  în  acelaşi  moment:  Maria 
Magdalena,  spre  deosebire  de  celelalte,  a  revenit  şi  a  rămas  un  timp  mai 
îndelungat  la  mormânt.  Dar  eu,  vrând  să  fac  o  sinteză  la  ceea  ce  spun 
Evangheliştii,  afirm  că  Maica  Domnului  a  fost  prima  care  a  venit  la  mor¬ 
mântul  Fiului  ei  şi  Dumnezeului  ei,  precedând-o  pe  Maria  Magdalena. 
Aceasta  ne-o  spune  în  mod  special  Sfântul  Evanghelist  Matei:  „Căci 
Maria  Magdalena  şi  cealaltă  Mărie  -  adică  Maica  Domnului  -  au  venit  la 
mormânt  şi  iată  s-a  făcut  cutremur  mare,  căci  îngerul  Domnului,  cobo¬ 
rând  din  cer  şi  venind,  a  prăvălit  piatra  şi  şedea  deasupra  ei".  (Matei 
28,  1-2). 

5.  Toate  celelalte  femei  au  venit  însă  după  acest  cutremur  şi  după 
fuga  paznicilor,  găsind  mormântul  gol  şi  piatra  prăvălită.  Preacurata  Fe¬ 
cioară  a  fost  de  faţă  când  a  avut  loc  acest  cutremur,  când  mormântul  a 
fost  deschis  şi  când  piatra  a  fost  dată  la  o  parte  şi  când  cei  care  păzeau 
erau  de  faţă,  chiar  dacă  erau  cuprinşi  de  frică;  de  aceea  şi  după  cutremur, 
aceştia  ridicându-se,  îndată  au  căutat  să  fugă.  Dar  Maica  Domnului,  ea, 
a  asistat  la  toate  acestea  cu  bucurie ...  Şi  cred  că  pentru  ea,  înainte  de 
toate  a  fost  deschis  mormântul  de  viaţă  dătător,  căci  bucuria  ei  tainică 
acum  se  adevereşte . . .  Pentru  ea,  în  primul  rând,  apoi  prin  ea,  pentru 
noi,  toate  lucrurile  s-au  deschis  sus  în  cer  şi  aici,  jos,  pe  pământ;  pentru 
ea,  îngerul  era  atât  de  luminos  încât,  la  acel  moment,  noapte  fiind  încă, 
sub  abundenţa  de  lumină  a  îngerului,  ea  a  văzut  nu  numai  mormântul 
gol  dar  şi  giulgiurile  singure  zăcând.  îngerul  vestitor  a  fost  însuşi  Ga- 
vriil,  căci  văzând-o  grăbindu-se  spre  moirmânt  -  el,  care  la  început  I-a 
spus:  „Nu  te  teme  Mărie,  că  ai  aflat  har  înaintea  lui  Dumnezeu"  -  el  şi 
acum  se  pogoară  pentru  a  adresa  aceleaşi  cuvinte  preacuratei  Fecioare, 
vestindu-I  şi  adeverindu-I  învierea  din  morţi  a  Celui  care  S-a  născut  din 
ea  fără  sămânţă. 

„Iar  îngerul  răspunzând  -  spune  Sfântul  Matei  -  a  zis  femeilor:  nu 
vă  temeţi  că  ştiu  că  pe  Iisus  cel  răstignit  Îl  căutaţi . . .  Nu  este  aici,  căci 
s-a  sculat  precum  a  zis,  veniţi  de  vedeţi  locul  unde  a  zăcut"  (Matei  28,  5-6). 

6.  Mie  îmi  pare,  că  însuşi  Maria  Magdalena  păstra  în  sine  o  oare¬ 
care  teamă,  ca  de  altfel  şi  celelalte  femei  care  veniseră  până  atunci  la 
mormânt.  Aceasta  se  întâmpla  pentru  că  ele  nu  au  cuprins  încă  adânci- 

mea  şi  puterea  cuvintelor  îngerului,  neavând  nici  puterea  de  a  simţi  în 
mod  desăvârşit  lumina  (învierii),  de  a  o  vedea  şi  a  o  înţelege. 

Dar  Maica  Domnului  a  simţit  această  mare  bucurie  despre  care 
vorbeşte  Sf.  Matei,  înţelegând  cuvintele  îngerului  şi  devenită  toată  lu¬ 
mină,  ea,  care  a  fost  eminamente  preacurată  şi  plină  de  har  (kckathar- 
menen  akros,  kai  keharitomenen  theios),  ea,  care  a  recunoscut  cu  certitu¬ 
dine  adevărul  în  toate,  a  crezut  cuvintelor  arhanghelului,  de  vreme  ce 
acesta  deja,  prin  faptele  sale,  se  arătase  demn  de  mare  încredere. 

Cum  să  nu  fi  înţeles  de  Dumnezeu  înţelepţita  Fecioară  ceea  ce  s-a 
împlinit,  atunci  când  a  fost  de  faţă  la  cele  întâmplate,  atunci  când  a  văzut 
cutremurul  care  a  fost  mare,  pe  îngerul  coborând  din  cer  cu  înfăţişare  ca 
fulgerul,  pe  ostaşii  care  străjuiau  care  erau  ca  morţi,  prăvălirea  pietrei, 
golirea  mormântului,  marea  minune  a  giulgiurilor,  care  neîntrerupt  au 
fost  ţinute  laolaltă,  impregnate  fiind  încă  de  smirnă  şi  de  aloe,  şi  care  au 
fost  văzute  lipsite  de  trupul  care  fusese  înfăşat  în  ele,  şi  atunci  când  a 
auzit  vestirea  plină  de  bucurie  adusă  ei  de  către  înger?  Ele  pleacă  de  la 
mormânt,  după  această  bună  vestire,  şi,  Maria  Magdalena,  ca  şi  cum  nici 
nu  l-ar  fi  auzit  pe  înger,  nici  nu  ar  fi  înţeles  cele  vestite,  ţine  seamă  doar 
de  golirea  mormântului,  neglijând  giulgiurile  (care  singure  zăceau)  şi 
fuge  să  găsească  pe  Simon  Petru  şi  pe  celălalt  ucenic,  după  cum  spune 
Ioan.  Dar  Preacurata,  alăturându-se  altor  femei  s-a  reîntors  de  acolo  de 
unde  venise  şi,  iată,  „Iisus  le-a  întâmpinat  zicând:  Bucuraţi-vă"  (Mt_ 
27,  6-7). 

7.  Vedeţi  deci,  cum  înainte  de  Maria  Magdalena,  prima,  cea  care* 
l-a  văzut  pe  Cel  care  a  suferit  şi  înviat  pentru  a  noastră  mântuire,  a  fost 
Preacurata  Fecioară  Maria.  Iisus  întâmpină  femeile  pe  cale  şi  le  spune: 
„Bucuraţi-vă!",  „Iar  ele,  apropiindu-se,  au  cuprins  picioarele  lui  şi  I  s-au 
închinat"  (Matei  28,  9).  Aşa  cum  vestea  cea  bună  a  învierii  Născătoarea 
de  Dumnezeu  a  auzit-o,  împreună  fiind  cu  Maria  Magdalena,  însă  ea  a 
fost  singura  care  a  cuprins  puterea  acestor  cuvinte,  astfel  şi  atunci,  când 
alături  de  alte  femei  L-a  întâlnit  pe  Fiul  ei  şi  Dumnezeul  ei,  prima  dintre 
toţi  ceilalţi  ea  L-a  văzut  şi  L-a  recunoscut  pe  Cel  înviat,  şi,  căzând  ia 
picioarele  Lui,  L-a  atins  cu  dragoste,  devenind  primul  Apostol,  mai  îna¬ 
inte  de  toţi  Apostolii. 

Cât  despre  faptul  că  Maria  Magdalena  nu  a  fost  cu  Cea  Preacurată 
când  Domnul  I-a  apărut  şi  vorbit  ei,  relatează  Sfântul  Ioan,  care  spune 
că  „Maria  Magdalena  a  alergat  şi  a  venit  la  Simon  Petru  şi  la  celălalt 
ucenic  pe  care  îl  iubea  Iisus  şi  le-a  zis:  „Au  luat  pe  Domnul  din  mormânt 
şi  nu  ştiu  unde  l-au  pus"  (Ioan  20,  2).  Căci  dacă  ea  L-ar  fi  văzut,  şi  L-ar 
fi  atins  cu  mâinile  ei,  cum  ar  fi  putut  spune  astfel  de  cuvinte?  Chiar  după 
ce  Petru  şi  Ioan  au  alegat  la  mormânt,  Maria  Magdalena  a  rămas  afară 
lângă  mormânt  plângând  (Ioan  20,  11).  _ _  _ 

8.  Vedeţi  cum,  departe  de  a-L  fi  văzut,  ea  nu  a  fost  nici  umplută 
de  bucuria  de  a-L  auzi.  Iar  când  îngerii,  care  I-au  apărut,  au  întrebat-o: 
„Femeie,  pentru  ce  plângi?"  (Ioan  20,  13.)  iarăşi,  ea  răspunde  ca  şi  cum. 
ar  fi  vorba  despre  un  mort.  Iar  când  ea  s-a  întors  şi  a  văzut  pe  Domnul, 
totuşi  nu  L-a  recunoscut  până  când  Acesta  a  strigat-o  pe  nume  şi  I  s-a 
descoperit  ca  viu  şi  înviat  din  morţi.  Căzând  la  pământ  şi  căutând  să-i  cu- 

prindă  preacuratele  picioarele,  II  aude  spunându-I:  „nu  mă  atinge44.  Prin 
aceasta  vedem  că  înainte  de  a  fi  apărut  femeilor  purtătoare  de  mir,  El  S-a 
arătat  Preacuratei  Sale  Maici,  Care  L-a  atins  şi  care  I  s-a  închinat.  Sfân¬ 
tul  Matei  extinde  acest  fapt  şi  la  celelalte  femei,  nevrând,  pentru  motivul 
spus  mai  înainte,  să  vorbească  de  rolul  pe  care  l-a  jucat  Maica  Domnului 
in  toate  cele  petrecute.  Căci,  după  ce  Preacurata  a  fost  prima  care  a  venit 
la  mormânt  şi  după  ce  ea  a  fost  prima  care  a  primit  vestea  cea  bună  a 
Învierii,  multe  femei  au  venit  (mai  apoi)  şi  au  văzut  piatra  prăvălită  şi  i-au 
auzit  pe  îngeri,  iar  mai  apoi  s-au  despărţit  după  această  vedere  şi  au- 
zire,  întorcându-se  (la  casele  lor).  Unele,  după  cum  spune  Sf.  Marcu, 
„ieşind,  au  fugit  de  la  mormânt,  că  erau  cuprinse  de  frică  şi  de  uimire 
şi  uiraănui  nimic  nu  au  spus,  căci  se  temeau44  (Mc.  16,  8).  însă  cele  care 
urmau  Maicii  Domnului  au  fost  învrednicite  (epetyhon)  de  vederea  şi  au- 
zirea  Stăpânului.  Dar  Maria  Magdalena  a  alergat  spre  Petru  şi  spre  Ioan, 
cu  care  a  revenit  singură  la  mormânt.  După  aceştia  au  plecat,  ea  a  rămas 
şi  a  fost  învrednicită  de  vederea  Domnului  înviat  şi  a  fost  trimisă  către 
Apostoli,  spre  care  mergând,  le-a  vestit  tuturor,  cum  zice  Sf.  Ioan  că: 
„  . . .  a  văzut  pe  Domnul  şi  acestea  i-a  spus  ei  . . (In  20, 18). 

9.  Această  arătare  a  Domnului  a  avut  loc  dis-de-dimineaţă,  după 
cum  spune  Sf.  Marcu,  adică  la  începutul  zilei,  răsăritul  soarelui  fiind  deja 
trecut.  Dar  faptul  că  învierea  Domnului  şi  prima  Lui  arătare  nu  au  avut 
loc  în  acest  moment,  Sf.  Marcu  îl  afirmă  cu  tărie.  Astfel  am  cercetat  cele 
spuse  despre  femeile  mironosiţe  şi  am  căutat  să  descoperim  acordul 
(symfonian)  celor  patru  evanghelişti  referitor  la  ele. 

Dar  ucenicii,  în  ziua  învierii,  în  care  au  aflat  de  la  mironosiţe,  de  la 
Petru  şi  Ioan,  de  la  Luca  şi  Cleopa  că  Domnul  era  viu,  şi  că  a  fost  văzut 
de  ei,  nu  au  crezut  celor  spuse  şi  de  aceea  însuşi  Domnul  îi  mustră  pen¬ 
tru  necredinţa  lor,  arătându-li-se,  când  erau  toţi  adunaţi  la  un  loc.  După 
ce  s-a  arătat  lor  în  câteva  rânduri  ca  viu  şi  înviat  din  morţi,  toţi  au  cre¬ 
zut  şi  au  propovăduit  vestea  cea  bună  pretutindenea:  „în  tot  pământul  a 
ieşit  vestirea  lor  şi  la  marginile  lumii  cuvintele  lor44  (Ps.  18,  4)  iar  ei, 
„plecând,  au  propovăduit  pretutindeni  şi  Domnul  lucra  cu  ei  şi  întărea 
cuvântul  prin  semnele  care  urmau44  (Mc.  16,  20).  Intr-adevăr,  aceste  semne 
erau  necesare,  până  la  propovăduirea  cuvântului  în  tot  pământul.  Dar 
sunt  necesare  semne  şi  minuni,  pentru  confirmarea  şi  întărirea  adevă¬ 
rului  propovăduirii,  însă  sunt  necesare  semne  şi  nu  minuni,  spre  ajutorul 
celor  care  au  primit  cuvântul,  dacă  au  crezut  cu  adevărat.  Cine  sunt  aceş¬ 
tia?  Cei  care  arată  aceasta  prin  fapte.  Căci  s-a  spus:  „Arată-mi  credinţa 
ta  prin  faptele  tale44  şi  „Cine  este  credincios?  Să  arate  prin  viaţă  desăvâr¬ 
şită  faptele  lui44  (Iacob  2,  18;  3,  13). 

Cine  va  crede  că  are  cu  adevărat  o  gândire  (dianoian)  dumnezeiască, 
înaltă  şi  măreaţă,  adică  celestă,  după  cum  este  şi  pietatea  (eusebeia), 
ataşându-se  de  faptele  rele  şi  alipindu-se  de  pământ  şi  de  lucrurile  pă¬ 
mânteşti?  Nu  este  de  nici  un  folos,  fraţilor,  dacă  cineva  spune  că  are  cre¬ 
dinţă  dumnezeiască,  dar  fapte  nu  are  potrivite  acestei  credinţe. 

Ce  au  folosit  fecioarelor  nebune  candelele,  dacă  nu  aveau  ulei  în 
ele,  adică  faptele  dragostei  şi  milosteniei?  Ce  a  folosit  bogatului  aceluia  de 
a-1  numi  „părinte44  pe  Avraam,  arzând  în  focul  nestins,  pentru  că  s-a 

arătat  nemilostiv  faţă  de  Lazăr?  Ce  a  folosit  aceluia  care  prin  fapte  bune 
nu  a  îmbrăcat  haina  potrivită  pentru  nunta  dumnezeiască  şi  pentru  că¬ 
mara  de  nuntă  a  nestricăciunii,  de  a  răspunde  chemării  la  nuntă?  Da,  în- 
tr-adevăr,  a  fost  invitat  şi  el  a  venit  cu  toată  credinţa,  dar  a  fost  ruşinat 
şi  aruncat  în  întunericul  cel  mai  dinafară,  fiincă  era  îmbrăcat  cu  josni¬ 
cia  faptelor  rele.  Să  ne  învrednicească  preabunul  Dumnezeu,  ca  nici  dintre 
noi,  cei  chemaţi  de  Hristos,  să  nu  ajungem  la  locul  de  chin  veşnic,  ci,  du¬ 
când  o  viaţă  conformă  credinţei  noastre,  să  intrăm  cu  toţii  în  cămara  de 
nuntă,  îmbrăcaţi  cu  haina  faptelor  bune,  pentru  a  trăi  pe  veci,  împreună 
cu  toţi  sfinţii.  Amin. 


Trad.  asist.  CIPRIAN  STREZA 

PREDICA  LA  DUMINICA  FLORIILOR 

<i  „Osana!  Binecuvântat  este 

Cel  ce  vine  Intru  numele  Domnului" 

•  ii  (Ioan,  12,  13) 


Iubiţi  credincioşi, 

•  * 

Suntem  în  Duminica  a  şasea  din  Postul  Paştilor,  numită  Duminica 
Floriilor  —  iar  în  veacurile  trecute  „a  Florilor"  şi  a  „Stâlpărilor44,  care  ne 
reaminteşte  de  intrarea  triumfală  a  Mântuitorului  în  Ierusalim,  înainte 
de  Patimile  Sale.  Cu  puţin  timp  înainte  de  această  intrare  solemnă  în 
oraşul  sfânt  al  evreilor,  Mântuitorul  a  vestit  ucenicilor  —  pentru  a  treia 
oară  —  patimile,  moartea  şi  învierea  (cf.  Mt.  20,  17-19;  Mc.,  10,  32-34  şi 
Lc.  18,  31-32).  Tot  cu  câteva  zile  înainte  îl  înviase  pe  prietenul  Său  Lazăr 
din  Betania,  cel  ce  era  mort  de  patru  zile  (Cf.  Ioan  11,  1-44).  Pentru  că 
mai  marii  iudeilor  hotărâseră  să-L  ucidă  pe  Iisus,  El  şi  ucenicii  Lui  s-au 
retras,  pentru  scurt  timp,  în  cetatea  Efraim,  la  nord  de  Ierusalim  (Ioan 
11,  54). 

In  ajunul  intrării  în  Ierusalim,  deci  în  ziua  de  sâmbătă,  8  Nisan, 
după  calendarul  iudaic,  din  anul  30  al  erei  creştine,  Mântuitorul  cu  uce¬ 
nicii  revin  în  satul  Betania,  unde  au  fost  primiţi  cu  entuziasm  de  locuitori 
şi  Li  s-a  pregătit  o  cină  —  o  cină  a  recunoştinţei  —  în  casa  unui  oarecare 
Simon  Leprosul.  Erau  de  faţă  atât  Lazăr  cel  înviat,  cât  şi  surorile  sale 
Marta,  care  slujea  la  masă  şi  Maria,  care  luând  „un  alabastru  cu  mir  de 
mare  preţ44  l-a  turnat  pe  capul  şi  picioarele  lui  Iisus,  fapt  care  a  provocat 
murmure  din  partea  unor  participanţi,  şi  mai  cu  seamă  din  partea  lui  Iuda, 
viitorul  trădător,  socotind  că  mirul  s-ar  fi  putut  vinde  cu  un  preţ  bun, 
iar  banii  puteau  fi  împărţiţi  săracilor  (Ioan  12,  3-8;  Mat.  26,  7-13  şi  Mc. 
3-9).  Mântuitorul  le-a  replicat  acelora,  prevestindu-şi  din  nou  moartea: 
„pentru  ziua  îngropării  Mele  l-a  păstrat,  căci  pe  săraci  îi  aveţi  pururea 
cu  voi,  dar  pe  Mine  nu  Mă  aveţi  pururea44  (Ioan  12,  7-8;  Mat.  26,  12), 

ştiind  că  nu  peste  multe  zile  Maria  se  va  număra  printre  mironosiţele  care 
se  vor  îndrepta  spre  mormântul  Său,  ca  să-I  ungă  trupul  cu  miresme.  în 
aceeaşi  zi,  mulţi  dintre  iudeii  veniţi  la  Ierusalim  in  vederea  serbării  Paş¬ 
tilor  care  se  apropiau,  au  venit  în  Betania  ca  să-L  vadă  pe  Iisus,  dar  şi  pe 
Lazăr  ca  să  se  convingă  personal  de  realitatea  învierii  acestuia.  Unii  din 
aceşti  iudei  au  crezut  atunci  în  Iisus  (Ioan  12,  10),  fapt  care  i-a  făcut  pe 
mai-marii  iudeilor  —  arhierei,  farisei  sau  alţi  membri  ai  Sinedriului  —  în 

frunte  cu  Caiafa,  de  a  hotărî  uciderea  lui  Iisus,  dar  şi  a  lui  Lazăr  (Ioan, 
11,47-53  şi  12-10). 

în  ziua  următoare,  duminică  9  Nisan  (2  aprilie),  are  loc  intrarea  so¬ 
lemnă  sau  triumfală  a  lui  Iisus  în  Ierusalim.  Este  lucru  cunoscut  că  în 
antichitate  erau  primiţi  cu  o  solemnitate  deosebită  într-un  oraş  sau  în 
capitala  unei  ţări  împăraţi,  regi  sau  comandanţi  de  oşti,  de  regulă  când  se 
întorceau  biruitori  din  războaie,  dar  şi  în  alte  împrejurări.  Locuitorii 
oraşului  respectiv,  îmbrăcaţi  în  haine  de  sărbătoare,  purtând  cununi  de 
flori  sau  de  frunze  pe  cap  ori  buchete  de  flori  şi  ramuri  înverzite  în  mâini, 
îi  ieşeau  în  întâmpinare  în  afara  zidurilor,  în  aclamaţii  şi  strigăte  de  bucu¬ 
rie,  apoi  intrau  în  cetate  împreună  cu  cel  aşteptat  şi  cu  însoţitorii  lui, 
mtr-o  impresionantă  procesiune. 

Intrarea  triumfală  a  lui  Iisus  împăratul  păcii  în  Ierusalim  s-a  des¬ 
făşurat  cu  un  ritual  puţin  diferit,  ea  fiind  descrisă  de  toţi  evangheliştii 
(Mat.  21,  11-11;  Mc.  11,  1-11;  Lc.  19,  29-33  şi  Ioan  12,  12-18).  Din  rela¬ 
tările  lor  aflăm  că  Mântuitorul  cu  ucenicii  au  plecat  din  Betania  în  satul 
Betfaghe,  în  apropiere  de  Muntele  Măslinilor  din  Ierusalim,  de  unde  a 
trimis  doi  ucenici  într-un  sat  ca  să-I  aducă  o  asină  cu  mânzul  ei.  îndepli- 
nindu-i  porunca,  după  ce  şi-au  pus  haine  pe  mânzul  asinei,  Iisus  s-a  aşezat 
pe  ele  şi  astfel  şi-a  făcut  intrarea  în  Ierusalim.  Acestea  s-au  făcut  ca 
să  se  îndeplinească  cele  scrise  de  proorocul  Zaharia:  „Spuneţi  fiicei  Sio- 
nului:  Iată,  împăratul  tău  vine  la  tine  blând  şi  şezând  pe  asină  şi  pe  mânz, 
fiul  celei  de  sub  jug"  (Zah.  9,  9;  Mt.  21,  5). 

Ca  şi  marii  comandanţi  de  oşti  sau  cârmuitori  de  popoare,  Iisus 
era  întâmpinat  de  o  mare  mulţime  de  oameni  care  îşi  aştemeau  hainele 
în  cale  ori  ţinând  în  mână  ramuri  de  finic  —  pom  care  creşte  în  Ţara 
Sfântă  —  sau  „ramuri  din  copaci",  „cu  ramuri  tăiate  din  câmp"  şi  stri¬ 
gând:  „Osana!  Binecuvântat  este  Cel  Ce  vine  în  numele  Domnului!  Bine¬ 
cuvântată  este  împărăţia  care  vine,  a  părintelui  nostru  David!  Osana  întru 
cei  de  sus"  (Mc.  11,  9-10),  cuvinte  luate  din  Psalmul  117,  v-26,  „Osana” 
având  sensul  de  „Mântuieşte".  A  fost  una  din  rarele  manifestări  de  recu¬ 
noştinţă  din  partea  celor  care  s-au  bucurat  de  binefacerile  Domnului, 
izvorâte  din  iubirea  Sa  faţă  de  oameni. 

Iisus  intra  în  Ierusalim,  cetatea  regelui  David,  ca  un  împărat  al 
păcii;  iar  mulţimile  care  L-au  întâmpinat  —  printre  care  se  vor  fi  aflat 
şi  unii  din  cei  vindecaţi  de  El  —  îl  aclamă  ca  Mesia,  Fiul  lui  David  şi 
împăratul  lui  Israel.  Trebuie  să  facem  aici  menţiunea  că  era  pentru  prima 
oară  când  Iisus  acceptă  să  fie  aclamat  ca  Mesia,  Fiul  lui  David.  Şi  cu 
toate  acestea,  El  nu  intră  ca  un  cârmuitor  politic  oarecare,  ci  blând  şi 
aşezat  pe  un  mânz  de  asină,  precum  şi  cu  o  umbră  de  tristeţe  în  suflet, 
prilejuită  de  apropiatele  Sale  patimi,  pe  care  le  şi  prevestise  apostolilor. 

Sfântul  Evanghelist  Matei  vine  şi  cu  o  precizare  scriind:  „Şi  intrând 
El  în  Ierusalim,  toată  cetatea  s-a  cutremurat  zicând:  Cine  este  acesta?  Iar 
mulţimile  ziceau:  Acesta  este  Iisus,  proorocul  din  Nazaretul  Galileii“ 
(Mat.  21,  10-11),  o  nouă  dovadă  că  tot  mai  mulţi  vedeau  în  El  pe  Mesia, 
pe  Fiul  lui  Dumnezeu.  Doar  fariseii  şi  bătrânii  poporului,  duşmanii  ne¬ 
împăcaţi  ai  Mântuitorului,  n-au  voit  să  fie  părtaşi  la  această  sărbătoare, 
la  acest  triumf  al  Său.  Sfântul  Evanghelist  Luca  ne  spune  că  unii  dintre 

ei  I-au  spus:  „Invăţătorule,  ceartă-ţi  ucenicii!"  la  care  el  le-a  dat  replica: 
„Dacă  ei  vor  tăcea,  pietrele  vor  striga"  (Lc.  19,  39-40). 

Iubiţi  credincioşi, 

Sărbătoarea  de  azi  este  considerată  ca  un  preludiu  al  Patimilor,  dar 
şi  ca  o  poartă  spre  înviere.  După  intrarea  în  Ierusalim  şi  până  la  înviere  se 
vor  petrece  fapte  deosebite,  care  culminează  cu  moartea  şi  mai  cu  seamă 
cu  învierea  Domnului,  punctul  central  al  operei  Sale  mântuitoare.  Bise¬ 
rica  rememorează  toate  aceste  fapte  prin  slujbe  speciale,  mai  cu  seamă 
în  seara  zilelor  de  joi  şi  vineri,  zile  care  ne  aduc  aminte  de  vinderea,  ares¬ 
tarea,  judecarea  şi  condamnarea  la  moarte  a  lui  Iisus,  apoi  de  executa¬ 
rea  sentinţei  prin  răstignire  şi  crucificare. 

Ca  buni  fii  ai  Bisericii,  ca  îndeplinitori  ai  învăţăturii  Sale  trebuie 
să  ne  întrebăm,  în  această  zi,  cum  trebuie  să-L  primim  şi  noi  pe  Hristos 
Domnul  în  sufletele  noastre,  cum  putem  să  întâmpinăm  învierea  Lui?  în 
primul  rând  prin  participarea  la  Liturghia  din  această  zi,  potrivit  tradi¬ 
ţiei  româneşti,  cu  suflete  curate  şi  cu  ramuri  de  salcie  în  mâini,  semn  al 
recunoştinţei  noastre  pentru  tot  ce  a  făcut  El  pentru  noi.  în  al  doilea 
rând,  pentru  că  intrăm  în  săptămâna  care  ne  aduce  aminte  de  patimile 
şi  moartea  sa,  trebuie  ca  această  săptămână  să  o  petrecem  în  reculegere, 
în  post  şi  rugăciune,  în  mărturisirea  păcatelor  în  faţa  preotului  duhovnic, 
urmată  de  primirea  Trupului  şi  Sângelui  Său  în  Sfânta  împărtăşanie. 
Să-L  întâmpinăm  aştemându-I  în  cale  florile  recunoştinţei  noastre  faţă 
de  El,  dar  şi  faţă  de  semenii  noştri  dacă  le  suntem  îndatoraţi  cu  ceva,  cu 
această  frumoasă  şi  azi  atât  de  rară  virtute.  Numai  aşa  vom  fi  vrednici 
să  luăm  parte  la  drama  de  pe  Golgota  şi  apoi  la  slăvită  înviere.  Să  ne  adu¬ 
cem  aminte  mereu  de  cuvintele  pe  care  le-a  rostit  El  însuşi  la  scurt  timp 
după  Intrarea  Sa  triumfală  în  Ierusalim:  „Cât  aveţi  Lumina,  credeţi  în 
Lumină,  ca  să  fiţi  fii  ai  Luminii"  (Ioan  12,  36).  Ca  fii  ai  Luminii  să  ne  com¬ 
portăm  în  toate  zilele  vieţii  noastre,  dar  mai  cu  seamă  în  săptămâna  care 
urmează!  Amin. 

Pr.  Prof.  Dr.  MIRCEA  PACURARIU 

PREDICA  LA  VINEREA  PATIMILOR 

„închinându-ne  Patimilor  Tale,  Hristoase, 
arată-ne  nouă  şi  Sfântă  învierea  Ta" 


Iubiţi  credincioşi, 

Este  a  doua  zi  de  durere  pentru  noi  creştinii,  căci  în  această  zi  a  avut 
loc  judecarea,  condamnarea  şi  răstignirea  Mântuitorului  Iisus  Hristos.  Este 
o  zi  de  doliu,  căci  noi  rememorăm  toate  suferinţele  îndurate  de  El  pentru 
noi,  din  iubirea  Sa  nemărginită  pentru  noi  toţi,  ca  prin  ele  să  fim  dez¬ 
robiţi  din  robia  păcatului  şi  a  morţii. 

In  seara  precedentă  am  prezentat  modul  în  care  s-a  desfăşurat  Cina 
cea  de  Taină,  rugăciunea  din  grădina  Ghetsimani  şi  apoi  arestarea  lui 
Iisus,  cu  concursul  lui  Iuda  trădătorul.  în  cuvântul  de  învăţătură  din 
seara  aceasta  vom  prezenta  faptele  petrecute  în  noaptea  de  joi  spre  vineri 
şi  în  cursul  acestei  zile,  adică  judecarea  lui  Iisus,  osândirea  Lui  la  moarte 
şi  apoi  executarea  sentinţei  prin  răstignirea  pe  cruce. 

Aşadar,  în  seara  zilei  de  joi,  13  Nisan,  Iisus  este  arestat  de  „o  gloată 
mare,  cu  săbii  şi  ciomege  (trimisă)  de  arhierei,  de  cărturari  şi  bătrânii  po¬ 
porului"  (Mat.  26,  47;  Mc.  14,  43),  precum  şi  de  o  trupă  de  ostaşi  romani 
conduşi  de  un  tribun  (Ioan,  18,  3  şi  12).  A  urmat  procesul,  care  a  avut 
două  faze,  una  religioasă  şi  alta  civilă.  în  faţa  Sinedriului,  adică  a  instanţei 
de  judecată  a  iudeilor,  Iisus  a  fost  judecat  pentru  , .blasfemie",  adică  pen¬ 
tru  vina  de  a  se  fi  numit  pe  Sine  „Fiul  lui  Dumnezeu".  în  a  doua  fază, 
procesul  devine  unul  civil,  având  loc  în  faţa  reprezentanţilor  autorită¬ 
ţilor  romane  de  ocupaţie.  De  data  aceasta  Iisus  este  acuzat  că  S-a  decla- 
rt  Mesia,  regele  iudeilor,  adică  ar  fi  răzvrătit  poporul  iudeu  împotriva 
„Cezarului",  adică  a  împăratului  de  la  Roma. 

Procesul  s-a  desfăşurat  după  o  procedură  de  urgenţă  şi  într-o  „at¬ 
mosferă  de  confuzie"  în  ajunul  sărbătorii  Paştilor  evreieşti  în  Ierusalim, 
fiind  o  adevărată  „farsă  judiciară".  Desigur,  se  urmărea  evitarea  unei  re¬ 
volte  în  rândul  populaţiei  în  timpul  Paştilor,  lucru  nedorit  nici  de  sine- 
drişti,  dar  nici  de  autorităţile  romane  de  ocupaţie  (Mt.  26,  5;  Mc.  14,  2). 

Din  Evanghelia  lui  Ioan  aflăm  că  imediat  după  arestare,  deci  în 
noaptea  de  joi  spre  vineri,  pe  un  timp  friguros,  Iisus  a  fost  dus  în  casa 
fostului  arhiereu  Ana,  înlăturat  însă  de  mult  timp  din  această  funcţie,  deci 
era  un  fel  de  „arhiereu  onorific".  Acolo  a  fost  întrebat  despre  învăţătura 
Lui.  Iisus  răspunde  cu  demnitate  că  pot  mărturisi  despre  aceasta  toţi  cei 
care  L-au  auzit,  lucru  pentru  care  Iisus  a  fost  pălmuit  de  unul  din  slu¬ 
jitori  (Ioan,  18,  19-24). 

De  aici  Iisus  a  fost  dus  la  Caiafa,  arhiereul  în  funcţiune,  care  era 
ginerele  lui  Ana  şi  succesorul  său  în  arhierie.  Acolo  s-a  întrunit  de  ur- 

genţă  Sinedriul,  adică  forul  suprem  de  judecată  la  evrei,  format  din  70 
de  membri  şi  un  preşedinte,  recrutaţi  din  rândul  arhiereilor,  adică  mai 
marii  preoţilor,  „cărturarilor",  adică  legiuitorii  şi  „bătrânii  poporului", 
deci  capii  principalelor  familii  nobiliare  din  Ierusalim  şi  din  afară.  Aşa 
se  explică  lipsa  de  la  această  şedinţă  a  unor  sinedrişti,  dintre  care  Iosif 
din  Arimateea  (Lc.  23,  51).  Cei  prezenţi  „căutau  mărturie  mincinoasă 
împotriva  lui  Iisus,  ca  să-l  omoare"  (Mt.  26,  59),  „dar  mărturiile  nu  se 
potriveau"  (Mc.  14,  56).  Doi  dintre  martori  declară  că  L-au  auzit  spunând: 
„Pot  să  dărâm  templul  lui  Dumnezeu  şi  în  trei  zile  să-l  zidesc"  (Mt.  26, 
61).  Mărturia  n-a  fost  reţinută,  fapt  pentru  care  însuşi  arhiereul  Ii  cere 
lui  Iisus  să  declare  „sub  prestare  de  jurământ,  dacă  este  Hristosul,  Fiul 
lui  Dumnezeu".  Iisus  răspunde  afirmativ  prin  cuvintele:  „Tu  zici",  întă¬ 
rind  acest  adevăr  prin  cuvintele:  „De  acum  înainte  II  veţi  vedea  pe  Fiul 
Omului  şezând  de-a  dreapta  Puterii  şi  venind  pe  norii  cerului"  (Mt.  26, 
63-64;  cf.  şi  Mc.  14,  61-62).  Este  momentul  culminant  al  procesului,  când 
Iisus  îşi  descoperă  din  nou  divinitatea.  Acest  răspuns  a  determinat  pe 
arhiereu  să-şi  sfâşie  veşmintele,  acuzându-L  de  „blasfemie",  iar  mem? 
brii  Sinedriului  declară  că  „este  vinovat  de  moarte".  De  îndată  au  în¬ 
ceput  acte  de  violenţă  împotriva  Lui,  prezentate  de  evanghelistul  Matei 
prin  cuvintele:  „Atunci  L-au  scuipat  în  obraz  şi  L-au  bătut  cu  pumnii, 
iar  unii  îi  dădeau  palme"  (Mt.  26,  66-67). 

îri  dimineaţa  zilei  de  vineri,  Sinodul  s-a  întrunit  pentru  a  doua 
oară,  Iisus  mărturisind  din  nou  că  este  Fiul  lui  Dumnezeu  (Lc.  22,  66-71), 
încât  s-a  putut  da  o  sentinţă  definitivă,  care  nu  putea  fi  alta  decât  pe¬ 
deapsa  capitală  pentru  orice  om  care  se  declară  pe  sine  „Fiul  lui  Dum¬ 
nezeu"  (cf.  Lev.  24, 16  şi  Deut.  18,  20). 

In  acest  timp.  Iuda  vânzătorul,  asistând  la  proces  şi  constatând  că 
„Iisus  a  fost  osândit  la  moarte"  în  urma  trădării  lui,  căindu-se,  a  venit  la 
sinedrişti  şi  Ie-a  restituit  cei  30  de  arginţi.  Aceştia  i-au  refuzat,  fiind 
socotiţi  „preţ  de  sânge",  fapt  pentru  care  au  cumpărat  cu  ei  o  ţarină, 
zisă  „a  olarului"  pentru  îngroparea  străinilor,  care  se  va  numi  apoi  „ţa^ 
rina  sângelui",  unde  Iuda  s-a  spânzurat  (Mt.  27,  3-10). 

Din  Sinedru,  Iisus  a  fost  dus  —  în  aceeaşi  dimineaţă  —  la  Ponţiu 
Pilat,  procuratorul  sau  guvernatorul  roman,  care  venise  în  mod  special 
din  Cezareea,  unde  îşi  avea  reşedinţa,  la  Ierusalim,  pentru  a  preveni  even¬ 
tualele  manifestări  politice  în  timpul  sărbătorilor  de  Paşti.  S-a  procedat 
în  forma  aceasta  pentru  că  numai  el  avea  dreptul  de  a  condamna  la  moarte 
şi  de  a  da  ordinul  de  executare  a  sentinţei. 

Din  acest  moment,  procesul  intră  în  a  doua  sa  fază,  adică  devine  un 
proces  civil,  din  moment  ce  Pilat  n-avea  calitatea  de  a-L  condamna  la 
moarte  pentru  „blasfemie"  de  care  11  acuzau  sinedriştii,  că  S-a  declarat 
„Fiul  lui  Dumnezeu".  înfăţişarea  lui  Iisus  trebuia  să  se  facă  în  aşa-numi- 
tul  „pretoriu",  casa  în  care  locuia  procuratorul,  iar  acuzatorii  n-au  intrat 
acolo,  căci  el  fiind  păgân,  nu  vroiau  „să  se  spurce"  tocmai  în  ajunul  Paş¬ 
tilor  iudaice  (Ioan  18,  28).  De  aceea,  Pilat  a  ieşit  afară,  unde  a  purtat 
discuţii  cu  ei.  :  t<:  . 

Pilat  I-a  pus  lui  Iisus  aceeaşi  întrebare:  „Tu  eşti  împăratul  iudei- 
lor?“,  urmată  de  răspunsul  afirmativ  al  lui  Iisus,  cu  precizarea:  „împără¬ 
ţia  Mea  nu  este  din  lumea  aceasta.  Dacă  împărăţia  Mea  ar  fi  din  lumea 
aceasta,  slujitorii  Mei  s-ar  fi  luptat  ca  să  nu  fiu  predat  iudeilor.  Dar  acum, 
împărăţia  Mea  nu  este  de  aici“  (Ioan,  18,  36). 

Drept  aceea,  Pilat  nu  află  nici  o  vină  (Ioan  18,  38).  Sf.  Evanghelist 
Luca  relatează  că  după  prima  înfăţişare  la  Pilat,  acesta  L-a  trimis  pe 
Iisus  la  regele  Irod  Antipa  care  domnea  în  Galileea,  adică  în  partea  de 
nord  a  Ţării  Sfinte,  aflat  şi  el  în  Ierusalim,  cu  ocazia  Paştilor.  La  între¬ 
bările  lui  Irod,  Iisus  n-a  răspuns  nimic,  pe  când  arhiereii  şi  cărturarii, 
care  erau  de  faţă  „îl  învinuiau  cu  înverşunare**,  după  care  a  fost  bat¬ 
jocorit,  luat  în  derâdere,  îmbrăcat  într-o  „haină  strălucitoare**  şi  trimis 
înapoi  la  Pilat  (Luc.  23,  6-12). 

Acesta,  „chemând  arhiereii  şi  căpeteniile  poporului**,  le-a  declarat 
din  nou  că  „n-a  găsit  nici  o  vină**  la  Iisus  şi  că  „n-a  făcut  nimic  vrednic 
de  moarte**,  fapt  pentru  care  îl  va  elibera  (cf.  Lc.  23,  13-16).  Deci  Pilat 
s-a  convins  uşor  că  Iisus  n-a  nesocotit  autoritatea  imperială  romană  şi 
nici  n-a  tulburat  ordinea  publică,  deci  n-avea  nici  o  probă  pentru  a  fi 
condamnat.  Poate  că  a  contribuit  la  formarea  acestei  atitudini  binevoi¬ 
toare  şi  mesajul  pe  care  i  l-a  trimis  soţia  sa,  Claudia  Procula:  „Nimic 
să  nu-I  faci  Dreptului  acela,  că  astăzi  mult  am  pătimit  în  vis  din  pricina 
Lui“  (Mt.  27,  19). 

La  rândul  lor,  cârmuitorii  iudeilor  încearcă  să-l  intimideze  pe  Pilat, 
spunându-i  că  în  cazul  unei  eventuale  eliberări  a  lui  Iisus  nu  este  „prie¬ 
ten  al  cezarului**,  adică  al  împăratului  (Ioan,  19,  12).  în  această  situaţie, 
Pilat  încearcă  să  recurgă  la  un  mai  vechi  obicei  al  iudeilor,  acela  al  eli¬ 
berării  —  cu  ocazia  praznicului  —  a  unui  osândit,  fie  criminal,  fie  pri¬ 
zonier,  desemnat  de  popor  (Luc.  23,  17).  Drept  aceea,  a  încercat  să  obţină 
eliberarea  lui  Iisus  în  forma  aceasta  (Lc.  23,  20).  A  fost  zadarnic,  pentru  că 
mulţimile,  instigate  de  arhierei  şi  bătrâni  (Mt.  27,  20),  au  cerut  ca  Iisus  să 
fie  răstignit  (Mt.  27,  23;  Lc.  23,  21)  şi  să  fie  eliberat  un  oarecare  Baraba 
„care  era  aruncat  în  temniţă  pentru  o  răscoală  făcută  în  cetate  şi  pentru 
omor**  (Lc.  23,  19).  In  faţa  acestor  presiuni,  Pilat  cedează,  dar  înainte  de  a 
condamna  pe  Iisus  şi  a  elibera  pe  Baraba  „îşi  spală  mâinile**  înaintea 
mulţimii,  spunând:  „Nevinovat  sunt  de  sângele  Dreptului  Acestuia.  Voi 
veţi  vedea**  (Mt.  27,  24). 

După  acesta,  Iisus  este  biciuit  de  soldaţi,  care  îl  dezbracă  de  hai¬ 
nele  Sale,  îl  îmbracă  într-o  hlamidă  roşie,  îi  pun  o  cunună  roşie  pe  cap 
şi  o  trestie  în  mâna  dreaptă,  îngenunchind  în  faţa  Lui  şi  zicând:  „Bucu- 
ră-Te  împăratul  iudeilor**,  îl  scuipau  şi  îl  loveau  peste  cap  cu  o  trestie 
(Mt.  27,  27-29;  cf.  şi  Ioan  19,  1-3). 

După  ce  Pilat  a  acceptat  ca  Iisus  să  fie  dat  morţii  prin  răstignire, 
cerută  cu  stăruinţă  de  autorităţile  religioase  iudaice,  s-a  procedat,  în 
continuare,  la  executarea  sentinţei.  Sub  paza  unor  soldaţi  romani,  conduşi 
de  un  centurion  (sutaş),  la  care  se  adaugă  şi  soldaţi  din  garda  templului, 
Iisus  este  scos  în  afara  porţilor  Ierusalimului  şi  dus  pe  o  colină  numită 
„Locul  Căpăţânii**  sau  Golgota  (Mt.  27,  33).  Era  „drumul  crucii**  (via 
dolorosa),  drumul  suferinţei  fizice  şi  sufleteşti.  In  drum  spre  locul  de 

execuţie,  lisus  a  fost  silit  să-şi  ducă  singur  crucea.  Fiind  istovit  de  sufe¬ 
rinţele  îndurate,  ca  şi  de  greutatea  crucii,  Însoţitorii  acestui  trist  cortegiu 
silesc  pe  un  anume  Simon  din  Cirene  (Cireneanul)  „să-I  ducă  crucea"  pe 
o  porţiune  de  drum  (cf.  Mt.  27,  32). 

Ajunşi  la  locul  de  osândă,  pe  culmea  Golgota,  lisus  este  răstignita 
pe  cruce,  o  metodă  de  execuţie  folosită  de  romani,  pe  care  aceştia  o  intro¬ 
duc  şi  în  Palestina.  Dezbrăcat  de  hainele  Sale.  a  fost  pironit  pe  crucea 
foarte  înaltă,  de  aproximativ  trei  metri,  întinsă  pe  pământ,  l-au  fost  bă¬ 
tute  cuie  în  mâini  şi  picioare,  apoi  crucea  a  fost  ridicată  în  sus  şi  fixată 
in  pământ.  O  dată  cu  el  au  mai  fost  răstigniţi  şi  doi  „făcători  de  rele‘\ 
unul  de-a  dreapta,  altul  de-a  stânga  sa.  După  răstignire,  lisus  are  parte; 
de  noi  suferinţe  şi  jigniri.  Din  dispoziţia  lui  Pilat,  în  partea  superioară  a 
crucii  era  pusă  o  inscripţie,  cu  textul:  „Acesta  este  lisus  Nazarineanul, 
împăratul  iudeilor",  scrisă  în  limbile  ebraică,  latină  şi  greacă  (Mt.  27,  37; 
Ioan  19,  19-2).  Hainele  I-au  fost  împărţite  între  cei  patru  ostaşi  de  pază. 
iar  pentru  cămaşa  Lui  s-au  aruncat  sorţi  (Ioan,  19,  23-24).  Era  ironizat 
de  „căpeteniile"  iudeilor  prin  cuvintele:  „Pe  alţii  l-a  mântuit,  mântuias- 
că-Se  şi  pe  Sine  însuşi,  dacă  este  Hristosul,  alesul  iui  Dumnezeu,  iar 
ostaşii  făceau  la  fel,  dându-I  oţet"  (Mt.  27,  39-44;  Lc.  23,  35-37). 

Iată  cum  au  ştiut  cârmuitorii  iudeilor,  dar  şi  unii  din  popor  să-L 
răsplătească  pe  lisus  pentru  toate  minunile  pe  care  le-a  săvârşit,  pentru 
toată  dragostea  pe  care  a  arătat-o  semenilor  Săi.  Nu  în  zadar  atitudinea 
lor  a  fost  înfierată  de  autorul  unei  cântări  de  la  Denia  din  Joia  Mare 
prin  cuvintele:  „Acestea  zise  Domnul  către  iudei:  Poporul  Meu,  ce  am 
făcut  vouă  şi  cu  ce  v-am  supărat?  Pe  orbii  voştri  i-am  luminat,  pe  cei 
leproşi  i-am  curăţit,  pe  bărbatul  care  zăcea  în  pat  l-am  ridicat.  Poporul: 
Meu,  ce  am  făcut  Eu  vouă  şi  cu  ce  M-aţi  răsplătit?  In  loc  de  mană  cu  fiere,', 
în  loc  de  apă  cu  oţet,  în  loc  să  Mă  iubiţi,  pe  cruce  M-aţi  pironit". 

Răstignirea  a  avut  loc  în  ziua  de  vineri,  14  Nisan,  ziua  de  pregătire 
a  Azimelor  pentru  Paştele  iudeilor,  la  ceasul  al  şaselea,  care  corespunde 
cu  ora  12  folosită  de  noi.  Lângă  crucea  lui  lisus  stăteau  —  potrivit  rela-t 
ţărilor  evangheliştilor  —  Sfânta  Fecioară  Maria,  Maria  lui  Cleopa,  Ma- 
ria  Magdalcna,  Salomeea,  deci  acelea  care  11  însoţiseră  în  călătoriile  sale 
prin  Galileea. 

In  timpul  celor  trei  ore  cât  a  stat  pe  cruce,  lisus  a  rostit  şapte  cu¬ 
vinte  sau  fraze.  Prima  a  fost:  „Părinte,  iartă-le  lor  că  nu  ştiu  ce  fac".* 
Erau  cuvinte  de  iertare  faţă  de  cei  care  L-au  condamnat  şi  cei  care  II  de-, 
nigrau  chiar  acum  pe  cruce  (cf.  Lc.  23,  34).  La  ură  şi  răutate,  lisus  răs¬ 
punde  prin  iubire,  învăţându-ne  din  nou  cum  trebuie  să  ne  comportau* 
cu  vrăjmaşii  noştri,  cum  trebuie  înţeleasă  iubirea  „universală"  pe  care  a 
propovăduit-o.  Unul  dintre  tâlhari,  luându-L  în  derâdere,  a  fost  apostro¬ 
fat  de  celălalt,  atrăgându-I  atenţia  că  ei  suferă  pentru  păcatele  lor,  pe 
când  ,, Acesta  —  adică  lisus  —  nici  un  rău  n-a  făcut".  Apoi,  adresându-şe 
lui  lisus,  I-a  zis:  „Pomeneşte-mă,  Doamne,  când  vei  veni  întru  împărăţia 
Ta".  Acestuia  „lisus  i-a  zis  atunci:  „Adevăr  îţi  spun  Eu  ţie:  astăzi  vei  fi 
cu  Mine  în  rai"  (cf.  Lc.  39-43).  Văzând  pe  mama  Sa  şi  simţind  că  I  se  apro¬ 
pie  sfârşitul,  Mântuitorul  o  încredinţează  ucenicului  Său  preferat,  Ioan, 
prin  cuvintele:  „Femeie,  iată  fiul  tău",  apoi  adresându-se  lui  Ioan:,  „lata 

mama  ta‘\  cu  alte  cuvinte,  o  adevărată  dispoziţie  testamentară,  pe  care 
Ioan  a  şi  împlinit-o  (Ioan  19,  26-27). 

După  trei  ore  de  suferinţe,  începe  agonia.  In  ceasul  al  nouălea,  adică 
la  3  după-amiaza,  „Iisus  a  strigat  cu  glas  mare,  zicând:  Eli,  Eli,  lama 
sabahtani,  adică  Dumnezeul  Meu,  Dumnezeul  Meu,  de  ce  M-ai  părăsit?*4 
(Mat.  27,  46).  Erau  cuvinte  rostite  în  limba  aramaică,  luate  din  Psalmul 
21,  1,  pe  care  cei  de  faţă  nu  le-au  înţeles.  Au  urmat  apoi  cuvintele:  ,,Mi-e 
sete44,  în  urma  cărora  soldaţii  care  erau  de  pază  au  luat  un  burete  îmbibat 
în  oţet  şi  punându-1  într-o  trestie,  au  încercat  să-I  dea  să  bea  (Ioan  19, 
28-29).  Era  un  mijloc  de  a  grăbi  moartea  celui  crucificat,  aflat  în  agonie. 
După  ce  a  gustat  oţetul,  a  zis:  „Săvârşitu-s-a44  (Ioan  19,  30),  apoi  ,, Părinte, 
în  mâinile  Tale  îmi  pun  duhul.  Şi  acestea  zicând,  Şi-a  dat  duhul44  (Lc. 
23,  46). 

Moartea  Mântuitorului  a  fost  însoţită  de  câteva  minuni  pe  care  le 
prezintă  Sfântul  Evanghelist  Luca,  care  notează  că  din  ceasul  al  şaselea 
şi  până  în  al  nouălea,  deci  cât  timp  a  stat  Iisus  pe  cruce,  ,,s-a  făcut  în¬ 
tuneric  peste  tot  pământul  şi  s-a  întunecat  soarele44  (Lc.  23,  44-45),  iar 
Sfântul  Apostol  şi  Evanghelist  Matei  a  scris:  „Şi  iată  catapeteasma  (per¬ 
deaua,  n.n)  templului  s-a  sfâşiat  în  două,  de  sus  pană  jos,  şi  pământul 
s-a  cutremurat  şi  pietrele  s-au  despicat:  mormintele  s-au  deschis  şi  multe 
trupuri  ale  sfinţilor  adormiţi  au  înviat  şi  ieşind  din  morminte  după  în¬ 
vierea  Lui,  au  intrat  în  Sfânta  Cetate  (Ierusalim)  şi  s-au  arătat  multora*4 
(Mt.  27,  51-53).  Tot  el  aduce  o  nouă  recunoaştere  a  dumnezeirii  lui  Iisus, 
după  cea  a  tâlharului,  scriind:  „Iar  sutaşul  şi  cei  care-L  păzeau  pe  Iisus 
împreună  cu  El,  văzând  cutremurul  şi  cele  întâmplate,  s-au  înfricoşat 
foarte  zicând:  Cu  adevărat  Fiul  lui  Dumnezeu  a  fost  Acesta!44  (Mt.  27,  54). 
Unul  din  soldaţii  rânduiţi  pentru  pază,  voind  să  se  încredinţeze  de  reali¬ 
tatea  morţii,  I-a  străpuns  coasta  cu  lancea,  din  care  a  ţâşnit  sânge  şi  apă, 
semn  că  murise  (Ioan  19,  34). 

întrucât  Legea  lui  Moise  cerea  ca  trupurile  celor  condamnaţi  să  nu 
rămână  peste  noapte  afară  (cf.  Deut.  21,  22-23)  şi  fiindcă  era  ziua  de  pre¬ 
gătire  a  Paştilor,  un  membru  al  Sinedriului,  pe  nume  Iosif,  originar  din 
Arimateea,  devenit  în  ascuns  ucenic  al  Mântuitorului,  cere  de  la  Pilat 
trupul  lui  Iisus,  în  vederea  îngropării.  Surprins  de  această  veste,  care  I-a 
fost  confirmată  şi  de  sutaş,  Pilat  acceptă  ca  trupul  să-I  fie  predat  lui  Iosif 
din  Arimateea.  El  a  fost  cel  care  s-a  îngrijit  de  coborârea  de  pe  cruce 
a  trupului,  pe  care  l-a  înfăşurat  în  giulgiu,  cumpărat  atunci,  şi  l-a  aşe¬ 
zat  în  mormântul  său  săpat  în  stâncă,  peste  care  au  prăvălit  o  piatră  mare 
la  uşă  (Mt.  27,  59-60  şi  Mc.  15,  43-45).  Erau  de  faţă  Sfânta  Fecioară  şi 
câteva  femei.  Ca  nu  cumva  să-L  fure  ucenicii  şi  să  spună  că  a  înviat  pre¬ 
cum  a  prezis  El  însuşi,  Pilat  le  acceptă  cererea,  încât  mormântul  a  fost 
pecetluit  şi  câţiva  soldaţi  romani  au  fost  rânduiţi  să  facă  pază  (cf.  Mt. 
27,  62-66). 

Iubiţi  credincioşi, 

Trupul  lui  Iisus  este  pus  în  mormânt  ca  a  treia  zi  să  învie,  fapt  unic 
în  istoria  omenirii.  Dar  în  acest  răstimp  sufletul  Lui  s-a  coborât  la  iad, 

după  cum  ne  încredinţează  Sfântul  Apostol  Pavel  (Ef.  4,  9),  dar  mai  cu 
seamă  Sfântul  Apostol  Petru,  care  scria  că  în  iad  „le-a  propovăduit  şi 
duhurilor  ţinute  în  închisoare**  (I  Petru,  3,  19),  cum  ne  încredinţează  şi 
mulţi  Sfinţi  Părinţi:  „El  s-a  dus  acolo  ca  împărat,  eliberând  de  acolo  pe 
drepţii  Vechiului  Testament,  care  muriseră  cu  credinţa  în  venirea  Sa. 
Prin  aceasta,  Hristos  a  sfărâmat  puterea  iadului  şi  a  morţii  veşnice,  căci 
de  atunci  acestea  nu  mai  au  putere  peste  cei  ce  au  crezut  sau  cred  în  Hris- 
tos“  (învăţătura  de  credinţă  creştin  ortodoxă,  ed.  1992,  întrebare  205, 
p.  105). 

Hristos  a  murit  deci  şi  pentru  cei  din  Vechiul  Testament,  dar  a  mu¬ 
rit  şi  pentru  noi,  după  cum  ne  încredinţează  acelaşi  Sfânt  Apostol  Pavel: 
„Dumnezeu  îşi  arată  iubirea  faţă  de  noi  prin  aceea  că  Hristos  a  murit 
pentru  noi“.  Hristos  a  murit  deci  pentru  noi,  şi  „prin  moartea  Lui  ne-am 
împăcat  cu  Dumnezeu**  (cf.  Rom.  5,  10-11;  II  Cor.  5,  18).  Moartea  Lui 
a  dus  nu  numai  la  învierea  Lui,  ci  ea  ne-a  adus  şi  pe  noi  la  viaţă  (cf.  Rom. 
5,  18),  căci  Dumnezeu  L-a  trimis  în  lume  „ca  lumea  să  se  mântuiască  prin 
El“  şi  „ca  tot  cel  ce  crede  într-Insul  să  aibă  viaţă  veşnică**  (Ioan  3,  16-17). 
Crucea  a  devenit,  deci,  izvor  de  viaţă  din  care  porneşte  harul  dumne¬ 
zeiesc  şi  mântuitor  peste  noi.  In  renumita  Cazanie  a  lui  Varlaam  se  spune 
că  Hristos  a  gustat  moartea  ca  să  ne  învie  pe  noi,  a  fost  ocărât  şi  judecat 
ca  să  ne  îmbrace  pe  noi  cu  viaţă  veşnică,  a  fost  răstignit  între  doi  tâlhari 
ca  să  ne  pună  pe  noi  în  mijlocul  îngerilor,  a  fost  pus  în  mormânt  întu¬ 
necat  ca  să  ne  ducă  pe  noi  în  lumina  cerului. 

Să  fim  dar  vrednici  de  moartea  lui,  să  ne  străduim  să  nu-L  răstignim 
şi  noi  prin  păcatele  noastre,  ci  să  ne  împăcăm  din  nou  cu  El  prin  post 
şi  rugăciune,  prin  Spovedanie  şi  împărtăşanie.  In  felul  acesta,  vom  putea 
să  prefacem  această  zi  de  durere  şi  suferinţă  în  zi  de  bucurie  duhovni¬ 
cească  şi  de  împăcare  cu  Dumnezeu,  zicând  împreună  cu  tâlharul;  care 
prin  pocăinţă  a  dobândit  raiul:  „Pomeneşte-mă,  Doamne,  întru  împără¬ 
ţia  Ta“.  Amin. 


Pr.  Prof.  Dr.  MIRCEA  PÂCURARIU 


PREDICA  LA  SF.  CONSTANTIN  ŞI  ELENA 


P.  C.  Părinţi, 

Iubiţi  credincioşi, 

Ori  de  câte  ori  prăznuim  pe  Sfinţi,  preamărim  pe  Dumnezeu  prin 
amintirea  lor.  Ei  sunt  fraţii  noştri  mai  mari  în  credinţă,  cei  ce  au  urmat 
lui  Hristos  în  viaţa  lor  şi  au  fost  călăuziţi  şi  tranfiguraţi  de  focul  Duhului 
Sfânt,  care  a  prefăcut  aluatul  firii  pământene  în  diamante  de  mare  preţ 
prin  care  s-a  arătat  şi  a  strălucit  puterea  lui  Dumnezeu  în  lume. 

Astăzi,  ca  şi  în  fiecare  an  la  21  mai,  prăznuim  amintirea  plină  de  lu¬ 
mină  a  celor  ce  sunt  „întocmai  cu  apostolii  *,  de  Dumnezeu  încoronaţii  îm¬ 
păraţi  Constantin  şi  Elena.  Ei  au  trăit  în  prima  jumătate  a  veacului  IV,  în 
mijlocul  unei  lumi  cuprinse  de  porniri  pătimaşe  şi  crude  prigoane  împo¬ 
triva  celor  ce  credeau  în  Iisus  Hristos  şi  în  Evanghelia  Lui. 

Istoria  ne-a  păstrat  multe  pagini  dramatice,  în  care  au  fost  con¬ 
semnate  cele  mai  zguduitoare  patimi  ce  le-au  îndurat  creştinii  sub  îm¬ 
păraţii  păgâni. 

Vreme  de  peste  3  veacuri  cezarii  romani  au  asuprit  şi  prigonit  cu  o 
ură  şi  cruzime  nemaipomenită  pe  ucenicii  lui  Hristos.  Şi  i-au  prigonit  din 
neînţelegere,  din  interes  şi  din  mânie,  deoarece  creştinii  refuzau  cate¬ 
goric  să  se  lapede  de  credinţă  şi  să  aducă  jertfă  şi  închinare  la  idolii  lor. 
Dar  zadarnică  a  fost  încercarea  lor,  întrucât  Biserica  sprijinită  de  Dum¬ 
nezeu  nu  numai  că  a  rezistat,  dar  în  vremea  acestor  prigoane,  ea  s-a  întărit 
şi  mai  mult. 

Sângele  creştinilor  omorâţi  s-a  transformat  în  sămânţă  pentru  noi 
creştini,  aşa  încât  la  începutul  veacului  IV,  Evanghelia  lui  Hristos  era 
deja  răspândită  în  toată  lumea  cunoscută  până  atunci.  Şi  iată  că  în  mij¬ 
locul  acestei  lumi  pline  de  sânge  şi  ură,  a  sunat  ceasul  libertăţii  şi  pentru 
creştini.  Pe  tronul  cezarilor  a  ajuns  un  bărbat  pe  care  Providenţa  divină 
l-a  ales,  ca  pe  un  al  2-lea  Moise,  să  scoată  din  robie  şi  să  elibereze  Bise¬ 
rica  creştină  care  atâta  vreme  zăcuse  în  întuneric  şi  în  umbra  morţii. 
Omul  providenţial  a  fost  Constantin  cel  Mare,  care  îndată  după  preluarea 
conducerii  imperiului,  a  dat  poruncă  la  anul  313  ca  religia  creştină  să 
fie  lăsată  liberă  şi  nestingherită  în  tot  cuprinsul  împărăţiei  sale.  Anul  313 
a  însemnat  o  uriaşă  piatră  de  hotar  în  Istoria  Bisericii  creştine.  Dacă  până 
atunci  creştinii  se  închinau  şi  se  rugau  numai  prin  catacombe,  de  la  darea 
Edictului  de  la  Milan,  bisericile  au  luat  locul  templelor  păgâne,  iar  crucea 

a  fost  înălţată  mai  presus  decât  vulturii  romani.  Trebuie  să  admitem  că 
o  asemenea  cotitură  istorică  nu  a  fost  rodul  unei  simple  întâmplări,  ci  ea 
a  fost  rezultatul  voinţei  lui  Dumnezeu  în  lume.  Astfel  că,  printr-un  semn 
ceresc,  printr-o  revelaţie,  împăratul  Constantin  s-a  luminat  ca  şi  odi- 

nioară  Saul  pe  drumul  Damascului  şi  prin  această  străfulgerare  el  a  în¬ 
ţeles  puterea  crucii,  a  înţeles  momentul  istoric  că  lumea  păgână  nu  va 
mai  putea  dăinui,  că  ea  trebuie  să  facă  loc  unei  lumi  noi  care  să  salveze 
omenirea  din  întuneric,  din  superstiţii  şi  din  sclavie. 

Dar  fapta  neuitată  a  descătuşării  creştinismului  mai  are  şi  o  altă 
explicaţie.  Marele  Constantin  a  avut  fericirea  să  aibă  o  admirabilă  mamă 
—  pe  Sfânta  Elena,  care  l-a  educat  şi  a  sădit  în  sufletul  fiului  său  senti¬ 
mentul  „bunei  cinstiri  de  Dumnezeul 

Femeie  din  popor,  de  origine  modestă,  Sfânta  Elena,  suflet  ales, 
plină  de  credinţă  şi  dragoste  de  cele  sfinte,  a  avut  o  înrâurire  covârşi¬ 
toare  şi  hotărâtoare  asupra  fiului  ei.  De  aceea,  meritul  eliberării  creşti¬ 
nismului,  revine  în  mare  măsură  şi  acelei  femei  celebre. 

Sf.  Constantin  cel  Mare,  după  ce  a  dăruit  creştinismului  libertatea, 
şi-a  câştigat  şi  un  al  2-lea  merit  şi  titlu  de  glorie  nemuritoare:  „acela  de  a 
apăra  şi  asigura  unitatea  Bisericii  creştine".  în  acel  timp  exista  perico¬ 
lul  rătăcirii  ariene.  învăţat  şi  talentat,  dar  mândru  şi  încăpăţânat,  preotul 
Arie  ridica  atunci  o  mare  hulă  împotriva  Dumnezeirii.  El  susţinea  că 
Iisus  n-a  fost  Dumnezeu  adevărat,  ci  numai  un  fel  de  supra-om,  o  crea¬ 
tură  mai  mică  decât  Dumnezeu,  trimisă  să  izbăvească  omenirea.  Această 
rătăcire  a  stârnit  multă  tulburare  şi  a  dat  naştere  la  mari  agitaţii  şi  învrăj¬ 
biri.  Dar  iată  că  intervine  din  nou  Omul  providenţial  şi  la  anul  325  -  îm¬ 
păratul  Constantin  cel  Mare  a  chemat  la  Niceea  pe  toţi  păstorii  turmei 
Iui  Hristos  de  pretutindeni  (precum  odinioară  Apostolii  în  Ierusalim),  pen¬ 
tru  a  statornici  adevărul  de  credinţă. 

Soborul  a  fost  deschis  de  însuşi  împăratul  şi  a  durat  mai  bine  de 
4  luni.  în  acest  răstimp,  toţi  Sfinţii  Părinţi  s-au  luptat  cu  rătăcitul  Arie 
care  până  la  urmă  a  fost  biruit  şi  apoi  excomunicat.  Acesta  a  fost  primul 
sinod  ecumenic  la  care  s-a  proclamat  divinitatea  lui  Iisus  Hristos  şi  s-a 
formulat  simbolul  credinţei,  iar  împăratul  a  exclamat  plin  de  însufleţire: 
„Da,  acesta  este  adevărul.  Nu  sunt  teolog,  dar  simt  că  aici  e  adevărul. 
Sunt  convins  că  nu  voi  I-aţi  făcut  ci  Dumnezeu  care  a  lucrat  în  voi". 

Acesta  a  fost  un  moment  mare  în  istoria  mântuirii,  Duhul  Sfânt 
lucra  în  Biserică,  iar  Biserica  lui  Hristos  îşi  afirma  unitatea  Sa.  Orto¬ 
doxia  îşi  înălţa  un  monument  puternic,  un  dig  nebiruit  de  care  aveau 
să  se  poticnească  neputincioase,  toate  valurile  ereziilor  şi  rătăcirilor  de 
mai  târziu. 

De  întâmplările  acelea  ne  desparte  un  trecut  lung  şi  înde¬ 
părtat.  Peste  16  veacuri  s-au  scurs  pe  albia  istoriei  de  când  împăratul 
Constantin  împreună  cu  cei  318  părinţi  de  la  Niceea,  au  luptat  împotriva 
lui  Arie.  După  atâtea  secole,  noi  trăim  din  moştenirea  pe  care  ne-au  lă¬ 
sat-o  şi  ne-au  dăruit-o  străbunii  pe  care  azi  îi  prăznuim.  Noi  suntem  tari 
şi  biruitori  pentru  că  sorbim  din  izvorul  curat  care  adapă  cu  apele  sale 
întreaga  lume  creştină,  Crezul  niceean. 

Să  ne  amintim  cu  recunoştinţă  de  vrednicii  noştri  înaintaşi  şi  păs¬ 
trători  ai  credinţei,  că  ori  de  câte  ori  rostim  Credeul  -  repetăm  mărturia 
lor  de  odinioară,  şi  auzim  propovăduirea  Apostolilor.  Auzim,  parcă,  ecoul 
îndepărtat  al  catacombelor  şi  glasul  triumfător  al  martirilor,  auzim  glasul 
de  aur  al  marilor  dascăli  ai  Ortodoxiei. 

Generaţii  după  generaţii  s-au  ridicat  şi  s-au  culcat  în  morminte. 
Multe  împărăţii  de-atunci  s-au  sfărâmat,  tronurile  s-au  prăbuşit  şi  alte 
forme  noi  de  viaţă  şi-au  făcut  apariţia  în  lume.  Dar  peste  toate  genera¬ 
ţiile,  în  mijlocul  tuturor  prefacerilor,  răsună  Crezul  -  veşnicia  în  ome¬ 
nire  -  glasul  conştiinţei  Bisericii  creştine  universale. 

Să  fim  recunoscători  vrednicilor  noştri  înaintaşi  în  credinţă,  să  mul¬ 
ţumim  cu  recunoştinţă  Bisericii  —  care  ne-a  păstrat  nestricată  şi  neames¬ 
tecată  tradiţia  apostolică  şi  care  împotriva  şi  în  ciuda  tuturor  rătăcirilor 
vechi  şi  noi,  ţine  falnic  stindardul  Ortodoxiei.  Să  le  urmăm  pilda  şi  pre¬ 
cum  au  iubit  ei  „podoaba  Casei  Domnului4*,  tot  aşa  şi  noi  să  iubim  şi  îm¬ 
brăţişăm  cu  dragoste  curată  Biserica  lui  Hristos,  ca  vestitoare  a  păcii,  a 
mântuirii  şi  fericirii  pe  pământ.  Să-i  ascultăm  glasul  de  veacuri  şi  s-o 
ajutăm  la  înfăptuirea  celui  mai  sfânt  ideal:  „restabilirea  unităţii  în  cre¬ 
dinţă  a  tuturor  sufletelor,  în  duhul  dragostei  şi  al  păcii,  să  nu  mai  fie 
ură  şi  dezbinare  între  fraţi,  ci  toţi  să  alcătuim  un  singur  trup,  al  cărui 
cap  să  fie  Hristos4*. 

Să-l  rugăm  pe  bunul  Dumnezeu  să  ne  ajute  să  vedem  şi  noi  fericita 
zi  când  şi  ceilalţi  fii  rătăciţi  de  la  Sânul  Bisericii  Ortodoxe  să  se  întoarcă 
la  adevăr,  la  staulul  mântuirii,  având  cu  toţii:  „un  Domn,  o  credinţă  şi  un 
botez44. 

Atunci,  izbânda  păcii  în  lume  va  fi  deplină.  Atunci  Sfinţii  Constan¬ 
tin  şi  Elena  se  vor  bucura  în  ceruri,  iar  marele  ideal  pe  care  Hristos  l-a 
aşezat  Bisericii  Sale,  se  va  împlini;  şi  va  fi  „o  turmă  şi  un  păstor44  (Ioan 
10,16).  AMIN! 


Prot.  MIHAIL 

predica  la  aniversarea  sfinţilor 

„Pe  urmele  sfinţilor** 

„Oricine  mă  va  mărturisi  pe  Mine 
înaintea  oamenilor  şi  Eu  îl  voi  măr¬ 
turisi  pe  el  înaintea  Tatălui  Meu 
care  este  în  ceruri4*  (Matei  X,  32). 


Iubiţi  credincioşi, 

Dacă  inimile  noastre  radiază  de  lumină  şi  saltă  de  bucurie  în  sărbă¬ 
torile  ce-L  amintesc  pe  Dumnezeu  Tatăl,  pe  Fiul  şi  pe  Duhul  Sfânt  —  Trei¬ 
mea  cea  deofiinţă  —  dimpreună  cu  cetele  de  îngeri  şi  arhangheli,  atunci 
când  cerul  se  coboară  pe  pământ,  nu  mai  puţin  se  bucură  în  sărbătorile 
ce  amintesc  de  înălţarea  pământului  la  Cer,  de  îndumnezeirea  lui  prin 
viaţa  de  rugăciune  şi  jertfă  a  marilor  sfinţi. 

Astăzi  cinstim  triumful  acestei  sfinţenii  pământeşti  eternizate  pe 
filele  istoriei  omeneşti  în  lupta  împotriva  iadului;  o  cinstim  prin  come¬ 
morarea  sfinţilor  a  căror  existenţă  a  fost  un  imn  închinat  dragostei,  un 
apel  la  desăvârşire  şi  un  model  de  practicare  a  virtuţilor  creştine. 

Despre  aceşti  mărturisitori  ai  lui  Dumnezeu,  despre  cei  care  for¬ 
mează  corul  sublim  al  rugătorilor  pentru  lume  şi  păcatele  ei,  strălucind 
în  veşminte  albe  în  faţa  Tronului  ceresc  Preaînalt,  voi  încerca  să  vă 
vorbesc. 

Iubiţi  credincioşi, 

In  mod  deosebit  Biserica  a  rânduit  în  chip  minunat  în  prima  Du¬ 
minică  după  Rusalii,  a  tuturor  celor  pe  care-i  numim  cu  evlavie  mari 
făclieri  şi  purtători  de  lumină,  oameni  care  au  luptat  lupta  cea  bună, 
care  au  ştiut  să  aleagă  pietrele  nestemate  ale  iubirii,  şlefuite  prin  nevoinţa 
urmării  lui  Hristos;  îi  cinstim  pe  toţi  sfinţii  pe  care-i  ştim  şi  cu  deose¬ 
bire  pe  cei  pe  care  nu-i  ştim,  toată  mulţimea  fără  număr  şi  nume  de 
fii  ai  luminii  trecuţi  neobservaţi  prin  vadul  vieţii  de  aici  spre  ţărmul 
veşniciei,  pe  care  sigur  Dumnezeu  i-a  cunoscut  a  fi  vase  alese,  pe  toţi  care 
au  fost  pildele  morale  ale  credinţei  celei  drepte,  strălucind  de  nimbul 

biruinţei  asupra  păcatului,  de  cununa  cea  pururea  neveştejită  a  slavei 
dumnezeieşti.  Ei  au  fost  mărturisitori  şi  soli  ai  lui  Dumnezeu  pe  pământ, 
sfinţenia  lor  se  cinsteşte  pretutindeni  şi  în  toate  timpurile. 

Dar  cine  sunt  sfinţii?  Sunt  oameni  obişnuiţi,  slujitori  ai  oamenilor  şi 
ai  lui  Hristos,  care  au  dobândit  un  grad  înalt  de  sfinţenie  şi  de  împlinire 

a  personalităţii  pe  măsura  talantului  primit.  Ei  şi-au  dăruit  viaţa  întreagă 
lui  Dumnezeu  şi  au  făcut  din  trupurile  lor  templele  Duhului  Sfânt. 

Dar  să  nu  ne  facem  o  imagine  greşită,  să  nu-i  considerăm  nişte 
fiinţe  cu  totul  deosebite  de  noi,  nişte  aleşi  prin  harul  de  care  nu  s-ar 
putea  învrednici  toţi  muritorii,  un  fel  de  supraoameni.  Să  nu  creăm 
prăpastie  intre  puterile  sfinţilor  şi  ale  noastre.  Să  nu  ne  rătăcim,  să  cre¬ 
dem  că  au  fost  sfinţi  prin  naştere.  Dimpotrivă,  au  fost  oameni  ca  şi  noi, 
unii  chiar  mai  păcătoşi,  cu  slăbiciuni  şi  rătăciri  pământene.  Au  trebuit  să 
vegheze  însă  împotriva  ispitelor,  şi-au  înfrânt  limba,  s-au  făcut  surzi 
vorbelor  nesocotite,  au  închis  ochii  în  faţa  amăgirilor.  Să  ne  amintim  de 
tâlharul  de  pe  cruce,  de  Maria  Magdalena,  cei  care  au  renăscut  din  să¬ 
mânţa  Cuvântului  lui  Hristos,  strălucind  ca  nişte  făclii  aprinse  in  beznă 
peste  veacuri,  fiind  renăscuţi  din  Cer.  Căci,  iată,  fiecare  om  e  chemat  să 
fie  sfânt.  Mântuitorul  însuşi  a  spus:  „Fiţi  sfinţi,  pentru  că  Eu  sunt  siantu 
(I  Petru  1,  16).  Iată  idealul  omului  creştin:  sfinţenia. 

Sfinţii  au  fost  aceia  care  au  deschis  uşa  când  Hristos  le-a  spus:  „Iată, 
stau  la  uşă  şi  bat“;  ei  mergeau  ca  nişte  cântăreţi  cu  plăcere  spre  chinuri, 
atunci  când  li  se  cerea,  ei  ţineau  piept  potrivnicilor  adevărului,  susţinând 
Biserica  şi  apărând-o  în  timpuri  grele,  când  tiranii  înarmaţi  erau  înfrun¬ 
taţi  de  mucenici  cu  trupurile  goale  şi  sufletele  senine.  Sfântul  Ioan  Gură 
de  Aur  zice:  „Aveau  brazde  adânci  în  trupurile  lor.  Puteai  vedea  coapse 
desfăcute,  coaste  deschise,  piepturi  sfâşiate,  erau  aruncaţi  în  arena  leilor 
flămânzi.  Alteori  îi  întindeau  pe  grătare  de  fier  sub  care  erau  cărbuni 
aprinşi  şi  sfinţii  stăteau  pe  cărbuni  aprinşi  ca  pe  nişte  petale  de  tran¬ 
dafiri.  Şiroaie  de  sânge  curgeau  din  toate  părţile  corpului,  erau  biciuiţi, 
dar  victoria  şi  biruinţa  nu  era  a  acelora  care  biciuiau  ci  ale  celor  ce  erau 
biciuiţi.  Cerul  se  bucura  văzând  acest  sânge  iar  diavolul  se  înfricoşa,  căci 
şi-a  amintit  de  sângele  lui  Kristos.“  Ei  împlineau  Cuvântul  Sfântului 
Apostol  Pavel:  nici  moartea,  nici  viaţa,  nici  puterile  stăpânirilor  nu  pot 
să  ne  despartă  de  dragostea  cea  întru  Hristos.  Ei  sunt  pâraiele  care  au 
izvorât  din  EIristos,  ei  sunt  mlădiţele  care  au  tulpina  şi  rădăcina  în  Hristos. 

Ei  au  găsit  mai  multă  mângâiere  în  durerea  renunţărilor  decât  în 
plăcerea  satisfacţiilor  lumeşti,  mai  mult  confort  în  peşteri  şi-n  crăpătu¬ 
rile  pământului  decât  în  moleşeala  păcatului,  în  zdrenţele  umilinţei  decât 
în  îngâmfare.  Nu  umblau  în  lux  printre  cei  goi,  nu  umblau  sâtui  printre 
cei  flămânzi,  nu  înşelau,  aveau  dragoste  faţă  de  Hristos,  faţă  de  om;  aşa 
cum  zice  Apostolul  Pavel:  nu  pizmuiau  şi  nu  umblau  cu  necuviinţă,  toate 
Ic  iertau. 

Iată  ce  înseamnă  a  fi  sfânt.  Dar  a  fi  sfânt  nu  înseamnă  neapărat  a 
face  minuni,  a  fi  scutit  de  greşeli,  nu  înseamnă  să  te  ascunzi  în  fundul 
pustiului,  nici  să  uimeşti  oamenii  cu  faptele  tale.  Ce  trebuie  să  facem?  Să 
renunţăm  la  masca  egoismului  şi  să  ieşim  la  lumina  lui  Hristos,  să  ne 
apropiem  cu  gânduri  frăţeşti,  să  dăm  jos  chipul  de  lut  al  făţărniciei,  să 
inundăm  de  dragoste  inima  noastră,  căci  numai  aşa  cel  atotputernic  se 
poate  apropia  de  cel  slab,  cum  zice  Sfântul  Ioan  Gură  de  Aur.  Dacă  toţi 
ar  iubi  şi  ar  fi  iubiţi  n-ar  mai  fi  nedreptate,  ci  un  climat  de  pace  şi  pre¬ 
ţuire.  Iată  cum  putem  să  ne  dezrobim  sufletul  din  cătuşele  morţii  şi  alo 
păcatului. 

De  aceea,  Biserica  ne  îndeamnă  să  umblăm  pe  urmele  sfinţilor, 
drumul  lor  să  fie  şi  drumul  nostru.  Să  ne  asemănăm  cu  ei  după  puterile 
noastre,  să  fim  cu  dragoste,  iubitori  ai  aproapelui  nostru,  miloşi,  răbdă¬ 
tori  în  dureri  şi  cu  inimă  bună.  Din  codul  vieţii  lor  să  învăţăm  faptele 
creştine  şi  nu  vom  mai  fi  străini  de  Hristos,  ci  „împreună  cetăţeni  cu  sfinţii 
şi  casnici  ai  lui  Dumnezeu1*,  cum  zice  Sfântul  Apostol  Pavel  (Efeseni  2, 
19).  Sfinţii  sunt  oamenii  voinţei  de  fier,  eroii  creştinătăţii;  prin  credinţa 
şi  caracterul  lor  au  biruit  împăraţii,  au  făcut  dreptate  şi  au  dobândit  făgă¬ 
duinţa  cerului.  De  aceea,  spune  Apocalipsa  (5,  8):  „rugăciunile  sfinţilor 
se  înalţă  în  faţa  Tronului  lui  Dumnezeu  ca  tămâia  din  cădelniţa  de  aur11. 
Ceata  sfinţilor  slujeşte  în  ceruri  lui  Dumnezeu  şi  formează  împreună  cu 
îngerii  Biserica  Cerească  triumfătoare. 

Iubiţi  credincioşi, 

Să  împletim  viaţa  noastră  cu  aceea  a  sfinţilor.  Dacă  ei  au  dispreţuit 
viaţa,  noi  să  dispreţuim  păcatul.  Dacă  ei  şi-au  aruncat  trupul  în  flăcări, 
noi  să  aruncăm  banii  în  mâinile  săracilor.  Dacă  ei  au  călcat  peste  cărbuni 
aprinşi,  noi  să  stingem  cel  puţin  flacăra  poftei.  Nu  vă  uitaţi  la  patimi, 
ci  la  bunătăţile  Cerului.  Nu  vă  uitaţi  la  patimi,  ci  la  biruinţă,  nu  la  sudori, 
ci  la  răsplătiri.  Nu  vă  ruşinaţi  de  Hristos,  ci  slujiţi-i  Lui.  Dacă  ceata  lui 
Lucifer  a  căzut  din  cer,  s-a  născut  în  locul  ei  ceata  sfinţilor,  din  care 
suntem  chemaţi,  iubiţi  creştini,  să  facem  şi  noi  parte.  De  aceea  să  ne  unim 
cu  aceste  glasuri  ce  coboară  îmbietoare  spre  noi,  şi  să  mărturisim  ca  şi 
ei,  prin  cuvintele  Sfântului  Apostol  Pavel:  „Nu  mai  trăiesc  eu,  ci  Hristos 
trăieşte  in  mine11.  Amin. 


Protopop  MATEI  POPOVICI 


predica  la  naşterea  sf.  io  an  BOTEZĂTORUL 


P.  C.  Părinţi, 

Iubiţi  credincioşi, 

Astăzi  prăznuim  naşterea  Sf.  Ioan  Botezătorul,  numit  şi  înainte-mer- 
gătorul  lui  Hristos  —  după  însăşi  caracterizarea  ce  i-a  făcut-o  tatăl  său 
Zaharia:  ,,Iar  tu,  pruncule,  proorocul  celui  Preaînalt  te  vei  chema  şi  vei 
merge  înaintea  feţei  Domnului,  ca  să  găteşti  căile  Lui“  (Luca  1,  76). 

Aceasta  i-a  fost  marea  misiune  şi  rostul  încredinţat  lui  de  Dumnezeu 
în  planul  mântuirii  noastre:  „să  pregătească  sufleteşte  lumea  pentru  pri¬ 
mirea  Mântuitorului  cel  mult  aşteptat. 

Nu  întâmplător,  şi  exact  cu  aceleaşi  cuvinte  care  lui  Ioan  i-au  aureo¬ 
lat  misiunea  îndeplinită,  îşi  inaugurează  şi  Domnul  nostru  Iisus  Hristos 
activitatea  Sa  mântuitoare:  „pocăiţi-vă,  că  s-a  apropiat  împărăţia  ceruri- 
lor“  (Matei  3,  2  şi  4,  7).  întocmai  ca  şi  alergătorii  la  întrecerea  cu  torţe  de 
odinioară,  omul  preia  de  la  celălalt  şi  duce  mai  departe  lumina  până  la 
altarul  olimpic  anume  pregătit.  Tot  astfel  şi  înainte-mergătorul  Ioan,  con¬ 
ştient  de  limitele  rolului  său  spunea:  „în  curând  vine  în  urma  mea,  Cel 
ce  e  mai  tare  decât  mine,  căruia  nu  sunt  vrednic  să  mă  plec  şi  să-i  dez¬ 
leg  cureaua  încălţămintei  Lui“. 

Spre  sfârşitul  misiunii  sale,  Sf.  Ioan  Botezătorul  precizează:  nu  sunt 
eu  Hristosul,  ci  sunt  trimis  înaintea  Lui.  Postura  sa  în  raport  cu  Domnul 
Iisus  Hristos,  este  de  prieten  al  mirelui  care  stă  şi  ascultă  şi  se  bucură  cu 
bucurie  mare  de  glasul  Lui.  Deci,  această  bucurie  a  mea  s-a  împlinit 
afirma  Sf.  Ioan.  Acela  trebuie  să  crească  iar  eu  să  scad,  să  mă  micşorez, 
căci  cel  ce  vine  de  sus  este  deasupra  tuturor,  iar  cel  ce  este  de  pe  pământ, 
pământesc  este  şi  de  pe  pământ  grăieşte  (Ioan  3,  29-30). 

Foarte  semnificativă  este  şi  data  prăznuirii  naşterii  Sf.  Ioan  la 
24  iunie,  iar  a  naşterii  lui  Iisus  Hristos  la  25  decembrie  —  adică  tocmai  în 
aceleaşi  perioade  ale  anului  când  ziua  începe  să  scadă  -  după  Sânziene  şi 
respectiv  să  crească  imediat  după  Crăciun. 

Acest  fapt  ilustrează  în  chip  simbolic,  această  înţelepciune  a  vieţii 
—  profund  creştină  —  de  care  a  dat  dovadă  cu  atâta  largheţă  înainte- 
mergătorul. 

Intr-o  compoziţie  muzicală  intitulată  „Simfonia  de  adio‘\  apar¬ 
ţinând  lui  Haydn,  la  executarea  ei,  membrii  orchestrei  sfârşesc  pe  rând 
partitura  lor,  apoi  sting  unul  după  altul  lumina  de  la  pupitru  şi  pleacă 
toţi  lăsându-1  pe  dirijor  singur  în  întuneric  . . .  Cam  aşa  ar  trebui  să-şi 
împlinească  fiecare  credincios  rostul  său  în  viaţă,  nu  un  rol  jucat  sau 
cântat,  ci  trăit  în  profunzime,  cu  precizarea  de  a  stinge  la  timp  lumina 
ca  să  iasă  apoi  din  scenă,  cedând  următorilor  pasul. 

Din  păcate,  noi  nu  procedăm  aşa,  deoarece  ieşirea  o  facem  întot¬ 
deauna  cu  o  uşoară  melancolie  şi  regret,  măcar  că  istoria  se  repetă  cu 
fiecare  generaţie.  Acest  adevăr  ni-1  confirmă  Sf.  Vasile  cel  Mare  când 
zice:  „Cu  cei  ce  călătoresc  pe  calea  vieţii  se  întâmplă  următorul  lucru: 
* —  nici  nu  şi-a  mişcat  unul  bine  piciorul,  că  cel  ce  vine  după  el  i-a  şi 
călcat  pe  urmă;  iar  după  acesta  vine  un  al  treilea  şi  aşa  mai  departe44.  — 

Este  un  fenomen  aşa  de  natural  asemănător  cu  perindarea  anuală 
a  frunzelor  pe  copacul  care  tocmai  prin  asta  creşte,  sau  cu  înlocuirea  zil¬ 
nică  a  celulelor  ce  şi-au  încheiat  misiunea  în  organism  cu  altele  noi  care 
continuă  ciclul. 

A  nu  ţine  seama  de  aceste  realităţi  ce  durează  de  când  lumea  şi  pă¬ 
mântul,  a  nu  te  vedea  decât  pe  tine  şi  interesele  tale  în  acest  tumult  de 
valori  ale  generaţiilor  de  oameni  —  cu  vârsta,  cu  obiceiurile  şi  concep¬ 
ţiile  lor  aparte,  înseamnă  să  crezi  că  lumea  începe  şi  se  sfârşeşte  cu  tine. 
fără  a  mai  ţine  cont  de  alţii  şi  de  drepturile  lor  la  existenţă.  Acest  mod 
de  a  gândi  viaţa  este  cât  se  poate  de  egoist,  monstruos  şi  necreştinesc. 

Noi  ştim  că  învăţătura  lui  Hristos  se  întemeiază  pe  îngăduinţa  re¬ 
ciprocă  şi  chiar  uneori  pe  jertfa  de  sine  în  raporturile  dintre  generaţii  şi 
diferitele  categorii  de  oameni.  E  bine  să  ne  reamintim  ce  poziţie  a  luat 
Mântuitorul  când  I  s-a  comunicat  că  cineva  scoate  demoni  în  numele 
Său,  el  a  răspuns:  „Lăsaţi-1  şi  nu-1  opriţi,  că  cel  ce  nu  e  împotriva  noastră 
—  cu  noi  este“. 

Desigur  orice  largheţe  nu  trebuie  exagerată  pentru  a  nu  denatura 
într-o  tocmeală  cu  credinţa,  fapt  ce  ar  displace  şi  lui  Dumnezeu.  Este 

vorba,  mai  concret  de  o  înţelepciune  practică  a  îngăduinţei  noastre  faţă 
de  alţii  şi  de  o  mai  mare  exigenţă  faţă  de  noi  înşine,  ca  şi  de  un  oarecare 
simţ  al  măsurii  în  toate  raporturile  cu  semenii  noştri. 

într-un  cuvânt,  să  facem  din  viaţa  noastră  o  mărturie  sfântă  de  în¬ 
găduinţă  şi  de  simţul  măsurii  de  care  a  dat  dovadă  şi  Sf.  Ioan  în  tot  tim¬ 
pul,  dar  mai  ales  atitudinea  sa  faţă  de  Iisus  Hristos  pe  care  însuşi 
şi-a  definit-o  în  două  cuvinte:  prietenul  mirelui. 

Să  recunoaştem  sincer  că  de  multe  ori  ne  vine  greu  să  renunţăm 
şi  să  ne  învingem  pe  noi  înşine. 

De  bună  seamă  e  greu  de  multe  ori  să  te  învingi  pe  tine  însuţi  şi  să 
recunoşti  că  a  venit  vremea  să  faci  loc  altora.  Dar  nu  cu  sentimentul 
penibil  că  de  acum  eşti  inutil,  nimănui  de  nici  o  trebuinţă,  fiindcă  aurul 
curat  şi  după  o  mie  de  ani  tot  aşa  străluceşte  chiar  şi  din  penumbră;  şi 
numai  atunci  să-ţi  pară  rău,  dacă  ai  trăit  degeaba  şi  nu  ţi^ai  făcut  dato¬ 
ria  faţă  de  urmaşi. 

Iubiţi  credincioşi, 

Rostul  nostru  în  această  lume  este  să  ne  lăsăm  zestrea  sufletului  ca 
o  făclie  luminoasă  ce  trece  din  mână  în  mâna  generaţiilor  ce  urmează 

şi  cresc  din  noi,  ca  insula  de  mărgean  ce  se  ridică  deasupra  apelor  mării 
pe  temelia  de  jertfă  a  Înaintaşilor  îngropaţi  sub  valuri.  Să  fim  deci  şi 
noi  un  exemplu  şi  o  treaptă  pozitivă  pentru  cei  ce  vin  după  noi,  în  cel 
mai  bun  înţeles  al  cuvintelor  biblice:  „Cununa  bătrânilor  sunt  nepoţii, 
iar  mărirea  fiilor  sunt  părinţii  lor“  (Prov.  17,  6).  AMIN! 


Pr.  MIHAIL  RUSU 


Viaţa  bisericească 


VIZITA  ECUMENICĂ  A  S.S.  PAPA  IO  AN  PAUL  AL  II-LEA 

IN  ROMÂNIA  1 


T 

\ 

\ 

Intre  7 — 9  mai  a.  c.,  la  iniţiativa  P.  F.  Patriarh  Teoctist  şi  a  Sfântului 
Sinod  al  Bisericii  Ortodoxe  Române,  S.  Sa  Papa  loan  Paul  al  II-lea  a  făcut 
o  vizită  ecumenică  în  Roimânia. 

Vizita  s-a  constituit  într-un  eveniment  unic  prin  faptul  că  a  fost 
prima  vizită  a  unui  suveran  pontif  în  România,  deci  intr-o  ţară  emina¬ 
mente  ortodoxă, 

Mediatizată  intens  vizita  suveranului  pontif  s-a  consumat  într-o  at¬ 
mosferă  de  bucurie  duhovnicească  şi  de  reculegere  pentru  credincioşii 
ortodocşi,  în  general,  şi  pentru  cei  catolici,  în  special. 

Poporul  român,  ortodox  din  naştere,  i-a  făcut  o  primire  aleasă  suve¬ 
ranului  pontif  văzând  în  persoana  Papei  pe  episcopul  Romei  „primus  inter 
pares“,  care  a  venit  pe  pământul  binecuvântat  al  României,  unde  sămân¬ 
ţa  Evangheliei  a  fost  aruncată  de  către  Sf.  Ap.  Andrei  cel  întâi  chemat, 
fratele  Sf.  Ap.  Petru,  pentru  a  vedea  la  faţa  locului  o  Biserică  „istorică 
şi  veneabilă",  cum  o  numea  chiar  Sanctitatea  Sa,  adânc  ancorată  în  viaţa 
şi  spiritualitatea  poporului  român. 

Sanctitatea  Sa  Papa  loan  Paul  al  II-lea  a  sosit  la  Bucureşti  pe  aero¬ 
portul  Băneasa  vineri,  7  mai,  orele  12,00.  La  coborârea  din  avion  S.  Sa  a 
sărutat  pământul  României,  aşa  cum  este  tradiţia  în  protocolul  Vatica¬ 
nului  —  fiind  apoi  întâmpinat  de  către  domnul  preşedinte  Emil  Constan- 
tinescu  şi  de  către  Prea  Fericitul  Patriarh  Teoctist.  Erau  prezenţi  de 
asemenea  membrii  Guvernului  României,  preşedinţii  celor  două  Camere, 
membrii  Sinodului  permanent,  ierarhii  Bisericii  Romano-Catolice  şi  Greco- 
Catolice  din  România,  preoţi  şi  credincioşi.  Conform  protocolului  a  avut 
loc  ceremonia  de  primire,  în  cursul  căreia  au  rostit  cuvântări:  Dl.  pre¬ 
şedinte  al  României,  Prea  Fericitul  Teoctist  iar  la  urmă  Sanctitatea  Sa 
Papa  loan  Paul  al  II-lea,  care  şi-a  rostit  cuvântul  său  în  româneşte,  ceea 
ce  a  produs  o  impresie  deosebită. 

La  orele  13,00  a  început  deplasarea  spre  Patriarhie,  S.  Sa  fiind  înso¬ 
ţit  în  papamobil  de  către  P.  F.  Patriarh  Teoctist  şi  de  către  î.  P.  S.  loan 
Robu,  mitropolitul  Bisericii  Catolice  din  Bucureşti.  Pe  întreg  traseul  S.  Sa 
a  fost  ovaţionat  de  către  credincioşii  catolici  şi  de  bucureştenii  aflaţi  pe 
traseu. 

In  jurul  orei  13,45,  coloana  oficială  a  ajuns  la  Patriarhie  unde  S.  Sa 
însoţit  de  către  Prea  Fericitul  Patriarh  Teoctist  au  intrat  în  sunetul  clo¬ 
potelor  în  Catedrala  Patriarhală,  unde  a  avut  loc  slujba  de  întâmpinare, 


9  —  Revista  Teologică 


130 


REVISTA  TEOLOGICA 


slujbă  oficiată  de  către  I.  P.  S.  Arhiepiscop  Iosif  Pop  al  Parisului  cu  un 
sobor  de  preoţi  şi  diaconi. 

La  ieşirea  din  Catedrală  ce  doi  înalţi  ierarhi  au  binecuvântat  mul¬ 
ţimea  de  credincioşi,  după  care  au  intrat  în  Palatul  Patriarhal.  Aici  Prea 
Fericitul  Patriarh  Teoctist  a  prezentat  S.  Sale  pe  membrii  Sf.  Sinod. 

A  avut  loc  o  scurtă  întrevedere  între  S.  Sa  şi  Prea  Fericitul  Patriarh, 
după  care  la  ieşire,  de  pe  treptele  Reşedinţei  patriarhale  cei  doi  înalţi 
ierarhi  s-au  adresat  mulţimii  de  credincioşi  prezente  pe  Dealul  Patriarhiei. 

După-masă  S.  Sa  a  avut  o  întâlnire  cu  membrii  Conferinţei  Episco¬ 
pale  Catolice  din  România  la  sediul  Nunţiaturii  Apostolice.  La  orele 
18,00  S.  Sa  Papa  Ioan  Paul  al  II-lea  a  făcut  o  vizită  protocolară  preşe¬ 
dintelui  României  la  Cotroceni,  întâlnindu-se  totodată  cu  autorităţi  civile, 
politice,  religioase  precum  şi  cu  membri  ai  Corpului  Diplomatic  din  Ro¬ 
mânia.  Cu  acest  prilej  au  rostit  alocuţiuni  Dl.  preşedinte  Emil  Constan- 
tinescu  şi  S.  Sa.  Preşedinţia  României  a  oferit  apoi  o  recepţie  oficială  la 
care  au  luat  parte  şi  membrii  Sf.  Sinod  în  frunte  cu  Prea  Fericitul  Pa¬ 
triarh  Teoctist. 

în  cursul  zilei  de  8  mai  S.  Sa  s-a  deplasat  la  Cimitirul  Belu  Catolic, 
unde  s-a  recules  la  mormintele  episcopului  martir  Vasile  Af tenie  şi  car¬ 
dinalului  Iuliu  Hossu.  La  orele  10,00,  în  Catedrala  Catolică  ,,Sf.  Iosif“  din 
Bucureşti  a  fost  săvârşită  o  Sf.  Liturghie  în  ritul  greco-catolic  prezidată 
de  către  S.  Sa.  Au  concelebrat  toţi  episcopii  romano  şi  greco-catolici  din 
România,  precum  şi  cardinalii  însoţitori  ai  S.  Sale.  Au  luat  parte  preoţi, 
călugări  şi  credincioşi  greco-catolici  din  ţară.  S.  Sa  s-a  adresat  în  limba 
română  celor  prezenţi  făcând  un  elogiu  la  adresa  martiriului  acestei  Bi¬ 
serici,  arătând  însă  faptul  că  alături  de  membrii  acestei  Biserici  au  sufe¬ 
rit  şi  sute  de  preoţi  şi  mii  de  credincioşi  ortodocşi. 

La  Sf.  Liturghie  a  fost  prezent  Cardinalul  Alexandru  Todea  —  acum 
suferind  —  pe  care  Papa  l-a  salutat  în  chip  deosebit. 

După-masă,  la  orele  18,00,  S.  Sa  împreună  cu  suita  papală  au  sosit  la 
Palatul  Patriarhiei  unde  au  fost  întâmpinaţi  de  către  Prea  Fericitul  Pa¬ 
triarh  Teoctist  şi  de  către  membrii  Sf.  Sinod.  în  holul  Palatului  a  fost 
vizitată  o  expoziţie  de  icoane  pe  lemn,  iar  grupul  coral  „SymboT*  din 
Alba  Iulia  a  interpretat  un  buchet  de  cântări  religioase  pascale.  în  Aula 
Patriarhiei  a  avut  loc  apoi  întâlnirea  oficială  a  S.  Sale  cu  membrii  Sf.  Si¬ 
nod.  Erau  de  faţă  dl.  preşedinte  al  României,  preşedinţii  celor  două  Ca¬ 
mere,  parlamentari,  membri  ai  Corpului  diplomatic,  decanii  facultăţilor 
teologice  din  ţară,  personalităţi  ale  vieţii  politice  şi  culturale  din  Româ¬ 
nia,  membrii  Conferinţei  Episcopale  Catolice  din  România,  invitaţi  etc. 

De  la  tribuna  oficială,  Prea  Fericitul  Patriarh  Teoctist  s-a  adresat 
din  nou  S.  Sale  exprimându-şi  bucuria  Bisericii  noastre  de  a-1  avea  ca 
oaspete  şi  a  schiţat  pe  scurt  principalele  etape  istorice  ale  vieţii  biseri¬ 
ceşti  de  la  noi. 

S.  Sa  a  răspuns,  în  limba  franceză,  mulţumind  pentru  invitaţia  fă¬ 
cută  ca  şi  pentru  primirea  deosebită.  Ambii  ierarhi  au  scos  în  evidenţă 
rolul  Bisericii  în  societatea  de  azi,  şi  au  făcut  un  apel  stăruitor  la  înce¬ 
tarea  războiului  din  Iugoslavia.  La  sfârşit,  în  sala  „Nicolae  Iorga“  din  Pala- 

tul  Patriarhiei  a  fost  semnată  Declaraţia  Comună  privind  încetarea  răz¬ 
boiului  din  Kosovo,  după  care  membrii  Sf.  Sinod  s-au  întreţinut  cu  S.  Sa 
şi  cu  membrii  suitei  papale.  Din  partea  Sf.  Sinod  au  rostit  scurte  alocu¬ 
ţiuni  I.  P.  S.  Mitropolit  Daniel  al  Moldovei  şi  Bucovinei  şi  î.  P.  S.  Nicolae 
al  Banatului.  A  răspuns  din  partea  delegaţiei  Vaticanului  Cardinalul 
Edward  Idriss  Cassidy.  S.  Sa  a  dăruit  fiecărui  membru  al  Sf.  Sinod  o 
medalie  jubiliară  cu  prilejul  vizitei  sale,  iar  domnul  Mugur  Isărescu, 
Guvernatorul  Băncii  Naţionale  a  României,  a  înmânat  S.  Sale,  Prea  Fe¬ 
ricitului  Patriarh  Teoctist  şi  d-lui  Emil  Constantinescu  câte  o  monedă 
din  aur,  omagială  cu  prilejul  acestui  eveniment,  iar  membrilor  Sfântului 
Sinod,  câte  una  de  argint. 

A  urmat  apoi  o  Recepţie  oficială  oferită  de  Patriarhia  Română  la 
care  au  luat  pairte  toţi  cei  prezenţi. 

In  ultima  zi  a  vizitei  sale  în  România,  duminică,  9  mai,  dimineaţa 
S.  Sa  s-a  întâlnit  cu  domnul  Radu  Vasile,  prim-ministru  al  României,  par¬ 
ticipând  apoi,  începând  cu  orele  10,00,  la  Sf.  Liturghie  ortodoxă  oficiată 
de  către  un  sobor  de  ierarhi  în  frunte  cu  Prea  Fericitul  Patriarh  Teoctist. 
Sf.  Liturghie  a  fost  săvârşită  pe  un  podium  special  amenajat  în  Piaţa 
Unirii,  pe  locul  unde  se  va  înălţa  viitoarea  Catedrală  a  Mântuirii  Neamu¬ 
lui.  Erau  prezenţi  înalţi  demnitari  ai  ţării  în  frunte  cu  domnul  preşe¬ 
dinte  Constantinescu,  precum  şi  numeroşi  invitaţi.  Au  participat  apro¬ 
ximativ  100  000  de  credincioşi.  Răspunsurile  liturgice  au  fost  date  de 
către  Corala  Patriarhiei  Române,  de  Corala  Facultăţii  de  Teologie  din 
Bucureşti,  precum  şi  de  Corul  Maicilor  de  la  Mănăstirea  Pasărea.  De  la 
Patriarhie  s-a  pornit  într-o  procesiune  impresionantă  până  în  Piaţa  Uni¬ 
rii  din  care  au  făcut  parte  călugări,  călugăriţe,  preoţi,  ierarhi,  teologi.  Au 
fost  purtate  în  procesiune  moaştele  Sf.  Ioan  Gură  de  Aur  aflate  în  Para¬ 
clisul  Patriarhal  ca  şi  icoana  Sf.  Andrei,  apostolul  românilor. 

După  citirea  Sf.  Evanghelii  I.  P.  S.  Mitropolit  al  Moldovei  a  tâlcuit 
pericopa  evanghelică  a  Duminicii  a  V-a  după  Sf.  Paşti  (duminica  Sama- 
rinencii).  După  otpust  a  luat  cuvântul  Prea  Fericitul  Patriarh  Teoctist, 
apoi  S.  Sa  Papa  Ioan  Paul  al  II-lea. 

A  urmat  apoi  un  schimb  de  daruri  simbolice  între  cei  doi  întâistă- 
tători,  după  care  cei  doi  patriarhi  s-au  îmbrăţişat  frăţeşte,  în  ropdtele  de 
aplauze  ale  credincioşilor. 

în  după-amiaza  aceleiaşi  zile  în  Parcul  Izvor,  a  fost  săvârşită  o  Missă 
(liturghie)  catolică  prezidată  de  către  S.  Sa  Papa  Ioan  Paul  al  II-lea.  La 
ea  au  luat  parte  Prea  Fericitul  Patriarh  Teoctist,  membri  ai  Sf.  Sinod, 
reprezentanţi  ai  autorităţilor  de  Stat  în  frunte  cu  preşedintele  României, 
invitaţi,  un  număr  de  aproape  200  000  credincioşi  catolici  veniţi  din  toată 

ţara  precum  şi  de  peste  hotare.  Au  coliturghisit  toţi  episcopii  catolici  ro¬ 
mâni  şi  străini  precum  şi  un  număr  mare  de  preoţi  de  ambele  rituri.  Au 
fost  rostite  cuvântări  de  către  I.  P.  S.  Mitropolit  de  Bucureşti  Ioan  Robu, 
de  către  S.  Sa  şi  de  către  Prea  Fericitul  Patriarh  Teoctist.  După  termina¬ 
rea  celebrării  liturgice,  coloana  oficială  s-a  îndreptat  spre  aeroportul  Bă¬ 
noasa,  unde  s-a  desfăşurat  ceremonia  de  plecare. 

La  orele  21,15,  cu  un  avion  al  companiei  române  Tarom,  S.  Sa  a  ple¬ 
cat  spre  Italia  încheindu-şi  astfel  vizita  ecumenică  de  trei  zile  în  Ro¬ 
mânia. 

Cu  adevărat  a  fost  o  vizită  ecumenică,  ea  contribuind  la  adâncirea 
relaţiilor  frăţeşti  şi  ecumenice  dintre  cele  două  Biserici  Surori  şi  la  im¬ 
pulsionarea  dialogului  teologic  dintre  ele. 

La  unison,  toată  mass-media  din  ţară  ca  şi  de  peste  hotare  au  ca¬ 
racterizat  această  vizită  ca  una  „istorică"  şi  au  subliniat  rolul  hotărâtor  al 
B.O.R.,  în  realizarea  ei.  Şi  pentru  clasa  politică  românească  vizita  a  avut 
darul  de  a  aduce  o  unitate  de  vedere  în  ansamblu  şi  de  a  o  sensibiliza  la 
cerinţele  Bisericii  legate  de  implicarea  ei  activă  în  societatea  româ¬ 
nească. 

Astfel  s-a  înscris  în  aceste  zile  o  nouă  pagină  în  istoria  Bisericii 
noastre  care  a  demonstrat,  dacă  mai  era  nevoie,  încă  o  dată  opiniei  pu¬ 
blice  interne  şi  internaţionale  puterea  şi  bogăţia  ei  spirituală,  deschi¬ 
derea  ei  spre  alte  confesiuni,  vocaţia  ei  ecumenică,  constructivă,  impli¬ 
carea  ei  pe  deplin  în  actualitate. 

v 

t  VISARION  RAŞINÂREANU 

Episcop-vicar 
al  Arhiepiscopiei  Sibiului 


Recenzii 


Dr.  Constantin  Băjău,  CUNOAŞTEREA  LUI  DUMNEZEU  LA 
SFÂNTUL  GRIGORIE  AL  NISSEI,  Craiova,  Editura  Sitech,  1999, 
240  t-285]  p. 


In  prezenta  teză  de  doctorat,  apreciată  în  Prefaţa  pe  care  o  sem¬ 
nează  Arhid,  Praf.  Dr.  Constantin  Voicu  ca  „un  pas  înainte  in  studiile 
de  Patrologie,  în  teologia  română",  preocupările  pentru  cel  mai  profund 
dintre  Capadocieni  se  diversifică  şi  se  amplifică.  Intr-adevăr  începuturile 
mai  serioase  ale  interesului  învăţaţilor  noştri  pentru  acest  Sfânt  Părinte 
amintesc  de  traduceri  din  opera  sa.  Cu  ele  s-au  îndeletnicit  cândva  filo¬ 
logi  de  renume:  Grigore  Teodoreseu,  Pr.  Dr.  Grigore  Cristescu,  Prof.  Dr. 
Nicolae  Barbu,  Pr.  Prof.  Dr.  Dumitru  Stăniloae.  Generaţia  actuală  de 
teologi,  precum  Acad.  Dr.  Nestor  Vomicescu,  Mitropolitul  Olteniei,  Pr. 
Conf.  Vasile  Răducă,  Arhid.  Prof.  Constantin  Voicu  şi  autorul  tezei  de 
faţă,  şi-au  dedicat  eforturile  adâncimilor  exegetice  ale  Episcopului 
Nissei. 

Lucrarea  îşi  desfăşoară  cuprinsul  în  trei  părţi.  Valoarea  lor  se  poate 
vedea  şi  din  simplul  survol  general  al  ei  pentru  identificarea  elemente¬ 
lor  noi  cu  care  să  se  impună  în  teologia  românească. 

Paginile  de  la  început  ale  primei  părţi  interpelează  mai  întâi  pe 
Părinţii  şi  scriitorii  bisericeşti  anteriori  Sfântului  Grigorie  al  Nissei  în 
domeniul  temei  alese.  Cu  acest  prilej  sunt  precizate  noţiunile  principale 
ale  discuţiei:  revelaţia  naturală  şi  cea  supranaturală,  numirile  lui  Dum¬ 
nezeu,  existenţa  Logosului  seminal  în  cuprinsul  filosof  iei  române,  chipul 
gnosticului  creştin  ş.a.  Pe  parcursul  acestor  pagini,  autorul  are  grijă  să 
evidenţieze  formulele  teologice  cele  mai  semnificative,  care  de  fapt  vor 
preciza  treptat  şi  poziţia  ortodoxă  de  totdeauna.  Cităm,  pentru  pregnanţa 
îui,  un  fragment  referitor  la  Lactanţiu:  „După  învăţătura  sa,  notează  au¬ 
torul,  cunoaşterea  lui  Dumnezeu  se  desăvârşeşte  în  Hristos  şi  se  trăieşte 
în  Biserică  prin  practicarea  virtuţilor"  (p.  36,  sublinierea  autorului). 

Parcurgând  aceste  capitole,  care  se  încheie  cu  învăţătura  teologilor 
din  şcoala  alexandrină,  nu  se  înţelege  de  ce  nu  a  fost  cercetat  nici  un 
reprezentant  al  şcolii  antiohiene.  Se  ştie  în  general  că  cele  două  centre 
creştine  de  cultură  adesea  au  avut  poziţii  diferite  faţă  de  marile  probleme 
ale  teologiei  ortodoxe.  In  cazul  de  fată,  credem  că  trebuie  să  fie  asociate 
la  discuţie  măcar  concluziile  Sfântului  Ioan  Gură  de  Aur.  Mort  în  anul 

407,  acesta  a  simţit  încă  nevoia  să  combată  orgoliul  raţionalist  eunomi-an* 
A  apărut  astfel  una  dintre  lucrările  sale  importante  de  teologie  alcătuită 
din  douăsprezece  cărţi. 

Urmează  partea  a  doua  a  tezei  de  doctorat.  Aici  autorul  cercetează 
de  la  început  autenticitatea  tuturor  operelor  teologului  capadocian  şi  cro¬ 
nologia  lor.  Scopul  demersului  este  evidenţierea  treptată  a  noţiunilor 
întrebuinţate.  Aşa  se  explică  de  ce,  caracterizat  ca  „probabil  cea  mai  mare 
dintre  minţile  teologice  creştine,  după  Origen"  (p.  59),  iar  opera  sa  „cu 
un  accentuat  caracter  ascetico-duhovnicesc",  Sfântul  Părinte  este  stu¬ 
diat  apoi  sub  raportul  limbajului  întrebuinţat.  Ca  unul  care  utilizează 
simbolul  în  vorbirea  despre  Dumnezeu,  veşmântul  exterior  al  operelor 
Sfântului  Grigorie  al  Nissei  poate  fi  definit  clar  ca  un  limbaj  mistic,  da- 
dorită  trăirii  religioase  în  climat  apofatic. 

Bineînţeles  că  alături  de  autorii  biblici  şi  de  reprezentanţii  auten¬ 
tici  ai  Tradiţiei,  marele  teolog  a  cunoscut  şi  pe  diferiţii  filosofi:  Platon, 
Filon,  Plotin,  Porfiriu,  Hieracle.  în  utilizarea  pe  care  le-o  dă  el,  catego¬ 
riile  cugetării  au  dobândit  însă  un  conţinut  creştin.  Un  exemplu  de  pe 
paginile  ccnclusive:  „Pornind  de  la  ideea  că  Cel  Pur  nu  poate  fi  atins  de 
cel  care  nu  s-a  curăţit  de  întinăciunea  păcatului,  neoplatonicienii  şi  Plo¬ 
tin,  în  particular,  vorbesc  despre  eliberarea  sufletului,  despre  urcuşul  său 
spre  lumea  spirituală,  în  care  el  ajunge  la  «nepătimire».  Dar  câtă  dife¬ 
renţă  în  raport  cu  învăţătura  creştină!  Căci  filosofii  considerau  materia 
ca  fiind  rea,  în  timp  ce  creştinismul  o  cinsteşte  ca  pe  opera  lui  Dum¬ 
nezeu"  (p.  200). 

Un  capitol  de  încheiere  a  acestei  părţi  pune  problema  cinstei  de  a  fi 
întemeietorul  teologiei  mistice.  Cardinalul  Jean  Danielou,  care  a  deschis 
discuţia,  conchide  asupra  Episcopului  Nissei.  Totuşi,  după  criteriul  pro¬ 
priilor  experienţe  ale  unui  teolog  sau  ale  altuia,  este  greu  să  fie  evitat 
numele  lui  Origen.  Tocmai  poziţia  aceasta  din  urmă  o  apără  şi  un  sa¬ 
vant  german  Wilhelm  Volker.  în  ajutorul  lui  vine  apoi  Henri  Crouzel, 
care  a  închinat  studierii  problemei  o  mare  parte  din  viaţa  sa. 

Autorul  tezei  de  faţă  se  decide  cu  greu  şi  alambicat  în  realitate  pen¬ 
tru  o  poziţie.  „Concluzionând  cele  spuse  mai  înainte,  consider  că  Sfântul 
Grigorie  al  Nissei  a  aprofundat  învăţăturile  lui  Origen,  dar  a  plecat,  în 
în  acelaşi  timp  de  la  propria  sa  experienţă  mistică.  Dar  el  nu  ar  putea 
fi  numit  „întemeietorul  teologiei  mistice,  căci  esenţialul  se  găsea  deja 
la  Origen"  (p.  74).  Dacă  avem  în  vedere  că  urmaşii,  precum  Pseudo-Ma- 
carie  şi  Pseudo-Dionisie  Areopagitul,  care  au  preluat  îndeosebi  temele 
misticii  Episcopului  Nissei,  balanţa  înclină,  după  părerea  noastră,  către 
acesta.  Extinzând  câmpul  cercetătorilor  asupra  altor  influenţe  şi  între¬ 
pătrunderi  de  teme,  poate  că  marele  teolog  alexandrin  este  —  mai  pre¬ 
cis  —  numai  întemeietorul  misticii  Cuvântului  întrupat,  Episcopul  Nis¬ 
sei  —  al  misticii  nupţiale,  iar  Pseudo-Areopagitul  a  celei  bisericeşti,  li¬ 
turgice".  (vezi  Karl  Rahner  şi  Herbert  Worglimler,  Dizionario  di  Teolo¬ 
gia,  Milano,  1994,  p.  400).  După  ce  parcurgem  toate  capitolele  acestei 
părţi,  unde  se  discută  de  multe  ori  comparativ  problema  naturii  sufletu¬ 
lui  în  serviciul  cunoaşterii,  atributele  divine,  rolul  harului,  al  Bisericii 

ş.a.  ne  dăm  seama  de  soliditatea  întregii  lucrări. 

în  aceste  pagini  este  discutată  şi  apocatastaza  la  Sfântul  Grigorie  al 
Nissei.  în  înţelegerea  autorului  contemporan,  aceasta  se  tălmăceşte  ca 

reîntoarcere  la  starea  de  dinainte  de  păcat.  „Gândirea  Sfântului  Părinte 
este  complet  străină  de  gândirea  teologiei  catolice,  care  pune  accentul 
pe  mântuirea  persoanei.  Pentru  el  mântuirea  este  hărăzită  tuturor,  chiar 
dacă  nu  va  fi  dobândită  de  către  toţi,  oamenii  fiind  liberi44  (p.  103). 

Partea  a  treia  a  lucrării  începe  cu  discuţia  despre  virtuţi  (dintre 
care  se  analizează  câteva  mai  de  seamă),  pentru  a  se  arăta  cum  avan¬ 
sează  credinciosul  de  la  chip  la  asemănare.  In  virtute  se  progresează 
neîncetat,  dacă  libertatea  umană  nu  e  umbrită  de  păcat. 

Pilde  de  oameni  virtuoşi,  care  au  realizat  apogeul  trăirii  duhovni¬ 
ceşti  îngăduit  omului,  pot  fi  socotiţi  în  general  toţi  drepţii  Vechiului  şi 
ai  Noului  Testament.  Totuşi  pentru  posibilitatea  imitării  cotidiene  a  vieţii 
lotf,  Sfântul  Părinte  indică  anumite  modele  de  sălăşluire  maximală  a 
Sfântului  Duh  în  ei.  O  dată  cu  patriarhii,  cu  proorocii  din  antichitatea 
biblică  şi  cu  drepţii  Evangheliei,  Sfântul  Arhidiacon  Ştefan  este  o  ast¬ 
fel  de  excepţie  în  cunoaşterea  lui  Dumnezeu.  înţelegerea  existenţei  Lui,  la 
care  a  fost  înălţat,  se  explică  prin  lumina  dumnezeiescului  Har  percepută 
ca  raze  lăuntrice  ale  puterii  omeneşti. 

Sunt  demne  de  admirat  apoi  dragostea  şi  întrajutorarea  care  legau 
laolaltă  pe  membrii  familiei  Marilor  Capadocieni.  Sfântul  Grigorie  al 
Nissei  vorbeşte  cu  o  reală  preţuire  despre  fratele  său  mai  mare,  Vasile, 
şi  îndeosebi  despre  sora  mai  mică,  Macrina  cea  Tânără.  Cele  două  mo¬ 
dele  stau  astfel  în  faţă  tuturor  celor  ce  vor  să  se  apropie  de  Dumnezeu  în 
mod  concret. 

Din  capitolul  de  încheiere,  referitor  la  vederea  lui  Dumnezeu  şi  la 
urcuşul  neîncetat  spre  Acesta,  reţinem  simbolul  vechitestamentar  a! 
vieţii  lui  Moise.  Aici  se  întâlnesc  şi  sensurile  cunoscutei  epcctaze,  înain¬ 
tare  continuă,  atât  de  legată  de  numele  acestui  teolog  mistic.  Tot  aşa  mai 
relevăm:  „Sfântul  Grigorie  foloseşte  expresiile  «beţia  trează»,  sau  «trez- 
via  beată»,  pentru  a  exprima  starea  omului  înaintat  duhovniceşte  şi  um¬ 
plut  de  înţelepciunea  vinului  dumnezeiesc44  (p.  223). 

Concluziile  întregii  lucrări  măresc  eficienţa  lecturării  şi  prin  fap¬ 
tul  că  se  arată  de  asemenea  posteritatea  concepţiei  gregoriene.  Pe  lângă 
persistenţa  ei  macariană,  pe  lângă  savoarea  ei  origenistă  păstrată  prin 
Evagrie  Ponticul,  Pseudo-Areopagitul  o  continuă  intr-un  peisaj  sirian 
ortodox. 

în  special  teologii  iubitori  de  profunzimile  şi  frumuseţile  duhov¬ 
niceşti  vor  trăi  mari  bucurii  ale  contemplaţiei  din  fragmentele  traduse 
din  comentariul  acestuia  la  Cântarea  cântărilor  şi  reprodusă  în  Anexe. 

Cercetătorii  care  vor  urmări  aprofundarea  anumitor  aspecte  ale 
operei  grigoriene  au  la  dispoziţie  un  bogat  conspect  bibliografic.  Predo¬ 
minarea  autorilor  greci  nu  se  face  însă  cu  neglijarea  contribuţiilor  occi¬ 
dentale  deosebite. 

Dintre  teologii  români  sunt  citaţi  mai  mult  Pr.  Prof.  Ioan  G.  Co¬ 
mun,  Pr.  Conf.  Vasile  Răducă  şi  Arhid.  Prof.  Constantin  Voicu. 

Cât  priveşte  opera  Sfântului  Grigorie,  bătrâna  colecţie  a  lui  J.-P. 
Migne  este  întregită  aici  cu  volumele  din  „Biblioteca  Părinţilor  greci  şi 
scriitori  bisericeşti4*  din  Atena  şi  îndeosebi  de  ediţia  lui  Werner  Jâger 
din  Germania. 

Totuşi,  în  cazul  teologiei  româneşti  vechea  traducere  a  Marelui  Cu¬ 
vânt  catehetic  citat  în  volum  este  întrecută  de  acrivia  ostenitorilor  mai 
noi,  Pr.  D.  Cristescu  şi  N.  I.  Barbu,  Bucureşti,  1947,  necitată  de  către 
autor. 

Intr-o  apreciere  generală,  prezenta  lucrare  se  desfăşoară  logic  şi 
echilibrat,  cuprinzând  analize  la  obiect.  Totul  este  exprimat  într-un  lim¬ 
baj  teologico-filosofic  elevat.  Din  punct  de  vedere  al  cuprinsului  de  idei, 
ea  se  dovedeşte  de  asemenea  o  cercetare  excepţională,  întemeiată  pe 
izvoare  sigure. 

Pentru  toate  aceste  merite  evidente,  se  poate  aştepta  de  la  autor, 
pe  drept,  o  evoluţie  ştiinţifică  de  acelaşi  nivel,  care  să  reprezinte  con¬ 
tribuţii  reale  în  studiile  româneşti  de  Patrologie  şi  de  Istorie  biseri¬ 
cească  veche. 


Pr.  Prof.  Dr.  GH.  I.  DRÂGULIN 


Jean-Claude  Larchet,  DIEU  NE  VEUT  PAS  LA  SOUFFRANCE 
DES  HOMMES,  £d.  du  Cerf,  Paris,  1999,  131  p. 

•? 


„Dumnezeu  nu  voieşte  suferinţa  oamenilor1*  spune  Sf.  Isaac  Şirul 
-  sau,  după  traducerea  Părintelui  Stăniloae  „nu  voieşte  pentru  ea  însăşi 
osteneala  noastră4*  (Cuvinte  ascetice,  3;  Filocalia  Românească,  X,  Bucu¬ 
reşti,  1981,  p.  38)  -  „şi  n-a  voit-o  niciodată**  adaugă  J.-Cl.  Larchet  în 
prefaţa  ultimei  sale  lucrări  (p.  9)  în  care  expune  învăţătura  Sfinţilor  Pă¬ 
rinţi  răsăriteni  despre  originea  şi  sensul  suferinţei.  Cunoaşterea  exem¬ 
plară  a  scrierilor  acestora  pe  care  a  dovedit-o,  de  pildă,  în  remarcabila 
trilogie  dedicată  teologiei  bolii  şi  vindecării  bolilor  duhovniceşti  şi  min¬ 
tale,  renumitul  patrolog  ortodox  francez  o  pune  de  data  acesta  în  slujba 
îndreptării  unei  erori  străvechi  şi  dăunătoare,  persistentă  mai  ales  în 
Apus,  aceea  a  reprezentării  creştinismului  ca  religia  care  justifică,  valo¬ 
rizează  şi  chiar  exaltă  suferinţa.  Or,  întoarcerea  la  izvoarele  patristice 
pe  care  ne-o  prilejuieşte  autorul  ne  descoperă,  după  spusele  sale,  mai 
degrabă  contrariul,  şi  anume  că  „nici  teologia,  nici  antropologia,  nici  spi¬ 
ritualitatea  creştină  nu  conduc  inevitabil  la  justificarea  şi  valorizarea 
suferinţei**,  ci  „în  multe  privinţe  la  o  reprezentare  a  acesteia  a  priori 
foarte  negativă.  [  . . .  ]că  Hristos  n-a  venit  între  noi  pentru  a  ne  face  să 
suferim  ci  pentru  a  ne  elibera  de  suferinţă;  că,  în  mod  fundamental,  creş¬ 
tinismul  nu  este  religia  suferinţei  ci  a  fericirii,  pe  care  Dumnezeu  i-a  dă¬ 
ruit-o  omului  odată  cu  crearea  şi  pe  care  urmăreşte  să  i-o  dăruiască  pen¬ 
tru  veşnicie**  (p.  9-10). 

Pentru  demonstraţie,  studiul  de  faţă  prezintă  gândirea  Părinţilor 
într-un  expozeu  dogmatic  clasic:  planul  lui  Dumnezeu  şi  starea  originară 
(cap.  I);  păcatul  strămoşesc  (cap.  II);  starea  postlapsariană  (cap.  III-IV); 
atitudinea  Mântuitorului  (cap.  V-VI)  şi  atitudinea  creştină  (cap.  VII).  In 
acest  cadru,  alături  de  temele  îndeobşte  cunoscute  (Dumnezeu  nu  este  au¬ 
torul  nici  al  răului,  nici  al  relelor  -  printre  care  orice  suferinţă  -  inexis¬ 
tente  în  starea  originară,  acestea  fiind  realităţi  „contra  naturii4*  creată 
bună  de  Dumnezeu;  originea  lor  în  păcatul  strămoşesc;  „naturalizarea44  şi 
permanentizarea  lor  prin  perpetuarea  firii  căzute;  tirania  fizică  şi  mo¬ 
rală  pe  care  o  exercită  suferinţa  asupra  umanităţii  căzute;  caracterul  ne- 
pătimitor  al  naturii  umane  a  Mântuitorului  dar  asumarea  voluntară  a  su¬ 
ferinţei  în  vederea  eliberării  de  ea;  sfârşitul  definitiv  al  suferinţei  în  es- 
haton  şi  arvuna  acelei  stări  în  condiţiile  în  care  până  atunci,  deşi  deja  bi¬ 
ruită  în  Hristos,  suferinţa  nu  este  şi  abolită;  noul  statut  al  suferinţei  în 
Hristos,  ca  ocazie  şi  mijloc  de  despătimîre;  Hristos  ca  model  şi  condiţiile 

bunei  folosiri  a  suferinţei),  şi  pe  care  autorul  le-a  tratat  chiar  mai  pe  larg 
în  lucrările  anterioare  (v.  trad.  rom.  a  Teologiei  bolii,  Ed.  „Oastea  Dom¬ 
nului4*,  Sibiu,  1997;  prescurtată  mai  jos  oa  TB),  câteva  alte  teme  sau  as- 

pecie  apar  subliniate  cu  o  anumită  insistenţă.  Astfel,  întrucât  pentru  Pă¬ 
rinţi  răul  constă  ontologic  în  absenţa  binelui  (p.  17-18)  care  este  şi  pro¬ 
vine  de  la  Dumnezeu  (p.  15-16),  suferinţa  nu  apare  ca  o  pedeapsă  a  lui 
pentru  păcat,  ci  ca  un  efect  natural  şi  necesar  al  depărtării  omului  de 
Creatorul  său  (p.  34-36).  în  acest  sens,  ca  urmare  a  de-o-fiinţării  în  aceeaşi 
natură  privată  de  bine  prin  neascultarea  celui  care  o  ipostazia  la  început 
în  întregime,  suferinţa  este  pan-umană,  fără  însă  ca  toţi  oamenii  să  fie 
în  mod  necesar  responsabili  sau  vinovaţi  de  ea  (p.  27-29)  şi  de  asemenea 
fără  ca  suferinţa  personală  să  fie  neapărat  efectul  vreunui  păcat  perso¬ 
nal  (p.  29-31). 

J.-Cl.  Larchet  pune  aici  în  evidenţă  două  aspecte  ale  înţelegerii  su¬ 
ferinţei  la  Sfinţii  Părinţi  pe  care  gândirea  secularizată,  şi  pe  urmele  ci 
o  bună  parte  a  teologiei  moderne,  le  ignoră:  aportul  diavolului  la  origi- 
narea,  sporirea  (p.  31-32)  şi  „manipularea"  răului  şi  suferinţei  (p.  46-47)  şi 
aportul  dialecticii  plăcere-durere  ivite  în  om  prin  reorientarea  sa  de  la 
comuniunea  cu  Dumnezeu  către  aparenţele  lumii  sensibile  (p.  36-38).  Au¬ 
torul  rezumă,  desigur,  viziunea  Sf.  Maxim  Mărturisi  torni  —  domeniu  în 
care  competenţa  sa  este  notorie  —  după  care  răul  are  o  natură  relaţio¬ 
nală,  ca  mod  iraţional  de  raportare  la  realitate,  fiind  rezultatul  iubirii 
egoiste,  trupeşti  de  sine  (philautia).  Păcatul  originar  dezvoltă  o  dinamică 
circulară  a  păcatului  şi  suferinţei  căreia  omul  căzut  nu-i  poate  scăpa,  căci 
dacă  suferinţa,  sub  forma  chinuitoarei  experienţe  a  plăcerii  şi  a  durerii 
inevitabile,  este  mai  întâi  rezultat  al  păcatului  originar,  la  rândul  ei  se 
face  prilej  de  alterare  a  conştiinţei  morale  şi  voinţei  şi  de  păcat.  întreg 
capitolul  III  este  consacrat  descrierii,  după  Sf.  Maxim,  a  acestei  complicate 
corelaţii  reciproce  dintre  păcat  şi  suferinţă,  de  o  importanţă  unică  în  în¬ 
ţelegerea  etiologiei  şi  manifestării  lor. 

Autorul  remarcă  aici  că  nu  suferinţa  în  sine  este  un  păcat  sau 
cauza  directă  a  păcatelor;  la  început  şi  întotdeauna  acestea  îşi  au 
cauza  primară  într-un  anumit  mod  de  exercitare  a  liberului  arbitru  al 
omului.  în  acelaşi  timp,  însă,  debilitatea  spirituală,  morală  şi  fizică  an¬ 
trenate  de  păcatul  originar,  manifetsate  prin  philautia,  exercită  o  presiune 
tiranică  asupra  voinţei  (p.  40,  44-46).  De  fapt,  prin  cădere,  natura  umană 
devine  pătimitoare  adică  supusă  inevitabil  răului  fizic,  suferinţei  şi  mor¬ 
ţii.  Este  ea  supusă  inevitabil  şi  păcatului?  Intervine  aici  distincţia  patris¬ 
tică  esenţială  dintre  patimile  naturale,  involuntare,  deci  nevinovate  (afec¬ 
tele,  printre  care  suferinţa  şi  moartea  însăşi)  şi  cele  voluntare,  vinovate 
(patimile  propriu-zise,  păcatul  în  genere)  (p.  28,  40-41).  Nu  reiese  foarte 
limpede  din  text  în  care  dintre  aceste  categorii  se  află  o  trăsătură  păti¬ 
mitoare  de  o  importanţă  aparte,  cea  legată  de  ereditatea  sexuală  a  natu¬ 
rii  umane,  evocată  (p.  28-29,  45)  pentru  rolul  deosebit  pe  care  îl  are,  cel 
puţin  după  Sf.  Maxim,  datorită  implicării  inevitabile  a  dialecticii  plă¬ 
cere-durere,  în  transmiterea  efectelor  păcatului  strămoşesc  şi  în  exerci¬ 
tarea  tiraniei  păcatului  şi  morţii  asupra  tuturor  oamenilor.  Cititorul  este 
trimis  la  alt  studiu  al  autorului,  însă  din  discuţia  pe  marginea  ireproşa- 
bilităţii  lui  Iov  (p.  59-60)  se  poate  deduce  că  el  consideră  naşterea  sexuală 
în  sine  ca  un  afect  ireproşabil  (altfel,  tată  a  mulţi  copii  şi  via  Psalmul 
50,  7,  dreptul  Iov  ar  avea  ce  să-şi  reproşeze). 

„Cazul  Iov",  care  i-a  fascinat  deopotrivă  pe  antici  (e.g.  sfinţii  Vasile 
cel  Mare,  Ioan  Hrisostom,  Grigorie  cel  Mare)  şi  pe  moderni  (C.  G.  Jung, 
Rene  Girard),  este  pentru  J.-Cl.  Larchet  o  ocazie  privilegiată  de  a  ilustra 
exegetic,  folosindu-i  pe  Părinţii  amintiţi,  teza  cărţii  (cap.  IV).  Nici  Dum¬ 
nezeu,  nici  eventualele  păcate  personale  nu  sunt  cauza  suferinţei  lui.  Nu 
ca  şi  păcătos  suferă;  dimpotrivă,  ca  şi  drept,  din  pizma  şi  răutatea  dia¬ 
volului,  şi  rămânând  drept,  iar  în  această  ipostază  el  îl  anunţă  şi  îl  pre¬ 
figurează  pe  Hristos  şi  pe  creştin. 

Capitolul  V,  dedicat  asumării  naturii  pătimitoare  umane  şi  vinde¬ 
cării  ei  de  către  Mântuitorul,  este  iarăşi  în  întregime  maximian.  (Din 
aceeaşi  perspectivă,  Părintele  Stăniloae  făcea  subiectului  o  analiză  ex¬ 
cepţională  intr-un  studiu  ignorat  pe  nedrept:  Fiul  lui  Dumnezeu,  Fiul 
Omului,  MMS,  9-12/1981).  Prin  întruparea  feciorelnică,  lipsită  de  plăcere 
sau  stricăciune,  Hristos  ia  natura  umană  nepătimitoare  după  logos-ul  ei 
(asemenea  lui  Adam  dinaintea  căderii)  şi  totodată  pătimitoare  după 
tropos-ul  ei  (asemenea  lui  Adam  după  cădere).  Astfel,  deşi  nu  este  supus 
trăsăturii  pătimitoare  involuntare  ca  efect  al  păcatului  originar,  Se  supune 
acesteia  voluntar,  luând  asupra  Sa  căderea  omului  sub  toate  aspectele 
ei,  afară  de  păcat.  Hristos  pătimeşte  şi  moare  voluntar  —  antinomie  mân¬ 
tuitoare  —  pentru  a  învinge  ispita  demonică  ce  tiraniza  prin  afecte  şi  prin 
moarte  şi  pentru  a  vindeca  voinţa  coruptă  a  omului,  eliberându-1  de  pă¬ 
cat  (v.  mai  ales  minunatele  Răspunsuri  către  Talasie  21  şi  61,  folosite  de 
autor  din  plin). 

Dar  dacă  mântuirea  adusă  de  Dumnezeul-Om  constă  în  eliberarea 
naturii  umane  nu  numai  de  puterea  păcatului  şi  a  diavolului,  ci  şi  de 
trăsătura  pătimitoare,  de  stricăciune  şi  de  moarte,  aşa  încât  în  Hristos 
nu  doar  că  s-a  biruit  puterea  suferinţei  şi  morţii  ce  constrângeau  la  pă¬ 
cat,  ci  s-au  nimicit  suferinţa  şi  moartea  însele  (cf.  p.  79-80),  de  ce  mai 
subzistă  acestea?  Care  este  sensul  lor  după  Hristos?  Este  o  întrebare 
fundamentală  a  spiritualităţii  creştine  şi  miza  studiului  de  faţă.  Autorul  a 
mai  confruntat-o  în  TB  (mai  ales  în  paragraful  ,,De  ce  mai  există  încă 
bolile"  din  capitolul  I  şi  în  capitolul  II,  „Sensul  spiritual  al  bolii";  v.  trad. 
rom.  cit)  şi  dacă  revine  asupra  ei,  este  pentru  a  aduce  tratării  anterioare 
o  anumită  corecţie,  cel  puţin  aceasta  rezultă  din  compararea  celor  două 
texte.  Dacă  în  privinţa  motivului  ontologic,  să-i  zicem,  al  persistenţei 
suferinţei  (bolii,  stricăciunii  în  genere)  Larchet  rămâne  pe  aceeaşi  poziţie 
—  pe  de-o  parte  solidaritatea  pan-umană  şi  pan-cosmică  atât  în  suferirea 
urmărilor  păcatului  originar  cât  şi  în  împărtăşirea  de  fericirea  eshatolo- 
gică;  pe  de  alta,  respectarea  auto-determinării  umane  (paragraful  „De  ce 
[mai]  subzistă  suferinţa"  din  lucrarea  de  faţă  (p.  95-100)  este  preluat 
aproape  ad  litteram  din  prima  parte  a  paragrafului  „De  ce  mai  există  încă 
bolile"  din  lucrarea  anterioară)  —  în  privinţa  sensului  spiritual  al  sufe¬ 
rinţei  în  viaţa  creştină  autorul  îşi  modifică  poziţia  într-un  anumit  sens. 
Ca  şi  anterior,  afirmă  schimbarea  statutului  suferinţei  în  Hristos,  din 
factor  de  constrângere  către  păcat  şi  patimi,  în  ocazie  şi  mijloc  de  a  le 
combate  şi  de  a  progresa  spiritual  (p.  101-102,  104-107),  prin  răbdare, 
nădejde,  rugăciune  şi  iubire  de  Dumnezeu  (p.  107-113),  avându-L  pe 
Hristos  ca  model,  pedagog  şi  ajutor  (p.  113).  Ca  şi  acum  (p.  103-104,  113, 

115-116),  afirma  anterior  că  suferinţa  rămâne  ca  o  încercare  din  care 
omul  poate  şi  trebuie  să  iasă  biruitor,  adică  să  câştige  nepătimirea  (spi¬ 
rituală;  cu  cea  fizică  încununându-se  în  viaţa  veşnică)  şi  că  nu  în  sine 
este  suferinţa  curăţitoare  şi  desăvârşitoare  ci  prin  sinergia  dintre  harul 
divin  şi  lucrarea  liberă  a  omului,  dacă  şi  numai  dacă  această  sinergie  are 
loc  (cf.  TB  p.  68-69  sq).  Numai  că  de  data  aceasta  Larchet  subliniază  că 
suferinţa,  deşi  o  cale  spre  desăvârşire,  nu  este  calea  însăşi,  nu  este  o  con¬ 
diţie  necesară  a  progresului  duhovnicesc  şi  ca  atare  nu  trebuie  căuta  lă 
anume  în  acest  scop  (p.  114-115).  In  schimb,  în  lucrarea  anterioară  afirma: 
„Boala  şi  suferinţele  care  o  însoţesc  adeseori  fac  parte  din  multele  neca¬ 
zuri  prin  care  omul  trebuie  să  treacă  pentru  a  intra  în  împărăţia  lui  Dum¬ 
nezeu  (Fapte  14,  22);  ele  constituie  în  parte  crucea  pe  care  el  trebuie  s-o 
ia  şi  s-o  ducă  pentru  a  fi  vrednic  de  Hristos,  pentru  a-L  urma  pe  calea 
mântuirii  pe  care  El  ne-a  deschis-o  (cf.  Mt.  10,  38  par.)“,  citându-1  apoi 
pe  Sf.  Isaac  Şirul  cu  cuvintele  „de  nu  poate  gusta  sufletul  din  patimile 
lui  Hristos  întru  cunoştinţă,  nu  poate  avea  comuniune  cu  El“  (Cuvinte  as¬ 
cetice,  5,  op.  cit.,  p.  49;  cf.  TB,  p.  65-66;  subl.  mea).  Se  poate  presupune 
că  unul  dintre  motivele  noii  lucrări  este  tocmai  acela  de  a  reveni  asupra 
acestui  aspect  sensibil  al  problemei.  Este  suferinţa  doar  un  prilej  sau  este 
o  necesitate  a  progresului  duhovnicesc?  Citatul  de  mai  sus,  precum  şi 
întreaga  tratare  a  temei  din  Teologia  bolii  sugerau,  cel  puţin,  necesitatea. 
Autorul  reia  acum  problema  şi  o  reformulează  aşa  încât  să  demonstreze  că 
doar  dacă  este  inevitabilă  suferinţa  constituie  un  prilej,  şi  nimic  mai 
mult  pentru  îmbunătăţire.  „Toate  bunurile  spirituale  pe  care  le  poate 
afla  cu  ocazia  suferinţei  pot  fi  cel  mai  adesea  obţinute  în  alte  circum¬ 
stanţe  şi  după  alte  moduri"  (p.  114). 

Atât  teoretic,  cât  şi  practic,  schimbarea  de  poziţie  nu  e  lipsită  de 
importanţă.  Pentru  a  susţine  noua  poziţie,  autorul  a  trebuit  să  facă  mo¬ 
dificări  în  tratarea  temei:  a  renunţat  să  mai  vorbească  de  o  responsabili¬ 
tate  colectivă  faţă  de  starea  căzută  a  firii  (nu  doar  o  solidaritate  în  ea)„ 
care  nuanţa  afirmarea  noncauzalităţii  dintre  suferinţă  şi  eventuale  pă¬ 
cate  personale  (TB,  p.  36-39);  a  renunţat  şi  la  clarificarea  relaţiei  uneori 
direct  proporţionale  dintre  sfinţenie  şi  suferinţă  (ibid.,  p.  46-47),  care 
aducea  în  discuţie  o  temă  patristică  curentă,  cea  a  rolului  îngăduinţei 
divine,  şi  în  acelaşi  sens  a  renunţat  la  însăşi  ideea  că  suferinţa  aparţine 
manifestării  providenţei  divine  (ibid.,  p.  61-64).  Dezvoltă,  în  schimb, 
exemplul  dreptului  Iov,  prin  care,  aşa  cum  am  văzut,  scoate  în  evi¬ 
denţă  inspiraţia  demonică  a  suferinţei  şi  caracterul  ei  nejustificat  în 
raport  cu  viaţa  dreptului.  Ingăduirea  de  către  Dumnezeu  a  acţiunii  demo¬ 
nice,  preocupare  majoră  a  cărţii  biblice  dar  şi  a  Părinţilor,  e  pusă  doar  pe 
seama  grijii  acestora  de  a  evita  o  viziune  maniheică,  cu  un  principiu  al 
răului  autonom  şi  atotputernic  (p.  31,  57).  De  asemenea,  expune  pe  larg 
intenţia  divină  de  abolire  eshatologică  a  suferinţei  şi  lucrarea  Mântuito¬ 
rului  în  acest  sens.  Aici  interpretează,  corect,  câteva  pasaje  evanghelice. 
In  9,  3;  11,  4;  Mt.  5,  5;  9,  1-6  şi  mai  ales  Mt.  10,  38;  16,  24  şi  par.  în  care 
apare  tema  purtării  crucii.  Ceea  ce  în  volumul  anterior  apărea  ca  o  nece¬ 
sitate  (v.  pasajul  cit.  supra  cu  invocarea  textului  din  Fapte  14,  22,  omis 
acum),  este  privit  acum  ca  o  consecinţă  inevitabilă  a  morţii  omului  vechi 

şi  a  rupturii  de  modul  lui  de  viaţă  (p.  91-92).  Nuanţă  importantă,  căci  în 
primul  caz  se  putea  înţelege  şi  necesitatea  de  a  căuta  suferinţa,  pe  când 
acum  autorul  subliniază  că  ea  nu  este  nici  scop,  nici  mijloc  ce  trebuie 
căutat  în  vederea  renaşterii  în  Hristos. 

Dar  dacă  ,, Dumnezeu  nu  voieşte  suferinţa  oamenilor",  dacă  Hris¬ 
tos  nu  o  justifică,  rămâne  faptul  în  sine  de  a  suferi  doar  un  aspect  al  ha¬ 
zardului,  al  iraţionalităţii  căderii  de  care  profită  diavolul  şi  căruia  omul 
trebuie  să  înveţe  să-i  facă  faţă  cum  se  cuvine?  Deşi  le  aminteşte  în  trecere 
(p.  115-116,  respectiv  58),  Larchet  atenuează  acum  aproape  cu  totul  două 
elemente  cheie,  corelate,  ale  sensului  patristic  al  suferinţei,  ambivalenţa 
ei  şi  cuprinderea  în  providenţa  divină.  Oricât  de  iraţională,  de  „contra 
naturii"  ar  fi,  suferinţa  (în  general  răul  fizic  şi  moral,  nu  şi  cel  metafi¬ 
zic,  păcatul)  nu  este  cu  totul  iraţională  pentru  că  de  fapt  nu  scapă  provi¬ 
denţei  divine.  Dumnezeu  nu  creează  răul,  dar  e  Cel  care  face  lumea  în 
aşa  fel  încât  răul  nu  doar  să  fie  posibil  (un  truism  de  altfel),  ci  să  poată 
juca,  sub  forma  suferinţei,  rolul  pozitiv  al  unei  corecţii,  mai  întâi  ca  un 
memento  al  stării  căzute  (câte  patologii  nu  sunt  astăzi  declarate  norma- 
litate!)  şi  apoi  ca  medicament  al  răului  însuşi.  Integrarea  suferinţei  în 
sfera  providenţei  a  fost  o  preocupare  antieretică  tocmai  pentru  impor¬ 
tanţa  înţelegerii  ei.  Suferinţa  e  o  părăsire  (egkataleipsis)  din  partea  lui 
Dumnezeu  (pentru  că  omul  l-a  părăsit),  dar  nu  una  totală,  ci  una  pe  mă¬ 
sură,  atât  cât  este  nevoie  pentru  întoarcere.  Volumul  anterior  expunea 
cu  fineţe  această  pedagogie  prin  îngăduirea  încercărilor  (v.  TB,  p.  61-64). 

Nu  e  vorba  numai  de  omul  vechi,  dinainte  de  Hristos,  ci  şi  de  creş¬ 
tin,  căci  această  pedagogie  respectă  deplin  libertatea  omului.  Dumne¬ 
zeu  îl  putea  şi  îl  poate  izbăvi  pe  om  de  suferinţă  fără  el,  dar  l-ar  nega 
ca  om.  Lichidarea  imediată  şi  totală  a  suferinţei  însemna  anihilarea  rele¬ 
vanţei  autodeterminării  umane.  Tocmai  de  aici  necesitatea  ca  Iconomia 
mântuirii  să  fie  graduală,  atât  înainte,  cât  şi  în  timpul  lui  Hristos  şi  după 
El.  Larchet  reţine  acest  lucru  şi  în  volumul  de  faţă  (iarăşi  cvasi-ad  litte- 
ram).  Numai  că  de  aici  rezultă  inevitabilitatea  încercării  suferinţei  pentru 
fiecare  om  în  parte.  Ea  nu  este  nici  un  rău  în  sine  (cum  îi  apare  omului 
căzut  care  fuge  de  durere),  nici  un  bine  în  sine,  ci  un  revelator  indispen¬ 
sabil  al  binelui  sau  al  răului.  Acesta  e  sensul  insistenţei  Părinţilor  pe  ne¬ 
cesitatea  încercării  ca  lămurire  a  stării,  dispoziţiei  şi  alegerii  omului;  ea 
scoate  la  iveală,  în  primul  rând  pentru  sine  (tema  cunoaşterii  de  sine), 
adevărul  lucrurilor.  Ar  trebui  citat  aici  pe  larg  Sf,  Isaac  Şirul  (şi  e  regre¬ 
tabil  că  J.-Cl.  Larchet  n-a  dedicat  un  studiu  în  întregime  sensului  sufe¬ 
rinţei  după  Awa  Isaac),  dar  un  fragment  e  semnificativ:  „Nu  e  cu  putinţă 
ca  Dumnezeu  să  facă  pe  cel  ce  doreşte  să  fie  cu  El  să  lucreze  cele  bune 
decât  dacă  îi  aduce  încercări  pentru  adevăr"  (op*  cit.,  4,  p.  42).  Este  o  temă 
esenţială  a  tradiţiei  ascetice  în  care  sunt  implicate  indisociabil  providenţa 
şi  libertatea,  harul  şi  credinţa,  încercarea  şi  răbdarea,  intr-un  cuvânt 

sinergia  mântuirii. 

In  acest  caz,  de  ce  are  dreptate  autorul  să  insiste  că  suferinţa  nu  e 
de  dorit  nici  de  căutat?  Pentru  că  nu  ea,  ci  numai  împlinirea  voii  lui  Dum¬ 
nezeu,  refacerea  acordului  voinţei  cu  El,  îl  eliberează  pe  om  de  iubirea 

trupească  de  sine,  deci  e  mântuitoare.  Dolorismul  nu  e  decât  o  căutare  a 
voii  proprii,  o  formă  perversă  de  philautie,  o  patologie  spirituală  gravă, 
cum  consideră  şi  autorul  (p.  114).  în  acest  sens,  lucrarea  sa  este  mai  mult 
decât  binevenită,  cu  observaţia  că  se  cuvine  citită  şi  înţeleasă  împreună  cu 
volumul  anterior.  în  peisajul  ortodoxiei  româneşti  traducerea  ei  ar  fi  un 
util  semnal  de  alarmă  faţă  de  invazia  „Apusului"  la  noi,  cu  dolorismul 
înfloritor  al  unei  spiritualităţi  promovate  atât  de  subtil  prin  cântări  sau 
tablouri  religioase  aparent  evlavioase. 


Asist.  SEBASTIAN  MOLDOVAN 


4f*îK>JQ3T  ATClViU 


„VIAŢA  FERICITULUI  PAHOMIE6,  trad.,  introducere  şi  note 
de  Nicolae,  Mitropolitul  Banatului,  Colecţia  „Comorile  Pustiei“, 
nr.  3,  Ed.  Anastasia,  1995,  113  p.  (4-2). 


Oglindire  a  începutului  vieţii  monahale  de  tip  „cenobitic",  cartea  se 
constituie  într-o .  veritabilă  frescă  iconografică  ce  poartă  în  sine  harul 
lui  Dumnezeu  revărsat  peste  sufletul  ostaşului  lui  Constantin  cel  Mare 
şi  transformat  în  luptător  al  împărăţiei  lui  Dumnezeu,  mai  apoi,  PAHO- 
MIE  —  (291-348),  Din  scurta  dar  bine  realizata  introducere  a  I.  P.  S.  Sale 
Nicolae,  se  desprinde  o  concluzie  pe  care  ne  îngăduim  să  o  reţinem: 
„Oricine  va  parcurge  aceasta  „VIAŢA  CUVIOSULUI  PAHOMIE“  va  re¬ 
marca  umilinţa,  abnegaţia,  ajutorul  frăţesc,  viaţa  comunitară  şi  gradul 
de  desăvârşire  spirituală  a  majorităţii  călugărilor  care  i-au  urmat  părin¬ 
telui  monahismului  cenobitic.  Totodată  iubitorii  frumuseţii  duhovniceşti 
vor  găsi  în  traducere  românească  sfaturi  pe  care,  urmându-le,  vor  avea 
mulţumirea  apropierii  lui  Dumnezeu"  (p.  13). 

Spre  exemplificare  ar  ajunge  să  amintim  prospeţimea  de  har  pe 
care  o  releva  „Regula  Sfântului  Pahomie"  după  care  el  -  plin  de  râvna 
în  Hristos  dar  şi  deţinător  al  unei  discipline  cu  adevărat  „milităreşti"  - 
va  rândui  viaţa  în  obştile  peste  care  Domnul  l-a  aşezat.  Sau  modul  deo¬ 
sebit  în  care  cartea  ne  prezintă  înmormântarea  unui  păcătos  (p.  28-31) 
şi  a  unui  drept  (p.  31-32).  Sau  luptele  pe  care  ostaşul  lui  Hristos,  Paharnic 
le  poartă  cu  cei  încredinţaţi  lui  în  războiul  cel  nevăzut  al  ispitelor  (p.  32-41 
şi  53-58). 

Prin  smerenie  şi  lupta  împotriva  patimilor,  Pahomie  reuşeşte  să 
dea  o  nouă  lumină  vieţii  monahale.  învăţătura  lui  răzbate  din  cuvinte 
(„despre  fratele  care  dorea  să  fie  martirizat",  (p.  49-53),  „învăţătura 
despre  lupta  împotriva  slavei  deşarte"  (63-66),  „Cum  ne  ajută  inteli¬ 
genţa  să  înfrângem  ispitele"  (p.  66-67)  dar  mai  ales  din  faptele  sale  alese 
(„Cum  priveghea  Pahomie",  (p.  68),  ale  ascultării  (p,  72),  ale  smereniei 
(„Pahomie  se  lasă  învăţat  de  un  copil",  (p.  76-80).  Moartea  lui  poartă 
până  şi  ea  adâncimea  Veştii  celei  mari  pe  care  Cuviosul  a  vestit-o  prin 
tot  şi  toate:  învierea  lui  Hristos. 

Cuvântul  de  încheiere  şi  îndemn,  aşternut  la  sfârşitul  cărţii  este 
argument  general  valabil  pentru  toate  cărţile  care  vizează  experienţele 
Sf.  Părinţi.  Vom  reda  începutul  său:  „Aceste  lucruri  pe  care  le-am  scris 
sunt  numai  câteva  din  cele  multe  şi  anume,  cele  mai  mici  dintre  minu¬ 
natele  fapte.  Iar  eu  le-am  aşternut  pe  hârtie,  nu  pentru  ca  să  laud  pe 
Sfinţii  Părinţi,  căci  ei  nu  au  nevoie  de  cinstirea  sau  slăvirea  noastră;  lor 
le  este  de  ajuns  lauda  veşnică  pe  care  o  primesc  de  la  Domnul  şi  de  la 
îngeri,  care  devine  tot  mai  desăvârşită  căci  ei  strălucesc  ca  soarele,  vese- 
lindu-se  întru  lumina  lui  Hristos,  care  dă  slava  celor  care  îl  slăvesc.  Ci 

am  scris  aceste  lucruri  pentru  ca  noi  să  le  imităm,  pe  cât  ne  stă  In  pu¬ 
tinţă,  conduşi  de  cele  auzite,  spre  dobândirea  zelului  înaintaşilor,  cu 
rugăciunile  şi  solirile  Sfinţilor  profeţi,  Apostoli,  Martiri,  prin  care  este 
slăvit  Stăpânul  nostru  Iisus  Hristos,  căruia  mărirea  şi  puterea  în  veci!“ 
(p.  85-86). 

Pr.  Asist.  CONSTANTIN  NECULA 


„TREI  CUVIOŞI  PĂRINŢI  EGIPTENI",  Colecţia  „Comorile 
Pustiei",  nr.  4,  Editura  Anastasia,  1995,  155  p. 


Precedată  de  o  prefaţă  deosebită  a  Protos.  Daniil  Stoenescu  de  la 
Sfînta  Mănăstire  Prislop,  cartea  cuprinde  cuvintele  a  trei  Părinţi  ai  pus¬ 
tiei  Egiptului.  1.  ,, Viaţa,  învăţăturile  şi  minunile  Cuviosului  Paisie  cel 
Mare**,  trad.  din  lb.  greacă  de  Prof.  Florian  Stroe  —  scrisă  de  Awa  Ioan 
Colov;  2.  „Cuvinte  filocalice“  —  trad.  de  Ierom.  Ştefan  Nuţescu  —  scrise 
de  Awa  Ammona;  3.  „Capete  de  înţelepciune4*  (cănd  eşti  nedreptăţit)  — 
în  aceeaşi  traducere  —  Awa  Zosima. 

Perle  ale  literaturii  celei  mari  a  Pustiei,  cele  trei  lucrări  prezen¬ 
tate  în  volum  sunt  îndemn  pentru  pătrunderea  în  „universul  plin  de  har 
şi  de  lumină4*  a  Patericului,  pentru  înscrierea  noastră  în  rândul  ucenici¬ 
lor  marilor  Părinţi  ai  pustiei. 

Precedate  de  o  scurtă  prefaţă,  secţiunile  volumului  acestuia  (al 
IV-lea  din  Colecţia  „comorile  Pustiei4*)  ne  prezintă  atât  faptele  cât  şi  în¬ 
văţăturile  acestor  căutători  ai  împărăţiei.  Rămân  de  excepţie  episoadele 
care  privesc  alegerea  lui  Awa  Paisie  pentru  slujirea  Domnului  sau  mo¬ 
dul  în  care  Awa  Zosima  îşi  începe  învăţătura  (după  ce  şi-a  pecetluit  gura 
cu  semnul  Sfintei  Cruci)  precum  şi  învăţăturile,  epistolele,  sfaturile  şi  în¬ 
demnurile  pe  care  această  Troiţă  de  Cuvioşi  le  adresează  ucenicilor  lor  şi 
prin  ei  nouă  tuturor.  Şi  prin  ei  până  la  noi,  toţi. 

Awa  Paisie  ne  arată  care  este  răsplata  adevăratei  trude  (p.  28-30), 
cum  scăpăm  de  supărare  şi  mânie  (p.  30-31),  cum  să  plăcem  aproapelui 
(p.  32-33),  cum  să  îndepărtăm  neascultarea  (p.  41),  cum  să  înfăptuim  rugă¬ 
ciunea  (p.  42-45),  cum  să  ridicăm  pe  fraţii  noştri  din  cele  mai  de  jos  ale 
căderii  (apostazia,  p.  46-52),  ce  înseamnă  discreţia  şi  îngăduinţa  (p.  55-57) 
şi  care  este  răsplata  smereniei  şi  a  ospitalităţii  (p.  57).  Cuvântul  său  de 
ordine  răzbate  până  la  noi:  „Ceva  mai  bine  . . .  ceva  mai  mult“  (p.  65)  şi 
aceasta  în  cea  mai  bună  păstrare  a  Tradiţiei:  „Să  păstraţi  Tradiţia  Pă¬ 
rinţilor.  Şi  niciodată  să  nu  căutaţi  să  faceţi  nici  mai  mult  nici  mai  puţin 
decât  v-au  lăsat  Părinţii**  (p.  67). 

Din  cuvintele  „filocalice**  ale  Awei  Ammona,  ucenic  al  marelui 
Antonie,  răzbate  fiorul  foarte  asprei  lucrări  ascetice,  în  urcuşul  tainic 
către  Dumnezeu.  Chemarea  lucrării  sale  este  aceea  la  împlinirea  misiu¬ 
nii,  la  lucrarea  cu  migală  şi  dragoste  în  direcţia  vestirii  Evangheliei  Dom- 

nulul  nostru  Iisus  Hristos.  Cele  scrise  în  „Cuvintele  filocalice“  au  un 
îndoit  aspect  practic  şi  teologic.  Se  prezintă  mai  întâi  câteva  povestiri  din 
viaţa  Awei  (p.  77-81).  Lor  le  urmează  Epistolele  care  cuprind  cuvinte 
„Despre  linişte'1  (p.  82-84),  despre  lucrarea  sufletească  pentru  atragerea 
harului  dumnezeiesc  (p.  84-86);  despre  harisima  prevederii  şi  despre  fuga 
de  nepăsare  (p.  86-88);  despre  ispitele  care  se  împotrivesc  celor  ce  sporesc 
duhovniceşte,  despre  folosul  ce-1  pricinuiesc  ispitele  (p.  89-93);  despre 
anevoioasa  cunoaştere  a  voii  dumnezeieşti,  dacă  nu  renunţi  la  voile  tale 
(p.  93-96);  despre  grija  de  a  plăcea  oamenilor  şi  despre  slava  deşartă  (p.  96- 
98);  despre  lucrările  Duhului  Sfânt  (p.  93-96).  Epistolelor  le  urmează 
„Învăţături  despre  mândrie,  despre  ţinerea  de  minte  a  răului,  despre  ju¬ 
decată  şi  despre  dragoste,  iar  acestora  le  urmează  Sfaturi  de  o  valoare  ex¬ 
cepţională,  din  punct  de  vedere  practic,  toate  fiind  realizate  în  dialog 
direct:  „Ia  aminte  . . Urmează  o  serie  de  cuvântări  ale  Awei  Ammona: 
„Despre  cei  ce  se  liniştesc"  (p.  113-115)  şi  Despre  adevărata  bucurie  a  su¬ 
fletului  care  începe  să  trăiască  pentru  Dumnezeu"  (p.  115-123),  adevărate 
scrieri  programatice  pentru  cineva  care  se  afla  pe  Cale  spre  împărăţie. 
Ele  sunt  completate  cu  o  serie  de  „extrase".  Esenţa  programului  este 
subliniată  în  cuvântul  editorului  grec  ce-1  citează  pe  Awa:  „Cine  res¬ 
pectă  poruncile  lui  Dumnezeu  şi  le  păzeşte  ca  un  dator,  acela  a  cunoscut 
pe  Dumnezeu.  Nu  cerceta  sensurile  teologice  înalte,  câtă  vreme  încă  mai 
ceri  ajutorul  lui  Dumnezeu  Să  vină  să  te  izbăvească  de  păcat.  Sensurile 
teologice  înalte  vin  ele  singure,  când  sufletul  se  va  curăţi"  (p.  75). 

„Capetele  de  înţelepciune"  ale  Awei  Zosima  poartă  subtitlul  care  le 
şi  defineşte  cuprinsul:  „când  eşti  nedreptăţit".  Argumentele  mereu  nece¬ 
sare  ale  absolutei  necesităţi  a  smereniei  in  mântuire.  Avva  ne  descoperă 
ce  înseamnă  a  simţi  că  ai  sufletul  acoperit  de  Hristos  (p.  141),  răbdând 
toate  defăimările  (fie  de  la  diavol,  fie  de  la  om)  ca  pe  una  din  dălţile  cu 
care  Hristos  te  ciopleşte  pentru  a  ta  mântuire.  Concluzionând  că  „nimeni 
nu  ne  foloseşte  aşa  de  mult  ca  cei  ce  ne  clevetesc  şi  ne  defaimă",  Awa 
conchide  că  cel  ce  se  coboară  cu  smerenia  până  la  iad,  se  urcă  în  cer,  iar 
cel  ce  se  urcă  cu  mândria  în  cer,  cade-n  iad"  (p.  153).  Lucrarea  este  aşa¬ 
dar  un  îndemn  la  luptă  şi  cumpătare  în  alegerea  căii  celei  înguste  dar  si¬ 
gure  ce  duce  la  Hristos.  Jertfa. 

Pr.  Asist.  CONSTANTIN  NECULA 


,,MATERICUL“,  Adunare  de  cuvinte  folositoare  pentru 
maici,  tipărite  pentru  prima  oară  în  limba  română  cu  o  prefaţă 
de  Prof.  Virgil  Cândea  şi  cu  un  Prolog  de  Eufrasia  Poiana.  Sta¬ 
reţa  Sfintei  Mănăstiri  Dealu,  Colecţia  „Comorile  Pustiei“,  nr.  5, 
Ed.  Anastasia,  1995,  222  p. 


Scrisă  pentru  încurajarea  unei  ucenice  de  viţă  împărătească  —  Cu¬ 
vioasa  Teodora,  lucrarea  aparţine  unui  Duhovnic  ajuns  până  la  noi  doar  prin 

realizarea  acestui  compendiu  de  viaţă  practică  In  Hristos.  Lucrarea  a  că¬ 
pătat  numele  de  Materie  după  pilda  Patericului,  cu  care  are  de  altfel  şi  o 
serie  de  lucruri  în  comun.  Dacă  în  Pateric  „zis-a  Awa  . . aici  din  rân¬ 
durile  Matericonului,  „zis-a  Amma  . . semn  al  respectului  de  care  se 
bucurau  în  vremea  aceea,  în  epoca  şi  contextul  său  de  atunci  ca  şi  în 
cel  de  acum.  Deşi  critica  textului  ni-1  arată  a  fi  o  culegere  de  „ziceri  teo¬ 
logice41  şi  practice,  o  compilaţie  de  apoftegme  patristice,  lipsindu-i  astfel 
după  unii  originalitatea,  Matericul  Awei  Isaia  rămâne  un  nepreţuit  îndru¬ 
mător  în  nevoinţa  creştină.  El  rămâne  fundamental  prin  sfaturile  ce  le 
cuprinde  pentru  viaţa  monahală,  lupta  cu  ispitele,  isihasmul  feminin,  în- 
frânarea  pântecelui  şi  a  limbii,  autocunoaşterea.  Sfaturi  ale  maicilor 
către  maici  ca  unele  ce-s  împreună  nevoitoare  în  calea  Raiului. 

Awa  Isaia  îşi  prezintă  cartea  astfel:  „Aşa  cum  este  priveliştea  câm¬ 
piilor  care  sunt  pline  de  tot  felul  de  flori,  tot  astfel  şi  cartea  aceasta  (...). 
Intr-însa  vei  găsi  toate  florile  faptelor  bune  —  atenţia  minţii  şi  învăţătura 
inimii  spre  înţelepţirea  ta  şi  spre  mântuirea  sufletului  tău,  dacă  vrei. 
Adunând  cele  mai  bune  flori  duhovniceşti  din  câmpia  nemuritoare  sau 
din  rai,  buna  mea  soră  şi  credincioasă  fiică,  îţi  trimit  o  cunună  împletită 
pentru  ca  simţind  bunul  ei  miros,  să  alergi  pe  calea  faptelor  bune  şi  să-i 
îmbogăţeşti  sufletul  cu  bogăţia  cea  nefurată44  (p.  19). 

Prima  parte  a  cărţii  o  constituie  culegerea  de  îndrumări  scrise  de 
Awa  Isaia  pentru  prea  cinstita  Maica  Teodora,  îndemn  la  plinirea  porun¬ 
cilor:  „prin  împlinirea  poruncilor  se  înrădăcinează  pururea  aducere  aminte 
de  Iisus  în  inima  lui  (a  sihastrului  n.n.)  iar  din  aceasta  inima  devine  în¬ 
dumnezeită44  (p.  35).  Pentru  a  exemplifica,  Awa  prezintă  „Cuvintele 
Sfintelor  femei  nevoitoare  cele  vrednice  de  pomenire44  culese  de  el  pentru 
ucenica-i  de  viţă  nobilă  (p.  37-39)  pentru  ca  ultima  parte  să  se  constituie 
într-un  veritabil  manual  de  luptă  duhovnicească,  cuprinzând  „povăţuirile 
duhovniceşti  ale  Awei  către  ucenică,  îndemnând  la  înlăturarea  lenii, 
deznădejdii,  la  părăsirea  nepăsării  şi  însufleţirea  în  râvnă  şi  osârdie  în 
slujirea  Domnului.  Acestei  ultime  părţi  (p.  99-220)  Isaia  nu-i  ascunde 
caracterul  practic,  arătând-o  din  început  ca  fiind  scrisă  spre  a  fi  citită 
de  Teodora,  spre  luare  aminte  la  îndemn  şi  adunare  cu  frică  a  roadelor 
duhovniceşti.  Cuvântul  210  (p.  171-173)  se  constituie  într-o  culme  a  dez¬ 
văluirii  procesului  de  împătimire-despătimire  a  omului,  Isaia  arătând  că 
întrebarea:  „Adame,  Adame,  unde  eşti?44  (Omule,  unde  eşti...)  este  între¬ 
barea  pe  care  Domnul  o  pune  după  fiecare  păcat.  Toate  cuvintele  poartă  o 
încrestătură  spirituală  cu  adevărat  deosebită.  Această  ultimă  parte  a 
cărţii  ne  duce  cu  gândul  că  sunt  multe  lucruri  de  subliniat,  ca  metoda  de 
lucru  spre  ţinere  minte  a  unor  pasaje.  Dar  sunt  şi  unele  cărţi  ce  merită 
a  fi  subliniate  în  întregime.  „MATERICUL44  este  o  astfel  de  carte. 


Pr.  Asist.  CONSTANTIN  NECULA 


' 


P.S.  Irineu  Bistriţeanul,  SFANŢUL  IRINEU  DE  LYON,  POLE¬ 
MIST  ŞI  TEOLOG,  Ed.  Cartimpex,  Cluj-Napoca,  1998,  116  p. . 


Lucrarea  P.  S.  Sale  Dr.  Irineu  Pop  Bistriţeanul,  episcop-vicar  la 
Arhiepiscopia  Clujului,  înainte  de  a  fi  un  studiu  despre  persoana  şi  opera 
Sfântului  Irineu  de  Lyon,  este  o  întoarcere  spre  sine,  o  metanoia  a  pro¬ 
priei  sale  persoane  printr-o  redescoperire  a  rădăcinilor  Tradiţiei  Biseri¬ 
cii.  Acest  lucru  vrea  să-l  arate  atât  Arhid.  Prctf.  Univ.  Dr.  Constantin 
Voicu,  atunci  când  vorbeşte,  în  prefaţă,  despre  „reactualizarea  patronului 
spiritual**,  sau  despre  „teologia  numelui**,  cât  şi  autorul  însuşi,  atunci  când 
spune:  „prin  această  lucrare  doresc  să  aduc  prinos  de  laudă  şi  veneraţie 
Sfântului  Irineu,  la  împlinirea  a  douăzeci  de  ani  de  când,  la  Mănăstirea 
Sinaia  am  fost  tuna  în  monahism.  Atunci  am  primit  numele  de  Irineu  şi 
astfel  am  fost  aşezat  sub  ocrotirea  spirituală  a  marelui  episcop  de  Lyon, 
prăznuit  de  Biserica  noastră  în  aiua  de  23  august**. 

e  - 

P.  S.  Irineu  vorbeşte  despre  Sfântul  Irineu,  în  primele  două  părţi 
(Prima:  Personalitatea  ilustrului  polemist  din  Lyon,  şi  a  doua:  Doctrina 
teologică  a  Sfântului  Ierarh  Irineu),  şi  vorbeşte  cu  Sfântul  Irineu  în  par¬ 
tea  a  treia  a  lucrării,  care  cuprinde  texte  alese  din  opera  episcopului  lyo- 
nez  şi  Acatistul  Sfântului  Irineu  de  Lyon,  acatist  alcătuit  de  autor. 

Prima  parte,  care  se  referă  la  personalitatea  ierarhului  de  Lyon, 
este  o  prezentare  gradată  a  vieţii  acestuia:  de  la  creştin  la  martir,  arătând 
că  Sf.  Irineu  a  fost  ceea  ce  trebuie  să  fie  toţi  creştinii:  un  trăitor  al  Cu¬ 
vântului.  Astfel  nu  a  fost  doar  un  misionar,  ci  un  „misionar  talentat1*,  nu 
a  fost  doar  un  polemist,  ci  un  „polemist  fervent**,  nu  a  fost  un  pacifist 
mărunt,  ci  un  „pacifist  pilduitor*4.  Este  cunoscută  consemnarea  istoricului 
Eusebiu  de  Cezareea,  potrivit  căreia  Sf.  Irineu  l-a  îndemnat  pe  Episcopul 
Victor  al  Romei  6ă  nu  rupă  legătura  cu  orientalii,  pentru  că  „Bisericile 
sunt  numeroase  —  spune  Sf.  Irineu  —  vorbesc  multe  limbi,  dar  au  o 
lingură  gură**. 

Opera  de  bază  a  Sf.  Irineu  este  Combaterea  şi  nimicirea  ştiinţei  cu 
nume  mincinos,  în  5  cărţi.  Textul  lucrării  a  fost  scris  în  limba  greacă 
(Migne,  P.G.  7)  şi  a  fost  păstrat  într-o  veche  traducere  latină,  care  este 
cunoscută  sub  titlul:  Adversus  haereses  (Contra  ereziilor).  Această  lu¬ 
crare  cuprinde  nu  numai  combaterea  a  numeroase  erezii,  începând  cu  a 

lui  Simon  Magul,  ci  şi  esenţa  teologiei  sale.  La  începutul  lucrării  (cum  ne 
este  prezentat  textul  în  Migne)  este  o  „cheie**  de  înţelegere  a  sistemului 

său  doctrinar.  lol  rf  :  'u 

In  elaborarea  operei  sale,  Sf.  Irineu  urmăreşte  trei  idei: 

1.  Recapitularea  în  Hristos  a  întregului  cosmos,  idee  preluată  de 
la  Sf.  Ap.  Pavel  (Efeseni  1,  10:  „unirea  -  recapitularea  -  tuturor  în  Hristos1*). 

li* 

2.  Valoarea  inestimabilă  a  învăţăturii  evanghelice  şi  scripturistice, 
pe  care  Sf.  Irineu  îşi  argumentează  poziţia  faţă  de  eretici. 

3.  Raportul  dintre  Logos  -  Duh,  şi  lucrarea  Duhului  Sfânt  în  opera 
de  mântuire,  (p.  55-58). 

între  aceste  trei  idei,  cea  care  primează  este  recapitularea  în  Hris- 
tos,  adică  revenirea  creaţiei,  în  şi  prin  Hristos,  la  frumuseţea  dintru  în¬ 
ceput.  La  rândul  ei,  recapitularea  include  trei  idei  importante:  în  primul 
rând  recapitularea  este  stăpânire  (sunt  aduse  toate  sub  un  singur  cap 
—  precum  însuşi  cuvântul  recapitulare,  iar  înţelesul  pe  care  îl  are  este 
că  Hristos  recapitulează  toate  lucrurile,  aducându-le  sub  stăpânirea  Sa, 
Hristos  fiind  Capul  Bisericii  al  cărei  Mântuitor  şi  este.  în  al  doilea  rând, 
recapitularea  include  noţiunea  de  restaurare  a  umanităţii;  Hristos  restau¬ 
rează  chipul  şi  asemănarea  lui  Dumnezeu,  „stricate**  prin  căderea  lui 
Adam.  în  al  treilea  rând,  recapitularea  înseamnă  repetiţie.  Hristos  „re- 
petă“  vechiul  Adam,  dar  fără  păcat,  fără  cădere.  Hristos,  Adam  cel 
nou,  aduce  în  lume  viaţa,  care  distruge  moartea  cauzată  de  păcatul 
lui  Adam  cel  vechi.  Această  repetiţie  realizată  prin  recapitulare,  începe 
la  întrupare,  continuă  prin  Răstignire  şi  înviere,  şi  se  împlineşte  la  Paru- 
sie,  atunci  când  Fiul  lui  Dumnezeu  va  veni  în  plină  slavă  pe  nori,  când 
va  fi  atragerea  finală  a  tuturor  lucrurilor  spre  Hristos. 

Demersul  teologic  al  Sfântului  Irineu  este  unul  soteriologic.  Iisus 
Hristos  este  „Unul  şi  Acelaşi**  cu  Dumnezeu  (împotriva  gnosticilor  care 
vorbeau  despre  o  separare  în  persoana  lui  Hristos  a  omului  Iisus  de 
Dumnezeu);  El  este  „cu  adevărat  Dumnezeu  şi  cu  adevărat  om“  (împo¬ 
triva  docheţilor  care  susţineau  că  Hristos  ar  fi  avut  un  trup  aparent). 
Dacă  ar  exista  vreo  diferenţă  între  noi  şi  natura  Sa  omenească,  înseamnă 
că  omul  nu  a  fost  împăcat  cu  Dumnezeu,  dar  Hristos  este  fiinţă  omenească 
pentru  că  este  format  din  trupul  fiinţei  omeneşti  care  este  mama  Sa.  Al 
doilea  Adam  este  din  acelaşi  trup  ca  şi  primul,  acceptând  conflictul  cu  Sa¬ 
tana  în  acelaşi  trup,  şi  câştigând  nemurirea  în  şi  pentru  acelaşi  trup  (p.  6(3). 

Satana  a  învins  omul  prin  femeie,  dar,  la  rândul  său,  a  fost  învins 
de  Hristos,  născut  din  femeie.  Dacă  Eva  aduce  moartea,  Fecioara  Maria 
pricinuieşte  salvarea  întregii  omeniri  (p.  61). 

Iconomia  Fiului  este  continuată  prin  lucrarea  Duhului  Sfânt  în  Bise¬ 
rică.  Biserica  este  taina  umanităţii  răscumpărate.  Darul  lui  Dumnezeu, 
comuniunea  cu  Hristos  şi  Duhul  Sfânt  sunt  date  Bisericii,  precum  a  fost 
dată  suflarea  primului  om,  aşa  încât  toţi  membrii  ei  să  poată  fi  înduhov- 
niciţi.  Astfel,  Sf.  Irineu  spune  că  „unde  este  Biserica,  acolo  este  Duhul  lui 
Dumnezeu;  şi  unde  este  Duhul  lui  Dumnezeu,  acolo  este  Biserica  şi  tot 
harul4*  (p.  63).  Astfel,  iconomia  Fiului  şi  a  Sfântului  Duh  „ridică  pe  om 
Ia  viaţa  lui  Dumnezeu**. 

Omul  este  chip  al  lui  Dumnezeu,  creat  de  „mâinile  lui  Dumne¬ 
zeu**  (Ps.  118,  73),  pentru  a  creşte  spre  desăvârşire,  spre  îndumnezeire, 
care  este  corolarul  soteriologic  al  întrupării. 

Prin  „îndumnezeirea  omului**  nu  se  înţelege  identitatea  de  substanţă 
dintre  om  şi  Dumnezeu,  cum  pretind  gnosticii,  ci  este  vorba  de  o  rela¬ 
ţie  de  asemănare  cu  Dumnezeu  (p.  70). 

Asemănarea  sau  sfinţenia  o  dobândim  prin  Duhul  Sfânt.  Nu  suflarea, 
ci  Duhul  asigură  viaţa,  căci  un  lucru  este  suflarea  sau  suflul  de  viaţă 
(afflactus  vitae)  care-1  face  pe  om  însufleţit  şi  altceva  este  Duhul  dătător 
de  viaţă,  care-1  face  pe  om  duhovnicesc.  Suflarea  a  fost  dată  tuturor  oa¬ 
menilor  de  pe  pământ,  fără  deosebire,  pe  când  Duhul  Sfânt  a  fost  acor¬ 
dat  exclusiv  acelora  care  calcă  în  picioare  poftele  pământeşti. 

,,Dacă  într-un  om  Duhul  nu  este  unit  cu  sufletul  —  zice  Sfântul 
Irineu  —  acest  om  este  imperfect;  el  rămâne  animal  şi  carnal;  el  are  in¬ 
tr-adevăr  chipul  lui  Dumnezeu  în  trupul  său,  dar  nu  primeşte  asemă¬ 
narea  prin  Duhul",  (p.  46). 

Teoria  îndumnezeirii  se  bazează  pe  adopţiunea  divină.  Fiul  lui 
Dumnezeu  S-a  făcut  Fiul  omului,  ca  omul  să  primească  adopţiunea  şi,  prin 
Duhul  Sfânt,  să  devină  fiu  al  lui  Dumnezeu,  prin  har.  Omul  orb  din  Evan¬ 
ghelie  devine  pentru  Sfântul  Irineu  un  simbol  al  lui  Adam,  oare  prin 
neascultarea  sa,  n-a  fost  în  stare  să-L  vadă  pe  Dumnezeu,  fiindcă  s-a 
ascuns  de  El  printre  copacii  grădinii  (Fac.  3,  8).  Vindecarea  omului  născut 
orb  este  simbolul  restaurării  vederii  lui  Adam.  Prin  întrupare,  Dumne¬ 
zeul  care  strigase  lui  Adam  cel  ascuns  printre  pomi  vizitează  omenirea 
şi  o  cheamă  din  ascunderea  ei  spre  vederea  Sa,  (p.  70). 

Cei  care  se  mai  ascund  în  continuare,  sunt  cei  care  vor  să  trăiască 
în  întuneric,  în  separare  de  Dumnezeu.  Dumnezeu  le-a  creat  pe  toate  la 
fel,  cu  posibilitatea  să  facă  alegeri  libere;  prin  alegerile  lor  libere,  fiinţele 
umane  se  separă  în  drepţi  şi  nedrepţi.  Drepţii  rămân  în  iubirea  ascultă¬ 
toare  a  lui  Dumnezeu  şi  sunt  câştigătorii  darului  său.  Nedrepţii  se  separă 
de  Dumnezeu  şi  judecata  divină  este,  pur  şi  simplu,  o  recunoaştere  a 
acestei  separări  care  cauzează  moartea  şi  pierderea  darului  lui  Dumnezeu. 

Eshatologia  nu  este  altceva  decât  o  nouă  ordine  de  existenţă.  Sf. 
Irineu  sugerează  că  iadul  nu  este  atât  de  mult  un  loc  de  chin  fizic,  cât  o 
condiţie  de  suferinţă  autoimpusă:  suferinţa  celor  care,  deşi  înconjuraţi 
de  lumină  strălucitoare,  se  împotmolesc  în  întuneric,  nu  pentru  că  nu  pot 
să  vadă,  ci  pentru  că  nu  vor  (p.  82). 

Cilindu-1  pe  Sf.  Irineu  de  Lyon,  ajungem  la  cnjncluzia  teologului  elve¬ 
ţian  Hans-Urs  von  Balthazar:  „Deşi  a  dialogat  cu  un  adversar  de  mult 
timp  dispărut,  Irineu  este  şi  astăzi  tot  atât  de  tânăr  şi  actual  ca  altădată". 

Intr-o  atmosferă  de  unire,  cum  este  cea  care  se  întrevede  în  ecu- 
menismul  actual,  teologii  români  contemporani  trebuie  să  fie  preocupaţi 
de  traducerea  în  limba  română  a  operei  Sf.  Irineu,  considerat  a  fi  drept 
„primul  scriitor  al  perioadei  postapostolice  şi  teologul  Bisericii  nedes¬ 
părţite". 


Drd.  PETRU-IOAN  ILEA 


Vassil  Gjuzelev,  BULGARIEN  ZVVISCHEN  ORIENT  UND 
OKZIDENT.  Die  Grundlagen  seiner  geistigen  Kultur  vom  13  BU 
zum  15  Jahrhundert,  (BULGARIA  INTRE  ORIENT  ŞI  OCCI¬ 
DENT.  Bazele  culturii  ei  spirituale  din  secolul  al  XlII-lea  până 
în  secolul  al  XV-lea.  Traducere  din  bulgară  de  Christa  Belceva), 
Bdhlau  Verlag  Wien,  Koln,  Weimar,  1993,  311  p.,  inel.  88  il. 


Destinată  cititorilor  de  limbă  germană,  lucrarea  este  scrisă  intr-un 
stil  academic  de  popularizare,  ales  şi  frenetic,  unde  patosul,  acribia,  exal¬ 
tarea  şi  informaţia  trebuiau  să  servească  unui  singur  lucru:  punerea  in 
evidenţă  a  poporului  bulgar,  istoriei,  Bisericii  Ortodoxe,  culturii,  limbii 
şi  structurii  lui  statale  unice.  Cu  un  sentiment  patriotic  exaltant,  demn 
şi  mândru  de  el,  autorul,  de  fapt  un  istoric  bulgar  consacrat,  prezintă 
istoria  şi  specificul  Ţării,  Bisericii  Ortodoxe  locale  şi  poporului  său,  cu  o 
xenofobie  academic  formulată  şi  „istoric  justificată",  faţă  de  tot  ce  nu 
era  bulgar  ori  învecinat  cu  bulgarii.  O  imagine  de  autosufocare  în  pro¬ 
pria  istorie  şi  extindere  teritorială  actuală. 

Pentru  o  mai  bună  informaţie  a  cititorului,  oferim  şi  lista  „cuprin- 
sul  “-ui,  cărţii  lui  Vassil  Gjuzelev: 

1.  Stat  şi  Biserică,  ţară  şi  populaţie  (p.  7-42); 

2.  Tendinţe  de  bază  ale  evoluţiei  spirituale  (p.  43-54); 

3.  Şcoli  şi  dascăli  (p.  55-74); 

4.  Formaţia  intelectuală  şi  treptele  ei  (p.  74-96); 

5.  Accesul  la  cultura  scrisă  a  populaţiei  (p.  97-110); 

6.  Geografia  culturii  scrise  la  bulgari  —  Centre  şi  scriptorii  lite¬ 
rare  (p.  111-184); 

7.  Scriitori  de  cărţi  şi  mecenaţii  acestora  (p.  185-204); 

8.  Biblioteci  (p.  205 — 262); 

Concluzii  (p.  263-269),  Note,  Indici  etc. 

Unirea  dintre  slavi  şi  protobulgari,  din  anii  681-682,  a  condus  la 
formarea  în  peninsula  Balcanică,  a  primului  Stat  Bulgar,  care  a  evoluai 
dintr-un  Hanat  păgân  intr-un  Ţarat  creştin  ortodox,  cu  o  Patriarhie 
proprie,  de  prin  anul  925.  Trei  capitale  a  avut  acest  Ţarat  de-a  lungul 
existenţei  sale,  până  în  anul  1018:  Pliska,  Veliki  Preslav  şi  Ohrida. 

După  16S  de  ani,  în  1185,  dinastia  românească  a  Asăneştilor  a  fon¬ 
dat  un  al  doilea  Ţarat  Româno-Bulgar,  cu  capitala  la  Turnovo  sau  Veliku 
Tâmovo  (1186-1393). 

Primul  capitol  prezintă  interes  şi  pentru  lucrarea  noastră,  deoarece 
constituie  o  sinteză  a  celui  de  al  doilea  Ţarat  Bulgar  (1185-1393),  eveni¬ 
mentele  fiind  prezentate  succint,  atât  din  punct  de  vedere  politic  cât  şi 

bisericesc,  cultural,  etnografic,  privind  centrele  de  copiere  a  manuscri¬ 
selor  -scriptorii-  şcolilor,  picturii,  artei  profane  şi  bisericeşti  etc.:  Staat 
und  Kirche,  Land  und  Bevolkerung. 

4 

Nu  a  fost  omisă  din  acest  capitol  nici  capitala  imperială,  adică  oraşul 
Turnovo  (de  la  turn)  sau  Veliko  Tâmovo,  Noul  Constantinopol,  cu  splen¬ 
doarea,  gloria,  umilinţa,  luxul  şi  cruzimea,  importanţa  şi  tragicul  ei  sfâr¬ 
şit,  la  1393.  Târnovo  era  numit  de  bulgari  Ţarevgrad,  spre  a  se  deosebi  de 
Constantinopol,  căruia,  lumea  slavă  îi  spunea  Ţarigrad,  şi  pe  care  socie¬ 
tatea  bulgară  îl  imita  şi  pretindea  că-1  continuă.  Capitala  Târnovo  era 
considerată  „Ţariţa",  adică  „împărăteasa  oraşelor"  sau  „Bassilissa  ton 
poleon".  Aici  întâlnim  din  nou  o  paralelă,  o  influenţă  şi  o  prezenţă  bizan¬ 
tină,  unde  dominaţia  capitalei  era  simbolizată  prin  denumirea  prescur¬ 
tată  de  Polis  —  Constantinopol,  termen  sinonim  cu  Urbs,  pentru  Roma 
Veche. 

Gloria  celui  de-al  doilea  Ţarat  Bulgar,  cu  mesajul  său  contempo¬ 
ran  şi  ulterior  al  acestuia  în  Balcani,  precum  şi  în  lumea  ortodoxă  de  limbă 
slavă,  grecească,  românească,  albaneză,  georgiană  şi  armeană,  nu  numai 
că  l-a  impresionat  pe  autor,  dar  i-a  conferit  şi  un  sentiment  de  mândrie  şi 
de  un  oarecare  „mesianism"  cultural,  lingvistic,  bisericesc,  haghiografic, 
şi  liturgic  „bulgar",  [vezi  în  acest  context  o  lucrare  mai  veche  a  lui  Emil 
Turdeanu,  „La  litterature  Bulgare  du  XlV-e  siecle  et  sa  diffusion  dans 
Ies  Pays  Roumains",  par...,  Paris,  1947,  Imprimerie  Naţionale,  183  p.]. 

Germenii  ideii  de  Roma  a  Treia,  preluată  şi  dezvoltată  ulterior  de 
ruşi,  şi  atribuită  Moscovei,  trebuiesc  căutaţi  la  Tâmovo,  în  timpul  celui  de 
al  doilea  Ţarat  bulgar  (1185-1393).  La  pagina  48,  autorul  face  o  aluzie  la 
mitul  „celei  de-a  treia  Romă",  prin  care  se  înţelegea  oraşul  Târnovo,  nu 
Moscova.  La  1345,  preotul  de  curte,  din  Târnovo,  Filip,  la  epilogul  de  la 
traducerea  în  medio-bulgară  a  Cronicii  lui  Manase,  numeşte  oraşul  Târ¬ 
novo  „Carigrad",  adică  Noul  Constantinopol,  iar  Marea  Cetate  a  lui  Con¬ 
stantin  (Constantinopolul)  era  numită  „Roma  Veche". 

(Mai  compară  aceste  date  şi  cu  „Introducerea"  (p.  XVII — XXXIV), 
din  cartea  „Da  Roma  alia  Terza  Roma",  Documenti  e  studi,  L’Idea  di  Roma 
a  Moşea,  secoli  XV-XVI,  Fonti  per  la  storia  del  pensiero  sociale  russo, 
Roma  -  Moşea,  1989,  LXXXVII  +  449  p.,  Roma,  1993).  Cu  un  cuvânt, 
între  Noua  Romă  (Constantinopol)  şi  Roma  a  Treia  (Moscova),  a  existat 
„Roma  intermediară",  adică  oraşul  Târnovo,  de  unde,  de  fapt,  ruşii  au  şi 
preluat  această  idee. 

Profund  absorbit  de  „mitul  bulgar",  autorul  nu  numai  că-i  ignoră  pe 
români,  negând  rolul  acestora  în  procesul  de  fondare  al  celui  de  al  doilea 
Ţarat,  în  anul  1185,  precum  şi  originea  românească  a  Dinastiei  Asăncştilor 
(1185 — 1257),  dar  îi  exclude  şi  ca  grupă  etnică,  în  interiorul  graniţelor 
Statului  Bulgar.  De  pildă,  la  pagina  39,  autorul  face  o  trecere  în  revistă 
a  grupurilor  etnice,  din  oraşul  Tâmovo,  precum  şi  din  întreg  Ţaratul  Bul¬ 
gar  (de  fapt,  Romăno-Bulgar),  fiind  amintiţi  armenii,  italienii  genovezi, 
veneţieni  şi  raguzani,  evreii,  apoi  minierii  saşi,  neuitându-i  nici  măcar  po 
musulmani.  Numai  pentru  români  foloseşte  în  mod  expres  o  propoziţie  se¬ 
parată,  scurtă  şi  pragmatică,  punându-i  alături  de  „alani"  (iaşi),  ruşi, 

cumani  şi  tătari:  „Unbedeutend  war  die  Anzahl  der  Walachen,  der  Jasen 
(Alanen),  der  Russen,  der  Kumanen  und  der  Tataren,  die  hauptsachlich 
die  Gebiete  nordlich  des  Balkangebirges  bewohnten  und  manchmal 
Trupps  im  Heer  der  bulgarischen  Zaren  oder  eigenstăndiger  Herrscher 
bildetetnu  (p.  39).  Autorul  îi  exclude  pe  români  chiar  şi  de  pe  cuprinsul 
Principatului  Dobrogei,  care,  pe  timpul  acela  se  extindea  din  estul  mun¬ 
ţilor  Balcani  şi  până  la  gurile  Dunării  (Deltă),  având  capitala  la  Kaliakra. 
în  sprijinul  acestei  teze,  privind  excluderea  românilor  din  Dobrogea,  au¬ 
torul  citează  un  „contract",  din  1387,  dintre  Principatul  Dobrogei  şi  Ge- 
novezi,  în  care  componenţa  etnică  locală  ar  fi  fost  „bulgari",  „greci",  şi 
„alţii":  Greci,  Burgari  vel  alii  (p.  39).  Toate  aceste  exemple  nu  fac  decât 
să  confirme  că  autorul  este  adeptul  tezei  privind  excluderea  contribu¬ 
ţiei  românilor  la  crearea  Imperiului  Româno-Bulgar,  în  anul  1185  şi  la 
componenţa  etnică  vlaho-bulgară  a  acestuia.  Privind  originea  etnică  a  fra¬ 
ţilor  Asăneşti,  autorul  susţine  că  erau  „bulgaro-cumani"  (p.  8).  Persistenţa 
acestor  teze  în  istoriografia  bulgară  actuală,  surprinde  cu  atât  mai  mult 
cu  cât  încă  în  1949,  Robert  Lee  WOLFF,  un  istoric  american,  nu  român 
—  deci  neutru  —  a  condamnat  aceste  afirmaţii,  în  studiul  său  celebru 
"The  ,Second  Bulgarian  Empire’.  Its  origin  and  History  to  1204”,  în  rev. 
Speculum,  a  journal  of  Mediaeval  Studies,  voi.  XXIV,  nr.  2,  Cambridge 
Massachusetts,  U.S.A.,  1949,  p.  167-206. 

Spectrul  politic,  bisericesc,  cultural,  arhitectonic,  artistic  şi  hagio¬ 
grafic,  cu  epocile  sale  de  evoluţie,  stagnare  şi  regres  este  analizat  şi  în 
capitolele  următoare,  în  contextul  predominant  al  ideii  imperiale  (1185- 
1393)  şi  al  instituţiei  Mitropoliei  Primate  (1204-1235),  şi  apoi  al  Patriar¬ 
hiei  de  Turnovo  (1235-1416),  chiar  şi  atunci  când  tendinţele  separatiste 
ale  marilor  boieri,  au  descentralizat  Statul,  iar  ţarul,  după  anul  1241,  şi  mai 
ales  după  invazia  mongolă,  a  devenit  doar  un  „primus  inter  pares",  spre 
marea  satisfacţie  a  turcilor  şi  a  regilor  unguri. 

Amintirea  trecutului  glorios  al  Taratului  şi  al  Patriarhiei  Bulgare,  cu 
cele  16  Eparhii  sufragane,  au  rămas  neşterse  în  memoria  poporului  bul¬ 
gar  ajutându-1  astfel  şi  să  supravieţuiască  în  secolele  următoare,  sub 
ocupaţia  nemiloasă  a  turcilor  şi  a  islamului,  mai  ales  după  anii  1393,  res¬ 
pectiv  1396,  până  târziu  în  secolul  al  XlX-lea.  O  încercare  palidă  de  re¬ 
staurare  a  Statului  bulgar  a  hrănit  speranţa  localnicilor,  înainte  de  lupta 
de  la  Vama  -  1444  -  când  Iancu  de  Hunedoara  a  primit,  din  partea  rege¬ 
lui  polon  Vladislav  III  Jagello,  promisiunea  coroanei  imperiale  bulgare, 
în  cazul  în  care  sorţii  războiului  ar  permite  alungarea  definitivă  a  turcilor 
de  pe  cuprinsul  peninsulei  Balcanice,  deci  din  Europa  (p.  21). 

Cu  toate  ideile  proprii  ale  autorului,  referitoare  la  români,  cartea 
constituie  un  monument  de  popularizare  a  istoriei  şi  Bisericii  poporului 
bulgar,  spre  eternizarea  acestuia,  şi  de  al  cărui  trecut  glorios,  autorul  este 
atât  de  mândru  şi  fascinat.  O  astfel  de  carte  ar  fi  utilă  în  Occident  şi  pen¬ 
tru  popularizarea  culturii,  Bisericii,  istoriei,  specificului  etnic,  de  limbă 
şi  tradiţii  ale  poporului  român,  de  la  Tisa,  Nistru,  Dunăre  şi  până  la  Marea 
cea  Mare.  * 

Dr.  IOAN  MARIN  MÂLINAŞ, 

Viena 

